
Capitolul | 


ÎN CARE PHILEAS FOGG ŞI PASSEPARTOUT SE ACCEPTĂ 
RECIPROC, UNUL CA STĂPÎN, CELĂLALT CA SERVITOR 


În anul 1872, casa cu numărul 7 de pe Saville-row, 
Burlington Gardens - casă în care în 1814 murise Sheridan - era 
locuită de Phileas Fogg, esq.!, unul din membrii cei mai ciudaţi şi 
mai remarcabili ai Reform-Club-ului din Londra, deşi el îşi dădea, 
pare-se, toată osteneala să nu atragă prin nimic atenţia asupra 
sa. 

Deci, unuia dintre cei mai mari oratori care făcuse cinste 
Engliterei îi urma acest Phileas Fogg, personaj enigmatic, despre 
care nu se ştia nimic, decit că era un om foarte generos şi unul 
dintre cei mai frumoşi gentlemeni din înalta societate britanică. 

Se spunea despre el că seamănă cu Byron - la chip, 
fireşte, căci, în ceea ce priveşte picioarele, n-avea nici un cusur? 
- însă un Byron cu mustăţi şi favoriţi, un Byron pe care nimic nu 
putea să-l tulbure, care ar fi putut să trăiască o mie de ani fără 
să îmbătrinească. 

Englez fără îndoială, Phileas Fogg poate că nu era totuşi 
londonez. Nu fusese văzut niciodată nici la Bursă, nici la Bancă, 
nici la vreunul din ghişeele aflate în City. 

Nici în bazinele, nici în docurile Londrei nu intrase 
vreodată vreo navă al cărei armator să fie Phileas Fogg. 

Acest gentleman nu figura în nici un consiliu de admi- 
nistraţie. Numele său nu răsunase niciodată la vreun colegiu de 
avocaţi, nici la Temple, nici la Lincoln's-inn, nici la Gray's-inn. El 
nu pledase niciodată nici la Curtea cancelarului, nici la înalta 
Curte de Justiţie, nici la Curtea fiscală, nici la Curtea eclesiastică. 
Nu era nici industriaş, nici comerciant, nici agricultor. Nu făcea 
parte nici din Institutul regal al Marii Britanii, nici din Institutul 
Londrei, nici din Asociaţia meşteşugarilor, nici din Institutul 
Russel, nici din Instituţia literară din vest, nici din Institutul de 
Drept, nici din acea Instituţie reunită a Artelor şi Ştiinţelor, aflată 
sub patronajul direct al graţioasei sale maiestăţi. In sfîrşit, nu 


1 Esquire - titlu de politeţe folosit în Anglia, atribuit oricărui om 
de cultură şi cu rang social. 
? Aluzie la infirmitatea lui Byron, care se ştie că era şchiop. 


aparţinea nici uneia din numeroasele societăţi care abundă în 
capitala Angliei, începînd cu Societatea Armonica şi terminînd cu 
Societatea entomologică, fondată în scopul principal de a 
distruge insectele păgubitoare. 

Phileas Fogg era membru al Reform-Club-ului şi atita tot. 

Celor care s-ar mira că un gentleman atit de misterios 
făcea parte dintre membrii acestei onorabile asociaţii, li s-ar 
putea răspunde că personajul nostru fusese primit la club în 
urma recomandaţiei domnilor Baring-fraţii, la care el avea credit 
deschis. De aici, o oarecare „suprafaţă”, firească, de vreme ce 
toate cecurile semnate de el erau plătite la vedere, fără 
dificultăţi, din debitul său curent, totdeauna creditor. 

Era bogat acest Phileas Fogg? Fără îndoială! însă în ce 
chip făcuse această avere, n-ar fi putut să spună nici omul cel 
mai bine informat - iar Mr. Fogg era ultimul căruia te-ai fi putut 
adresa pentru a-i cere lămuriri. În orice caz, omul nu era cîtuşi 
de puţin risipitor, dar nici zgîrcit, căci de cîte ori trebuia întregită 
o sumă pentru o cauză nobilă, utilă sau generoasă, el dăruia 
banii fără zgomot, ba chiar anonim. 

Într-un cuvînt, nimic mai puţin comunicativ decît acest 
gentleman. El vorbea cît mai puţin posibil - şi părea cu atit mai 
misterios cu cît era mai tăcut. Cu toate acestea, viaţa sa nu 
avea nimic ascuns. Dar gesturile şi faptele sale se repetau atit 
de matematic, încît imaginaţia nemulțumită a oamenilor cauta 
ceva dincolo de ele. 

Citeodată, însă, în puţine cuvinte scurte şi clare, punea ordine în 
miile de vorbe care circulau în club pe seama călătorilor rătăciţi 
sau pierduţi; el arăta adevăratele probabilităţi - şi cuvintele sale 
parcă erau inspirate de un al doilea văz, căci evenimentele 
sfirşeau totdeauna prin a le justifica. Era deci un om care 
trebuie să fi călătorit pretutindeni - cel puţin cu închipuirea. 

Totuşi se ştia sigur că de mulţi ani Phileas Fogg nu 
părăsise Londra. Cei care aveau cinstea de a-l cunoaşte ceva 
mai bine decit ceilalţi declarau că, în afară de drumul direct pe 
care îl străbătea în fiecare zi pentru a veni de acasă la club, 
nimeni nu putea pretinde să-l fi văzut vreodată în altă parte. 
Singurul său fel de a-şi trece timpul era lectura ziarelor şi jocul 
de wist. Cîştiga adesea la acest joc tăcut, aşa de potrivit cu firea 
lui, însă aceste ciîştiguri destul de serioase nu-i intrau niciodată 
în pungă, ci figurau în bugetul său de binefaceri. De altfel, 
trebuie remarcat că Mr. Fogg juca, desigur, pentru a juca, nu 
pentru a cîştiga. Jocul era pentru el o întrecere, o luptă 
împotriva unei dificultăţi, o luptă fără mişcare, fără mutare din 
loc, fără oboseală, ceea ce se potrivea de asemenea cu 
caracterul său. 

Nu se ştia ca Phileas Fogg să aibă o soţie, nici copii - ceea 
ce se poate întîmpla celor mai cumsecade oameni - nici rude, 
nici prieteni - ceea ce, e drept, se întîmplă mai rar. Phileas Fogg 
locuia singur în casa lui din Saville-row, unde nu intra nimeni. 
Niciodată nu se discuta nimic în ceea ce priveşte casa lui. Un 
singur servitor era de ajuns pentru a-l servi. Prînzind şi cinînd la 
club, la ore fixate cronometric, în acelaşi salon, la aceeaşi masă, 
netratîndu-şi niciodată colegii, nepoftind nici un străin, el nu se 
întorcea decît pentru a se culca, precis la miezul nopţii, fără să 
se folosească vreodată de camerele confortabile pe care 
Reform-Club-ul le ţinea la dispoziţia membrilor săi. Din cele 
douăzeci şi patru de ore ale unei zile, el petrecea acasă zece, fie 
pentru a dormi, fie pentru a se ocupa de toaleta sa. La club, 
dacă se plimba, o făcea totdeauna cu un pas egal, în sala de la 
intrare, pardosită cu parchet de diferite culori, sau pe galeria 
circulară deasupra căreia se rotunjea o cupolă cu vitralii 
albastre, susţinută de douăzeci de coloane ionice în porfir roşu. 
Pentru prînzul sau cina sa, bucătăriile, cămara, oficiul, pescăria 
şi lăptăria clubului furnizau bogatele lor rezerve; servitorii 
clubului, personaje grave, în haine negre. Încălţaţi în pantofi cu 


talpă de pislă, îl serveau în farfurii de porțelan special, pe o mi- 
nunată faţă de masă, din pinză de Saxonia; paharul de cherry 
sau porto, sau vinul roşu cu arome şi cu scorţişoară i se serveau 
în cupe de cristal, de o formă cum nu se mai fabrică, ale 
clubului, în sfîrşit băuturile sale erau tinute la temperatura 
cuvenită datorită gheții clubului, gheaţă adusă cu mari sacrificii 
tocmai din lacurile Americii. 

Dacă a trăi în aceste condiţii înseamnă a fi excentric, 
trebuie să admitem că excentricitatea îşi are partea ei bună. 

Casa din Saville-row, fără să fie somptuoasă, se bucura de 
un desăvirşit confort. De altfel, avînd în vedere obiceiurile 
invariabile ale locatarului, serviciul aici se reducea la puţin. 
Totuşi, Phileas Fogg îi pretindea unicului său servitor o 
punctualitate şi regularitate extraordinară. Chiar în ziua aceea, 2 
octombrie, el îl concediase pe James Forster, omul făcîndu-se 
vinovat de a-i fi adus apa de bărbierit la 84* Fahrenheit în loc de 
86°, şi acum îl aştepta pe succesorul acestuia, care urma să se 
prezinte între orele unsprezece şi unsprezece şi jumătate. 

Aşezat rigid în fotoliul său, cu picioarele lipite ca ale unui 
soldat la paradă, cu mîinile pe genunchi, cu corpul drept, cu 
capul sus, Phileas Fogg urmărea acul pendulei, instrument 
complicat care arăta minutele, secundele, zilele cu data lor şi 
anul. La unsprezece şi jumătate, nici un minut mai tîrziu, Mr. 
Fogg urma să plece de acasă, după obiceiul său cotidian, spre a 
se duce la Reform-Club. 

In clipa aceea se auzi ciocănind în uşa micului salon, unde 
se afla stăpiînul casei. 

James Forster, servitorul concediat, se ivi în prag. 

Noul servitor! vesti el. 
Un flăcău de vreo treizeci de ani se arătă în uşă şi salută. 
- Eşti francez şi te numeşti John? îl întrebă Phileas Fogg. 


- Jean, dacă domnului nu-i displace! răspunse noul venit. 
Jean Passepartout, o poreclă cu care am rămas şi care explică 
însuşirile mele fireşti dt a ieşi din orice încurcătură. Cred că sînt 
un băiat cumsecade, domnule, însă, ca să fiu cinstit, trebuie să 
mărturisesc că am avut multe meserii: am fost cîntăreţ 
ambulant, călăreț de circ, în care calitate am făcut salturi ca 
Leotard şi am dansat pe frînghie ca Blondin, pe urmă, ca să dau 
un scop mai folositor talentelor mele, am ajuns profesor de 
gimnastică, şi în ultima vreme am fost sergent de pompieri la 
Paris; în dosarul meu am chiar incendii remarcabile. insă iată că 
acum cinci ani am părăsit Franţa şi, vrind să gust viaţa de 
familie, am devenit valet în Anglia. Or, în clipa de faţă fiind fără 
serviciu şi aflînd că domnul Phileas Fogg este omul cel mai 
punctual şi cel mai sedentar din Regatul Unit, m-am prezentat la 
domnia sa cu speranţa de a trăi aici liniştit şi de a-mi uita chiar 
şi numele de Passepartout... 

- Passepartout îmi place, răspunse stăpinul casei. Mi-ai 
fost recomandat, informaţiile despre dumneata sînt bune. 
Cunoşti condiţiile mele? 

- Da, domnule! 

- Bine! Ce oră este? 

- Ora unsprezece şi douăzeci şi două, răspunse Passe- 
partout, după ce scoase din buzunarul jiletcii un uriaş ceas de 
argint. 

- E în urmă! observă Mr. Fogg. 

- lertaţi-mă, domnule, dar nu se poate! 

- E în urmă cu patru minute. N-are importanţă; este de 
ajuns să ştii diferenţa. Deci, începînd din această clipă, miercuri 
2 octombrie 1872, ora unsprezece şi douăzeci şi nouă 
dimineaţa, te afli în serviciul meu! 

Acestea zise, Phileas Fogg se ridică, luă pălăria cu mîna 
stingă, o puse în cap cu o mişcare de automat şi ieşi afară fără 
să mai adauge un cuvînt. 

Passepartout auzi uşa de la stradă închizîndu-se o dată: 
ieşea noul stăpîn; apoi încă o dată: ieşea la rîndul lui 
predecesorul său, James Forster. 

Passepartout rămase singur în casa din Saville-row. 


_ Capitolul Il A _ 
IN CARE PASSEPARTOUT ESTE CONVINS CA IN SFIRŞIT ŞI-A 
GASIT IDEALUL 


„Pe cinstea mea, îşi zise Passepartout, la început puţin 
aiurit, la Madame Tussaud am văzut oameni la fel de vii ca noul 
meu stăpîn!” 

Se cuvine să spunem aici că „oamenii” doamnei Tussaud 
sînt figuri de ceară foarte vizitate la Londra şi cărora, 
într-adevăr, nu le lipseşte decît darul vorbirii. 

În timpul celor cîteva clipe cît se aflase în faţa lui Phileas 
Fogg, Passepartout îşi cercetase repede, însă cu multă grijă, 
viitorul stăpîn. Acesta era un bărbat care putea să aibă 
patruzeci de ani, cu o înfăţişare nobilă şi frumoasă, înalt, cu 
trupul neîngreunat, deşi ajuns la o oarecare împlinire, cu părul şi 
favoriţii blonzi, cu fruntea netedă, fără riduri vizibile la tîmple, 
cu chipul mai degrabă palid decît colorat, cu dinţi minunaţi. El 
părea să aibă în cel mai înalt grad acel ceva pe care fizionomiştii 
îl numesc „calm în acţiune”, însuşire comună tuturor celor ce 
fac mai multă treabă decit zgomot. Netulburat, flegmatic, cu 
privirea deschisă, cu pleoapele nemişcate, Phileas Fogg era tipul 
desăvirşit al acelor englezi cu sînge rece, atit de des întîlniţi în 
Regatul Unit şi a căror atitudine oarecum studiată a fost 
minunat redată de penelul Angelicăi Kauffmann. Privit în 
diferitele acte ale existenţei sale, acest gentleman făcea 
impresia unei fiinţe bine echilibrate, un om corect şi stăpiînit, la 
fel de perfect ca un cronometru al lui Leroy sau Earnshaw. 
Într-adevăr, Phileas Fogg era exactitudinea personificată, ceea 
ce se vedea limpede din „expresia picioarelor şi miinilor sale”, 
căci membrele omului, ca şi ale animalelor, sînt organe capabile 
să exprime şi pasiunile. 

Phileas Fogg era unul din acei oameni matematic exacti, 
care, niciodată grăbiţi, şi totdeauna gata, fac economie de paşi 
şi de mişcări. El nu făcea niciodată un pas mai mult decit era 
necesar, ci alegea totdeauna drumul cel mai scurt. Nu-şi pierdea 
vremea niciodată contemplind tavanul, nu-şi permitea nici un 
gest inutil, nu fusese văzut niciodată mişcat sau tulburat. Era 
omul cel mai puţin grăbit din lume, însă ajungea totdeauna la 
timp. După toate astea e lesne de înţeles că el trăia singur şi, ca 
să zicem aşa, fără nici un fel de relaţii sociale. Phileas Fogg ştia 


că în viaţă trebuie să te ciocneşti de alţii, şi cum ciocnirile te fac 
tîrzii, el nu se ciocnea de nimeni. 

În ceea ce-l priveşte pe Jean, zis Passepartout, parizian 
veritabil, de cinci ani de cînd locuia în Anglia şi făcea meseria de 
valet la Londra, căutase în van un stăpiîn de care să se poată 
lega. 

El nu era ciîtuşi de puţin unul dintre acei Frontini sau 
Mascarilli care, cu umerii ridicaţi, cu nasul în vînt, cu privirea 
îndrăzneață, nepăsători, nu sînt decit nişte secături neruşinate. 
Nu. Passepartout era un băiat cumsecade, cu chipul plăcut, cu 
buzele cărnoase care păreau gata mereu să guste şi să sărute, o 
fiinţă supusă şi serviabilă, cu unul din acele capete rotunde care 
îţi place să-l vezi pe umerii unui prieten. Avea ochii albaştri, faţa 
îmbujorată, cu obrazul destul de gras ca să-şi poată vedea 
singur pomeţii. Voinic, cu pieptul larg, cu o musculatură 
vînjoasă, el se bucura de o forţă herculeană, pe care exerciţiile 
din tinereţe o dezvoltaseră admirabil. Părul său negru era puţin 
cam  răvăşit. Dacă sculptorii din antichitate cunoşteau 
optsprezece feluri de a  orîndui pieptănătura  Minervei, 
Passepartout nu cunoştea decît unul singur pentru a sa: trei 
mişcări de pieptene, şi pieptănătura era gata! 

Prudenţa cea mai elementară te împiedică să spui dacă 
firea expansivă a acestui flăcău se va potrivi cu a lui Phileas 
Fogg. Era oare Passepartout acel servitor cu desăvirşire 
punctual, care îi trebuia stăpînului său? 

Asta nu se putea şti înainte de a încerca. 

După ce avusese, după cum se ştie, o tinereţe destul de 
vînturată, el visa la odihnă. Auzind cît e de lăudat spiritul 
metodic englezesc şi cumpănirea proverbială a gentlemenilor, 
flăcăul nostru venise să-şi caute norocul în Anglia. Insă pînă 
acum soarta nu-l ajutase; fusese în zece case, fără să prindă 
rădăcini nicăieri. Peste tot stăpiînii erau capricioşi, schimbători, 
vîintură-lume, ceea ce nu mai putea să-i convină lui 
Passepartout. Ultimul său stăpîn, tînărul lord Longsferry, 
membru al Parlamentului, după ce îşi petrecea nopţile în 
„oysters-rooms”urile din Hay-Market, se întorcea prea adesea 
acasă cărat în spinare de policeman. Dorind înainte de toate 
să-şi poată respecta stăpiînul, Passepartout îndrăznise să-i 
adreseze citeva observaţii respectuoase, care fuseseră prost 
primite, şi el trebuise să plece. Între timp auzise că Phileas 

Fogg, esq., căuta un servitor şi îndată se informase asupra 
acestui gentleman. Un personaj a cărui existenţă era aşa de 
regulată, care dormea totdeauna acasă, nu călătorea de loc, nu 
lipsea niciodată nici măcar o singură zi, nu putea decit să fie pe 
placul lui. Deci el se înfăţişase aici şi fusese primit în 
împrejurările cunoscute. 

Şi astfel, cînd ceasul bătea unsprezece ore şi jumătate, 
Passepartout se găsea singur în casa din Saville-row. 

Îndată el începu inspecția, parcurgînd totul de la pivniţă 
pînă la pod. Această casă curată, bine orînduită, severă, 
puritană, al cărei serviciu era perfect organizat, îi plăcu. 

Ea îi făcu impresia unei frumoase cochilii de melc, însă o 
cochilie luminată şi încălzită cu gaz, căci hidrogenul carburat era 
îndestulător aici pentru amîndouă aceste nevoi. Noul servitor 
găsi fără greutate, la al doilea etaj, camera care îi era destinată; 
era pe gustul său. Sonerii electrice şi tuburi acustice o legau cu 
încăperile de la parter şi de la primul etaj. Pe cămin, o pendulă 
electrică era în legătură cu pendula din dormitorul lui Phileas 
Fogg, astfel încît cele două instrumente arătau în aceeaşi clipă 
aceeaşi secundă. 

„Aici e de mine!” îşi zise Passepartout. 

Văzu, de asemenea, în camera sa, un afiş pus deasupra 
pendulei: era programul lui zilnic. Acesta cuprindea - începînd 
de la ora opt dimineaţa, ora reglementară la care se trezea 
Phileas Fogg, pînă la ora unsprezece şi jumătate, cînd el pleca 
de acasă pentru a se duce să prinzească la Reform-Club - toate 
amănuntele serviciului, ceaiul şi friptura de la ora opt şi 
douăzeci şi trei, apa de bărbierit de la nouă şi treizeci şi şapte, 
pieptănatul de la zece fără douăzeci şi aşa mai departe. Apoi, de 
la ora unsprezece şi jumătate dimineaţa pînă la miezul nopţiil - 
ora de culcare a metodicului gentleman - totul era scris, 
prevăzut, sistematizat. Pentru Passepartout fu o adevărată 
bucurie să mediteze asupra acestui program şi să-şi 
întipărească în minte feluritele lui puncte. 

Cît priveşte îmbrăcămintea stăpinului, ea era foarte 
bogată şi de cea mai bună calitate. Fiecare pantalon, haină sau 
vestă avea un număr de ordine trecut într-un registru de intrare 
şi de ieşire, arătînd data la care, după anotimp, acestor 
veşminte le venea rîndul să fie îmbrăcate. Aceeaşi ordine şi 
pentru încălţăminte. 


Pe scurt, casa din Saville-row - care trebuie să fi fost un 
templu al dezordinei pe timpul ilustrului, dar zăpăcitului 
Sheridan - confortabil cum era mobilată, anunţa o viaţă plăcută. 
Nu se vedea nici bibliotecă, nici cărţi care nu i-ar fi folosit la 
nimic domnului Fogg, atita vreme cît Reform-Club-ul îi ţinea la 
îndemiînă două biblioteci, una de literatură, alta de drept şi 
politică. În dormitor se afla o casă de bani de mărime mijlocie 
care, prin construcţia ei, era apărată tot atit de bine de foc ca şi 
de furt. Nici un fel de arme în toată casa, nici o unealtă de 
vinătoare sau de război; totul dovedea obiceiurile cele mai 
paşnice. 

După ce examina locuinţa în amănunţime, Passepartout 
îşi frecă miinile, cu faţa lui largă înflorind de bucurie, şi repetă 
voios: 

„Aici e de mine! Bună treabă! O să mă înţeleg perfect cu 
Mr. Fogg! Un om de casa şi grozav de punctual; o adevărată 
maşină! Ei bine, n-am de ce să mă supăr că servesc o maşină!” 

Capitolul III _ 
ÎN CARE ÎNCEPE O CONVERSAŢIE CARE AR PUTEA SĂ-L COSTE 
SCUMP PE PHILEAS FOGG 


Phileas Fogg părăsi casa din Saville-row la ora unsprezece 
şi jumătate şi, după ce puse de cinci sute şaptezeci şi cinci de 
ori piciorul drept înaintea piciorului stîng, şi de cinci sute 
şaptezeci şi şase de ori piciorul stîng înaintea celui drept, ajunse 
la Reform-Club, clădire vastă, pe Pall-Mall, a cărei construcţie nu 
costase mai puţin de trei milioane. 

Noul venit se îndreptă numaidecit spre sala de mincare, 
ale cărei ferestre în număr de nouă dădeau într-o frumoasă 
grădină cu copaci auriţi de aripa toamnei. Aici el se aşeză la 
masa obişnuită, unde îl aştepta tacîmul său. Prînzul era alcătuit 
din gustări, urmate de peşte rasol cu „reading sauce” extrem de 
fin, apoi un roastbeef stacojiu împodobit cu condimente 
„mMushroom”, o prăjitură umplută cu revent! şi coacăze verzi, şi 
în sfîrşit o felie de chester - totul udat cu cîteva ceşti de ceai, 
acel excelent ceai anume cules pentru oficiul ReformClub-ului. 

La douăsprezece şi patruzeci şi şapte, gentlemanul nostru 
se ridică de la masă şi se îndreptă spre marele salon, încăpere 


1 Plantă originară din Tibet, ale cărei tulpini sînt întrebuințate la pre- 
pararea dulciurilor. 


măreaţă, împodobită cu picturi bogat înrămate. 

Aici, un servitor îi aduse ziarul Times încă nedesfăcut şi 
Phileas Fogg îndeplini el însuşi împovărătoarea treabă, cu o 
siguranţă a miinii care dovedea o mare obişnuinţă în asemenea 
grea operaţiune. Lectura acestui ziar ţinu pînă la ora trei şi 
patruzeci şi cinci, iar Standard, care îi urmă, ocupă timpul lui 
Phileas Fogg pînă la cină. Cina se desfăşură în aceleaşi 
condițiuni cu prînzul, numai că se adăugă „royal british sauce”. 

La ora şase fără douăzeci, gentlemanul nostru reapăru în 
salonul cel mare şi se adinci în lectura ziarului Morning- 
Chronicle. 

O jumătate de oră mai tîrziu, mai mulţi membri ai Reform- 
Club-ului intrară în salon şi se apropiară de căminul în care 
ardea un foc de cărbuni. Erau partenerii obişnuiţi ai lui Mr. 
Phileas Fogg, înfocaţi jucători de wist ca şi el: inginerul Andrew 
Stuart, bancherii John Sullivan şi Samuel Fallentin, omul de 
afaceri Thomas Flanagan, apoi Gauthier Ralph, unul din 
administratorii Băncii Angliei - personaje bogate şi respectate în 
acest club, care avea printre membri somităţile industriei şi 
finanţelor. 

- Ascultă, Ralph, întrebă Thomas Flanagan, ce se mai 
aude cu furtul acela? 

- Ei bine, răspunse Andrew Stuart, Banca o să rămînă 
păgubaşă. 

- Ba dimpotrivă, interveni Gauthier Ralph, eu sper că o să 
punem mîna pe hoţ. Mai mulţi inspectori de poliţie, oameni 
foarte dibaci, au fost trimişi în America şi în Europa, în toate 
porturile principale, aşa că domnului acela îi va fi foarte greu să 
scape. 

- Dar, mă rog, se cunosc semnalmentele hoţului? întrebă 
Andrew Stuart. 

- Mai întîi că nu-i un hoţ! răspunse cu seriozitate Gauthier 
Ralph. 

- Cum să nu fie hoţ un individ care sustrage un teanc de 
bancnote în valoare de cincizeci şi cinci de mii de lire? (1 milion 
375.000 franci). 

- Şi totuşi nu! stărui Ralph. 

- Atunci e un industriaş? întrebă John Sullivan. 

- Morning-Chronicle susţine că e un gentleman. 

Cel ce intervenise nu era altul decît Phileas Fogg, al cărui 


cap apăru deasupra valului de hirtie adunat în jurul său. Zicînd 
acestea, el îşi salută colegii, care îi răspunseră numaidecit. 

Faptul de care era vorba, şi pe care diversele ziare din 
Regatul Unit îl comentau cu aprindere, se întîmplase cu trei zile 
înainte, adică la 29 septembrie. Un teanc de bancnote, 
reprezentind uriaşa sumă de cincizeci şi cinci de mii de lire, 
fusese luat de pe ghişeul casierului principal al Băncii Angliei. 

Celor care îşi arătau mirarea că un asemenea furt putuse 
fi săvirşit atit de uşor, viceguvernatorul Băncii, Gauthier Ralph, 
se limita să le răspundă că în momentul acela casierul era 
ocupat cu înregistrarea unei încasări de trei şilingi şi şase pence, 
şi că bietul om nu putea să aibă ochii la toate. 

Aici e cazul însă să atragem atenţia - ceea ce face faptul 
mai explicabil - că această admirabilă instituţie care este „Bank 
of England” pare să poarte o nespus de mare grijă demnităţii 
publicului vizitator. Nici un fel de gardieni, nici urmă de invalizi, 
nici pomeneală de grilaje! Aurul, argintul, biletele de bancă sînt 
lăsate la vedere şi, ca să zicem aşa, la îndemîna primului venit. 

Căci doar n-o să pui la îndoială onorabilitatea oricărui 
trecător! Unul din cei mai buni observatori ai obiceiurilor 
englezeşti povesteşte chiar următoarele: aflindu-se odată 
într-una din sălile Băncii, el avu curiozitatea să vadă mai de 
aproape un lingou de aur, în greutate de şapte pînă la opt livre, 
care se găsea pus la vedere pe policioara de la ghişeul 
casierului; omul luă lingoul, îl cercetă, i-l dădu vecinului său, 
acesta îl dădu altuia, astfel că, trecînd din mînă în mînă, lingoul 
de aur ajunse pînă în fundul unui coridor întunecos, şi în se 
întoarse la locul lui decît după o jumătate de oră, fără ca în tim- 
pul acesta casierul măcar să fi ridicat capul din hirtiile sale. 

Insă, la 29 septembrie, faptele nu se petrecuseră chiar 
aşa: teancul de bancnote nu se mai întorsese, şi cînd măreţul 
orologiu aflat deasupra lui „drawwing-office” sună ora cinci, 
vestind închiderea birourilor, Băncii Angliei nu-i mai rămăsese 
decit să înscrie cele cincizeci şi cinci de mii de lire la contul 
profit şi pierdere. 

Indată ce furtul fu constatat în toată regula, numeroşi 
agenţi şi detectivi, aleşi dintre cei mai pricepuţi, fură trimişi în 
porturile principale, la Liverpool, la Glasgow, la Le Havre, la 
Suez, la Brindisi, la New York şi aşa mai departe, cu 
promisiunea, în caz de reuşită, a unei prime de două mii de lire 


(50.00.0 franci) şi cinci la sută din suma care ar fi găsită. În 
aşteptarea informaţiilor pe care urmau să le primească în urma 
anchetei începute imediat, aceşti inspectori aveau deocamdată 
însărcinarea să observe cu întreaga luare-aminte pe toţi călătorii 
care veneau sau plecau. 

Or, cu siguranţă, aşa cum spunea Morning-Chronicle, era 
cazul să se presupună că autorul furtului nu făcea parte din nici 
o asociaţie de hoţi din Englitera. În cursul acelei zile de 29 
septembrie, un gentleman elegant, cu bune maniere, cu un aer 
distins, fusese văzut plimbîndu-se de ici-colo prin sala unde se 
făceau plăţile, teatrul furtului. Ancheta izbutise să stabilească 
destul de exact  semnalmentele acestui gentleman, 
semnalmente care fură trimise numaidecit tuturor detectivilor 
din Regatul Unit şi de pe continent. Unii optimişti - şi Gauthier 
Ralph făcea parte dintre ei - se credeau deci îndreptăţiţi să 
spere că hoţul nu va scăpa. 

Cum se poate presupune, această întîmplare era la 
ordinea zilei la Londra şi în întreaga Englitera. Se discuta cu 
înflăcărare pentru sau contra probabilităților de reuşită a poliţiei 
metropolitane. 

Astfel, nu e de mirare că nişte membri ai ReformClub-ului 
discutau aceeaşi chestiune, cu atît mai mult cu cît unul din 
viceguvernatorii Băncii se afla printre ei. 

Onorabilnl Gauthier Raloh nu se îndoia cîtuşi de puţin de 
rezultatul cercetărilor, deoarece socotea că prima oferită avea 
să ascută în chip cu totul deosebit zelul şi inteligenţa agenţilor. 
In schimb, colegul său Andrew Stuart era departe de a împărtăşi 
această încredere. Discuţia continuă deci între gentlemeni, care 
între timp se aşezară la o masă de wist, Stuart în faţa lui 
Flanagan, Fallentin în faţa lui Phileas Fogg. În timpul jocului 
partenerii nu vorbeau, însă între partide conversaţia întreruptă 
reîncepea mai aprinsă. 

- Eu susţin că şansele sînt de partea hoţului, care nu 
poate să fie decît un om foarte iscusit! zise Andrew Stuart. 

- Haida-de! răspunse Ralph. Nu există o singură ţară în 
care el s-ar putea refugia. 

- la te uită! 

- Unde ai vrea să se ducă? 

- Nu ştiu, răspunse Andrew Stuart. La urma urmei, 
pămîntul este destul de mare! 


- A fost odată!... zise cu glasul scăzut Phileas Fogg. 

Apoi întinse cărţile spre Thomas Flanagan şi adăugă: 

- E rîndul dumitale să tai, domnule! 

Discuţia se întrerupse iarăşi în timpul jocului; 
după aceea Andrew Stuart reîncepu: 

- Cum adică, odată!? Ce, nu cumva pămîntul s-a 
micşorat? 

- Fără îndoială! interveni Gauthier Ralph. Sînt de părerea 
domnului Fogg. Pămiîntul s-a micşorat, fiindcă azi îl străbaţi de 
zece ori mai repede decit acum o sută de ani, şi în cazul de care 
ne ocupăm tocmai asta va face ca cercetările să se desfăşoare 
mai repede. 

- Uşurînd de asemenea fuga hoţului. 

- Rîndul dumitale să joci, domnule Stuart! zise Phileas 
Fogg. 

Însă neîncrezătorul Stuart nu era convins, aşa că, odată 
partida sfirşită, el reîncepu: 

- Domnule Ralph, trebuie să mărturisesc că ai găsit un fel 
glumeţ de a spune că pămîntul s-a micşorat! 

Adică pentru că azi îl poţi înconjura în trei luni... 

- În numai optzeci de zile! îl întrerupse Phileas Fogg. 

- Într-adevăr, domnilor, adăugă John Sullivan, optzeci de 
zile, de cînd porţiunea între Rothal şi Allahabad a fost dată în 
circulaţie pe „Great Indian peninsular railway”. lată aici 
socoteala făcută în această privinţă de Morning-Chronicle: 

De la Londra la Suez, prin Mont Cenis şi Brindisi, drum de 

- Da, optzeci de zile, însă fără să pui la socoteală timpul 
prost, vintul contrariu, naufragiile, deraierile şi toate celelalte! 
strigă Andrew Stuart, pierzîind din neatenţie un atu. 

- Ba totul e socotit, răspunse Phileas Fogg, continuînd să 
joace, căci, de data asta, discuţia nu mai respecta wist-ul. 

- Chiar şi dacă hinduşii sau indienii scot şinele?! strigă iar 
Andrew Stuart. Chiar dacă opresc trenurile, pradă vagoanele şi-i 
scalpează pe călători?! 

- Chiar dacă! răspunse Phileas Fogg. Apoi, dînd cărţile pe 
faţă, vesti: Două atu-uri! 

Andrew Stuart, care trebuia să împartă cărţile, obiectă: 

- Teoretic, ai dreptate, domnule Fogg, însă în practică... 

- În practică la fel, domnule Stuart. 

- Tare aş vrea să te văd făcînd această ispravă! 

mii de lire 


condiţii, este imposibilă. 

- Dimpotrivă, e foarte posibilă! răspunse Mr. Fogg. 

- Ei bine, fă-o! 

- Ocolul pămîntului în optzeci de zile? 

- Da. 

- Mă învoiesc! 

- Şi cînd pleci? 

- Numaidecit! 

- Asta e o nebunie! strigă încă o dată Andrew Stuart, care 
începea să se simtă jignit de încăpăţinarea partenerului său. Hai 
să lăsăm asta! Mai bine să ne continuăm jocul. 

- Atunci, te rog, fii bun şi dă cărţile încă o dată, fiindcă 
le-ai dat greşit! răspunse Phileas Fogg. 

Andrew Stuart adună cărţile cu înfrigurare; apoi deodată 
le puse pe masă şi izbucni: 

- Ei bine, da, domnule Fogg, pariez pe patru mii de lire!... 

- Dragul meu Stuart, linişteşte-te! interveni Fallentin. Nu-i 
serios ce faci! 

- Cînd am spus că pun rămăşag, nu poate fi decit serios! 
răspunse Andrew Stuart. 

- Fie! încuviinţă Mr. Fogg. Apoi se întoarse spre colegii săi: 
Domnilor, am douăzeci de mii de lire (500.000 fr.) depuse la 
fraţii Baring. Îi risc bucuros... 

- Douăzeci de mii de lire! exclamă John Sullivan. 

Douăzeci de mii de lire pe care le poţi pierde din cauza 
unei întîrzieri neprevăzute! 

- Nu există neprevăzut! răspunse simplu Phileas Fogg. 

- Domnule Fogg, dar aceste optzeci de zile n-au fost 
calculate decit ca un minimum de timp! 

- Un minimum bine folosit e prea de ajuns. 

- Însă, pentru a nu-l depăşi, trebuie să sari matematic din 
tren în vapor şi din vapor în tren! 

- Voi sări matematic. 

- Glumeşti! 

- Un adevărat englez nu glumeşte niciodată, cînd e vorba 
de ceva atit de serios ca un rămăşag, răspunse Phileas Fogg. 
Pun prinsoare, pe douăzeci de mii de lire, cu oricine doreşte, că 
voi face ocolul pămîntului în nu mai mult de optzeci de zile, 
adică în o mie nouă sute douăzeci de ore, sau în o sută 
cincisprezece mii două sute de minute. Primiţi? 


- Primim! răspunseră domnii Stuart, Fallentin, Sullivan, 
Flanagan şi Ralph, după ce se înţeleseră între ei. 

- Bine! încheie Mr. Fogg. Trenul de Dover pleacă la ora opt 
şi patruzeci şi cinci. Voi lua acest tren. 

- Chiar în seara asta? întrebă Stuart. 

- Chiar în seara asta! răspunse Phileas Fogg. Apoi, 
uitîndu-se într-un calendar de buzunar, adăugă: Deci, fiindcă 
astăzi este miercuri, 2 octombrie, va trebui să fiu înapoi la 
Londra, în acest salon al Reform-Club-ului, sîmbătă, 21 
decembrie, la ora opt şi patruzeci şi cinci seara, fără de care 
cele douăzeci de mii de lire depuse în clipa de faţă la fraţii 
Baring vă vor aparţine de fapt şi de drept, domnilor. lată un cec 
asupra acestei sume. 

Îndată fu întocmit un act scris asupra rămăşagului şi cei 
şase cointeresaţi îl semnară; Phileas Fogg era netulburat. 
Desigur, el nu pusese rămăşag pentru a cîştiga - şi dacă nu 
angajase decit douăzeci de mii de lire, adică jumătate din avutul 
său, o făcuse numai fiindcă prevedea că avea să cheltuiască 
cealaltă jumătate pentru a sfirşi cu bine acest greu, ca să nu 
spunem irealizabil, proiect. Cît despre adversarii săi, aceştia 
păreau tulburaţi, dar nu din cauza sumei puse în joc, ci fiindcă 
aveau un fel de mustrări de cuget să lupte în asemenea 
condițiuni. 

Tocmai atunci ceasul bătea ora şapte: i se propuse 
domnului Fogg să suspende jocul pentru a-şi putea face 
pregătirile de plecare. 

- Sint gata în orice clipă! răspunse netulburatul 
gentleman. Şi începu să împartă cărţile. Caro! spuse el. Rîndul 
dumitale, domnule Stuart. 

Capitolul IV , , 
ÎN CARE PHILEAS FOGG ÎL LASĂ CU GURA CĂSCATĂ PE 
SERVITORUL SĂU PASSEPARTOUT 


La ora şapte şi douăzeci şi cinci, după ce cîştigase vreo 
douăzeci de guinee la wist, Phileas Fogg se despărţi de 
onorabilii săi colegi şi părăsi clubul. La ora şapte şi cincizeci, el 
deschidea uşa casei sale. 

Passepartout, care studiase cu conştiinciozitate pro- 
gramul, fu destul de surprins să-l vadă pe Mr. Fogg vinovat de 
inexactitate, apărind, contrar obiceiului, la ora aceasta 


neobişnuită. După nota scrisă, locatarul din Saville-row nu urma 
să se întoarcă decit la douăsprezece noaptea precis. 

După ce urcă în camera sa, Phileas Fogg îl strigă: 

- Passepartout! 

Servitorul nu răspunse; chemarea aceasta nu-l privea: nu 
era încă ora. 

- Passepartout! repetă Mr. Fogg, fără să ridice glasul. 

Flăcăul nostru îşi făcu apariţia. 

- Ea doua oară cînd te chem! observă stăpînul său. 

- Păi nu-i ora douăsprezece! răspunse Passepartout, cu 
ceasul în mînă. 

- Ştiu, şi de aceea nu-ţi fac nici o mustrare, reluă 

Phileas Fogg. Peste douăzeci de minute plecăm spre Do- 
ver şi Calais. 

Pe faţa rotundă a franţuzului se lăţi un fel de strimbătură; 
era limpede că nu înţelesese bine. 

- Plecaţi în călătorie? întrebă el. 

- Da, răspunse stăpiînul său. Vom face ocolul pămîntului. 

Passepartout, cu ochii căscaţi, cu sprincenele ridicate 
peste măsură, cu braţele atîrnînd, cu trupul gata să se 
prăbuşească, arăta în clipa aceea toate semnele uimirii dusă 
pînă la încremeneală. 

- Ocolul pămîntului! murmură el. 

- În optzeci de zile! întregi Mr. Fogg. Aşa că, vezi, n-avem 
o clipă de pierdut. 

- Dar geamantanele?... făcu Passepartout, legănindu-şi 
fără voie capul de la dreapta la stînga. 

- Nici un geamantan! Doar un sac de călătorie, cu două 
cămăşi de lină şi trei perechi de ciorapi; la fel şi pentru 
dumneata. Restul vom cumpăra pe drum. la-mi mantaua şi 
pătura de călătorie. Vezi să ai ghete bune. Adică... de altfel o să 
mergem puţin pe jos, sau chiar de loc. Haide! 

Passepartout ar fi vrut să mai spună ceva, dar nu putu. 
Părăsi camera domnului Fogg, urcă în odăiţa lui, căzu pe un 
scaun şi zise, folosind o frază destul de vulgară, de la el de 
acasă: 

- A naibii treabă! Şi eu care voiam să duc o viaţă 
liniştită!... 

Apoi începu, maşinal, pregătirile de plecare. Ocolul 
pămîntului în optzeci de zile! Avea de-a face cu un nebun? Nu... 


Atunci era o glumă? Să mergi la Dover, bine! La Galais, fie! Asta 
nu putea, desigur, să-l supere pe bravul nostru flăcău, care de 
cinci ani de zile nu mai pusese piciorul pe pămîntul patriei. 
Poate şi pînă la Paris ar fi fost o treabă bună, şi, zău aşa, ar fi 
revăzut cu bucurie marea capitală. Dar desigur, un gentleman 
aşa de grijuliu cu paşii săi ar trebui să se oprească acolo... Da, 
fără îndoială! - şi totuşi nu era mai puţin adevărat că 
gentlemanul acesta, atît de lipit de casă pînă acum, iată-l că 
pleca, o lua din loc! 

La ora opt, Passepartout avea gata modestul sac, care 
cuprindea îmbrăcămintea sa şi pe a stăpînului său; apoi, cu 
cugetul încă tulburat el părăsi camera, a cărei uşă o încuie cu 
grijă, şi cobori la Mr. Fogg. 

Acesta era gata. Avea sub braţ o carte, Bradshaw' s 
continental railway steam tranzit and general guide, care urma 
să-i furnizeze toate indicaţiile necesare pentru călătoria sa. Luă 
sacul din mîna lui Passepartout, îl deschise şi vîri înăuntru un 
teanc gros de bancnote frumoase care au curs în toate ţările. 

- N-ai uitat nimic? îşi întrebă Mr. Fogg servitorul. 

- Nimic, domnule. 

- Mantaua şi pătura mea? 

- lată-le. 

- Bine; ia sacul. Şi întinzînd acest preţios obiect lui 
Passepartout, Mr. Fogg adăugă: Ai grijă că aci sînt douăzeci de 
mii de lire (500.000 fr.)! 

Pasepartout fu cît pe aci să scape sacul din mînă, ca şi 
cum cele douăzeci de mii de lire ar fi fost în aur şi ar fi avut o 
greutate uriaşă. 

Stăpînul şi servitorul coboriră, şi uşa de la stradă fu 
încuiată de două ori. 

O staţie de trăsuri se găsea la capătul străzii. Cei doi 
călători se urcară într-un cab, care se îndreptă repede către 
gara de la Charing-Cross, de unde pornea una din liniile 
societăţii de căi ferate „South-Eastern-railway”. 

La ora opt şi douăzeci, trăsura se opri în faţa grilajului 
gării. Passepartout sări jos. Stăpinul său îl urmă şi plăti vizitiul. 

In clipa aceea, o biată cerşetoare, ţinînd un copil de mînă 
cu picioarele goale prin noroi, cu o pălărie zdrenţăroasă de care 
atirna o pană mizerabilă, cu un şal sfişiat aruncat peste zdrenţe, 
se apropie de Mr. Fogg cerîndu-i de pomană. 

Acesta scoase din buzunar cele douăzeci de guinee 
ciştigate la wist şi le întinse cerşetoarei, zicîndu-i: 

- Ţine, femeie! Imi pare bine că te-am întîlnit! 

Apoi porni mai departe. 


Passepartout simţi că i se umezesc ochii; stăpînul său 
făcuse un pas spre inima lui. 

Indată după aceea, amîndoi intrau în marea sală a gării. 
Aici Phileas Fogg îi porunci lui Passepartout să scoată două 
bilete la clasa întîi, pînă la Paris. Pe urmă, întorcînd capul, îi zări 
pe cei cinci colegi de la Reform-Club. 

- După cum vedeţi, plec, domnilor! li se adresă. Feluritele 
vize puse pe un paşaport, luat anume în acest scop, vă vor 
permite să controlaţi la întoarcere drumul urmat de mine. 

- Oh, domnule Fogg, nu era nevoie! răspunse politicos 
Gauthier Ralph. Ne încredem în onoarea dumitale de gentleman. 

- E mai bine aşa, spuse Mr. Fogg. 

Andrew Stuart observă: 

- Nu uita că trebuie să fii înapoi... 

- În optzeci de zile, întregi Mr. Fogg, adică sîmbătă, 21 
decembrie 1872, la ora opt şi patruzeci şi cinci de minute seara. 
La revedere, domnilor! 

La ora opt şi patruzeci, Phileas Fogg şi servitorul său se 
urcară în acelaşi compartiment. La ora opt şi patruzeci şi cinci 
răsună fluierul locomotivei şi trenul porni. 

Noaptea era întunecoasă, iar de sus cădea o ploaie 
măruntă. Phileas Fogg stătea tăcut în colţul său. Passepartout, 
încă aiurit, stringea maşinal în braţe sacul cu bancnote. 

Trenul nu depăşise încă Sydenham, cînd el scoase un 
adevărat strigăt de disperare. 

- Ce e? întrebă Mr. Fogg. . 

- E că... e că... In grabă... In zăpăceală... am uitat... 

- Ce? 

- Am uitat să sting becul de gaz din camera mea! 

- Ei bine, băiete, răspunse cu răceală Mr. Fogg, becul arde 
pe socoteala dumitale! 

E Capitolul V 
ÎN CARE O NOUĂ ACŢIUNE APARE LA BURSA LONDONEZĂ 


Părăsind Londra, desigur Phileas Fogg nu se îndoia cituşi 
de puţin de marele răsunet pe care avea să-l provoace plecarea 
sa. Vestea rămăşagului se răspîndi mai întîi la Reform-Club, 
unde produse o adevărată tulburare printre membrii acestui 
onorabil cerc. Apoi, de la club, tulburarea ajunse în ziare, cu 
ajutorul reporterilor, iar din ziare la publicul londonez şi în 


întregul Regat Unit. 

Această „istorie cu ocolul pămîntului” fu comentata, 
discutată, disecată cu atita pasiune şi stăruinţă ca şi cînd ar fi 
fost vorba de o nouă afacere „Alabama”. Unii erau de partea lui 
Phileas Fogg, alţii - şi aceştia ajunseseră curînd la o majoritate 
considerabilă - se pronunţau contra lui. A face ocolul pămîntului 
- şi nu teoretic, pe hartă - în acest minimum de timp, cu mij- 
loacele de comunicaţie existente, nu era numai o imposibilitate, 
ci o curată nebunie. 

Times, Standard,  Evening-Star, Morning-Chronicle şi 
douăzeci de alte ziare cu mare răspîndire se declarară împotriva 
lui Phileas Fogg. Numai Daily-Telegraph îl susţinea într-o 
oarecare măsură. Gentlemanul fu în general socotit drept 
maniac, drept un nebun, iar colegii săi de la Reform-Club fură 
dezaprobaţi că ţinuseră acest rămăşag, care dovedea slăbirea 
facultăţilor mintale ale autorului lui. 

Cu privire la această istorie 
extrem de înfierbîntate, deşi nu lipsite de logică. E cunoscut 
interesul pe care îl stîrneşte în Anglia orice are vreo legătură cu 
geografia. Aşa că nu exista cititor, indiferent de clasa lui socială, 


care să nu devoreze coloanele închinate cazului „Phileas Fogg”. 

În primele zile, cîteva spirite îndrăzneţe - îndeobşte femei 
- fură de partea lui, mai ales după ce Illustratcd-London-News îi 
publică portretul, după fotografia depusă la arhivele Reform- 
Club-ului. Unii gentlemeni chiar îndrăzniră să spună: „Hm! Hm! 
Şi la urma urmei, de ce nu? S-au văzut lucruri şi mai 
extraordinare!” Aceştia erau mai cu seamă cititorii ziarului 
Daily-'Telegraph. Însă în curînd se simţi că însuşi ziarul în cauză 
începea să dea înapoi. 

La 7 octombrie, în Buletinul Societăţii regale de Geografie 
apăru un lung articol, care se ocupa de chestiune din toate 
punctele de vedere, şi dovedea limpede nebunia unei asemenea 
fapte. După acest articol, totul era potrivnic călătorului, şi 
oamenii, şi natura. Pentru a izbuti un astfel de proiect, trebuia 
să admiţi o potrivire miraculoasă între orele de plecare şi cele 
de sosire, potrivire care nu exista, care nu putea să existe. 
Eventual, şi asta numai în Europa, unde e vorba de distanţe de o 
lungime relativ mică, te poţi bizui pe sosirea trenurilor la ore 
fixe; însă cînd sînt necesare trei zile pentru a traversa Statele 
Unite, mai poţi să sprijini pe exactitatea trenului elementele 
unei asemenea probleme? Apoi defectările de locomotivă, 
deraierile, tamponările, anotimpul prost, înzăpezirile - toate 
acestea nu erau oare împotriva lui Phileas Fogg? Pe vapoare, în 
timpul iernii, nu se găsea el la cheremul furtunilor sau al 
ceţurilor? Ce, oare rar se întîmplă ca şi cele mai rapide vapoare 
ale liniilor transoceanice să aibă întîrzieri de două sau trei zile? 
Or, era nevoie de o întirziere, una singură, ca lanţul 
comunicaţiilor să fie rupt, fără putinţă de îndreptare. Dacă 
Phileas Fogg sosea cu o întîrziere fie de numai cîteva ore faţă de 
plecarea unui vapor, el era nevoit să aştepte vaporul următor, şi 
chiar numai prin asta călătoria sa era compromisă definitiv. 

Articolul cu pricina avu mare răsunet. Aproape toate 
ziarele îl reproduseră, şi acţiunile lui Phileas Fogg scăzură în 
chip neobişnuit. 

În primele zile după plecarea gentlemanului se înche- 
iaseră importante afaceri cu privire la soarta acţiunii sale. E 
cunoscută lumea pariorilor din Anglia, lume mai inteligentă, mai 
ridicată decit aceea a jucătorilor de cărţi. A paria face parte din 
temperamentul englez. Astfel se încheiară rămăşaguri pe sume 
considerabile, pentru sau contra lui Phileas Fogg, şi nu numai 


între feluriţi membri ai Reform-Club-ului, ci chiar în marea masă 
a publicului britanic. Phileas Fogg fu înscris ca un cal de curse, 
la un fel de studbook!. Se născu o acţiune care fu numaidecit 
cotată la Bursa londoneză. Se cereau, se ofereau acţiuni 
„Phileas Fogg” şi din asta se încheiau afaceri uriaşe. Însă la cinci 
zile de la plecarea gentlemanului, în urma articolului din 
Buletinul Societăţii de Geografie, ofertele începură să se 
îngrămădească. Acţiunile „Phileas Fogg” scădeau. Ele erau 
oferite în teancuri. Cotate la început cinci la unu, pe urmă zece, 
acum se dădeau douăzeci, cincizeci, o sută la unu. 

Calatorului nostru îi rămase un singur partizan; acesta era 
un bătrîn paralitic, lordul Albermale. Ţintuit în fotoliul său, 
onorabilul gentleman şi-ar fi dat întreaga avere pentru a putea 
face ocolul pămîntului, fie chiar şi în zece ani! - şi el parie cinci 
mii de lire (100.000 fr.) pentru Phileas Fogg. lar, cînd, o dată cu 
prostia proiectului, i se demonstră inutilitatea lui, el se mulţumi 
să răspundă: „Dacă lucrul e realizabil, e bine ca el să fie realizat 
prima oară de un englez!” 

Deci, aceasta era situaţia: partizanii lui Phileas Fogg se 
răreau din ce în ce; toată lumea se pronunţa împotriva lui, şi nu 
fără motive; acţiunile „Phileas Fogg” nu mai erau cotate decit o 
sută cincizeci, două sute la unu, pînă ce, la şapte zile după 
plecarea lui, o întîmplare cu totul neaşteptată făcu să nu mai fie 
cotate de loc. 

Într-adevăr, în ziua aceea, la orele nouă seara, directorul 
poliţiei metropolitane primise telegrafic o depeşă, care spunea: 

„De la Suez la Londra, 

Rowan, director de poliţie, administraţia centrală, 

Scotland Place. 

Urmăresc hoţul de Bancă, Phileas Fogg. Trimiteţi imediat 
mandat de arestare la Bombay (India engleză) 

Detectiv Fix”. 


Efectul acestei depeşe se văzu imediat. Onorabilul 
gentleman dispăru, pentru a lăsa locul hoţului de bancnote. | se 
cercetă fotografia, depusă la Reform-Club împreună cu cele ale 
colegilor săi. Ea înfăţişa leit pe omul ale cărui semnalmente 
fuseseră stabilite de anchetă. Oamenii îşi amintiră ceea ce era 
misterios în existenţa lui Phileas Fogg, izolarea lui, plecarea lui 


1 Rămăşag la curse (în limba engleză în text). 


subită - şi păru limpede că, pretextînd o călătorie în jurul lumii şi 
sprijinindu-se pe un rămăşag nebunesc, personajul nu urmărise 
altceva decit să deruteze pe agenţii poliţiei engleze. 
Capitolul VI 
ÎN CARE AGENTUL FIX DĂ DOVADĂ DE O NERĂBDARE FOARTE 
ÎNDREPTĂŢITĂ 


lată în ce împrejurări fusese expediată această telegramă 
privind pe numitul Phileas Fogg. 

Miercuri, 9 octombrie, se aştepta să sosească la Suez, la 
ora unsprezece dimineaţa, pachebotul Mongolia, al Companiei 
Peninsulare şi Orientale, vapor de fier, cu elice şi spardek, cu un 
deplasament de două mii opt sute de tone şi avînd o forţă 
nominală de cinci sute de cai. Mongolia făcea cursa regulată 
între Brindisi şi Bombay, prin canalul Suez. Era unul din cele mai 
rapide vase ale Companiei şi depăşise totdeauna viteza 
regulamentară, adică zece mile pe oră între Brindisi şi Suez» şi 
nouă mile cincizeci şi trei de sutimi între Suez şi Bombay. 

In aşteptarea Mongoliei, doi oameni se plimbau pe chei, în 
mijlocul mulţimii de băştinaşi şi străini care se îmbulzesc în 
acest oraş, odinioară un tîrguşor, căruia acum marea operă a 
d-lui Lesseps! îi asigurase un viitor măreț. 

Unul dintre aceşti doi oameni era agentul consular al 
Regatului Unit la Suez şi care - în ciuda neplăcutelor pronosticuri 
ale guvernului britanic şi sinistrelor preziceri făcute de inginerul 
Stephenson? - vedea în fiecare zi navele engleze străbătînd 
canalul şi scurtînd astfel la jumătate vechiul drum din Anglia în 
Indii, pe la Capul Bunei-Speranţe. 


1 Ferdinand de Lesseps, inginer şi diplomat francez, constructorul 
canalului Suez (1859-1869). 
Stephenson - inventatorul locomotivei cu aburi. 

Celălalt era un omuleţ sla 
nervos, care îşi contracta cu o stăruinţă vizibilă sprîncenele. Pe 
sub genele lui lungi sclipea o privire foarte vie, pe care el însă 
ştia să şi-o stăpînească. In clipa aceea, omuleţul se mişca de 


colo pînă colo, neputînd sta locului, dînd astfel oarecare semne 
de nerăbdare. 

Insul în cauză se numea Fix şi era unul din acei „detectivi” 
sau agenţi ai poliţiei engleze care, după furtul comis la Banca 
Angliei, fuseseră trimişi în diferitele porturi ale lumii. Fix trebuia 
să supravegheze cu cea mai mare grijă pe toţi călătorii în 
trecere spre Suez, şi dacă vreunul dintre ei i-ar fi părut suspect, 
să-l „fileze” pînă la primirea mandatului de arestare. 

Exact cu două zile înainte, Fix primise de la directorul 
poliţiei metropolitane semnalmentele presupusului autor al 
furtului; erau ale acelui personaj distins şi cu înfăţişarea corectă 
care fusese văzut în sala de plăţi a Băncii. 

Detectivul, desigur momit de serioasa primă făgăduită în 
caz de succes, aştepta deci cu o nerăbdare uşor de înţeles 
sosirea Mongoliei. 

- Care va să zică, domnule consul, credeţi că vaporul n-o 
să întîrzie? întrebă el pentru a zecea oară. 

- Nu, domnule Fix, răspunse consulul. leri se afla la Port- 
Said, şi cei şaizeci de kilometri ai canalului sînt un fleac pentru 
un vas aşa de rapid. Îţi repet că Mongolia a cîştigat întotdeauna 
prima de douăzeci şi cinci de lire pe care guvernul o plăteşte 
pentru fiecare douăzeci şi patru de ore cîştigate din timpul 
reglementar al călătoriei. 

- Vaporul acesta vine direct de la Brindisi? întrebă Fix. 

- Chiar de la Brindisi, de unde a luat poştă pentru Indii şi 
de unde a plecat sîmbătă la ora cinci după-amiază. Aşa că ai 
răbdare; trebuie să sosească foarte curînd. Insă iată ceea ce nu 
înţeleg eu: dacă omul dumitale se află pe bordul Mongoliei, cum 
ai să-l poţi recunoaşte numai după semnalmentele pe care le-ai 
primit? 

- Domnule consul, răspunse detectivul, pe aceşti oameni 
mai degrabă îi miroşi decit îi recunoşti. Pentru asta trebuie să ai 
fler, şi flerul este un fel de simţ special pe care îl ajută şi auzul, 
şi văzul, şi mirosul. În viaţa mea am arestat destui asemenea 
gentlemeni, şi dacă hoţul meu se află într-adevăr pe bord, vă 
asigur că nu-mi va scăpa din mînă. 

- Vă urez să reuşiţi, domnule Fix, fiindcă e vorba de un 
furt însemnat! 

- Un furt magnific! exclamă agentul, cu înflăcărare. 
Cincizeci şi cinci de mii de lire! Nu ne pică des asemenea 


pleaşcă! Hoţii au devenit meschini! Neamul celor de-alde 
Sheppard se stinge! Azi unii ajung la spînzurătoare pentru cîţiva 
şilingi! 

- Domnule Fix, observă consulul, vorbeşti cu atîta 
înflăcărare, încît îţi doresc din toată inima să izbuteşti, însă, 
repet, date fiind împrejurările în care te afli, mă tem că va fi 
foarte greu. Ştii preabine că, după semnalmentele pe care le-ai 
primit, hoţul acesta seamănă întru totul cu un om cumsecade. 

- Domnule consul, răspunse sigur pe el inspectorul de 
poliţie, toţi marii escroci par oameni cumsecade. Vă daţi seama 
că cei cu mutră de pungaşi n-au decit un drum de ales: să 
rămînă curaţi, că altfel i-ar aresta imediat. De aceea trebuie să 
suspectezi pe cei cu înfăţişare de oameni cinstiţi. Lucru greu, 
admit; asta nu mai e o meserie, ci o artă. 

Era limpede că numitului Fix nu-i lipsea o oarecare doză 
de amor propriu. 

Între timp pe chei se vedea din ce în ce mai multă 
mişcare. Marinari de diferite naţii, negustori, misiţi, hamali, 
felahi se stringeau din toate părţile. Era limpede că se apropia 
clipa sosirii vaporului. 

Vremea era destul de frumoasă, însă cam rece din cauza 
vîntului de est. Deasupra oraşului se profilau cîteva minarete, 
sub razele palide ale soarelui. Către sud, un dig lung de două 
mii de metri se întindea ca un braţ asupra radei Suezului. Pe 
valurile Mării Roşii se legănau mai multe vase de pescuit sau de 
cabotaj, dintre care unele păstrau în liniile lor silueta elegantă a 
galerei antice. 

Tot făcîndu-şi loc prin această mulţime de oameni, Fix, din 
obişnuinţă profesională, cerceta chipurile trecătorilor cu cite o 
scurtă ochiadă. 

Era ora zece şi jumătate. 

- Dar nu mai vine odată vaporul acela? strigă agentul, 
auzind bătaia orologiului din port. 

- Trebuie să fie aproape, răspunse consulul. 

- Cît timp o să stea la Suez? 

- Patru ore; atit cît să încarce cărbuni. De la Suez la Aden, 
la capătul celălalt al Mării Roşii, sînt o mie trei sute zece mile, şi 
trebuie să-şi. facă provizii de combustibil. 

- Şi de la Suez merge direct la Bombay? 

- Direct, fără oprire. 


- Ei bine, zise Fix, dacă hoţul a luat acest drum şi acest 
vapor, desigur că şi-a făcut planul să debarce la Suez, ca de aici 
să ajungă pe altă cale în posesiunile olandeze sau franceze din 
Asia. Trebuie să ştie prea bine că în India, care este un teritoriu 
englez, n-ar fi în siguranţă. 

- Numai dacă nu o fi un om foarte îndrăzneţ, răspunse 
consulul. Ştii doar că un criminal englez se poate ascunde mai 
bine la Londra decit în străinătate. 

După aceste cuvinte, care îi dădură mult de gindit 
agentului, consulul se îndreptă spre biroul său, aflat în 
apropiere. Fix rămase singur, stăpiînit de o nerăbdare nervoasă, 
cu presimţirea destul de ciudată că hoţul său se găsea pe bordul 
Mongoliei, şi într-adevăr, dacă pungaşul fugise din Anglia cu 
gîndul de a ajunge în Lumea Nouă, el alesese probabil drumul 
Indiilor, mai puţin supravegheat sau mai greu de supravegheat 
decit cel al Atlanticului. 

Fix nu rămase mult timp sub stăpînirea acestor gînduri. 
Fluiere răsunătoare vestiră sosirea vaporului. Gloata de hamali 
şi de felahi se năpusti spre chei, într-o îmbulzeală destul de 
neliniştitoare pentru membrele şi veşmintele călătorilor aflaţi în 
port. Vreo zece bărci se desprinsevă de la mal şi se repeziră în 
întîmpinarea Mongoliei. 

În curînd se ivi uriaşul corp de fier al vaporului, navigînd 
între malurile canalului, şi la ora unsprezece punct ancora fu 
aruncată în radă, în timp ce aburul maşinilor ţişnea cu zgomot 
pe ţevile de eşapament. 

Pe bord erau destul de mulţi călători. Unii rămăseseră pe 
punte, ca să admire priveliştea pitorească a oraşului, însă cea 
mai mare parte coboriră în bărcile care trăseseră la bordul 
Mongoliei. 

Fix cerceta cu cea mai mare luare-aminte pe toţi cei care 
puneau piciorul pe chei. 

Deodată, unul dintre aceştia, după ce împinse energic în 
lături pe felahii care îl asaltau oferindu-şi serviciile, se apropie 
de el şi-l întrebă foarte politicos dacă nu cumva putea să-i arate 
unde se află biroul agentului consular englez. Zicînd acestea, 
călătorul arătă un paşaport pe care, fără îndoială, dorea să i se 
pună viza britanică. 

Fix luă instinctiv paşaportul, citi dintr-o privire sem- 
nalmentele înscrise în el, şi nu putu să-şi împiedice o tresărire. 
Hîrtia începu să-i tremure în mînă; semnalmentele înscrise în 


paşaport erau identice cu cele primite de la directorul poliţiei 
metropolitane. 

- Nu-i paşaportul dumitale? îl întrebă pe călător. 

- Nu, răspunse acesta, e al stăpînului meu. 

- Şi el unde e? 

- A rămas pe bord. 

- Păi trebuie să se prezinte personal la biroul consulatului, 
pentru a i se stabili identitatea, îi explică agentul. 

- Oare e nevoie de aşa ceva? 

- Neapărat! 

- Şi unde e biroul ăsta? 

- Colo, în colţul pieţii, răspunse inspectorul, arătînd cu 
mîna o casă aflată la vreo două sute de paşi. 

- Atunci mă duc să-i spun stăpînului meu, deşi n-o să-i 
placă de loc să se deranjeze! 

Acestea zise, călătorul îl salută pe Fix şi se întoarse pe 
bord. 

Capitolul VII 
CARE DOVEDEŞTE ÎNCĂ O DATĂ INUTILITATEA PAŞAPOARTELOR 
ÎN RAPORTURILE CU POLIŢIA 


Inspectorul cobori pe chei, îndreptîndu-se în grabă spre 
biroul consulului, unde, la cererea sa insistentă, fu introdus 
numaidecit. 

- Domnule consul, zise Fix fără altă introducere, am 
serioase motive să cred că omul nostru se află pe bordul 
Mongoliei. 

Şi el povesti istoria cu servitorul şi paşaportul. 

- Bine, domnule Fix, răspunse consulul, nu mi-ar displăcea 
cîtuşi de puţin să văd mutra acestui pungaş, însă dacă el este 
cel bănuit de dumneata, poate că n-o să se prezinte la biroul 
meu. Unui hoţ nu-i place să lase urme în trecerea sa - şi de altfel 
formalitatea paşapoartelor nu mai este obligatorie. 

- Domnule consul, stărui agentul, dacă este un om 
îndrăzneţ, cum trebuie să bănuim, o să vină. 

- Ca să-şi vizeze paşaportul? 

- Da. Paşapoartele nu servesc decit ca să încurce pe 
oamenii cumsecade şi să ajute fuga pungaşilor. Vă asigur că 
hîrtiile omului nostru vor fi în regulă, dar sper că dumneavoastră 
n-o să le vizaţi... 


- Şi de ce nu? se miră consulul. Dacă paşaportul este în 
regulă, n-am dreptul să-i refuz viza. 

- Totuşi, domnule consul, trebuie neapărat să-l rețin pe 
omul acesta aici, pînă ce primesc de la Londra un mandat de 
arestare. 

- A, domnule Fix, asta e treaba dumitale, eu însă nu pot... 

Consulul nu-şi sfîrşi fraza. În clipa aceea se auzi ciocănind 
la uşă, şi băiatul de birou introduse doi străini, dintre care unul 
era, fără doar şi poate, servitorul acela de pe chei. 

Erau, într-adevăr, stăpiînul şi servitorul său. Stăpiînul arătă 
paşaportul şi-l rugă fără altă explicaţie pe consul să aibă 
bunătatea de a-l viza. 

Slujbaşul britanic luă documentul şi îl citi cu luare-aminte, 
în timp ce Fix, într-un colţ al biroului, îl cerceta, sau mai degrabă 
îl devora cu ochii pe străin. 

- Dumneavoastră sînteţi Phileas Fogg, esquire? întrebă 
consulul după ce sfirşi lectura. 

- Da, domnule, răspunse gentlemanul. 

- Şi omul acesta este servitorul dumneavoastră? 

- Da. Un francez numit Passepartout. 

- Veniţi de la Londra? 

- Da. 

- Şi unde mergeţi? 

- La Bombay. 

- Bine, domnule. Ştiţi că formalitatea vizei nu este 
trebuitoare, şi că noi nu mai cerem să ni se prezinte 
paşapoartele? 

- Ştiu, domnule, răspunse Phileas Fogg, însă prin această 
viză vreau să se constate trecerea mea prin Suez. 

- Fie, domnule. 

Şi consulul, după ce semnă şi puse data pe paşaport, 
aplică ştampila. Mr. Fogg plăti taxele de viză, apoi, după ce 
adresă un salut rece, ieşi, urmat de servitorul său. 

- Ei bine? întrebă inspectorul. 

- Ei bine, răspunse consulul, are aerul celui mai 
cumsecade om! 

- Poate, însă nu asta ne interesează. Domnule consul, nu 
găsiţi că acest flegmatic gentleman seamănă leit cu hoţul ale 
cărui semnalmente le-am primit? 

- Ai dreptate, dar, vezi dumneata, semnalmentele... 


- Eu, unul, vreau să fiu cu inima împăcată, răspunse Fix. 
Servitorul mi s-a părut mai puţin indescifrabil decît stăpînul. Pe 
deasupra este francez şi n-o să-şi poată ţine gura. Pe curînd, 
domnule consul! 

Cu aceste cuvinte, agentul ieşi şi porni în căutarea lui 
Passepartout. 

In acest timp, Mr. Fogg, plecînd de la consulat, se în- 
dreptase spre chei. Acolo dădu cîteva porunci servitorului său, 
pe urmă se urcă într-o barcă, reveni la bordul Mongoliei, intră în 
cabina sa şi deschise un carnet în care erau însemnate 
următoarele: 

„Părăsit Londra, miercuri, 2 octombrie, ora 8 şi 45 seara. 

Sosit la Paris, joi, 3 octombrie, ora 7 şi 20 dimineaţa. 

Părăsit Paris, joi, ora 8 şi 40 dimineaţa. 

Sosit la Torino, prin Mont Cenis, vineri, 4 octombrie, ora 6 
şi 35 dimineaţa. 

Părăsit Torino, vineri, ora 7 şi 20 dimineaţa. 

Sosit la Brindisi, sîmbătă 5 octombrie, ora 4 seara. 

Imbarcat pe Mongolia, sîmbătă, ora 5 seara. 

Sosit la Suez, miercuri, 9 octombrie, ora 11 dimineaţa. 

Totalul orelor folosite: 158 şi 1/2 sau în zile: 6 zile şi 1/2.” 

Mr. Fogg înscria aceste date într-un itinerariu aşezat pe 
coloane care indicau, de la 2 octombrie pînă la 21 decembrie, 
luna, ziua şi ora, sosirile reglementare şi sosirile efective în 
fiecare localitate principală: Paris, Brindisi, Suez, Bombay, 
Galcutta, Singapore, Hong Kong, Yokohama, San Francisco, New 
York, Liverpool, Londra şi care îi îngăduia să noteze avansul sau 
întîrzierile rezultate în fiecare punct al parcursului. 

Acest itinerar metodic avea astfel în vedere totul, şi Mr. 
Fogg ştia în orice clipă dacă este în cîştig sau în întirziere. 

Deci în acea zi, miercuri, 9 octombrie, el înscrise sosirea 
sa la Suez, care corespundea cu sosirea reglementară, 
neînfăţişind nici cîştig, nici pierdere. 

După aceea ceru să i se aducă dejunul în cabină. Cît 
despre ideea de a vizita oraşul, nici măcar nu-i trecea prin 
minte, ca unul care făcea parte din acea rasă de englezi care îşi 
trimit servitorii să viziteze locurile pe unde trec. 


_ Capitolul VIII 
IN CARE PASSEPARTOUT VORBEŞTE, POATE, CEVA MAI MULT 
DECIT S-AR CUVENI 


În cîteva clipe, Fix îl ajunse pe Passepartout, care pornise 
hoinar pe chei, privind în toate părţile, el, unul nesocotindu-se 
dator să nu vadă nimic. 

- Ei, prietene, v-aţi vizat paşaportul? îl întrebă agentul, 
apropiindu-se de el. 

- Ah! Dumneavoastră  eraţi! răspunse  franţuzul. 
Multumesc de întrebare, sîntem în perfectă ordine! 

- Şi acum priveşti locurile astea? 

- Da, însă mergem aşa de repede, încît mi se pare că fac 
călătoria în vis. Care va să zică aici sîntem la 

Suez? 

- La Suez. 

- În Egipt? 

- În Egipt, desigur. 

- Şi în Africa? 

- În Africa. 

- În Africa! repetă Passepartout. Nu-mi vine să cred. 
Închipuiţi-vă, domnule, că nu m-am gîndit vreodată să ajung mai 
departe decit pînă la Paris - şi am revăzut această vestită 
capitală exact de la ora şapte şi douăzeci dimineaţa pînă la opt 
şi patruzeci, între Gara de Nord şi Gara Lyon, prin ferestrele unui 
cupeu şi pe o ploaie cu băşici! Ce rău îmi pare! Aş fi vrut să re- 
văd cimitirul Père-Lachaise şi Circul din ChampsElysees! 

- Care va să zică sînteţi foarte grăbiţi! observă inspectorul 
de poliţie. 

- Eu, unul, nu, însă stăpînul meu, da. Bine că mi-am adus 
aminte de el; trebuie să cumpăr ciorapi şi cămăşi ! Am plecat 
fără geamantane, numai cu un sac de călătorie. 

- Am să te conduc la un bazar unde ai să găseşti tot ce-ţi 
trebuie. 

- Domnule, răspunse Passepartout, sînteţi, ce să spun, de 
o bunăvoinţă!... 

Şi porniră împreună, Passepartout vorbind necontenit. 

- Trebuie să am grijă, zise el, să nu pierd vaporul! 

- Ai tot timpul, nu-i decît douăsprezece! 


Passepartout scoase din buzunar ceasornicul lui uriaş. 

- Douăsprezece? Da' de unde! E ora nouă şi cincizeci şi 
două de minute! 

- Ceasul dumitale e în urmă, observă Fix. 


- Ceasul meu! Ăsta e un ceas de familie, pe care l-a avut 
străbunicul meu. Nu greşeşte nici cinci minute pe an. E un 
adevărat cronometru! 

- Văd ce se întîmplă, răspunse Fix. Ai rămas la ora 
Londrei, care e cu aproximativ două ceasuri în urmă faţă de 
Suez. Trebuie să ai grijă să-ţi potriveşti ceasul după ora locală a 
fiecărei ţări. 

- Să mă ating de ceasul meu! strigă Passepartout. 
Niciodată! 

- Bine, dar n-o să se mai potrivească cu soarele. 

- Cu atît mai rău pentru soare, domnule! El va cădea în 
greşeală. 

Şi flăcăul nostru îşi vîri ceasul în buzunarul vestei, cu un 
gest măreț. 

După cîteva clipe, Fix redeschise vorba: 

- Şi zi, aţi plecat în grabă de la Londra? 

- Păi dar! Miercurea trecută. Mr. Foog a venit acasă de la 
club la ora opt seara, contrar oricărui obicei, şi trei sferturi de 
oră mai tîrziu eram plecaţi. 

- Dar unde se duce stăpînul dumitale? 

- Drept înainte, mereu! Face ocolul pămîntului! 

- Ocolul pămîntului? exclamă Fix. 

- Da, şi încă în optzeci de zile! Cică ar fi un rămăşag, însă, 
între noi fie vorba, eu nu cred o boabă; cum o să-mi intre aşa 
ceva în cap? Trebuie să fie altceva la mijloc. 

- Ah! Acest Mr. Fogg e un original? 

- Aşa cred. 

- Atunci e bogat? 

- Bineînţeles! Şi are cu el o sumă frumuşică, şi numai în 
hîrtii noi-nouţe! Nu se sinchiseşte de bani pe drum! Ca să vezi, 
mecanicului de pe Mongolia i-a făgăduit un dar măreț dacă 
ajungem la Bombay mai devreme! 

- Şi îl cunoşti de mult pe stăpînul dumitale? 

- Eu? Da de unde! răspunse Passepartout. Am intrat în 
slujba lui chiar în ziua plecării. 

E uşor de închipuit ce efect trebuiau să producă aceste 
răspunsuri asupra minţii inspectorului de poliţie şi aşa foarte 
înfierbîntată. 

Această plecare grăbită de la Londra, scurt timp după 
săvirşirea furtului, această mare sumă de bani luată în călătorie, 


această grabă de a ajunge în ţări îndepărtate, acest pretext cu 
rămăşaguri neobişnuite, totul întărea, cum era firesc, bănuielile 
agentului. El îl descusu mai departe pe franţuz şi se încredinţă 
că flăcăul acesta nu-l cunoştea ciîtuşi de puţin pe stăpiînul său, 
că acela trăia izolat la Londra, că era socotit bogat fără să se 
ştie de unde îi venea bogăţia, că era un om de nepătruns şi aşa 
mai departe. Însă, în acelaşi timp, Fix ajunse la convingerea că 
Phileas Fogg nu va debarca la Suez, şi că se îndrepta spre 
Bombay. 

- O fi departe Bombay ăsta? întrebă Passepartout. 

- Destul de departe, răspunse agentul. Mai aveţi de mers 
încă vreo zece zile pe mare. 

- Şi unde vine Bombay? 

- În India. 

- Adică în Asia? 

- Fireşte. 

- Fir-ar să fie!... Ce voiam să vă spun... e ceva care mă 
sicîie... becul de acasă! 

- Ce bec? 

- Becul de gaz din camera mea. Am uitat să-l sting, şi 
acum arde în contul meu. Or, am făcut socoteala că asta 
înseamnă doi şilingi în douăzeci şi patru de ore, adică exact şase 
pence mai mult decit leafa mea - şi înţelegeţi că, atit cit o să 
ţină călătoria asta... 

Oare înţelesese Fix istoria cu gazul? Puțin probabil. De 
cîtva timp, el nu mai asculta, ci se gîndea ce hotărîre să ia. Între 
timp ajunseră la bazar. Agentul îl lăsă pe Passepartout să se 
ocupe de cumpărături, îl sfătui să aibă grijă să nu întirzie la 
plecarea vaporului, iar el se întoarse în grabă la consulat. 

Acum, cînd îşi formase convingerea, Fix îşi recîştigase tot 
sîngele rece. 

- Domnule, se adresă el consulului, nu mai am nici o 
îndoială. Îl am în mînă. Vrea să pară un excentric care face 
ocolul pămîntului în optzeci de zile. 

- Atunci e foarte şiret! răspunse consulul. Pesemne îşi 
face socoteala să se întoarcă la Londra după ce va deruta poliţia 
de pe amîndouă continentele! 

- Asta o s-o vedem! răspunse Fix. 

- Dar eşti sigur că nu te înşeli? stărui consulul. 

- Nu mă înşel. 


- Bine, dar atunci de ce Hoţul acesta a ţinut să-şi 
marcheze printr-o viză trecerea lui prin Suez? 

- De ce?... Nu ştiu, domnule consul, însă ascultati. 

Şi în cîteva cuvinte, Fix îi aduse la cunoştinţă punctele 
importante din convorbirea sa cu servitorul numitului Fogg. 

- Într-adevăr, observă consulul, toate bănuielile se 
îngrămădesc împotriva acestui om. Şi ce-ai de gînd să faci? 

- Să trimit o telegramă la Londra, cerind să mi se 
expedieze urgent un mandat de arestare la Bombay, apoi să mă 
îmbarc pe Mongolia, să-l filez pe omul meu pînă în Indii, şi acolo, 
pe acest teritoriu englez, să mă apropii de el politicos, cu 
mandatul de arestare într-o mînă, iar cu mîna cealaltă să-l înhaţ 
de umăr. 

După ce rosti rece aceste cuvinte, agentul îşi luă rămas 
bun de la consul şi se îndreptă spre biroul telegrafului, de unde 
expedie directorului poliţiei metropolitane depeşa pe care o 
cunoaştem. 

Un sfert de oră mai tîrziu, cu puţinul său bagaj în mînă, 
dar bine înarmat cu bani, Fix se îmbarca pe Mongolia - şi rapidul 
pachebot pornea îndată cu toată viteza pe apele Mării Roşii. 

Capitolul IX J 

ÎN CARE MAREA ROŞIE ŞI MAREA INDIILOR SE ARATĂ 

FAVORABILE PLANURILOR LUI PHILEAS FOGG 


Distanţa dintre Suez şi Aden este de o mie trei sute zece 
mile în cap, şi caietul de sarcini al Companiei acordă vapoarelor 
sale o sută treizeci şi opt de ore pentru a o străbate. Mongolia, 
cu focurile înteţite în draci, naviga în aşa chip, încît făgăduia să 
sosească înaintea orei prevăzute. 

Cea mai mare parte a călătorilor îmbarcaţi la Brindisi 
mergeau în India. Unii se îndreptau spre Bombay, alţii spre 
Calcutta, însă tot prin Bombay, căci de cînd drumul de fier 
traversa peninsula indiană în toată lăţimea sa, nu mai era 
nevoie să ocoleşti capul Ceylon. 

Printre călători erau feluriţi funcţionari civili şi ofiţeri de 
toate gradele. Dintre aceştia, unii aparţineau armatei britanice 
propriu-zise, alţii comandau trupe indigene de sipahi!, toţi foarte 
bine plătiţi chiar acum cînd guvernul luase asupra sa drepturile 
şi sarcinile vechii Companii a Indiilor; de pildă, sublocotenenţii 


1 Sipahi - soldaţi băştinaşi din armata britanică a Indiilor. 


primeau 7.000 franci, comandanții de brigadă - 60.000, generalii 
- 100.000 +. 

Se trăia deci bine pe bordul Mongoliei, în această so- 
cietate de funcţionari, printre care se amestecau cîțiva tineri 
englezi, care cu milionul în buzunar se duceau să înfiinţeze 
întreprinderi comerciale în ţări îndepărtate. „Purser”-ul, omul de 
încredere al Companiei, egal în grad cu comandantul vasului, 
orînduia pe bord un trai îmbelşugat. La micul dejun, la prînzul de 
la ora două, la cina de la cinci şi jumătate şi la supeul de la ora 
opt seara, mesele se îndoiau sub greutatea mîncărurilor de 
carne proaspătă şi a gustărilor furnizate de măcelăria şi 
cămările vaporului. Călătoarele - căci erau şi din acestea cîteva - 
îşi schimbau toaletele de două ori pe zi. Se făcea muzică, ba 
chiar se şi dansa, cînd marea era prielnică. 

Insă Marea Roşie este foarte nestatornică şi prea adesea 
se zburleşte, ca toate golfurile lungi şi înguste. Cînd sufla vîntul, 
fie dinspre coasta Asiei, fie dinspre Africa, Mongolia, ca un fus 
cu elice, prinsă dintr-o coastă, se balansa înspăimîntător. 
Doamnele se făceau atunci nevăzute, pianul amuţea, muzica şi 
dansul încetau dintr-o dată. Dar cu toată hula, cu toate 
răbufnirile de vînt, vaporul, împins de puternicele lui maşini, 
gonea fără întîrziere spre strimtoarea Bab-el-Mandeb. 

Dar ce făcea oare Phileas Fogg în acest timp? S-ar putea 
crede că, îngrijorat şi neliniştit, el ţinea seama necontenit de 
schimbările vîntului, care ar fi putut stingheri mersul vaporului, 
de legănările bezmetice produse de hulă, care ar fi putut să 
pricinuiască vreun neajuns la maşini, în sfîrşit de toate 
stricăciunile posibile, care, obligînd vasul să întîrzie în vreun 
port, i-ar fi dat peste cap programul călătoriei. 

Nimic din toate acestea! Sau, chiar dacă gentlemanul 
nostru se gindea la asemenea cazuri, cel puţin nu lăsa să se 
vadă nimic. El rămînea mereu acelaşi om calm, membrul 
imperturbabil al Reform-Club-ului, pe care nici un incident nu 
putea să-l găsească nepregătit. El nu părea cituşi de puţin mai 
tulburat decît netulburatele cronometre de bord. Numai arareori 
putea fi văzut pe punte, căci nu se ostenea să privească această 


1 Salarizarea funcţionarilor civili este şi mai bună. Simpli asistenţi, pri- 
mul grad ierarhic, au 12.000 franci; judecătorii, 60.000 fr.; preşedinţii 
de curte, 250.000 fr.; guvernatorii, 300.000 fr. iar guvernatorul 
general, peste 600.000 fr. (n.a.) 


Mare Roşie, atit de bogată în amintiri, acest teatru al primelor 
scene istorice ale umanităţii. Nu-l interesau nici ciudatele oraşe 
înşirate pe malurile ei, oraşe al căror pitoresc contur se desena 
uneori la orizont. El nici măcar nu visa la primejdiile acestui golf 
arabic, despre care istoricii antichităţii, Strabon, Arrion, 
Arthemidor, Edrisi, au vorbit totdeauna cu spaimă, şi pe apele 
căruia navigatorii de odinioară nu se hazardau niciodată înainte 
de a aduce sacrificii ca să atragă asupra călătoriei îngăduinţa 
cerului. 

Dar ce făcea atunci acest original, aflat pe bordul 
Mongoliei ca într-o închisoare? în primul rînd stătea la masă de 
patru ori pe zi, şi nici ruliul, nici tangajul nu puteau să deranjeze 
o maşină aşa de minunat alcătuită. 

Pe urmă juca wist. 

Da, întîlnise aici parteneri de joc, la fel de înverşunaţi ca şi 
el; un perceptor care se ducea la postul său, la Goa, un ministru, 
reverendul Decimus Smith, care se întorcea la Bombay, şi un 
general de brigadă din armata engleză, îndreptîndu-se spre 
corpul său la Benares. 

Aceşti trei călători aveau pentru wist aceeaşi pasiune ca 
Mr. Fogg, şi jucau ore întregi, nu mai puţin tăcuţi decit el. 

Cît despre Passepartout, răul de mare nu se lipea de el. 
Tînărul franţuz ocupa o cabină la prova şi, întocmai ca şi 
stăpînul său, mînca foarte conştiincios. Trebuie spus că, fără 
îndoială, o călătorie făcută în asemenea condiţii nu-i mai 
displăcea cîtuşi de puţin. Aşa începea să-i vină la îndemină. Bine 
hrănit, bine adăpostit, pe deasupra mai vedea şi ţări străine - 
destul ca să se împace cu soarta sa, cu atit mai mult cu cit era 
convins că toată această fantezie avea să se termine la 
Bombay. 

A doua zi după plecarea de la Suez, adică la 29 octombrie, 
nu se poate afirma că nu resimţi o oarecare bucurie cînd întîlni 
pe punte pe îndatoritorul personaj, căruia i se adresase 
debarcînd în Egipt. Deci se apropie de el şi i se adresă cu cel 
mai cald suris: 

- Dacă nu mă înşel, domnule, dumneavoastră m-aţi 
îndrumat cu atîta bunăvoință la Suez. 

- Ah, da, te recunosc! răspunse detectivul. Dumneata eşti 
servitorul acelui englez original... 

- întocmai, domnule, ă... 


- Fix. 

- Domnule Fix, sînt încîntat să vă regăsesc aici. Şi unde 
mergeţi? 

- Păi, şi eu merg la Bombay! 

- Minunat! Aţi mai făcut pînă acum drumul acesta? 

- De multe ori, răspunse Fix. Sînt agent al Companiei 
Peninsulare. 

- Atunci cunoaşteţi India? 

- Mda... biigui detectivul, care nu voia să meargă prea 
departe cu vorba. 

- Şi, spuneţi-mi, e ciudată India asta, nu-i aşa? 

- Foarte ciudată! Moschei, minarete, temple, fachiri, 
pagode, tigri, şerpi, baiadere! Dar nădăjduiesc că o să aveţi 
destul timp să vizitaţi ţara. _ 

- Nădăjduiesc şi eu, domnule Fix. Inţelegeţi şi dum- 
neavoastră că unui om cu mintea întreagă nu-i este îngăduit să 
sară din vapor în tren şi din tren în vapor, pe motivul că face 
ocolul pămîntului în optzeci de zile! 

Nu. Fiţi sigur că toată această gimnastică o să se termine 
la Bombay. 

- Mr. Fogg se simte bine? întrebă detectivul Fix cu tonul 
cel mai natural. 

- Foarte bine, domnule Fix. De altfel şi eu tot aşa. 

Barem eu, unul, mănînc ca un căpcăun după post; ştiţi, 
din cauza aerului de mare. 

- Dar pe stăpinul dumitale nu-l văd niciodată pe punte. 

- Aşa e, nu iese de loc. Nu e curios să privească... 

- Ştii, domnule Passepartout, mă gîndesc că acest pretins 
ocol al pămîntului în optzeci de zile ar putea să ascundă cine 
ştie ce însărcinare secretă... De pildă, o misiune diplomatică! 

- Domnule Fix, pe cinstea mea vă mărturisesc că nu ştiu 
nimic şi, la urma urmelor, n-aş da nici o jumătate de coroană ca 
să ştiu! 

După această întîlnire, Passepartout şi Fix stătură adesea 
de vorbă. Inspectorul de poliţie urmărea să se apropie de 
servitorul individului Fogg; asta putea să-i fie de folos odată. 
Deci îl poftea deseori la barul Mongoliei, unde îl cinstea cu 
cîteva pahare de whisky sau de bere, pe care flăcăul nostru le 
primea fără fasoane, cinstindu-l la rîndul lui, ca să nu rămînă 
dator, şi găsea cu acest prilej în Fix un gentleman foarte plăcut. 


Între timp vaporul înainta cu repeziciune. În ziua de 13 
văzură Moka ivindu-se în briul ei de ziduri ruinate, deasupra 
cărora se ridicau cîţiva curmali înverziţi. In depărtare, pe munţi, 
se desfăşurau întinse livezi de cafetieri. Passepartout fu încîntat 
să contemple acest oraş vestit, pe care, cu zidurile lui circulare 
şi cu fortul dărîmat profilîndu-se pe cer ca o toartă, îl asemui cu 
o ceaşcă uriaşă. 

În timpul nopţii următoare, Mongolia străbătu strimtoarea 
Bab-el-Mandeb, al cărei nume arab înseamnă Poarta Lacrimilor, 
şi a doua zi, 14 octombrie, se opri la Steamer Point, în 
nord-vestul radei Adenului, unde trebuia să se reaprovizioneze 
cu combustibil. 

Alimentarea focurilor pe vapoare, la asemenea depărtări 
de centrele de producţie, este o treabă gravă şi importantă. 
Numai Compania Peninsulară cheltuieşte în acest scop opt sute 
de mii de lire pe an (20 milioane de franci). A trebuit, 
într-adevăr, să se înfiinţeze depozite în numeroase porturi, şi 
aici, în aceste mări îndepărtate, preţul cărbunelui se ridica la 
optzeci de franci tona. 

Mongolia mai avea de făcut încă o mie şase sute cincizeci 
de mile pînă la Bombay, şi trebuia să rămînă patru ore la 
Steamer Point, pentru a-şi reumple magaziile de cărbuni. 

Insă această oprire fiind prevăzută, nu dăuna cituşi de 
puţin programului lui Phileas Fogg. De altfel, vaporul, în loc să 
sosească la Aden în dimineaţa zilei de 15 octombrie, sosise în 
seara zilei precedente; asta însemna un cîştig de cincisprezece 
ore. 


Mr. Fogg şi servitorul său coborîră pe țărm. Gentlemanul 
voia să-şi vizeze paşaportul. Fireşte, Fix se ţinu după el, dar fără 
să fie văzut. Odată viza făcută, călătorul nostru se întoarse la 
bord, pentru a-şi continua partida de wist întreruptă. 


După obiceiul său, Passepartout rămase să hoinărească 
prin port, în mijlocul populaţiei de somalieni, baniani, parşi, 
evrei, arabi, europeni, care alcătuiesc cele douăzeci şi cinci de 
mii de locuitori ai Adenului. El admiră fortificațiile care fac din 
acest oraş Gibraltarul Mării Indiilor, şi măreţele cisterne la care 
mai lucrau şi azi inginerii englezi, două mii de ani după inginerii 
regelui Solomon. 

„Foarte ciudat, foarte ciudat! îşi zicea Passepartout, în 
timp ce se întorcea la bord. Bag de seamă că e bine să 
călătoreşti, dacă vrei să vezi ceva nou.” 

apa din rada Adenului şi în curînd alunecă pe întinsul Mării 
Indiilor. După program trebuia să străbată distanţa între Aden şi 
Bombay în o sută şaizeci şi opt de ore. Pînă la urmă, Marea 


Indiilor fu prielnică traversării. Vîntul se menținea mereu de la 
nord-vest, astfel că pînzele veniră în ajutorul maşinilor. 

Vasul, cîştigînd viteză acum, se balansa mai puţin. 
Călătoarele reapărură pe punte, în toalete noi, iar cîntecele şi 
dansul reîncepură. 

Călătoria decurgea deci în cele mai bune condițiuni. 
Passepartout era încîntat de binevoitorul tovarăş pe care 
întîmplarea i-l scosese în cale în persoana domnului Fix. 

Duminică 20 octombrie, către ora priînzului, coasta indiană 
apăru la orizont. Două ore mai tîrziu, pilotul se urca pe bordul 
Mongoliei. La orizont, un şir de coline se profilau armonios pe 
fondul cerului. Indată coroanele de palmieri care acopereau 
oraşul îşi arătară verdeaţa vie. Vaporul intră în rada dintre 
insulele Salcette, Colaba, Elephanta şi Butcher, şi la ora patru şi 
jumătate acostă la unul din cheiurile portului Bombay. 

In clipa aceea, Phileas Fogg termina a treizeci şi treia 
partidă a zilei şi, împreună cu partenerul său, datorită unei 
manevre îndrăzneţe, făcînd treisprezece levate, încheia această 
frumoasă traversare printr-un şlem admirabil. 

Mongolia nu trebuia să ajungă la Bombay decit la 22 
Octombrie; or iată că sosise la 20. Era deci un cîştig de două 
zile, socotit din clipa plecării de la Londra, şi Phileas Fogg îl 
înscrise metodic în itinerarul său, în coloana beneficiilor. 

_ Capitolul X 
ÎN CARE PASSEPARTOUT E PREA FERICIT SĂ SCAPE CU FAŢA 
CURATĂ DINTR-O ÎNCURCĂTURĂ PIERZÎNDU-ŞI NUMAI GHETELE 


Toată lumea ştie că India - acest triunghi răsturnat, cu 
baza la nord şi vîrful la sud - are o suprafaţă de un milion patru 
sute de mii de mile patrate, pe care este răspîndită inegal o 
populaţie de o sută optzeci de milioane de locuitori. Guvernul 
britanic exercită o dominație reală asupra unei părţi din acest 
uriaş teritoriu. El are un guvernator general la Calcutta, 
guvernatori la Madras, Bombay şi în Bengal şi un 
locotenent-guvernator la Agra. 

Insă India engleză propriu-zisă nu are decit o suprafaţă de 
şapte sute de mii de mile patrate şi o populaţie de o sută pînă la 
o sută zece milioane locuitori. Astfel o importantă parte a 
teritoriului scapă de autoritatea reginei! 1; şi într-adevăr, la unii 


1 Pe vremea aceea domnea regina Victoria (1819-1901). 


rajahi din interior, sălbatici şi teribili, independenţa hindusă este 
încă deplină.. 

De la 1756 - epoca în care a luat naştere prima aşezare 
engleză în locul unde astăzi se află oraşul Madras - pînă anul 
acesta, cînd a izbucnit marea răscoală a spahiilor, celebra 
Companie a Indiilor a fost atotputernică aici. Ea şi-a anexat 
încetul cu încetul felurite provincii, cumpărate de la rajahi în 
schimbul unor rente pe care le plătea prost sau chiar de loc. 
Compania îşi numea guvernatorul său general şi toţi funcţionarii 
civili sau, militari. Astăzi însă ea nu mai există, iar posesiunile 
engleze din India ţin direct de coroană. 

De asemenea, înfăţişarea, obiceiurile, împărțirile et- 
nografice ale peninsulei tind să se schimbe de la o zi la alta. 
Odinioară călătoreai aici folosind toate mijloacele; antice de 
transport, pe jos, călare, cu căruţa, în roabă, în palanchin, în 
spinarea oamenilor, în coach şi altele. Astăzi vapoarele stăbat 
cu mare viteză Indul, Gangele, iar un drum de fier care 
traversează peninsula în toată lărgimea sa, avînd ramificații pe 
parcurs, te duce de la Bombay la Calcutta în numai trei zile. 

Acest drum de fier nu traversează India în linie dreaptă. 
Distanţa măsurată astfel n-ar fi decît de o mie, o mie o sută de 
mile, şi trenurile, mergînd chiar numai cu o viteză mijlocie, n-ar 
avea nevoie de trei zile ca să străbată; însă ea creşte cu cel 
puţin o treime, prin ocolul pe care calea ferată îl descrie 
ridicîndu-se pînă la Allahabard, în nordul peninsulei. 

lată pe scurt şi în linii mari drumul urmat de „Great Indian 
peninsular railway”; părăsind insula Bombayvyului, el traversează 
Salcette, sare pe continent la Tannah, străbate lanţul Gatsilor 
Apuseni, merge spre nord-est pînă la Burhampur, brăzdează 
teritoriul aproape independent Bundelkund, ajunge pînă la 
Allahabad, de aici coteşte spre răsărit, întîlneşte Gangele la 
Benares, se îndepărtează încetişor de el, şi, coborând din nou 
spre sud-est prin Burdivan şi oraşul francez Chandernagor, 
ajunge la Calcutta. 

Călătorii de pe Mongolia debarcaseră la Bombay la ora 
patru şi jumătate după amiază, iar trenul de Calcutta pleca la 
ora opt fix. 

Mr. Fogg îşi luă rămas bun de la partenerii de wist, cobori 
de pe vapor, îi dădu servitorului său amănunte cu privire la 
cîteva tîrguieli pe care acesta trebuia să le facă, îi atrase atenţia 


în mod serios să vină la gară înainte de ora opt, apoi se îndreptă 
spre biroul paşapoartelor, cu pasul său măsurat care bătea 
secunda ca pendula unui orologiu astronomic. 

Aşadar, nu se gindea să vadă nimic din minunile Bom- 
bay-ului, nici primăria, nici măreaţa bibliotecă, nici forturile, nici 
docurile, nici tîrgul de bumbac, nici bazarele, nici moscheiele, 
nici sinagogele, nici bisericile armeneşti, nici chiar splendida 
pagodă din Malebar-Hill, împodobită cu cele două turnuri 
poligonale. N-avea să contemple nici capodoperele din 
Elephanta, nici misterioasele morminte subterane ascunse în 
sud-estul radei, nici grotele Kanheri de pe insula Salcette, 
aceste admirabile rămăşiţe ale arhitecturii budiste! 

Nu, nimic din toate acestea! leşind de la biroul pa- 
şapoartelor, Phileas Fogg se îndreptă liniştit spre gară, în al 
cărei restaurant se aşeză să cineze. Între alte feluri, şeful 
bucătăriei se socoti dator să-i recomande un anumit ostropel de 
iepure, din „iepure local”, pe care nu mai contenea să-l laude. 

Călătorul nostru se învoi să guste conştiincios ostropelul, 
însă cu tot sosul lui preparat cu mirodenii constată că era 
scîrbos. 

Indată îl chemă pe şeful bucătăriei. 

- Domnule, ăsta e iepure? îl întrebă, privindu-l fix în ochi. 

- Da, milord, iepure de junglă! răspunse cu îndrăzneală 
păcătosul. 

- Şi iepurele ăsta n-a mieunat cînd l-aţi tăiat? 

- Să miaune? Oh, milord! E iepure! Vă jur... 

- Domnule, grăi cu răceală Mr. Fogg, nu jura şi ţine minte 
ce-ţi spun: odinioară, în India, pisicile erau socotite drept 
animale sfinte. Frumoase timpuri! 

- Pentru pisici, milord? 

- Poate că şi pentru călători! 

După aceste cuvinte, Mr. Fogg îşi continuă liniştit cina. 

Agentul Fix debarcase şi el de pe Mongolia citeva clipe 
după ciudatul călător şi alergase la directorul poliţiei din 
Bombay. Acolo îşi arătă calitatea sa de detectiv, misiunea pe 
care o avea şi situaţia lui faţă de presupusul autor al furtului. 
Sosise de la Londra un mandat de arestare?... Nu sosise nimic! 
într-adevăr, mandatul, expediat după plecarea lui Phileas Fogg, 
nu avea cum să sosească înaintea lui. 

Fix îşi pierdu cumpătul. El îi ceru directorului un ordin de 


arestare împotriva individului Fogg, dar acesta refuză. 
Chestiunea privea administraţia metropolitană şi numai aceasta 
putea să elibereze legal un mandat. Asemenea severitate de 
principii, această riguroasă respectare a legalităţii este cu totul 
explicabilă, dacă ţii seama de moravurile englezeşti care, în 
privinţa libertăţii individuale,, nu admit nimic arbitrar. 

Agentul nu mai stărui şi îşi dădu seama că trebuia să se 
resemneze să aştepte mandatul. Luă însă hotărîrea să nu-l 
piardă din ochi pe impenetrabilul său pungaş, în timpul cît 
acesta rămiînea la Bombay. El socotea că Phileas Fogg va 
rămîne aici (după cum se ştie, aceasta era şi convingerea lui 
Passepartout), ceea ce lăsa timp ca mandatul să sosească. 

Insă în ceea ce îl priveşte pe Passepartout, acesta, după 
ultimile porunci pe care stăpînul său i le dăduse la coborirea de 
pe Mongolia, înţelesese limpede că Bombay avea să fie ce 
fusese Suezul şi Parisul, că drumul nu se sfirşea aici, ci că avea 
să continue cel puţin pînă la Calcutta, dacă nu şi mai departe. 
Ca urmare, începu să se întrebe dacă rămăşagul lui Mr. Fogg nu 
era ceva serios şi dacă nu cumva fatalitatea îl ducea să facă 
ocolul pămîntului în optzeci de zile, pe el care dorise să trăiască 
în tihnă. 

După ce cumpără citeva cămăşi şi ciorapi, el porni să se 
plimbe pe străzile Bombay-ului, în aşteptarea orei cînd trebuia 
să se ducă la gară. Era mare îngrămădire de lume şi, printre 
europenii de toate naţionalităţile, mişunau persani cu tichii 
ascuţite, bunhiaşi cu turbane rotunde, sinzi cu scufe pătrate, 
armeni în caftane lungi, parşi cu comănace negre. Era o 
sărbătoare a acestor parşi, numiţi şi ghebri, coboritori direcţi din 
adepţii lui 

Zoroastru, cei mai harnici, cei mai civilizaţi şi cei mai 
austeri dintre hinduşi - rasa căreia îi aparţin acum bogaţii 
negustori indigeni din Bombay. In ziua aceea, ei aveau un fel de 
carnaval religios, cu procesiuni şi petreceri, la care luau parte 
baiadere îmbrăcate în voaluri trandafirii brodate cu aur şi argint; 
acestea, în sunet de viole şi bubuit de tam-tam-uri, dansau 
fermecător şi, ce-i drept, cu o totală bună-cuviinţă. 

Nu are rost să stăruim aici cum privea Passepartout 
aceste ciudate ceremonii, cu ochii şi cu urechile deschise peste 
poate, pentru a vedea şi a auzi, cu aerul şi cu fizionomia unui 
găgăuţă, a unuia picat din cer. 


Din nenorocire pentru el şi pentru stăpînul său, căruia îi 
puse în primejdie călătoria, această curiozitate îl împinse mai 
departe decit se cuvenea. 

Într-adevăr, după ce privise în treacăt carnavalul, 
Passepartout se îndreptă spre gară, cînd, trecînd prin faţa 
minunatei pagode din Malebar-Hill, avu nefericita idee să 
păşească înăuntru. 

Dar el nu cunoştea două lucruri: întîi că intrarea creștinilor 


în anumite pagode hinduse era cu totul oprită, şi, al doilea, că 
nici credincioşii nu intrau în ele înainte de a-şi lăsa încălţămintea 
la uşă. Trebuie observat aici că guvernul englpz, din motive de 
bună politică, respectă şi cere să fie respectată pînă în cele mai 
neînsemnate amănunte religia ţării, pedepsind cu asprime pe 
oricine îi calcă orînduielile. 

Passepartout intră fără să se gindească la nimic rău, ca un 
simplu turist, şi începu să admire interiorul pagodei, zorzoanele 
strălucitoare ale ornamentaţiei brahmanice, cînd, deodată, se 
pomeni trîntit de lespezile sfinte. 

Trei preoţi, cu privirile pline de furie, se aruncară asupra 
lui, îi smulseră pantofii şi ciorapii din picioare şi începură să-l 
burduşească scoţind strigăte sălbatice. 

Franţuzul, voinic şi iute în mişcări, sări în picioare. Cu o 
lovitură de pumn şi cu una de picior, el trînti la pămînt pe doi 
din adversari, încurcaţi în rasele lor lungi, şi, repezindu-se cu 
toată viteza pe uşa pagodei, lăsă repede în urmă pe al treilea 
hindus, care se năpustise după el, asmuţind mulţimea împotriva 
lui. 

Bravul nostru flăcău ajunse la gară la ora opt fără cinci, 
numai cu cîteva minute înainte de plecarea trenului, fără 
pălărie, cu picioarele goale şi fără pachetul cu tîrguieli, pe care îl 
pierduse în încăierare. 


Fix se afla pe peron. Văzind că Fogg venise la gară, îşi 
dădu seama că pungaşul se pregătea să plece din Bombay. El 
luă îndată hotărîrea să-l urmărească pînă la Calcutta şi chiar mai 
departe dacă era nevoie. Passepartout nu-l văzu, căci agentul se 
ferea în umbră, dar acesta auzi păţania lui, pe care franţuzul i-o 
povesti stăpînului în cîteva cuvinte. 

- Sper că asta n-o să ţi se mai întîmple! răspunse simplu 
Phileas Fogg, urcîndu-se într-un vagon. 

Bietul flăcău, în picioarele goale, îşi urmă stăpinul, năuc, 
fără să spună un cuvint. 

Fix tocmai dădea să se urce în alt vagon, cînd o idee nouă 
îl făcu să se oprească şi să renunţe pe neaşteptate la proiectul 
lui de plecare. 

„Nu, rămîn aici! îşi zise el. Un delict săvirşit pe teritoriul 
indian... Aha! îl am în mînă!” 

În clipa aceea, locomotiva scoase un şuierat puternic şi 
îndată trenul se pierdu în noapte. 

Capitolul XI VI 
ÎN CARE PHILEAS FOGG CUMPĂRĂ UN ANIMAL DE CĂLĂRIE LA 
UN PREŢ DE NECREZUT 


Trenul plecase la ora fixată, ducînd un oarecare număr de 
călători, cîţiva ofiţeri, apoi funcţionari civili şi negustori de opiu 
şi indigo, care se duceau în răsăritul peninsulei pentru nevoile 
negoţului lor. 

Passepartout se afla în acelaşi compartiment cu stăpînul 
său. Un al treilea călător ocupase colţul opus. 

Acesta era generalul de brigadă sir Francis Cromarty, unul 
din partenerii lui Phileas Fogg din timpul călătoriei cu vaporul de 
la Suez la Bombay, care acum se îndrepta spre unităţile sale 
cantonate în apropiere de Benares. 

Înalt, blond, în vîrstă de vreo cincizeci de ani, sir Francis 
Cromarty, care se distinsese în chip deosebit cu prilejul ultimei 
revolte a sipahilor, ar fi meritat pe bună dreptate să fie socotit 
drept băştinaş. El locuia în India de la o vîrstă fragedă şi de 
atunci nu se arătase decit arareori în ţara sa natală. Era un om 
instruit care ar fi putut să dea bucuros informaţii asupra 
obiceiurilor, istoriei şi organizării ţării hinduse, dacă Phileas Fogg 
ar fi fost omul care să i le ceară. Însă gentlemanul nostru nu 
întreba nimic; el nu călătorea, ci descria o circomferinţă. Era un 


corp care parcurgea o orbită în jurul globului terestru, după 
legile mecanicii raţionale. In clipa aceasta, el refăcea în gînd 
socoteala orelor consumate din momentul plecării de la Londra, 
socoteală care l-ar fi îndreptăţit să-şi frece miinile cu mulţumire, 
dacă firea lui ar fi îngăduit un gest inutil. 

Sir Francis Cromarty remarcase originalitatea tovarăşului 
său de drum, cu toate că nu-l studiase decit cu cărţile în mînă, 
între două partide de wist. Era deci îndreptăţit să se întrebe 
dacă sub acest înveliş rece bătea o inimă omenească, dacă 
Phileas Fogg era sensibil la frumuseţile naturii, la aspiraţiile 
morale. Asta îl preocupa în cea mai mare măsură. Din toţi 
originalii pe care îi întîlnise generalul, nici unul nu putea fi 
asemuit cu acest produs al ştiinţelor exacte. 

Phileas Fogg nu-i ascunsese lui sir Francis Cromarty planul 
călătoriei sale în jurul lumii, nici împrejurările în care pornise la 
drum. Generalul nu vedea în acest rămăşag decit o trăsneală 
fără scop util, căreia îi lipsea acel transire beneficiendo! care 
trebuie să conducă pe orice om cu judecată. Felul în care 
ciudatul gentleman făcea acest drum n-avea să însemne de 
bună seamă nici un cîştig, nici pentru el, nici pentru alţii. 

O oră de la plecarea din Bombay, trenul trecuse via- 
ductele, traversase insula Salcette şi acum gonea pe continent. 
In gara Callyan, lăsă în dreapta ramificaţia care coboară spre 
sud-estul Indiei, prin Kandallah şi Punah, apoi ajunse la Powell. 
De aici înainte intră în Gâtes-Apuseni, munţi ramificaţi, alcătuiți 
din trapp şi. bazalt, ale căror piscuri înalte sînt acoperite cu 
păduri dese. Din cînd în cînd sir Francis Cromarty şi Phileas Fogg 
schimbau cîteva cuvinte; în clipa aceea, generalul spunea, în- 
cercînd să anime o conversaţie care lîncezea: 

- Domnule Fogg, acum cîţiva ani, în locul acesta ai fi 
suferit o întîrziere, care de bună seamă ti-ar fi dat peste cap 
planul călătoriei. 

- Şi de ce anume, sir Francis? 

- Pentru că drumul de fier se oprea la picioarele acestor 
munţi, pe care trebuia să-i traversezi în palanchin sau călare pe 
ponei pînă la gara Kandallah, aflată pe versantul celălalt. 

- Această întirziere nu mi-ar fi încurcat de loc socotelile, 
răspunse Mr. Fogg. Doar nu era să plec la drum fără să prevăd 
unele eventuale piedici. 


1 A trece profitînd (în limba latină în text). 


- Totuşi, domnule Fogg, reluă generalul, ai fost cît pe aci 
să intri într-o mare încurcătură datorită păţaniei flăcăului ăstuia. 

Passepartout dormea adînc, cu picioarele învelite în 
pătura sa de călătorie, fără să viseze că se vorbeşte despre el. 

- Guvernul englez este, pe bună dreptate, foarte sever 
faţă de asemenea delicte, continuă sir Francis Cromarty. El ţine 
ca obiceiurile religioase ale hinduşilor să fie respectate mai mult 
decit orice, şi dacă servitorul dumitale ar fi fost prins... 

- Ei bine, sir Francis, răspunse Mr. Fogg, dacă l-ar fi prins, 
l-ar fi condamnat, el şi-ar fi ispăşit pedeapsa,, şi pe urmă n-ar fi 
avut decit să se întoarcă liniştit în Europa; nu văd cum 
întîmplarea asta ar fi putut să-l ţină în loc pe stăpinul lui. 

Cu aceste cuvinte conversaţia se stinse din nou. În timpul 
nopţii, trenul străbătu Munţii Gatsi, trecu de Nassik, şi a doua zi, 
21 decembrie, se avintă într-un ţinut oarecum neted, în teritoriul 
Khandeish. Cîmpul, bine cultivat, era presărat cu tîrguşoare, 
deasupra cărora minaretele pagodelor ţineau locul clopotniţelor 
bisericii europene. Numeroase riuşoare, cele mai multe din ele 
afluenţi sau subafluenţi ai Godavery-ului, udau acest ţinut fertil. 

Trezit din somn, Passepartout se uita pe geam şi nu-i 
venea să creadă că străbate ţara hinduşilor cu un tren al 
Companiei „Great peninsular railway”. Asta i se părea 
nemaipomenit. Şi totuşi nimic mai real! Locomotiva, condusă de 
un mecanic englez şi arzind cărbuni englezeşti, îşi împrăştia 
fumul peste plantațiile de bumbac, de cafea, de nucuşoară, de 
cuişoare, de piper. Aburii se răsuceau în jurul pilcurilor de 
palmieri, printre care se zăreau case de ţară pitoreşti, arareori 
cîte o mănăstire părăsită şi temple minunate, înfrumuseţate de 
inepuizabilele ornamentaţii ale arhitecturii indiene. Pe urmă, cît 
vedeai cu ochii, veneau nesfirşite întinderi de pămînt, jungla, din 
care nu lipseau nici şerpii, nici tigrii înspăimântați de zgomotul 
trenului, iar după ele drumul de fier tăia păduri, încă pline de 
elefanţi, care priveau cu un ochi ginditor trecerea convoiului 
bezmetic. 

In timpul dimineţii, după ce lăsară în urmă gara 
Malligaum, călătorii traversară tristul ţinut care fusese de atitea 
ori însîngerat de adepţii zeiţei Kali. Nu departe se înălța Ellora, 


cu pagodele sale minunate, apoi vestitul Aurungabad, capitala 


fiorosului Aureng-Zeb, astăzi simplu oraş de reşedinţă al uneia 
din provinciile dezlipite de regatul lui Nizam. Asupra ținutului îşi 
exercita dominația  Feringhea, căpetenia  tugilor, regele 
Sugrumătorilor. Aceşti ucigaşi, uniţi într-o asociaţie peste 
putinţă de dibuit, sugrumau, în cinstea zeiţei morţii, victime de 
toate virstele, fără să verse vreodată o picătură de sînge; într-o 
vreme era peste putinţă să străbaţi un colţ din acest ţinut, fără 
să găseşti un leş omenesc. Guvernămintul englez a izbutit să 
stirpească într-o măsură apreciabilă pe aceşti ucigaşi, însă 
înspăimîntătoarea asociaţie există încă şi astăzi şi îşi continuă 
crimele. 

La douăspreze şi jumătate, trenul se opri în gara 
Burhampur, unde Passepartout izbuti să-şi procure, la un preţ 
fabulos, o pereche de papuci împodobiţi cu perle false, pe care îi 
încălţă cu o vădită îngiîmfare. 

Călătorii prînziră în grabă şi porniră mai departe către 
gara Assurghur, mergind un timp pe malul micului fluviu Tapty, 
care se varsă în golful Cambaya, în apropiere de Siurat. 

E bine să ştim la ce se gindea Passepartout în acest timp. 
Pînă la sosirea lor la Bombay, crezuse, şi avea dreptul să 
creadă, că lucrurile se vor opri aici. Insă acum, de cînd gonea cu 
toată viteza străbătind India, în mintea lui se făcuse o nouă 
lumină. El îşi recăpăta la iuţeală vechea sa fire, îşi regăsea ideile 
năstruşnice din tinereţe. 

Acum lua în serios proiectele stăpînului său, credea în 
existenţa rămăşagului cu privire la ocolul pămîntului în acel 
maximum de timp care nu trebuia depăşit. Ba chiar începuse să 
fie neliniştit de întîrzierile posibile, de accidentele care s-ar fi 
putut întîmpla pe drum. Se simţea ca şi interesat în această 
prinsoare şi tremura la gîndul că în ajun ar fi putut s-o 
compromită prin condamnabila lui nerozie. Astfel, fiind mai puţin 
flegmatic decit Mr. Fogg, el se dovedea mult mai neliniştit. 
Socotea şi răssocotea zilele scurse, blestema opririle trenului 
învinuindu-l că merge prea încet şi îl dezaproba in petto! pe Mr. 
Fogg fiindcă nu făgăduise o răsplată mecanicului. Isteţul flăcău 
nu ştia că ceea ce e posibil cu un vapor nu este şi la drumul de 
fier, unde vitezele trenurilor sînt dinainte hotărite. 

Către seară intrară în trecătorile Munţilor Sutpur, care 
despart ţinutul Kandeish de Bundelkund. 


1 în sinea lui (în limba italiană în text). 


A doua zi, 22 octombrie, la un moment dat, sir Francis; 
Cromarty întrebîndu-l ce oră este, Passepartout îşi cercetă 
ceasornicul şi răspunse că este ora trei dimineaţa, într-adevăr, 
acest faimos ceasornic, care rămînea potrivit după meridianul 
Greenwich, aflat la aproape şapte zeci şi şapte grade mai la 
vest, era firesc să fie în urmă, şi chiar era, cu patru ore. 

Sir Francis rectifică deci ora spusă de Passepartout,, 
făcîndu-i aceeaşi observaţie pe care i-o mai făcuse şi Fix. El 
încercă să-l lămurească precum că trebuia să-şi potrivească 
ceasul după fiecare nou meridian, şi că, deoarece mergeau 
necontenit spre est, adică în întîmpinarea soarelui, zilele se 
scurtau cu cîte patru minute la fiecare grad străbătut. Zadarnic! 
Fie că flăcăul nostru înţelegea observaţia generalului, fie că nu o 
înţelegea, el se încăpăţina să nu-şi potrivească ceasul, care 
rămînea neschimbat la ora Londrei. Dar de altfel această 
nevinovată manie nu putea să aducă nimănui nici un rău. 

La ora opt dimineaţa, cînd mai aveau de străbătut 
cincisprezece mile pînă la gara Allahabad, trenul se opri în 
mijlocul unui mare luminiş, pe marginile căruia se vedeau cîteva 
case de ţară şi barăci de muncitori. Conductorul trecu prin faţa 
vagoanelor, strigînd: 

- Toată lumea coboară! 

Phileas Fogg se uită la sir Francis Cromarty, care părea să 
nu înţeleagă nimic din această oprire în mijlocul unei păduri de 
tamarini şi kajuri. 

Nu mai puţin surprins, Passepartout sări jos din tren şi 
aproape numaidecit se întoarse, strigînd: 

- Domnule, drumul de fier s-a sfîrşit! 

- Ce vrei să spui cu asta? întrebă sir Francis Cromarty. 

- Vreau să spun că trenul nu merge mai departe. 

Generalul cobori la iuţeală din tren; Phileas Fogg îl urmă, 
fără grabă, şi amîndoi se apropiară de conductor. 

- Unde ne aflăm? întrebă sir Francis Cromarty. 

- În cătunul Kholby, răspunse conductorul. 

- Şi ne oprim aici? 

- Bineînţeles. Drumul de fier nu este terminat... 

- Cum? Nu este terminat? 

- Nu! Mai e de construit o bucată de cincizeci de mile, de 
aici pînă la Allahabad, de unde drumul continuă. 

- Dar ziarele au anunţat deschiderea completă a liniei! 


- Ce să-i faci, domnule ofiţer, ziarele s-au înşelat! 

- lar dumneavoastră vindeţi bilete de la Bombay pînă la 
Calcutta! răspunse sir Francis Cromarty, care începea să se 
înfierbinte. 

- Aşa e, încuviinţă conductorul, însă călătorii ştiu că 
trebuie să facă transbordare între Kholby şi Allahabad. 

Sir Francis Cromarty era furios, Passepartout încaltea l-ar 
fi omorit cu plăcere pe conductor; el nici nu îndrăznea să-şi 
privească stăpinul. 

- Sir Francis, făcu Mr. Fogg cu simplitate, vom găsi un 
mijloc pentru a putea ajunge la Allahabad. 

- Domnule Fogg, asta dă naştere la o întîrziere absolut 
păgubitoare scopului dumneavoastră? 

- Nu, sir Francis a fost prevăzută. 

- Ce face? Ştiai că... 

- Cituşi de puţin, însă m-am gîndit că în drumul meu, mai 
curînd sau mai tirziu, o să întîlnesc cine ştie ce piedici. Astfel că 
nimic nu e compromis. Am două zile cîştigate pe care le pot 
sacrifica. De la Calcutta pleacă 'un vapor către Hong Kong, în 
ziua de 25, la ora douăsprezece. Cum astăzi sîntem abia în 22, 
înseamnă că o să sosim la timp ca să-l prindem. 

Ce mai puteai spune în faţa unui răspuns atît de sigur şi 
neşovăitor!? 

Era prea adevărat că lucrările drumului de fier se opreau 
în acest loc. Ziarele, semănînd cu unele ceasornice care merg 
înainte, anunţaseră prea devreme terminarea liniei. Cea mai 
mare parte dintre călători cunoşteau situaţia şi coborînd din tren 
puseseră mina pe toate soiurile de vehicule aflate în cătun - 
palkighari cu patru roţi, căruţe trase de zebuşi, un fel de boi cu 
cocoaşă, harabale ca nişte pagode mişcătoare, palanchine şi 
altele. Aşa că Mr. Fogg şi sir Francis Cromarty, după ce căutară 
prin tot cătunul un mijloc de călătorie,, se întoarseră fără să mai 
fi găsit nimic. 

- Voi merge pe jos, hotărî Phileas Fogg. 

Passepartout, care tocmai se apropia de stăpînul său, făcu 
o strimbătură plină de înţeles, uitindu-se la minunaţii însă 
nefolositorii săi papuci. Din fericire făcuse şi el cercetări pe 
socoteala sa, astfel că, după ce şovăi un timp, zise: 

- Domnule, cred că am găsit eu un mijloc de transport. 

- Ce anume? 


- Un elefant! E al unui indian care stă la o sută de paşi de 
aici. 


= === —— 


- Hai să vedem el |! încuvi gg. 


Cinci minute mai tîrziu, Phileas Fogg, sir Francis Cromarty 
şi Passepartout soseau în faţa unei colibe, lîngă care se afla un 
fel de ţarc făcut din pari înalţi, în colibă se afla un indian, iar în 
ţarc un elefant. La cererea lor, indianul îi duse pe Mr. Fogg şi pe 
însoțitorii săi înăuntru ţarcului. 

Aici văzură un animal, pe jumătate domesticit, pe care 
proprietarul său îl creştea pentru a face din el nu o vită de 
povară, ci una de luptă. În acest scop, el începuse prin a 
modifica blîndul caracter al elefantului, în aşa chip ca să-l ducă 
treptat la acea margine a furiei numită „mutsh” în limba 
hindusă, şi pentru asta îl hrănea timp de trei luni cu zahăr şi cu 
unt. Acest tratament ar putea să pară nepotrivit pentru a da un 
asemenea rezultat, totuşi el e folosit cu succes de către 
crescători. Din fericire pentru Mr. Fogg, elefantul cu pricina abia 
îşi începuse ciudatul regim, astfel că „mutsh”-ul nu se făcea 
simţit cîtuşi de puţin. 

Kiuni, acesta era numele animalului, putea, ca toţi ele- 
fanţii, să străbată cu pas repede un drum destul de lung, şi, în 
lipsă de alt animal de călărie, Phileas Fogg hotărî să se 
folosească de el. 

Însă elefanții sînt scumpi în India, unde încep să fie din ce 
în ce mai rari. Masculii, singurii potriviţi pentru luptele de circ, 
sînt foarte căutaţi. În stare de domesticire, aceste animale nu se 
reproduc decit foarte rar, astfel că, de fapt, nu pot fi procurate 
decit prin vînătoare. 

De aceea ele sînt ţinute sub mare îngrijire - şi cînd Mr. 
Fogg îl întrebă pe indian dacă n-ar vrea să-i închirieze elefantul, 
acesta refuză cu hotărire. 

Călătorul stărui, oferind o chirie nemaipomenită, zece lire 
(250 fr.) pe oră. Refuz! Douăzeci de lire? Zadarnic! Patruzeci de 
lire? Acelaşi refuz. La fiecare ofertă, Passepartout sărea în sus, 
însă indianul nu se lăsa înduplecat. 

Dar suma era frumoasă. Admiţind că elefantul ar fi făcut 
cincisprezece ore pînă la Allahabad, asta însemna să-i aducă 
stăpînului său şase sute de lire (15.000 fr.). 

Fără să se piardă cituşi de puţin cu firea, Mr. Fogg îi 
propuse atunci indianului să-i cumpere animalul şi-i oferi din 
capul locului o mie de lire (25.000 fr.). 

Indianul nu voia să-l vîndă; pesemne nemernicul mirosise 
că e rost de o afacere grozavă! 


Sir Francis Cromarty îl luă pe Mr. Fogg deoparte şi-l sfătui 
să se gîndească înainte de a merge mai departe. 

Phileas Fogg răspunse că n-avea obiceiul să întreprindă 
nimic fără să se gîndească; la urma urmei, aici era vorba de un 
rămăşag pe douăzeci de mii de lire, elefantul îi era trebuitor şi 
avea să-l cumpere chiar dacă ar fi ajuns să plătească de 
douăzeci de ori mai mult decit valoarea lui. 

Apoi se întoarse la indian, ai cărui ochi mici, aprinşi de 
lăcomie, lăsau să se vadă limpede că la mijloc nu era decit o 
chestiune de preţ. Phileas Fogg oferi pe rînd o mie două sute de 
lire, pe urmă o mie cinci sute, pe urmă o mie opt sute şi, în 
sfîrşit, două mii (50.000 fr.). Passepartout, de obicei atît de 
îmbujorat la faţă, era acum palid de emoție. 

La două mii de lire, indianul se lăsă înduplecat. 

- Pe papucii mei, strigă Passepartout, ia te uită ce scumpă 
e carnea de elefant! 

Tîrgul fiind încheiat, nu mai era nevoie decît de găsit o 
călăuză. Asta fu mai uşor. Un tinăr pars, cu chipul inteligent, îşi 
oferi serviciile. Mr. Fogg le primi şi îi făgădui o serioasă răsplată 
bănească, ceea ce parsului nu putea decit să-i dubleze 
inteligenţa. 

Elefantul fu luat în primire şi echipat fără întirziere. 

Parsul cunoştea perfect meseria de „mahut” sau „cornac”, 
ceea ce înseamnă conducător de elefanţi. El acoperi cu o 
învelitoare spinarea animalului şi fixă de o parte şi de alta cite 
un soi de coş, destul de neîmbietor. 

Phileas Fogg îi plăti indianului în bancnote luate din 
faimosul sac. Cît despre Passepartout, ai fi zis că banii erau 
smulşi din măruntaiele lui. Pe urmă, Mr. Fogg se oferi să-l ducă 
pe sir Francis Cromarty pînă la gara Allahabad, ceea ce 
generalul primi; un călător în plus nu putea să obosească uriaşul 
animal. 

Fură cumpărate provizii din Kholby. Sir Francis Cromarty 
se urcă în unul din coşuri, iar Phileas Fogg în celălalt. 
Passepartout se aşeză călare pe spinarea elefantului, între 
stăpînul său şi general. Parsul se cocoţă pe gitul animalului, şi la 
ora nouă echipajul părăsi tîrguşorul, adîncindu-se pe drumul cel 
mai scurt în pădurea deasă de palmieri. 


_ Capitolul XII E i 
IN CARE PHILEAS FOGG ŞI ÎNSOȚITORII SAI SE AVENTUREAZA 
PRIN PADURILE INDIEI ȘI IN CARE SE VEDE CE VA URMA DE AICI 


Ca să scurteze drumul, călăuza lăsă în dreapta calea 
ferată în construcție. Această linie, căreia capricioasele 
ramificații ale Munţilor Vindhias îi puneau multe piedici, nu urma 
drumul cel mai scurt, aşa cum i-ar fi convenit flui Phileas Fogg. 
Parsul, foarte obişnuit cu drumurile şi potecile ținutului, 
pretindea că poate să cîştige douăzeci de mile tăind-o de-a 
dreptul prin pădure, aşa încît călătorii se lăsară în seama lui. 

Înfundaţi pînă la gît în coşurile lor, Phileas Fogg şi sir 
Francis Cromarty erau serios scuturaţi de trapul aspru al 
elefantului pe care mahut-ul îl îndemna repede la drum; însă ei 
îndurau neplăcerea cu cea mai britanică nepăsare, schimbiînd 
rar cîte un cuvint şi abia văzîndu-se unul pe altul. 

Cît despre Passepartout, aşezat pe spinarea animalului şi 
supus direct la lovituri şi zdruncinări, se ferea cu mare grijă, aşa 
cum îl sfătuise stăpinul său, să-şi ţină limba între dinţi, căci s-ar 
fi putut pomeni cu ea tăiată. 


EAN 


Bravul nostru flăcău, aci aruncat pe gitul elefantului, aci 
sărind înapoi pe crupa lui, făcea salturi ca un clovn pe 
trambulină. Insă în mijlocul acestor sărituri de trap mai avea 


timp să glumească şi să ridă, iar din cînd în cînd scotea din sacul 
său o bucată de zahăr, pe care inteligentul Kiuni o lua cu virful 
trompei, fără să-şi întrerupă o clipă trapul regulat. 

După două ore de mers, călăuza opri elefantul şi-i dădu un 
ceas de odihnă. După ce se adăpă într-o baltă din apropiere, 
animalul se apucă să devoreze ramuri de copaci şi arbuşti. Lui 
sir Francis Cromarty popasul îi convenea;, căci era zdrobit. Cit 
despre Mr. Fogg, acesta părea la fel de bine dispus ca şi cînd ar 
fi scoborit din pat. 

- Parc-ai fi de fier! exclamă generalul, privindu-l cu 
admiraţie. 

- De fier forjat! răspunse Passepartout, ocupat cu 
pregătirea unui prînz simplu. 
` La ora douăsprezece, călăuza dădu semnalul de plecare. 
Infăţişarea ținutului deveni numaidecit foarte sălbatică. După 
păduri uriaşe veneau desişuri de tamarini şi de palmieri pitici, 
apoi întinse cîmpii sterpe, presărate cu arbuşti plăpînzi şi cu 
stînci uriaşe de sienit. Toată această parte a Bundelkundului de 
sus, puţin străbătută de călători, este locuită de o populaţie 
fanatică, înăsprită în practicile cele mai înspăimîntătoare ale 
religiei hinduse. Dominația englezilor n-a putut fi stabilită pe 
de-a-ntregul în acest ţinut aflat sub influenţa rajahilor, greu de 
supus în inaccesibilele lor adăposturi din Munţii Vindhias. 

De mai multe ori călătorii noştri zăriră cete de indieni 
fioroşi, care, văzînd cum trece prin faţa lor patrupedul iute de 
picior, făceau gesturi de miînie. De altfel, socotind că e mai bine 
să nu-i întilnească, parsul îi ocolea pe cît îi stătea în putinţă. 

In cursul acelei zile văzură puţine animale, doar cîteva 
maimuțe care o luară la fugă făcînd mii de strîmbături şi de 
schimonoseli, spre marea desfătare a lui Passepartout. 

Un gînd între atitea altele îl neliniştea îndeosebi pe flăcăul 
nostru: ce avea să facă Mr. Fogg cu elefantul, după ce soseau la 
Allahabad? Avea să-l ia cu el mai departe? Peste putinţă! Preţul 
călătoriei, adăugat la preţul de cumpărare, ar fi făcut din el un 
animal în stare să te ruineze. Avea să-l vîndă sau să-l lase în li- 
bertate? Acest preţios animal merita să-ţi dea de gîndit. Dacă, 
să zicem, Mr. Fogg i-ar fi dăruit elefantul lui Passepartout, el s-ar 
fi văzut în mare încurcătură... 

Aceste gînduri îl urmăreau tot timpul. 

La ora opt seara trecuseră peste ramura principală a 


Munţilor Vindhias şi călătorii făcură popas pe poviîrnişul dinspre 
miazănoapte, într-o casă de ţară aflată în ruină. 

Distanţa străbătută în această zi fusese de vreo douăzeci 
şi cinci de mile şi pînă la gara Allahabad mai aveau de străbătut 
încă pe atit. 

Noaptea era friguroasă. Parsul aprinse în casa ruinată un 
foc de ramuri uscate şi căldura lui fu foarte preţuită. 

Cina fu alcătuită din proviziile luate de la Kholby; călătorii 
mîncară ca nişte oameni frînţi de oboseală. O convorbire, care 
începuse prin cîteva frînturi de fraze, se termină numaidecit prin 
sforăituri puternice. Călăuza rămase afară, veghind în preajma 
lui Kiuni, care dormea în picioare, sprijinit de trunchiul unui 
copac mare. 

Peste noapte nu se întîmplă nimic deosebit. Urletele 
gheparzilor şi ale panterelor, amestecate cu ţipetele ascuţite ale 
maimuţelor, tulburau uneori liniştea. Însă fiarele acestea se 
mulţumeau cu urletele, fără să facă nici un rău drumeţilor din 
casa părăsită. Sir Francis Cromarty dormea adînc, ca un brav 
ostaş rupt de oboseală.. 

Passepartout, într-un somn agitat, reluă în vis frământările 
din ajun. Cît despre Mr. Fogg, acesta se odihni la fel de tihnit ca 
şi cînd s-ar fi aflat în liniştita sa casă: din Saville-row. 

La ora şase dimineaţa porniră din nou la drum. Călăuza 
nădăjduia să ajungă la gara Allahabad chiar în aceeaşi seară. În 
felul acesta, Mr. Fogg nu pierdea decit o parte din cele patruzeci 
şi opt de ore economisite de la începutul călătoriei. 

Coborîră ultimele coaste ale Munţilor Vindhias. Kiuni îşi 
reluase mersul lui grăbit. Către prînz, călăuza ocoli tîrguşorul 
Kallenger, aşezat pe rîul Cani, un subafluent al Gangelui. El se 
ferea ca de obicei de aşezările omeneşti, socotindu-se mai în 
siguranţă în această cîmpie goală care înfăţişa primele 
depresiuni ale bazinului marelui fluviu. Gara Allahabad se afla la 
numai douăsprezece mile spre nord-est. Făcură popas sub un 
pîlc de bananieri, ale căror fructe, la fel de hrănitoare ca pîinea, 
„la fel de gustoase ca smintina”, spun călătorii, fură foarte 
preţuite. 

La ora două porniră mai departe, şi călăuza intră la 
adăpostul unei păduri dese, care se întindea pe o distanţă de 
mai multe mile; îi venea mai la îndemină să meargă aşa, la 
adăpostul copacilor deşi. Pînă acum nu avusese nici o întîlnire 


neplăcută şi călătoria făgăduia să se termine cu bine, cînd 
deodată elefantul se opri, dînd semne de nelinişte. 

Era ora patru. 

- Ce s-a întîmplat? întrebă sir Francis Cromarty, scoţind 
capul deasupra coşului său. 

- Nu ştiu, domnule ofiţer, răspunse parsul, în timp ce 
trăgea cu urechea la un murmur nedesluşit, care pătrundea prin 
frunzişul des. 

După cîteva clipe, murmurul acesta se auzi mai limpede; 
ai fi zis că e un concert, încă foarte îndepărtat, de glasuri! 
omeneşti şi instrumente de alamă. 

Passepartout era numai ochi şi urechi. Mr. Fogg aştepta 
liniştit, fără să scoată un cuvint. 

Parsul sări jos, legă elefantul de un copac şi se adinci în 
desişul încîlcit. După citeva minute se întoarse, zicînd: 

- O procesiune de brahmani se îndreaptă spre noi. 

Dacă se poate, e mai bine să nu ne vadă. 

Apoi dezlegă elefantul şi îl trase în desiş, sfătuindu-i pe 
călători să nu coboare sub nici un cuvint, iar el rămase în 
aşteptare, gata să se caţăre la locul lui, dacă ar fi fost nevoie să 
fugă. Socotea însă că ceata de credincioşi avea să treacă fără 
să-i vadă, grosimea frunzişului oferindu-le o foarte bună 
ascunzătoare. 

Între timp, zgomotele se apropiară... Cîntări monotone se 
amestecau cu sunetele tobelor şi ţimbalelor. Indată capul 
procesiunii se ivi printre copaci, la cincizeci de paşi de locul 
unde se aflau Mr. Fogg şi însoțitorii săi. Ei puteau să distingă 
acum cu uşurinţă ciudatele personaje care luau parte la această 
ceremonie religioasă. 

În faţă mergeau preoţii, cu tichii înalte, ascuţite la vîrf, 
îmbrăcaţi în veşminte lungi, pline de podoabe şi zorzoane. Ei 
erau înconjurați de bărbaţi, femei şi copii care intonau un fel de 
litanie funebră, întreruptă la intervale egale de lovituri de 
tam-tam şi ţimbal. In urma lor, tras de două perechi de zebuşi, 
bogat împodobiţi, se ivi un car cu roţile foarte mari, ale căror 
spiţe şi obezi înfăţişau o împletitură de şerpi. In car se afla o 
statuie hîdă, cu patru braţe, cu trupul colorat într-un roşu po- 
somorit, cu ochii rătăciţi, cu părul încîlcit, cu limba atîrnîndu-i 
afară, printre buzele vopsite cu hene şi betel. 

De git îi atîrna un şirag de capete de mort, şi o cingătoare 


făcută din miini tăiate îi înconjura mijlocul. Ea stătea pusă în 
picioare, pe trupul unui uriaş care zăcea trîntit cu capul tăiat. 

Sir Francis Cromarty recunoscu statuia. 

- Zeița Kali! murmură el. Zeița dragostei şi a morţii! 

- A morţii înţeleg, dar a dragostei, mai va! observă 
Passepartout. A dracului muiere! 

Parsul îi facu semn să tacă. 

În jurul statuiei se agitau, zvîrcolindu-se în spasmuri, un 
număr de fachiri bătrîni, tărcaţi de dungi făcute cu ocru, 
acoperiţi de tăieturi în formă de cruce prin care sîngele se 
pierdea picătură cu picătură - posedaţi timpi care încă se mai 
aruncă sub roţile carului la marile ceremonii hinduse de la 
Djaggernati. 

În urma lor, cîţiva brahmani, în toată măreţia veşmintelor 
lor orientale, tîrau o femeie care abia se mai putea ţine pe 
picioare. 

Femeia era tînără şi albă ca o europeană. Capul ei, gitul, 
umerii, urechile, braţele, mîinile, degetele picioarelor erau peste 
măsură încărcate de giuvaieruri, coliere, brățări, agrafe şi inele. 
O tunică ţesută cu fir de aur, cu un văl subţire pe deasupra, îi 
contura linia taliei. 

În spatele acestei tinere femei, într-un izbitor contrast, 
gărzi, cu paloşe fără teacă atîrnate de centură şi cu pistoalele 
încrustate, purtau într-un palanchin leşul unui om. 

Era trupul unui bătrîn, îmbrăcat în bogate veşminte de 
rajah, avînd, ca şi în viaţă, turbanul brodat cu perle, haina 
dintr-o țesătură de mătase împodobită cu aur, cingătoarea de 
caşmir bătut cu diamante - şi măreţele lui arme de prinţ indian. 

Veneau apoi, încheind cortegiul, muzicanţii şi o coadă de 
fanatici, ale căror strigăte acopereau adesea asurzitorul zgomot 
al instrumentelor. 

Sir Francis Cromarty privea toată această ceremonie cu 
un aer nespus de întristat. 

- E un sutty! zise, întorcîndu-se către călăuză. 

Parsul încuviinţă din cap şi îşi duse degetul la buze. Lunga 
procesiune se scurgea încet printre copaci; curînd ultimele 
rînduri dispărură în adincul pădurii. Treptat cîntările se stinseră; 
se mai auziră citeva strigăte îndepărtate, apoi o linişte adîncă 


1 Djaggernat - oraş aflat pe ţărmul Golfului Bengal, cel mai important 
centru religios din India. 


luă locul larmei de pînă atunci. 

Phileas Fogg auzise cuvintul rostit de sir Francis Cromarty 
şi, îndată ce procesiunea se duse, întrebă: 

- Ce-i acela un sutty? 

- E un sacrificiu omenesc, însă un sacrificiu voluntar, 
domnule Fogg, răspunse generalul. Femeia pe care aţi văzut-o 
va fi arsă pe rug miine dimineaţă, la ivirea zorilor. 


- Ah, ticăloşii! strigă Passepartout, neputindu-şi înfrîna 
indignarea. 

- Şi mortul cine era? întrebă mai departe Mr. Fogg. 

- Prinţul, soţul femeii, un rajah independent din 
Bundelkund, răspunse călăuza. 

- Cum, continuă Phileas Fogg, fără ca glasul lui să arate 
cea mai mică tulburare, mai există încă în India asemenea 
obiceiuri barbare şi englezii n-au putut să le distrugă? 

- Sacrificiile acestea nu se mai fac în cea mai mare parte 
a Indiei, răspunse sir Francis Cromarty. Însă asupra unor ţinuturi 
sălbatice, mai cu seamă în Bundelkund, noi nu avem nici o 
influenţă. La miazănoapte de 

Munţii Vindhias, crimele şi jafurile sînt veşnic în floare. 

- Nenorocita, arsă de vie! murmură Passepartout. 

- Da, arsă de vie! reluă generalul. Şi dacă nu s-ar supune, 
nici nu vă închipuiţi ce viaţă mizerabilă i-ar impune rudele sale! 
l-ar tunde părul, ca hrană abia i-ar da cîţiva pumni de orez, ar 
alunga-o, socotită fiind drept o fiinţă murdară şi biata de ea ar 
muri în vreun ungher, ca un cîine rîios. Astfel, pe cele mai multe 
din aceste nefericite le împinge la sacrificiu nu dragostea sau fa- 
natismul religios, ci groaza de o asemenea viaţă înspăi- 
mîntătoare. Citeodată totuşi se întîmplă ca sacrificiul să fie 
într-adevăr voit şi atunci este nevoie ca guvernământul să 
intervină energic spre a-l împiedica. De pildă, acum cîțiva ani, 
mă aflam la Bombay, cînd o văduvă tînără a venit să ceară 
guvernatorului îngăduinţa de a fi arsă împreună cu soţul ei mort. 
Bineînţeles guvernatorul s-a împotrivit. Atunci văduva a plecat 
din oraş, s-a refugiat la un rajah independent şi sacrificiul a fost 
dus pînă la capăt. 

În timp ce generalul povestea acestea, călăuza clătina din 
cap, iar la sfîrşit zise: 

- Sacrificiul de miine dimineaţă nu se face cu voia femeii. 

- De unde ştii? 

- E o poveste pe care o ştie toată lumea în Bundelkund. 

- Totuşi, nefericita nu părea să se împotrivească de loc, 
observă sir Francis Cromarty. 

- Fiindcă au îmbătat-o cu fum de opiu şi de haşiş. 

- Dar unde o duc acum? 

- La pagoda din Pillaji, la două mile de aici. Acolo va 


rămîne peste noapte, aşteptînd ora sacrificiului. 

- Şi cînd va avea loc sacrificiul? 

- Miine, în zorii zilei. 

După acest răspuns, călăuza scoase elefantul din desiş şi 
se căţără pe grumazul lui. Însă în clipa cînd se pregătea să-l 
îndemne la drum cu un şuierat anume, Mr. Fogg îl opri. 

- Ce-ar fi să o salvăm pe această femeie? îl întrebă pe sir 
Francis Cromarty. 

- S-o salvăm, domnule Fogg! 

- Mai am încă douăsprezece ore ciştigate; pot să le 
folosesc în acest scop. 

- la te uită! Dar dumneata eşti un om de inimă, domnule! 
exclamă generalul. 

- Uneori, răspunse simplu Phileas Fogg. Cînd am timp... 

Capitolul XIII , 
ÎN CARE PASSEPARTOUT NE ÎNTĂREŞTE PĂREREA CĂ NOROCUL 
SURÎDE CELOR CURAJOŞI 


Hotărîreâ era îndrăzneață, plină de greutăţi, poate chiar 
peste putinţă de îndeplinit. Mr. Fogg îşi punea în joc viaţa, sau 
cel puţin libertatea şi, ca urmare, însăşi reuşita proiectelor sale; 
totuşi nu şovăi. De altminteri găsise în sir Francis Cromarty un 
ajutor plin de hotarire. 

Cît despre Passepartout, acesta era gata să facă orice, te 
puteai bizui pe el. Ideea stăpînului său îl încînta. El simţea că 
sub învelişul de gheaţă stăpînul său avea o inimă, un suflet - şi 
începea să-l iubească pe Phileas Fogg. 

Rămiînea călăuza. De partea cui avea să fie? Nu cumva a 
hinduşilor? Dacă nu puteau să se bizuie pe sprijinul lui, trebuiau 
cel puţin să se asigure că va rămîne deoparte. 

Sir Francis Cromarty îi puse întrebarea pe faţă. 

- Domnule ofiţer, răspunse călăuza, sînt pars şi această 
femeie e şi ea tot parsă. Porunciţi-mi ce să fac! 

- Bine, băiete! zise Mr. Fogg. 

- Dar să ştiţi, continuă parsul, dacă ne prind, ne aşteaptă 
nu numai moartea, ci şi chinuri groaznice. Aşa că ţineţi seama! 

- Am ţinut seama de tot! răspunse Phileas Fogg. Cred că 
pentru a trece la fapte trebuie să aşteptăm noaptea. 

Călăuza încuviinţă din cap: 

- Şi eu socotesc la fel. 


Apoi cinstitul hindus le dădu oarecare amănunte despre 
victimă. Era o hindusă de rasă parsă, frumuseţe vestită, fiica 
unui negustor bogat din Bombay. In acest oraş, ea primise o 
educaţie curat englezească şi, după educaţia, ca şi după 
manierele pe care le avea, ai fi luat-o drept o europeană. 

Rămasă orfană, frumoasa fată al cărei nume era Auda fu 
măritată împotriva voinţei ei cu acest rajah bătrîn din 
Bundelkund. După trei luni de zile rămase văduvă. Ştiind ce 
soartă o aşteaptă, fugi, dar fu prinsă numaidecit şi rudele 
rajahului, avînd de cîştigat de pe urma morţii ei, o siliră să 
primească sacrificiul de la care acum părea că nu mai poate să 
scape. 

Această povestire nu putea decît să-i îndirjească şi mai 
mult pe Phileas Fogg şi pe însoțitorii lui în generoasa lor 
hotărîre. Călăuza urma să ducă elefantul spre pagoda din Pillaji, 
de care să se aproprie cît mai mult cu putinţă. 

O jumătate de oră mai tirziu, se opriră într-un desiş, la 
cinci sute de paşi de pagoda pe care nu o vedeau; în schimb 
urletele fanaticilor se auzeau foarte limpede. 

Cei patru salvatori începură să discute despre modul în 
care se puteau apropia de victimă. Călăuza cunoştea această 
pagodă în care susţinea el că se află închisă femeia. S-ar putea 
pătrunde oare înăuntru prin una din uşi, atunci cînd toţi vor fi 
căzut în somnul beţiei sau trebuia făcută o spărtură în zid? Asta 
nu se putea hotărî decit la faţa locului, în momentul potrivit. 
Insă ceea ce rămiînea neîndoios era că răpirea trebuia împlinită 
chiar în noaptea aceea, nicidecum mai tirziu, cînd victima avea 
să fie dusă la locul supliciului; atunci nici o forţă omenească n-ar 
mai fi putut s-o scape. 

Mr. Fogg şi însoțitorii săi aşteptară căderea nopii. Către 
orele şase seara, cînd umbrele începuseră să se lase, hotăriră să 
se facă o recunoaştere în jurul pagodei. În clipa aceea, ultimele 
strigăte ale fachirilor se stingeau. 

După obiceiul lor, hindugşii trebuiau să cadă acum în 
greaua beţie a „hang”-ului, opiu lichid amestecat cu o fiertură 
de haşiş, şi poate că astfel cineva ar fi izbutit să se strecoare 
printre ei, pînă la templu. 

Parsul se avîntă fără zgomot prin pădure, călăuzindu-i pe 
ceilalţi. După ce se tiriră vreo zece minute pe sub ramurile 
copacilor, ajunseră pe malul unui mic rîu şi aici, la lumina 


torţelor de fier, în virful cărora ardea răşină, zăriră un maldăr de 
lemne puse grămadă. Era rugul, făcut din preţioase trunchiuri 
de santal şi îmbibat din vreme cu un ulei parfumat. Deasupra 
zăcea leşul îmbălsămat al rajahului, care urma să fie ars o dată 
cu văduva sa. La o sută de paşi de rug se ridica pagoda, ale 
cărei minarete proiectate în umbră se înălţau deasupra 
coroanelor copacilor. 

- Veniţi după mine! şopti călăuza. 

Şi cu îndoită băgare de seamă, el alunecă uşurel printre 
ierburile înalte, urmat de ceilalţi. 

Tăcerea nu era tulburată decît de murmurul vîntului 
printre ramuri. 

Curînd parsul se opri în marginea unui luminiş unde 
ardeau citeva torţe răşinoase. Locul era plin de grupuri de 
oameni adormiţi, doboriţi de beţie. Ai fi zis că e un cîmp de 
bătălii acoperit cu cadavre. Bărbaţi, femei, copii, toţi amestecați 
laolaltă. Cite un beţiv mai horcăia ici şi colea. 

In spate, între copaci, se desena nedesluşit templul, însă, 
spre marea dezamăgire a călăuzei, gărzile rajahului, luminate 
de torţe fumegînde, se plimbau prin faţa uşilor cu paloşele 
scoase din teacă. Era de bănuit că înăuntrul templului preoţii 
vegheau de asemenea. 

Parsul nu îndrăzni să meargă mai departe. El îşi dădu 
seama că era peste putinţă să pătrundă cu forţa în pagodă, de 
aceea îşi trase însoțitorii înapoi. 

Phileas Fogg şi sir Francis Cromarty înţeleseseră şi ei că 
aici nu era nimic de făcut. 

Ceva mai încolo se opriră şi vorbiră în şoaptă. 

- Să aşteptăm! zise generalul. Nu-i decit ora opt; s-ar 
putea ca mai tîrziu gărzile să fie cuprinse şi ele de somn. 

- Asta aşa e, încuviinţă parsul. 

Se aşezară deci cu toţii la picioarele unui copac, în 
aşteptare. 

să cerceteze marginea pădurii. Gărzile rajahului vegheau mereu 
la lumina torţelor; prin ferestrele pagodei se strecura o licărire 


slabă. 

Aşteptară astfel pînă la miezul nopţii, fără ca să se 
întîmple ceva nou; chiar şi paza la uşă răminea aceeaşi. 

Era limpede, nu mai puteau spera ca gărzile să adoarmă; 
pesemne beţia cu „hang” nu le fusese permisă şi lor. Trebuia 
deci încercat altceva, eventual să intre în pagodă, printr-o 
spărtură făcută în zid. Răminea să se ştie dacă şi preoţii 
vegheau în preajma victimei lor cu aceeaşi grijă ca soldaţii de la 
intrare. 

După ce se mai sfătuiră o dată, călăuza se arătă gata să 
pornească. Mr. Fogg, sir Francis şi Passepartout îl urmară. Ei 
făcuă un ocol destul de lung, ca să ajungă în spatele pagodei. 

O jumătate de oră după miezul nopţii atinseră zidul fără 
să fi întîlnit pe nimeni. În partea aceasta nu fusese pusă nici o 
pază, dar trebuie spus că aici nu se vedea nici o uşă şi nici o 
fereastră. 

Noaptea era întunecoasă. Luna, în ultimul pătrar, abia se 
ridicase la orizont, învăluită de nori grei. Copacii înalţi făceau să 
crească şi mai mult întunericul. 

Însă nu era de ajuns să te afli lîngă zid, mai trebuia făcută 
şi o spărtură. Pentru această treabă, oamenii noştri nu aveau 
nimic altceva decît bricegele lor. Din fericire, zidurile templului 
erau alcătuite dintr-un amestec de cărămizi şi biîrne, şi astfel 
puteau fi găurite uşor. 

Prima cărămidă odată scoasă, celelalte aveau să cadă cu 
uşurinţă. 

Se puseră pe lucru, făcînd cît mai puţin zgomot cu putinţă. 
Parsul într-o parte, Passepartout în alta se chinuiau să desprindă 
cărămizile, astfel încît să obţină o deschizătură largă de două 
picioare. 

Lucrul mergea bine, cînd dinăuntrul templului se auzi un 
strigăt şi aproape numaidecit alte strigăte îi răspunseră de 
afară. : 

Passepartout şi călăuza se opriră. li simțiseră? Se dăduse 
alarma? Cea mai elementară prudență le poruncea să se 
îndepărteze, ceea ce făcură, în acelaşi timp cu Phileas Fogg şi 
sir Francis Cromarty. Se pitulară din nou sub acoperişul 
copacilor aşteptind ca alarma, dacă fusese dată, să treacă, în 
acest caz ei fiind gata să reia lucrul. 

Însă, din nefericire, în spatele pagodei se iviră gărzi care 
rămaseră acolo, aşa că apropierea nu mai era cu putinţă. 


Ar fi greu de descris dezamăgirea celor patru oameni 
opriţi la jumătatea drumului. Acum, cînd nu mai puteau ajunge 
pînă la victimă, cum oare să o salveze? Sir Francis Cromarty îşi 
muşca pumnii. Passepartout părea scos din fire şi căluzei nu-i 
era tocmai uşor să-l stăpinească. 

Numai netulburatul Fogg aştepta fără să-şi arate sim- 
ţămintele. 

- Adică nu ne mai rămîne decit să plecăm? întrebă 
generalul în şoaptă. 

- Nimic altceva, domnule ofiţer, răspunse călăuza. 

- Aşteptaţi! interveni Fogg. Pentru mine nu-i prea tîrziu 
dacă sosim la Allahabad abia miine înaintea prînzului. 

- Dar ce mai speri? se auzi glasul lui sir Francis Cromarty. 
Peste cîteva ceasuri se va lumina de ziuă, şi... 

- Norocul pe care l-am scăpat poate să revină în ultimul 
moment. 

Generalul ar fi vrut să poată citi în ochii lui Phileas Fogg. 
Pe ce se bizuia acest englez rece? Oare se gindea ca în 
momentul supliciului să se repeadă spre tinăra femeie şi s-o 
smulgă în văzul tuturor din mîinile călăilor? 

Asta ar fi fost o nebunie, şi cum puteai admite că omul 
acesta era atît de nebun? 

Totuşi, sir Francis Cromarty încuviinţă să aştepte pînă la 
sfîrşitul acestei înspăimîntătoare scene. Călăuza însă nu-i lăsă în 
locul unde se refugiaseră, ci îi duse în faţa luminişului. De aici, la 
adăpostul unui boschet de copaci, puteau să vadă grupurile de 
oameni adormiţi. 

În acest timp, Passepartout, cocoţat pe primele ramuri ale 
unui copac, rumega o idee, care la început îi străbătuse mintea 
ca un fulger şi care acum i se încrustase în creier. 

La început îşi spusese: „Curată nebunie!” lar acum îşi 
repeta: „Dar la urma urmelor, de ce nu? E o şansă, poate 
singura, şi cu tîmpiţii ăştia!...” 

În orice caz acestea sînt cuvintele cu care îşi formulă 
Passepartout gîndul. Pe urmă nu întîrzie să alunece cu unduiala 
unui şarpe pe ramurile copacului, ale căror capete se îndoiau 
spre pămînt. 

Orele se scurgeau şi curînd cîteva nuanţe mai puţin negre 
anunţară apropierea zilei, deşi întunericul era încă adînc. 

Venise clipa. Mulțimea amorţită de oameni învie parcă; 


grupurile prinseră viaţă. Loviturile de tam-tam, strigătele şi 
cîntările reizbucniră. Venise ora cînd nefericita femeie trebuia să 
moară. 

Intr-adevăr, uşile pagodei se deschiseră, lăsînd să scape 
afară o lumină mai vie. Mr. Fogg şi sir Francis Cromarty putură 
să zărească victima, puternic luminată, pe care doi preoţi o tirau 
afară. Li se păru chiar că, scuturîndu-şi toropeala beţiei printr-un 
suprem instinct de conservare, nenorocita încerca să scape din 
mîinile călăilor. Inima lui sir Francis Cromarty zvicni; apucînd cu 
o mişcare convulsivă mîna lui Phileas Fogg, simţi în pumnul 
acestuia un cuţit scos din teacă. 

În aceeaşi clipă prin mulţime trecu un freamăt. Tînăra 
femeie recăzuse în toropeala dată de haşiş. Ea trecu astfel 
printre fachirii care scoteau în urma ei strigăte rituale. 

Phileas Fogg cu ai săi se amestecară în ultimele rînduri ale 
mulţimii şi o urmară. 

După două minute sosiră pe malul rîului, unde se opriră la 
mai puţin de cincizeci de paşi de rugul pe care era întins leşul 
rajahului. În semiîntuneric văzură victima, ca şi neînsufleţită, 
întinsă lîngă trupul soţului său. 

Pe urmă o torţă se apropie de rug şi lemnul, îmbibat de 
ulei, se aprinse cît ai clipi din ochi. 

În clipa aceea, Phileas Fogg, într-o pornire de nebunie 
generoasă, se repezi spre rug, dar sir Francis Cromarty şi 
călăuza îl opriră. El izbutise să-i împingă în lături, cînd scena se 
schimbă deodată. Un strigăt de groază se ridică din mulţimea 
care căzu la pămînt, înspăimîntată. 

Bătrînul rajah nu era mort, căci, îl văzură ridicîndu-se 
deodată ca o fantomă, luînd-o pe tînăra femeie în braţe şi 
coborînd de pe rug în mijlocul valurilor de fum, care îl făceau să 
semene cu o vedenie. 

Fachirii, gărzile, preoţii, cuprinşi de o groază neaşteptată, 
încremeniseră, cu faţa la pămînt, neîndrăznind să ridice ochii şi 
să privească această minune. 


Victima neînsufleţită era dusă de două braţe viguroase, 
care parcă nu-i simțeau greutatea. Mr. Fogg şi sir Francis 
Cromarty rămăseseră în picioare. Parsul îşi înclinase capul, iar 


Passepartout de bună seamă nu era mai puţin uimit decit 
ceilalţi. 

Cel reînviat, ajuns la locul unde se aflau Mr. Fogg şi sir 
Francis Cromarty, le spuse scurt: 

- S-o ştergem... 

Căci Passepartout era acela care se strecurase pînă la rug 
la adăpostul fumului gros. Passepartout era cel care, profitînd de 
întunericul încă adînc, scosese pe tînăra femeie din ghearele 
morţii! Passepartout era acel care, jucîndu-şi rolul cu 
îndrăzneală şi noroc, trecuse prin mijlocul mulțimii 
înspăimiîntate. 

O clipă după aceea, toţi patru dispărură în pădure şi 
elefantul porni cu ei într-un trap grăbit. Însă strigăte, urlete şi 
apoi un glonţ care ţiui prin aer şi găuri pălăria lui Phileas Fogg îi 
vestiră că şiretlicul fusese descoperit. 

Intr-adevăr, fumul risipindu-se, pe rugul în flăcări se vedea 
limpede trupul bătrînului rajah. Revenindu-şi din spaimă, preoţii 
îşi dăduseră seama că victima lor fusese răpită. 

Numaidecit ei se repeziră spre pădure, urmaţi de gărzi. 
Traseră o salvă, însă răpitorii fugeau repede, şi după cîteva clipe 
se aflau dincolo de bătaia gloanţelor şi a săgeţilor. 

Capitolul XIV 
ÎN CARE PHILEAS FOGG COBOARĂ MINUNATA VALE A GANGELUI 
FĂRĂ SĂ-I DEA PRIN MINTE SĂ O ADMIRE 


Îndrăzneaţa răpire izbutise. Chiar după o oră, Passe- 
partout încă mai ridea de isprava sa. Sir Francis Cromarty îi 
strinsese mîna descurcăreţului flăcău. Stăpiînul său îi spusese: 
„bine!”, ceea ce, în gura acestui gentleman, echivala cu cea mai 
înaltă aprobare. La aceasta, Passepartout răspunsese că toată 
cinstirea se cuvenea stăpinului său. Din partea lui, el nu avusese 
decit o idee „poznaşă” şi acum ridea gîndindu-se că el, 
Passepartout, fost gimnast, fost sergent de pompieri, fusese şi 
rajah, un rajah bătrîn îmbălsămat, văduvul unei femei încîn- 
tătoare. 

Cît despre tînăra indiană, ea nu-şi dăduse seama de cele 
întîmplate. Acum, învelită în pături de călătorie, se odihnea 
într-unui din coşurile aşezate pe spinarea elefantului. 

Intre timp, animalul, mînat de pars cu cea mai mare 
dibăcie alerga repede prin pădurea încă învăluită de întuneric. O 


oră după ce pornise de la pagodă, se avînta pe o nemărginită 
cîmpie. La ora şapte făcură popas. Tînăra femeie era mereu în 
nesimţire. Călăuza îi turnă pe git cîteva înghiţituri de apă şi de 
brandy, însă influenţa  stupefiantelor avea să se mai 
prelungească încă o vreme. 

Sir Francis Cromarty, care cunoştea efectele beţiei 
produse de aburul haşişului, nu era cîtuşi de puţin neliniştit în 
privinţa ei. 

Însă, dacă generalul nu-şi făcea griji pentru sănătatea 
tinerei indiene, el se arătă mai puţin încrezător în ceea ce privea 
viitorul ei. El nu şovăi să-i spună lui Phileas Fogg că dacă Mrs. 
Auda rămiînea în India, avea să cadă fără doar şi poate în mîinile 
călăilor săi. Aceşti fanatici sînt răspîndiţi prin toată peninsula şi, 
desigur, cu toată poliţia engleză, ei ar fi izbutit să pună din nou 
mîna pe victima lor, fie la Madras, fie la Bombay, fie la Calcutta. 
În sprijinul spuselor sale, sir Francis Cromarty amintea un fapt 
asemănător petrecut de curînd. 

După părerea lui, tînăra femeie nu putea fi cu adevărat în 
siguranţă decit părăsind India. 

Phileas Fogg răspunse că va ţine socoteală de aceste 
observaţii şi că va lua hotăririle trebuitoare. 

Către ora zece sosiră în gara Allahabad. Aici reîncepea 
drumul de fier întrerupt, de unde trenului îi trebuia mai puţin de 
o zi şi o noapte ca să ajungă la Calcutta. 

Phileas Fogg avea să sosească deci la timp pentru a lua 
vaporul de Hong Kong, care nu pleca decit a doua zi, 25 
octombrie, la prînz. 

O duseră pe tinăra femeie într-o încăpere a gării. 

Passepartout primi sarcina să cumpere pentru ea felurite 
lucruri de îmbrăcăminte, rochie, şal, blănuri şi altele ce ar mai 
găsi; pentru asta stăpiînul său îi deschidea un credit nelimitat. 

Flăcăul nostru plecă numaidecit şi începu să bată străzile 
oraşului. Allahabad este oraşul lui Dumnezeu, unul dintre cele 
mai venerate oraşe ale Indiei, datorită faptului că se află ridicat 
la confluenţa a două fluvii sacre, Gangele şi Jumna, ale căror 
ape atrag pelerini din toată peninsula. Se ştie că, după 
legendele lui Ramayana, Gangele izvorăşte din cer, de unde 
datorită lui Brahma coboară pe pămînt. 

Tot umblind după tirguieli, Passepartout izbuti să cu- 
noască repede oraşul, odinioară apărat de un fort măreț, care 


astăzi este închisoare de stat. În acest oraş, odată industrial şi 
comercial, nu mai găseai nici industrie, nici comerţ. Servitorul lui 
Phileas Fogg, care căuta zadarnic un magazin cu noutăţi, ca şi 
cum s-ar fi aflat pe Regent-street, la cîţiva paşi de Farmer et 
Co., nu găsi lucrurile trebuitoare decit la un telal, un bătrîn 
evreu cusurgiu; cumpără o rochie de stofă scoțiană, o pelerină 
largă şi o minunată haină de lutru, pe care plăti fără să şovăie 
şaptezeci şi cinci de lire (1875 fr.). 

Pe urmă se întoarse triumfător la gară. 

Mrs. Auda începea să-şi vină în fire. Influenţa stu- 
pefiantelor, pe care preoţii de la Pillaji i le dăduseră, se risipea 
încetul cu încetul şi frumoşii ei ochi îşi recîştigau întreaga lor 
blîndeţe specifică rasei. 

Cînd regele poet, Ucaf Uddaul, cîntă farmecele reginei din 
Ahmehnagara, el zice astfel: 

„Părul său lucios pieptănat în două părţi, încadrează liniile 
armonioase ale obrazului ei gingaş şi alb, strălucind de neted şi 
de proaspăt ce e. Sprincenele ei de abanos au forma şi vigoarea 
arcului lui Kama, zeul dragostei, şi sub lungile ei gene de 
mătase, în pupilele negre ale ochilor ei mari şi limpezi, înoată, 
ca în lacurile sacre ale Himmalayei, răsfringerile cele mai curate 
ale luminii cereşti. Gingaşi, egali şi albi, dinţii ei strălucesc între 
buzele surizătoare, ca picăturile de rouă în sînul abia deschis al 
florii de rodie. Urechile ei micuţe, rotunjite deopotrivă, mîinile ei 
roze, picioruşele ei arcuite şi gingaşe ca mugurii lotusului 
strălucesc cu sclipirile celor mai frumoase perle de Ceylon, celor 
mai frumoase diamante de Golgonda. Mijlocul ei subţire şi 
mlădiu, pe care îl cuprinzi cu o mînă, măreşte în graţie 
armonioasa arcuire a şoldurilor ei rotunde şi bogăţia sînului ei, 
unde tinereţea înflorită îşi întinde comorile cele mai desăvirşite, 
şi, sub cutele mătăsoase ale tunicei sale, el pare a fi modelat în 
argint curat de mîna divină a lui Vicvacarma, nemuritorul 
sculptor!” 

Insă, lăsînd la o parte toată această amplificare poetică, e 
de ajuns să spunem că Mrs. Auda, văduva rajahului din 
Bundelkund, era o femeie fermecătoare în întreaga accepţiune 
europeană a acestui cuvint. Ea vorbea foarte curat limba 
engleză şi călăuza nu exagerase cîtuşi de puţin spunînd că 
tînăra parsă fusese cu totul transformată prin educaţie. 

Intre timp se apropia ora cînd trenul tebuia să plece din 


gara Allahabad. Parsul aştepta. Mr. Fogg îi plăti dreptul lui, aşa 
cum fusese înţelegerea, fără să adauge un ban. Asta îl miră 
oarecum pe Passepartout, care ştia tot ce datorează stăpiînul 
său devotamentului acestei călăuze. Într-adevăr, parsul îşi 
pusese de bună voie viaţa în joc la Pillaji - şi dacă mai tirziu 
hinduşii dădeau de el, bietului om i-ar fi fost greu să scape de 
răzbunarea lor. 


Mai răminea de asemenea chestiunea lui Kiuni. Ce aveau 
să facă ei acum cu un elefant cumpărat aşa de scump? 
Insă în această privinţă, Phileas Fogg avea hotărîrea gata 


luată. 

- Băiete, îi spuse el călăuzei, ai fost săritor şi credincios. 
Ţi-am plătit munca, însă nu şi devotamentul. Vrei elefantul 
acesta? E al tău. 

Ochii călăuzei luciră. 

- Dar asta e o avere, înălţimea voastră! strigă el. 

- Primeşte-o, şi încă îţi mai rămîn dator! 

- S-a făcut, strigă Passepartout. la-l, prietene! Kiuni este 
un animal diîrz şi curajos. Şi apropiindu-se de elefant, îi întinse 
cîteva bucăţi de zahăr, îmbiindu-l: la, Kiuni, ia de aici! 

Animalul scoase cîteva mormăieli de mulţumire. Pe urmă, 
înfăşurîndu-şi trompa în jurul mijlocului lui Passepartout, îl ridică 
pînă la înălţimea capului. Cituşi de puţin speriat, flăcăul nostru 
mîngiie cu duioşie animalul, care îl lăsă uşor pe pămînt. ŞI la 
stringerea de trompă a acestui cumsecade Kiuni, cumsecadele 
nostru flăcău răspunse cu o viguroasă stringere de mînă. 

Citeva clipe mai tîrziu, Phileas Fogg, sir Francis Cromarty 
şi Passepartout, instalaţi într-un vagon confortabil, în care Mrs. 
Auda avea locul cel mai bun, goneau cu toată viteza spre 
Benares. 

Acest oraş se afla la cel mult optzeci de mile de Alla- 
habad, distanţă care fu străbătută în două ore. 

În timpul drumului, tînăra femeie îşi veni pe deplin în fire; 
aburii adormitori se risipeau. 

Mare fu mirarea ei să se găsească în tren, în acest 
compartiment, îmbrăcată în veşminte europene, în mijlocul unor 
călători cu totul necunoscuţi. 

Mai întîi, însoțitorii ei se întrecură cu îngrijirile şi o 
însufleţiră cu cîteva picături de lichior; pe urmă, generalul îi 
povesti toată întimplarea. El stărui asupra devotamentului lui 
Phileas Fogg, care nu şovăise să-şi pună viaţa în joc pentru a o 
salva, şi asupra  deznodământului,, datorat  îndrăzneţei 
imaginaţii a lui Passepartout. 

Mr. Fogg îi lăsă să vorbească fără să scoată un cuvint. 
Passepartout, nespus de ruşinat, repeta într-una că „asta nu 
merită atita osteneală”. 

Mrs. Auda mulţumi salvatorilor săi cu căldură, mai mult 
prin lacrimi decît prin cuvinte. Frumoşii săi ochi fură mai buni 
interpreţi ai recunoştinţei decît buzele sale. Pe urmă, ajungînd 
cu gindul la scena sacrificiului, şi revăzind pămîntul Indiei unde 


o aşteptau încă atitea pimejdii, fu cuprinsă de un tremur de 
groază. 

Dîndu-şi seama ce se întîmplă în mintea ei şi vrînd să-i 
dea curaj, Phileas Fogg se oferi, de altminteri în termeni foarte 
reci, s-o conducă la Hong Kong, unde ea să rămînă pînă ce 
întîmplarea va fi uitată. 

Tinăra femeie primi cu recunoştinţă. La Hong Kong tocmai 
locuia o rudă de a sa, parsă ca şi ea, unul din cei mai de seamă 
negustori din acest oraş, care, deşi se afla pe coastă chineză, 
era posesiune engleză. 

La douăsprezece şi jumătate, trenul se opri în gara 
Benares. După legendele brahmanice, oraşul ocupă locul 
vechiului Casi, care odinioară stătea suspendat în spaţiu, între 
zenit şi nadir, ca mormîntul lui Mahomed. 

Însă în această epocă mai realistă, Benares, Athena Indiei 
după spusele orientaliştilor, stătea foarte prozaic pe pămînt, 
dîndu-i prilejul lui Passepartout să zărească o clipă casele sale 
de cărămidă, colibele de nuiele, care îi dădeau o înfăţişare 
nespus de tristă, fără nici o culoare locală. 

Aici trebuia să se oprească sir Francis Cromarty. 

Trupele sale se aflau în tabără la cîteva mile în nordul 
oraşului. Generalul îşi luă deci rămas bun de la Phileas Fogg, 
dorindu-i toată izbinda şi urindu-i să reia această călătorie 
într-un fel mai puţin original, dar mai cu folos. 

Mr. Fogg strînse uşor mîna tovarăşului său de drum. 

Cuvintele de rămas bun rostite de Mrs. Auda fură mai 
călduroase; ea n-avea să uite niciodată ceea ce îi datora lui sir 
Francis Cromarty. Cît despre Passepartout, el avu cinstea unei 
adevărate strîngeri de mînă din partea generalului. Foarte 
mişcat, flăcăul se întreba unde şi cînd ar putea să-i arate 
devotamentul lui. Pe urmă se despărţiră. 

Pornind de la Benares, drumul de fier urma în parte valea 
Gangelui. Timpul fiind destul de frumos, pe ferestrele vagonului 
se vedea priveliştea variată a Beharului, apoi munţii acoperiţi de 
verdeață, lanuri de orz, de porumb şi de grîu şi lacuri pline cu 
crocodili verzui, sate bine îngrijite, păduri încă verzi. Ciţiva 
elefanţi şi zebuşi cu cocoaşa mare se scăldau în apele fluviului 
sfint; cu toate că venirea toamnei făcea să fie frig, cete de 
hinduşi, bărbaţi şi femei se scăldau de asemeni, îndeplinindu-şi 
pios sfintele îndatoriri religioase. Aceşti credincioşi, duşmani 


înverşunaţi ai budismului, sînt adepţi ai religiei brahmanice, 
încarnată în trei persoane: Wishnu, divinitatea solară, Shiva, 
personificarea divină a forţelor naturii, şi Brahma, stăpinul 
suprem al preoţilor şi legiuitorilor. Însă cu ce ochi or fi privit 
Brahma, Shiva şi Wishnu această Indie „britanizată”, cînd vreun 
vapor trecea necheziînd şi tulburind apele sfinţite ale Gangelui, 
speriind pescăruşii care zburau pe deasupra valurilor, broaştele 
țestoase care mişunau pe mal, şi credincioşii înşiraţi de-a lungul 
ţărmurilor! 

Toată această privelişte aluneca prin faţa ochilor ca 
fulgerul, adesea un nor de aburi albi ascunzîndu-i detaliile. 
Călătorii abia putură să întrezărească fortul de la Chunar, aflat 
la douăzeci de mile sud-est de Benares, fostă fortăreață a 
rajahilor din Behar, apoi Ghazepur şi însemnatele lui fabrici de 
apă de trandafiri, mormîntul lordului Cornwallis, care se ridică 
pe ţărmul stîng al Gangelui, oraşul fortificat Buxar, Patna, mare 
centru industrial şi comercial, unde se ţine cel mai însemnat tîrg 
de opiu din India, apoi Monghir, oraş mai mult decit european, 
englezesc ca Manchesterul sau Birminghamul, vestit prin 
turnătoriile lui de fier, fabricile de unelte şi de arme albe, şi ale 
cărui coşuri înalte murdăresc cu fum negru cerul lui Brahma - 
pată ignobilă pe această ţară a visului ! 


Pe urmă se lăsă noaptea şi trenul îşi continuă mersul cu 
toată viteza, însoţit de urletele scoase de tigrii, urşii şi lupii care 
fugeau din faţa locomotivei! Călătorii nu mai zăriră nimic din 


minunile Bengalului, nici Golgonda, nici Gourul în ruine, nici 
Murshedabad, care a fost odinioară capitală, nici Burdwan, nici 
Hugly, nici Chandernagor, acest colţ francez pe teritoriul Indiei, 
unde Passepartout ar fi fost bucuros să revadă fluturînd drapelul 
patriei sale! 

In sfîrşit, la ora şapte dimineaţa, se aflau la Calcutta. 

Vaporul care pleca spre Hong Kong nu ridica ancora decit 
la ora douăsprezece; Phileas Fogg avea deci cinci ceasuri 
înaintea lui. 

După planul întocmit de el, gentlemanul nostru trebuia să 
sosească în capitala Indiilor la 25 octombrie, douăzeci şi trei de 
zile după plecarea de la Londra, şi el sosea în ziua fixată; nu 
avea deci nici cîştig, nici întîrziere. Din nenorocire, cele două zile 
cîştigate între Londra şi Bombay fuseseră pierdute, se ştie cum, 
în timpul traversării peninsulei indiene, însă putem bănui că lui 
Phileas Fogg nu-i părea rău după ele. 

Capitolul XV , 
ÎN CARE SACUL CU BANCNOTE SE UŞUREAZĂ DE ALTE CÎTEVA 
MII DE LIRE 


Trenul se oprise în gară. Passepartout cobori primul, 
urmat de Mr. Fogg, care îi ajută tinerei sale însoţitoare să pună 
piciorul pe peron. El socotea să se îndrepte direct către vaporul 
de Hong Kong, ca s-o instaleze cît mai bine pe Mrs. Auda, pe 
care nu voia s-o lase singură, atîta timp cît se mai afla încă în 
această țară aşa de prime jdioasă pentru ea. 

In clipa cînd ieşea din gară, un poliţai se apropie de el şi-l 
întrebă: 

- Domnul Phileas Fogg? 

- Eu sînt. 

- Omul acesta este servitorul dumneavoastră? continuă 
politaiul, arătînd spre Passepartout. 

- Da. 

- Binevoiţi să mă urmaţi amîndoi! 

Mr. Fogg nu făcu nici o mişcare care ar fi putut să arate 
cea mai mică surpriză. Acest agent era un reprezentant al legii, 
şi pentru orice englez legea este sfintă. 

Passepartout în schimb, cu obiceiurile lui franţuzeşti, vru 
să discute, însă poliţaiul îl atinse cu bastonul, iar stăpînul său îi 
făcu semn să se supună. 


- Doamna poate să meargă cu noi? întrebă Mr. Fogg. 

- Poate. 

Poliţaiul îi conduse pe cei trei spre un „palki-ghari”, un fel 
de trăsură cu patru roţi, cu patru locuri, trasă de doi cai. Porniră. 
În timpul drumului, care dură vreo douăzeci de minute, nimeni 
nu scoase un cuvint. 

Trăsura străbătu mai întîi „oraşul negru”, cu străzi strîmte, 
mărginite de bordeie păcătoase, în care mişuna o populaţie 
cosmopolită, murdară şi zdrenţăroasă; pe urmă intră în oraşul 
european, înveselit de case de cărămidă, umbrit de cocotieri, 
care, cu toată ora timpurie, era plin de călăreţi eleganţi şi de 
trăsuri luxoase. 

Palki-ghari-ul se opri în faţa unei clădiri simple ca 
aparenţă, care însă nu făcea impresia să fie o locuinţă obişnuită. 
Poliţaiul îşi dădu prizonierii jos - puteau fi numiţi într-adevăr 
astfel - şi-i duse într-o încăpere cu gratii la ferestre, unde le 
spuse: 

- La ora opt şi jumătate veţi apărea în faţa judecătorului 
Obadiah. 

Pe urmă ieşi şi încuie uşa. 

- Poftim, ne-au prins! strigă Passepartout, prăbuşindu-se 
pe un scaun. 

Mrs. Auda se întoarse repede spre Mr. Fogg şi-i spuse cu o 
voce în care încerca zadarnic să-şi ascundă tulburarea: 

- Domnule, trebuie să mă părăseşti! Din cauza mea sînteţi 
urmăriţi! Fiindcă m-aţi salvat! 

Phileas Fogg se mulţumi să răspundă că asta nu era cu 
putinţă. Urmărit, fiindcă împiedicase o nelegiuire! Inadmisibil! 
Cum ar fi îndrăznit reclamanţii să se prezinte în faţa 
judecătorului? Era o neînțelegere la mijloc. Apoi, Mr. Fogg 
adăugă că în nici un caz nu o va părăsi, ci o va conduce la Hong 
Kong. 

- Dar vaporul pleacă la ora douăsprezece! Observă 
Passepartout. 

- Vom fi pe bord înainte de ora douăsprezece, răspunse 
simplu netulburatul gentleman. 

Această afirmaţie fusese făcută cu atita hotărire, încît 
Passepartout fu nevoit să-şi zică în sinea lui: „Drace, asta-i 
sigur! înainte de ora douăsprezece o să fim pe bord.” Totuşi el 
nu era liniştit pe deplin. 


La ora opt şi jumătate uşa se deschise. Poliţaiul se ivi din 
nou şi conduse prizonierii în încăperea vecină. Aceasta era o 
sală de şedinţe, plină de pe acum de un public destul de 
numeros, alcătuit din europeni şi băştinaşi. 

Mr. Fogg, Mrs. Auda şi Passepartout se aşezară pe o 
bancă, în faţa jilţurilor rezervate pentru magistrați şi grefier. 

Magistratul, judecătorul Obadiah, intră aproape nu- 
maideciît, urmat de grefier. Era un om voluminos şi rotofei. El luă 
o perucă atîrnată într-un cui, şi-o puse pe cap cu îndemiînare şi 
începu: 

- Prima pricină!... Însă îndată îşi duse mîna la cap: Hei, 
asta nu-i peruca mea! 

- Aşa e, domnule Obadiah, e a mea, răspunse grefierul. 

- Dragă domnule Oysterpuf, cum ai vrea dumneata ca un 
judecător să poată da o sentinţă dreaptă cu peruca unui 
grefier?! 

Perucile fură schimbate. În timpul acestor pregătiri, 
Passepartout fierbea de nerăbdare, căci acul marelui orologiu 
din sala de şedinţe i se părea că merge înspăimântător de 
repede pe cadran. 

- Prima pricină! reîncepu judecătorul Obadiah. 

- Phileas Fogg! strigă grefierul Oysterpuf. 

- Aici! răspunse Mr. Fogg. 

- Passepartout! 

- Prezent! 

- Bine! făcu judecătorul Obadiah. Acuzaţi, de două zile tot 
sînteţi aşteptaţi, pîndiţi la toate trenurile de Bombay. 

- Dar de ce sîntem acuzaţi? strigă Passepartout, 
pierzîndu-şi răbdarea. 

- O să afli îndată, răspunse judecătorul. 

- Domnule, interveni atunci Mr. Fogg, sînt cetăţean englez 
şi am dreptul... 

- S-a purtat cineva necuviincios? întrebă Mr. Obadiah. 

- Cituşi de puţin. 

- Bine! Să intre reclamanţii! 

La ordinul judecătorului, se deschise o uşă şi un aprod 
introduse în sală trei preoţi hinduși. 

„Asta era! murmură Passepartout. Sînt păcătoşii ăia care 
voiau s-o ardă de vie pe tînăra noastră cucoană.'“ 

Preoţii rămaseră în picioare în faţa judecătorului, în timp 


ce grefierul citea cu glas tare o plingere de sacrilegiu, îndreptată 
contra individului Phileas Fogg şi servitorul său, acuzaţi de a fi 
violat un loc sfinţit de religia brahmanică. 

- Ai auzit? îl întrebă judecătorul pe Phileas Fogg. 

- Da, domnule, şi mărturisesc că aşa e! răspunse acuzatul 
uitîndu-se la ceas. 

- Ah, mărturiseşti? 

- Mărturisesc şi aştept ca aceşti trei preoţi să măr- 
turisească la rîndul lor ce voiau să facă la pagoda din Pillaji. 

Preoţii se uitară unul la altul, părînd că nu înţeleg nimic 
din cuvintele acuzatului. 

- Aşa e! strigă năvalnic Passepartout. La pagoda din Pillaji, 
unde voiau să ardă victima. 

Preoţii căscară iar ochii, în vreme ce pe chipul judecă- 
torului Obadiah se citea o adîncă uimire. 

- Ce victimă? întrebă el. Pe cine să ardă? în plin Bombay? 

- Bombay? strigă Passepartout. 

- Fără îndoială. Nu e vorba de pagoda din Pillaji, ci de 
pagoda Malebar-Hill, din Bombay. 

- Şi ca dovadă, iată încălţămintea profanatorului! adăugă 
grefierul, punînd pe biroul său o pereche de pantofi. 

- Pantofii mei! exclamă Passepartout, care, surprins la 
culme, nu putu să-şi oprească acest strigăt involuntar. 

E uşor de ghicit confuzia care se petrecuse în mintea 
stăpînului şi a servitorului. Ei uitaseră întîmplarea de la Bombay, 
şi tocmai întîmplarea aceea îi aducea acum în faţa magistratului 
din Calcutta. 

Într-adevăr, agentul Fix înţelesese tot ce avea de cîştigat 
din această nenorocită întîmplare. Întîrziindu-şi plecarea cu 
douăsprezece ore, el se făcuse povâăţuitorul preoţilor de la 
Malebar-Hill, şi le făgăduise însemnate despăgubiri, ştiind că 
guvernămîntul englez era foarte sever în cazul unor asemenea 
delicte: pe urmă, cu trenul următor, îi pusese pe urmele 
profanatorilor. Însă datorită timpului folosit cu eliberarea tinerei 
văduve, Fix şi hindugşii sosiseră la Calutta înaintea lui Phileas 
Fogg şi a servitorului său, pe care magistraţii, înştiinţaţi prin 
depeşă, trebuiau să-i aresteze la coborirea din tren. 

Giîndiţi-vă la dezamăgirea lui Fix, cînd află că omul său nu 
sosise încă în capitala Indiei! El fu nevoit să creadă că hoţul, 
oprindu-se într-una din gările de pe parcurs, se refugiase în 


provinciile de miazănoapte. 

Douăzeci şi patru de ore agentul pîndi în gară, într-o 
nelinişte de moarte. Mare fu deci bucuria sa cînd, în dimineaţa 
aceea, îşi văzu omul coborînd din tren, în tovărăşia unei tinere 
femei, a cărei prezenţă, ce-i drept, nu putea să şi-o explice. 
Numaidecit trimise un poliţai să-l aresteze, şi iată cum Mr. Fogg, 
Passepartout şi văduva rajahului din Bundelkund ajunseră în 
faţa judecătorului Obadiah. 

Dacă Passepartout ar fi fost mai puţin preocupat de 
necazul său, ar fi putut să zărească într-un colţ al sălii de 
şedinţă pe detectiv, care urmărea dezbaterile cu un interes uşor 
de înţeles, căci şi la Calcutta, ca la Bombay şi Suez, nu avea 
încă mandatul de arestare! 

Între timp, judecătorul Obadiah luase act de mărturisirea 
lui Passepartout, care ar fi dat tot ce avea ca să-şi poată retrage 
imprudentele cuvinte. 

- Deci faptele sînt mărturisite! zise judecătorul. 

- Mărturisite! răspunse rece Mr. Fogg. 

- Avînd în vedere, începu omul dreptăţii, că legile 
englezeşti înţeleg să proteguiască egal şi riguros toate - religiile 
populațiilor din India, delictul fiind mărturisit de individul 
Passepartout, care recunoaşte de a fi violat cu piciorul 
profanator lespezile pagodei Malebar-Hill din Bombay, în ziua de 
20 octombrie, condamnăm pe numitul Passepartout la 
cincisprezece zile închisoare şi la o amendă de trei sute de lire 
(7.500 fr.). 

- Trei sute de lire? strigă Passepartout, pe care nu-l 
impresionase cu adevărat decît amenda. 

- Tăcere! făcu aprodul cu un glas chelălăitor. 

Judecătorul Obadiah continuă: 

- Şi avînd în vedere că nu există probă materială precum 
că servitorul şi stăpînul n-ar fi fost de comun acord, că, în orice 
caz, cel din urmă trebuie să răspundă de faptele şi de gesturile 
unui servitor aflat în slujba sa, reținem pe numitul Phileas Fogg 
şi-l condamnăm la opt zile închisoare şi o sută cincizeci de lire 
amendă. Grefier, strigă pricina următoare. 

În colţul său, Fix încerca o mulţumire de nedescris. 

Phileas Fogg reţinut opt zile la Calcutta! Asta însemna mai 
mult decît era nevoie ca mandatul de arestare să aibă timp să 
sosească. 


Pasepartout era năuc; condamnarea rostită de judecător îl 
ruina pe stăpînul său. Un rămăşag de douăzeci de mii de lire 
pierdut, şi asta numai fiindcă el, ca un gură cască ce era, intrase 
în blestemata aceea de pagodă! 

Phileas Fogg, la fel de stăpîn pe el ca şi cum această 
condamnare nu l-ar fi privit, nici măcar nu încruntase 
sprîncenele. Însă în clipa cînd grefierul striga o altă pricină, el se 
ridică şi zise: 

- Ofer cauţiune! 

- E dreptul dumitale, răspunse judecătorul. 

Fix simţi rece în spinare, însă îşi veni în fire cînd îl auzi pe 
judecător că „avînd în vedere calitatea de străin a lui Phileas 
Fogg şi a servitorului său”, fixează cauţiunea la uriaşa sumă de 
o mie de lire pentru fiecare. Două mii de lire trebuia să-l coste 
pe Mr. Fogg, dacă voia să nu-şi ispăşească pedeapsa 
numaidecit! 

- Plătesc! vesti gentlemanul. 

Şi scoase din sacul aflat asupra lui Passepartout un teanc 
de bancnote, pe care le puse pe biroul grefierului. 

- Aceşti bani vă vor fi înapoiaţi la ieşirea din închisoare, 
zise judecătorul. Pînă atunci, sînteţi liberi pe cauţiune. 

- Să mergem! îi porunci Phileas Fogg servitorului său. 

- Dar cel puţin să-mi dea înapoi pantofii! Strigă 
Passepartout cu o mişcare de furie. 

Dorinţa îi fu îndeplinită, „Da' ştiu că sînt scumpi! murmură 
el. Peste o mie de lire fiecare! Şi unde mai pui că mă strîng!” 

Şi bravul nostru flăcău, cu o înfăţişare jalnică, porni după 
Mr. Fogg, care oferise braţul tinerei femei. Fix mai spera că 
hoţul său nu se va îndura să piardă cele două mii de lire şi că îşi 
va face zilele de închisoare; porni deci pe urmele lui Fogg. 

Acesta chemă o trăsură în care se urcă numaidecit, cu 
Mrs. Auda şi cu Passepartout. Detectivul o luă la fugă după ei şi 
curînd îi văzu oprindu-se pe unul din cheiurile portului. 

Rangoon era ancorat în radă, la o jumătate de milă, cu 
pavilionul de plecare la catarg; suna ora unsprezece. Mr. Fogg 
era în cîştig cu şaizeci de minute. Fix se uită la el cum cobora 
din trăsură şi se urca într-o barcă, împreună cu Mrs. Auda şi 
servitorul său. 

- Pleacă, afurisitul! strigă detectivul, bătînd cu piciorul în 
pămînt. Două mii de lire aruncate în vînt! 


Risipitor ca un hoţ! Ah, dacă trebuie, am să-l urmăresc 
pînă la capătul pămîntului; numai că, după cum cheltuieşte, toţi 
banii furaţi au să se ducă dracului! 

Inspectorul de politie era îndreptătit să gindească astfel. 

Intr-adevăr, de cînd părăsise Londra, Phileas Fogg se- 
mănase pe drum mai mult de cinci mii de lire (125.000 fr.), atit 
pentru cheltuieli de călătorie, cît şi pentru prime, pentru 
cumpărarea elefantului, pentru cauţiune şi amenzi, şi astfel 
procentele din suma recuperată, făgăduite detectivilor, scădeau 
mereu. 

Capitolul XVI 
ÎN CARE FIX N-ARE DE LOC AERUL SĂ CUNOASCĂ FAPTELE 
DESPRE CARE | SE VORBEŞTE 

Rangoon, unul din vasele de pasageri ale Companiei 
Peninsulare şi Orientale, folosit de Serviciul mărilor Chinei şi 
Japoniei, era un vapor de fier, cu elice, cu un deplasament brut 
de o mie şapte sute şaptezeci de tone şi cu o forţă nominală de 
patru sute de cai. El egala în viteză Mongolia, nu însă şi în 
confort. Astfel Mrs. Auda nu fu instalată aşa de bine pe cit ar fi 
dorit Phileas Fogg. 

Dar, la urma urmelor, nu era vorba decît de o călătorie de 
trei mii cinci sute de mile, adică de unsprezece pînă la 
douăsprezece zile, şi tinăra femeie nu părea pretențioasă. 

In primele zile ale navigaţiei, Mrs. Auda şi Phileas Fogg se 
cunoscură mai bine. De cite ori avea prilejul, ea îi arăta cea mai 
vie recunoştinţă. Flegmaticul gentleman o asculta cu deplină 
răceală, cel puţin în aparenţă, fără ca o intonaţie, un gest să 
arate din partea sa cea mai mică tulburare. Avea grijă ca tînăra 
femeie să nu ducă lipsă de nimic, o vizita regulat, la anumite 
ore, dacă nu să vorbească, cel puţin s-o asculte. Îndeplinea faţă 
de ea îndatoririle celei mai stricte politeţi, însă cu graţia ciudată 
a unui automat ale cărui mişcări ar fi combinate anume în acest 
scop. Mrs. Auda nu mai ştia ce să creadă, însă Passepartout o 
lămuri oarecum asupra neobişnuitei firi a stăpinului său. El îi 
vorbi despre rămăşagul care îl mîna pe acest gentleman în jurul 
pămîntului. Tinăra femeie surise; dar la urma urmei el îi salvase 
viaţa, şi ea nu putea să-l privească pe salvatorul ei decit prin 
prisma recunoştinţei. 


Mrs. Auda confirmă cele spuse de călăuza hindusă despre 
mişcătoarea ei poveste. Aparţinea într-adevăr acelei rase 
socotită cea dintii printre celelalte rase indigene. Mulţi negustori 


parşi făcuseră mari averi în Indii, cu comerţul de bumbac. Unul 
dintre ei, sir James Jejeebhoy, fusese înnobilat de guvernămiîntul 
englez, şi Mrs. Auda era înrudită cu acest bogat personaj care 
locuia la Bombay. Ea nădăjduia să găsească la Hong Kong pe un 
văr al lui sir Jejeebhoy, onorabilul Jejeeh; dar oare avea să-i 
ofere el adăpost şi sprijin? Asta nu putea să ştie. 

Mr. Fogg îi răspunse că nu trebuie să-şi facă griji, căci 
totul se va aranja matematic! Chiar acesta era cuvintul lui. 

Oare înţelegea tinăra femeie acest oribil adverb? Nu se 
ştie. Totuşi, ochii ei mari priviră adînc în ochii lui, ochii ei mari, 
„limpezi ca lacurile sacre ale Himalayei”. 

Însă neînduplecatul Fogg, mai ţeapăn ca niciodată, nu 
părea ciîtuşi de puţin omul care să se arunce într-un asemenea 
lac. 

Prima parte a călătoriei se desfăşura în cele mai bune 
condițiuni. Vremea era blindă. Intreagă această parte a 
imensului golf, pe care marinarii îl numesc „Poarta Bengalului”, 
fu prielnică navigaţiei. Rangoon ajunse curind la insula 
Andamana-Mare, cea mai însemnată insulă din grupul 
Andamanelor, al cărei pitoresc pisc muntos Saddle-Peak se 
arată din depărtare navigatorilor. 

Trecură foarte aproape de coastă, dar sălbaticii papuaşi 
nu se arătau de fel. Aceste fiinţe, deşi aflate pe treapta cea mai 
de jos a civilizaţiei, au fost totuşi pe nedrept socotite 
antropofage. 

Priveliştea insulelor e încîntătoare. În primul plan ne întind 
nesfirşite păduri de palmieri, de bambuşi, de nucuşoară, de tek, 
cu mimoze uriaşe şi cu ferigi arborescente, iar în spatele lor se 
înalţă siluetele elegante ale munţilor. Pe ţărmuri mişună cu miile 
acele preţuite rîndunele de mare, ale căror cuiburi alcătuiesc un 
fel de mîncare foarte gustoasă în Imperiul Ceresc. Insă această 
privelişte cu aspecte atit de felurite, oferită de grupul 
Andamanelor, se pierdu repede şi Rangoon se îndreptă cu viteză 
spre strimtoarea Malacca, de unde urma să pătrundă în mările 
Chinei. 

Dar ce făcea în timpul acesta inspectorul Fix, pe care o 
întîmplare atît de nenorocită îl silise să pornească în jurul lumii? 
La plecarea din Calcutta, după ce lăsase instrucţiuni ca 
mandatul de arestare, dacă sosea în sfîrşit, să-i fie trimis la 
Hong Kong, el izbutise să se îmbarce pe Rangoon fără ca 


Passepartout să-l vadă, şi spera să rămînă aşa nevăzut pînă la 
sfîrşitul călătoriei. Într-adevăr, dacă ar fi dat nas în nas cu tînărul 
franţuz, iar fi fost greu să-i explice de ce se găsea pe bord, fără 
sătrezească bănuielile acestuia, care îl ştia la Bombay, însă 
inspectorului îi fu dat să reînnoiască vechea lui cunoştinţă cu 
flăcăul nostru, prin însăşi logica împrejurărilor. Cum anume, vom 
vedea. 

Toate speranţele, toate dorinţele lui Fix erau legate acum 
de un singur punct din lume, Hong Kong, căci la Singapore 
vaporul se oprea prea puţin spre a-i da timp să opereze acolo. 
Deci la Hong Kong trebuia negreşit să-şi aresteze hoţul, căci de 
nu, acesta îi scăpa fără speranţa de a-l mai putea prinde 
vreodată. 

Într-adevăr, Hong Kong era ultimul teritoriu englez pe care 
putea să-l mai întilnească în drum. De acolo înainte, China, 
Japonia, America îi ofereau un adăpost aproape sigur individului 
Fogg. Dacă la Hong Kong găsea în sfîrşit mandatul de arestare, 
care desigur venea pe urma lui, Fix avea să-şi aresteze 
răufăcătorul şi să-l dea pe mina poliţiei locale, fără nici o 
greutate. Însă dincolo de acest oraş, un simplu mandat de 
arestare nu mai era de ajuns: ar fi trebuit un act de extrădare. 
De aici întirzieri, încetineli, piedici de toate felurile, de care 
pungaşul putea să se folosească pentru a scăpa definitiv, în 
cazul cînd nu izbutea să facă nimic la Hong Kong, i-ar fi fost 
foarte greu, dacă nu chiar imposibil, să mai întreprindă ceva cu 
oarecare şanse de izbindă. 

„Deci, îşi spunea Fix în timpul lungilor ore pe care le 
petrecea în cabina sa, deci, sau găsesc mandatul la Hong Kong 
şi atunci îl arestez, sau nu-l găsesc şi atunci trebuie să fac totul 
pentru a întîrzia plecarea hoţului! 

N-am izbutit la Bombay, n-am izbutit la Calcutta. Dacă nu 
izbutesc nici aici, îmi pierd reputaţia! Prin urmare trebuie să 
izbutesc cu orice preţ! Dar ce mijloace să folosesc, la nevoie, ca 
să întîrzii plecarea blestematului de Fogg?” 

Ca ultimă soluţie, Fix era hotărît să-i împărtăşească totul 
lui Passepartout, arătîndu-i în slujba cui era, căci, de bună 
seamă, tînărul franţuz nu putea fi complicele stăpinului său. 
Astfel lămurit şi temîndu-se să nu o păţească şi el, nu mai 
încape îndoială că Passepartout ar fi trecut de partea lui Fix. 
Însă aceasta era o cale primejdioasă, care nu trebuia luată decît 


în clipa cînd toate celelalte ar fi fost pierdute, căci un singur 
cuvînt suflat de Passepartout stăpiînului ar fi compromis totul, 
definitiv. 

După cum se vede, inspectorul de poliţie se afla în mare 
încurcătură, cînd, deodată, prezenţa tinerei Mrs. Auda pe bord, i 
alături pe Phileas Fogg, îi deschise noi perspective. 

Cine era această femeie? Ce concurs de împrejurări o 
adusese în preajma lui Fogg? Era limpede că nu putuse s-o 
întîlnească decit între Bombay şi Calcutta. Insă în ce loc al 
peninsulei? Şi o întîlnise numai din întîmplare, sau, dimpotrivă, 
el întreprinsese călătoria de-a lungul Indiei anume pentru a 
întîlni această fiinţă încîntătoare? 

Căci era într-adevăr încîntătoare! Fix o văzuse, doar, în 
sala de şedinţe a tribunalului din Calcutta. 

E uşor de înţeles cît era de intrigat inspectorul de poliţie. 
El se întreba dacă nu era vorba cumva de o răpire criminală. Da, 
asta trebuia să fie! Ideea i se înfipse în creier şi el îşi dădu 
seama ce foloase putea trage din asemenea împrejurare. Fie 'că 
era măritată sau nu, tîinăra femeie fusese răpită - şi la Hong 
Kong faptul acesta putea să-i creeze răpitorului încurcături din 
care să nu mai iasă cu ajutorul banilor. 

Însă nu trebuia să aştepte sosirea lor la Hong Kong. 

Fogg avea prostul obicei să sară dintr-un vapor în altul, şi, 
înainte ca lucrurile să fie puse la cale, el ar fi putut să ajungă 
departe. 

Era important deci să vestească autorităţile engleze şi să 
le semnaleze sosirea, ceea ce se putea face uşor, deoarece 
Rangoon avea oprire la Singapore, iar de aici exista o legătură 
telegrafică cu coasta chineză. 

Totuşi, pentru a putea lucra în mai multă siguranţă, Fix se 
hotări să-l iscodească pe Passepartout înainte de a întreprinde 
ceva. Ştia că pe flăcăul acesta nu era prea greu să-l tragi de 
limbă, aşa că socoti potrivit să iasă la lumină şi să-i ţină calea. 
Nu mai avea timp de pierdut; era în 31 octombrie şi a doua zi 
Rangoon urma să sosească la Singapore. 

Deci, în ziua aceea, ieşind din cabină, Fix se urcă pe 
punte, cu gîndul să se apropie el cel dintii de Passepartout, 
arătînd fireşte cea mai mare surpriză. Tînărul franţuz se plimba 
la prova, cînd inspectorul se repezi spre el, strigind: 

- Dumneata pe Rangoon? 


- Domnul Fix pe bord! exclamă la rîndul său Passepartout, 
nespus de uimit, recunoscînd pe tovarăşul său de călătorie de 
pe Mongolia. la te uită! Vă las la Bombay şi vă găsesc în drum 
xspre Hong Kong! Ce, faceţi şi dumneavoastră ocolul 
pămîntului? 

- Nu, nu, răspunse Fix. Cred că am să mă opresc la Hong 
Kong, cel puţin cîteva zile. 

- Ah!... făcu servitorul lui Phileas Fogg, cuprins de uimire. 
Dar cum de nu v-am văzut pe bord pînă acum? 

- Mi-a fost rău, pe cinstea mea... Un fel de rău de mare... 
Am stat întins în cabină. Golful Bengal nu mi-a priit la fel de bine 
ca Oceanul Indian. Şi stăpînul dumitale, Phileas Fogg, cum se 
simte? 

- Cum nu se poate mai bine şi mereu la fel de punctual cu 
planul lui de călătorie. Nici o zi întîrziere! Ah, domnule Fix, nici 
nu ştiţi acum avem cu noi o cucoană tînără. 

- O cucoană tînără? se miră inspectorul, ca şi cînd n-ar fi 
înţeles nimic din ce i se spunea. 

Fireşte, Pessepartout nu trebuia zgîndărit mai mult ca să-l 
pună la curent cu toată istoria. El îi povesti întimplarea de la 
pagoda din Bombay, cumpărarea elefantului cu două mii de lire, 
istoria cu sutty, răpirea  Audei, condamnarea suferită 
la'tribunalul din Calcutta şi eliberarea pe cauţiune. Fix, care 
cunoştea partea din urmă a acestor întîmplări, se făcea că nu 
ştie nimic şi Passepartout se lăsă furat de farmecul povestirii 
aventurilor sale, de vreme ce se afla în faţa unui ascultător care 
îi arăta atita interes. 

- Dar, în sfîrşit, întrebă detectivul, ce are de gînd stăpiînul 
dumitale cu această doamnă? Vrea s-o ducă în Europa? 

- Nu, domnule Fix, nu! O vom da pur şi simplu în grija unei 
rude a sale, negustor bogat din Hong Kong. 

„Nimic de făcut!” îşi zise urmăritorul, ascunzindu-şi 
dezamăgirea. Apoi continuă cu glas tare: 

- Un pahar de gin, domnule Passepartout? 

- Bucuros, domnule Fix. Îmi pare bine că putem ciocni în 
cinstea întilnirii noastre pe Rangoon. 

Capitolul XVII 
ÎN CARE E VORBA DE UNELE ŞI DE ALTELE ÎN TIMPUL 
TRAVERSĂRII DE LA SINGAPORE LA HONG KONG 
Din ziua aceea, Passepartout şi Fix se întilniră foarte des, 


însă agentul rămînea rezervat, neîncercînd cîtuşi de puţin să-l 
tragă de limbă pe celălalt. Pe Mr. Fogg îl zări numai de cîteva ori 
în marele salon al vaporului, unde el venea cu plăcere, fie spre 
a-i ţine tovărăşie doamnei Auda, fie ca să joace wist 
după'obiceiul său neschimbat. 

Cît despre Passepartout, acesta începuse să se gindească 
în mod foarte serios la ciudata întîmplare care îl scotea încă o 
dată pe Fix în calea stăpînului său. Într-adevăr, asta ar fi putut 
cel puţin să te mire. Gentlemanul, foarte binevoitor şi fără 
îndoială foarte îndatoritor, pe care îl întîlnise prima oară la Suez, 
care se îmbarcase pe Mongolia, care debarcase la Bombay, 
unde urma să rămînă, pe care apoi îl regăsise pe Rangoon în- 
dreptîndu-se spre Hong Kong, într-un cuvînt, urmînd pas cu pas 
drumul lui Phileas Fogg, putea să-ţi dea de gîndit. Era o 
coincidenţă cel puţin ciudată. Ce urmărea acest om? 
Passepartout ar fi făcut prinsoare pe papucii săi, păstraţi cu 
mare grijă, că Fix va părăsi Hong Kong-ul odată cu ei, şi probabil 
cu acelaşi vapor. 


A În] TI ti 


Dar flăcăul nostru ar fi putut să-şi bată capul un secol şi 
tot n-ar fi bănuit ce misiune avea agentul. El nu şi-ar fi închipuit 
pentru nimic în lume că Phileas Fogg era „filat” în jurul globului 
pămiîntesc, ca un hoţ de rînd. 

Dar cum stă în firea omenească să dea o explicaţie la 
toate, iată în ce fel interpretă Passepartout, iluminat deodată, 


prezenţa stăruitoare a lui Fix, şi, ce-i drept, interpretarea lui era 
foarte plauzibilă. După el, Fix nu era şi nu putea fi decit un 
agent trimis pe urmele lui Phileas Fogg de către colegii săi de la 
Reform-Club, spre a constata că această călătorie se desfăşura 
după toate regulile, în jurul lumii, urmînd drumul hotărît. 

„E limpede, e limpede! îşi zicea într-una cinstitul flăcău, 
mîndru din cale-afară de isteţimea sa. E un spion pe care 
gentlemenii aceia l-au pus pe urmele noastre! 

Asta nu e demn! Să urmărească printr-un agent un om 
aşa de cinstit, aşa de curat ca Mr. Fogg! Ah, domnilor de la 
Reform-Club, asta o să vă coste scump!” 

Deşi încîntat de descoperire, Passepartout hotărî totuşi să 
nu-i spună nimic stăpînului, temîndu-se ca acesta să nu se simtă 
jignit de neîncrederea adversarilor săi. 

Însă el îşi făgădui ca la primul prilej să-şi bată joc de Fix, 
luîndu-l pe departe şi, fireşte, fără să se dea de gol. 

Miercuri, 30 octombrie, după amiază, Rangoon intră în 
strimtoarea Malacca, care desparte peninsula cu acelaşi nume 
de Sumatra. Insuliţe muntoase, cu povirnişuri foarte abrupte, 
toate foarte pitoreşti, ascundeau călătorilor priveliştea marei 
insule. 

A doua zi, la ora patru dimineaţa, cu un cîştig de 
douăsprezece ore faţă de orariul reglementar, vaporul se oprea 
la Singapore, spre a-şi împrospăta provizia de cărbuni. 

După ce înscrise acest cîştig în coloana respectivă din 
carnetul său, Phileas Fogg cobori de data asta pe uscat, 
însoţind-o pe Mrs. Auda, care îşi arătase dorinţa de a se plimba 
cîteva ore. 

Fix, căruia orice acţiune a lui Fogg i se părea suspectă, îl 
urmări din umbră. Cît despre Passepartout, care ridea in petto 
văzînd manevrele agentului, se duse să facă obişnuitele 
tîrguieli. 

Insula Singapore nu este nici mare, nici de un aspect 
impunător. Deşi nu are munţi, adică profil, este totuşi în- 
cîntătoare în micimea ei, căci înfăţişează un adevărat parc 
întretăiat de frumoase alei. Un echipaj arătos, tras de acei 
elefanţi-cai aduşi din Noua Olandă, transportă pe Mrs. Auda şi 
Mr. Fogg în mijlocul desişurilor de palmieri cu frunzele 
strălucitoare şi de arbori de cuişoare, cuişoarele luînd naştere 
din însuşi mugurul florii. Acolo tufele de piper ţin locul gardurilor 


de mărăcini spinoşi de pe cîmpiile europene; arborii de piine şi 
ferigile cu ramurile lor superbe dau un aspect variat acestei 
regiuni tropicale, iar perii tămiioşi cu frunzişul lucios umplu aerul 
de miresme pătrunzătoare. In păduri umblau cete de maimuțe 
vioaie, schimonosindu-se, şi poate că în junglă nu lipseau tigrii. 
Celor care s-ar mira auzind că aceste teribile carnasiere n-au 
fost nimicite pe o insulă relativ mică, le vom răspunde că ele vin 
necontenit din penin - sula Malacca, trecînd strimtoarea înot. 

După o plimbare de două ore, Mrs. Auda şi însoţitorul ei, 
care privea puţin, fără să vadă nimic, se întoarseră în oraş, 
întinsă îngrămădire de case greoaie şi turtite, înconjurate de 
fermecătoare grădini, unde cresc mangustani, ananaşi şi cele 
mai minunate fructe din lume. 

La ora zece se întoarseră la vapor, fără îndoială urmăriţi 
tot timpul de inspectorul Fix, care trebuise să ia şi el o trăsură. 

Passepartout îi aştepta pe punte. Isteţul flăcău cumpărase 
cîteva duzini de manguste, fruct de mărimea unui măr mijlociu, 
cu coaja aproape neagră în afară, iar înăuntru de un roşu 
strălucitor şi al cărui miez alb, topindu-se în gură, dă 
adevăraţilor cunoscători o plăcere fără margini. Passepartout se 
simţi fericit să le ofere doamnei Auda, care îi mulţumi cu multă 
graţie. 


La ora unsprezece, Rangoon, terminînd cu încărcatul 
cărbunilor, îşi desfăcu legăturile, şi cîteva ore mai tîrziu munţii 
înalţi ai peninsulei Malacca, ale căror păduri adăpostesc cei mai 


frumoşi tigri de pe pămînt, piereau din ochii călătorilor. 

De la Singapore pînă la insula Hong Kong, mic teritoriu 
englez în apropierea coastei chineze, sînt aproximativ o mie trei 
sute de mile. Phileas Fogg avea interesul să le străbată în cel 
mult şase zile, spre a prinde la Hong Kong vaporul care urma să 
plece la 6 noiembrie către Yokohama, unul din principalele 
porturi ale Japoniei. 

Rangoon era foarte încărcat. La Singapore se îmbarcase 
multă lume, hinduşi, ceylonezi, chinezi, malaiezi, portughezi, 
dintre care cei mai mulţi călătoreau pe punte. 

Timpul, destul de frumos pînă atunci, se schimbă o dată 
cu intrarea lunii în ultimul pătrar. Marea era agitată. Vîntul sufla 
uneori foarte puternic, însă din fericire de la sud-est, ceea ce 
ajuta mersul vaporului. Cînd era cu putinţă, căpitanul ridica şi 
pînzele. Rangoon cu greementul! lui de bric, naviga adesea cu 
cele două vele mari şi cu trinca, şi, sub dubla acţiune a aburului 
şi a vîntului, viteza lui creştea. In felul acesta trecură de-a lungul 
coastelor Annamului şi Cochinchinei, pe o mare cu valuri scurte 
şi adesea foarte obositoare. 

Însă vina nu era atit a mării, cît a vaporului, care prilejui 
călătorilor mari neajunsuri, cei mai mulţi dintre ei chiar 
îmbolnăvindu-se. 

Într-adevăr, vasele Companiei Peninsulare, care deservesc 
Mările Chinei, au un serios defect de construcţie. 

Raportul între pescajul lor maxim, cu încărcătură, şi 
rezerva de flotabilitate a fost rău calculat, din care pricină ele au 
o slabă rezistenţă pe mare. Compartimentele etanşe, în care să 
nu pătrundă apa, sînt de asemenea neîndestulătoare. Ca să 
întrebuinţăm un cuvint marinăresc, vasele acestea sînt 
„înecate” şi, ca urmare, e deajuns să ajungă pe bord cîteva 
pachete de valuri, ca să-şi modifice întreaga alură. Astfel ele se 
dovedesc mult mai prejos - dacă nu prin maşini şi prin căldări, 
cel puţin prin construcţia corpului - decit tipurile de vapoare 
franceze, ca Imperatrice şi Cambodge. In timp ce acestea din 
urmă pot, după caluculele inginerilor, să reziste la o încărcătură 
de apă egală cu propria lor greutate, fără să se scufunde, vasele 
Companiei Peninsulare, Golgonda, Coreea şi, în sfîrşit Rangoon, 
s-ar duce la fund dac-ar îmbarca abia a şasea parte din 


1 Greement - ansamblul catargelor, vergilor, cablurilor şi celorlalte 
accesorii care susţin velatura unei corăbii. 


greutatea lor. 

Deci, pe timp rău, e necesar să se ia serioase măsuri de 
prevedere. Uneori trebuie să se ţină prova în vînt, reducînd la 
minimum turaţia maşinilor. Era o pierdere de timp care părea să 
nu-l supere cîtuşi de puţin pe Phileas Fogg, dar care pe 
Passepartout îl scotea din fire. 

El învinuia atunci pe căpitan, pe şeful mecanic, Compania 
- şi'îi dădea dracului pe toţi cei ce încurcă treaba cu 
transporturile de călători. Poate că becul de gaz, care continua 
să ardă pe socoteala lui în casa din Saville-row, contribuia destul 
de mult la această nerăbdare. 

- Deci eşti foarte grăbit să ajungi la Hong Kong! 

Observă într-o zi detectivul. 

- Foarte grăbit! răspunse Passepartout. 

- Crezi că Mr. Fogg se grăbeşte să prindă vaporul de 
Yokohama? 

- Grozav se grăbeşte! 

- Prin urmare acum crezi în această neobişnuită călătorie 
în jurul lumii? 

- Bineînţeles! Dumneavoastră nu credeţi, domnule Fix? 

- Eu? Eu nu cred! 

- Glumeţ mai sînteţi! răspunse Passepartout, făcîndu-i cu 
ochiul. 

Pe agent vorba aceasta îl puse pe ginduri. Se simţea 
neliniştit fără să-şi dea seama de ce. Oare franţuzul îi mirosise? 
Nu mai ştia ce să creadă. Însă cum ar fi putut Passepartout să 
afle calitatea lui de detectiv, care era un secret? Şi totuşi, 
vorbindu-i aşa, nu mai încăpea îndoială că franţuzul avea un 
gînd ascuns. 

Ba în altă zi se întîmplă ca flăcăul nostru să meargă chiar 
şi mai departe, împotriva voinţei lui; însă acum nu mai putea 
să-şi ţină gura. 

- Şi cum adică, domnule Fix, întrebă el pe un ton plin de 
şiretenie, odată ajunşi la Hong Kong o să avem nefericirea să ne 
despărţim? 

- Păi de, nu ştiu!... răspunse Fix, foarte încurcat. Poate 
că... 

- Ah, dacă ne-aţi însoţi mai departe, aş fi foarte fericit! Ce 
naiba! Un agent al Companiei Peninsulare n-o să se oprească în 
drum! Spuneaţi că mergeţi pînă la Bombay, şi iacătă-vă ajuns în 


China! America nu-i departe şi din America în Europa nu mai e 
decit un pas. 

Fix îl privi cu luare-aminte pe tînărul franţuz, care avea 
chipul cel mai fermecător din lume, şi îşi dădu osteneala să ridă 
o dată cu el. Însă Passepartout, acum în vervă, continuă 
întrebîndu-l dacă „cîştiga mult cu meseria asta”. 

- Da şi nu, răspunse Fix fără să clipească. Cînd mai bine, 
cînd mai rău. Dar, înţelegeţi că nu călătoresc pe cheltuiala mea! 

- A, de asta sînt sigur! strigă Passepartout, rizînd din toată 
inima. 

După această conversaţie, Fix se duse în cabina sa şi căzu 
pe gînduri. Fără îndoială fusese descoperit. Intr-un fel sau 
într-altul, franţuzul aflase că era detectiv. Dar oare îl vestise pe 
stăpînul său? Ce rol juca el aici? Era complice sau nu? Oare 
treaba era descoperită, şi deci pierdută? 

Agentul petrecu cîteva ore grele, aci socotind totul 
pierdut, aci trăgînd nădejdea că Fogg nu bănuia nimic, dar şi 
într-un caz şi în altul neştiind ce hotărîre să ia. 

Totuşi, încetul cu încetul, creierul i se limpezi şi el se 
hotări să vorbească pe faţă cu servitorul. Dacă la Hong Kong nu 
avea condiţiile dorite pentru a-l aresta pe Fogg, iar acesta se 
pregătea să părăsească, de data asta definitiv, teritoriul englez, 
Fix avea să-i spună totul lui Passepartout. În caz că servitorul 
era complicele stăpînului său, Phileas Fogg ştia totul şi deci 
treaba era pentru totdeauna compromisă; dacă însă servitorul 
nu avea nici un amestec în furt, atunci interesul lui îi cerea să se 
lepede de hoţ. 

Aceasta era deci situaţia celor doi oameni, deasupra 
cărora Phileas Fogg plana în maiestuoasa lui nepăsare. 

El îşi urma după toate regulile astronomice orbita lui în 
jurul lumii, fără să se sinchisească de asteroizii care gravitau în 
jur. 

Şi totuşi, în vecinătate se afla, după expresia astro- 
nomilor, un astru ameţitor, care ar fi putut să producă oarecare 
tulburări în inima gentlemanului. Însă nu! Farmecul doamnei 
Auda nu înrîurea cu nimic această inimă, spre marea mirare a 
lui Passepartout, iar tulburările, dacă ele existau, ar fi fost mai 
greu de calculat decit cele suferite de Uranus, care au dus la 
descoperirea lui Neptun. 

Da, Passepartout, care citea în ochii tinerei femei atita 


recunoştinţă pentru stăpînul său, era stăpinit de o uimire 
continuă. Hotărit, Phileas Fogg avea o inimă de erou, însă nu de 
îndrăgostit. Dar nici măcar preocupările pe care ar fi putut să i 
le dea izbînda călătoriei nu se vedeau, pe cîtă vreme bietul 
Passepartout trăia într-o spaimă continuă. Într-o zi, aplecat 
peste balustrada camerei maşinilor, el privea dihania de metal 
care se ambala adesea, atunci cînd, într-o violentă mişcare de 
tangaj, elicea ieşea pe valuri. Aburii scăpau prin supape, stîrnind 
miînia cinstitului băiat. 

- Supapele astea sînt prea slabe! strigă el. Asta nu-i o 
treabă! Ah, englezii ăştia! Ei, să fi fost un vapor american! Poate 
că am fi sărit în aer, dar cu siguranţă n-am fi mers aşa de încet! 

Capitolul XVIII 
ÎN CARE PHILEAS FOGG, PASSEPARTOUT ŞI FIX ÎŞI VĂD FIE CARE 
DE TREBURILE LOR 

În ultimele zile ale călătoriei, timpul fu destul de prost. 
Vîntul crescu pînă ce ajunse foarte puternic, şi cum bătea de la 
nord-vest, împiedica simţitor mersul vaporului. Rangoon, foarte 
instabil, se balansa serios, şi călătorii erau îndreptăţiţi să poarte 
pică lungilor valuri sicîitoare pe care vintul le ridica din larg. 

În timpul zilelor de 3 şi 4 noiembrie, marea a fost fur- 
tunoasă; vijelia sufla cu furie. Rangoon trebui să ţină la capă o 
jumătate de zi, menţinindu-se cu elicea numai la zece ture şi 
tăind valurile pieziş. Toate velele fuseseră strînse, dar chiar 
numai greementul gol şuiera înspăimîntător în mijlocul rafalelor. 

Fireşte, viteza vaporului scăzu simţitor şi se putu deduce 
că el va ajunge la Hong Kong cu o întîrziere de douăzeci de ore 
sau chiar' mai mult, dacă furtuna nu înceta. 

Phileas Fogg asista cu nepăsarea lui obişnuită la spec- 
tacolul acestei mări furtunoase care parcă lupta direct contra 
lui. Cu toate că o întîrziere de douăzeci de ore putea să-i 
compromită călătoria, făcîndu-l să piardă vaporul de Yokohama, 
fruntea lui nu se umbri nici o clipă. Acest om fără nervi nu arăta 
nici nerăbdare, nici plictiseală. Ai fi zis că într-adevăr furtuna 
intra în programul său, că fusese prevăzută. Mrs. Auda, care 
vorbea cu el despre: vremea neprielnică, îl găsea la fel de calm 
ca şi mai înainte. 

Fix însă nu vedea lucrurile la fel, ba chiar dimpotrivă: 
această furtună îi convenea. Mulţumirea sa n-ar mai fi cunoscut 
margini, dacă pe deasupra Rangoon ar fi fost nevoit să fugă din 


faţa vijeliei. Întîrzierile îi veneau în ajutor, căci îl obligau pe 
individul Fogg să rămînă cîteva zile la Hong Kong. În sfîrşit cerul 
îi venea în ajutor cu vijeliile şi rafalele lui! E drept că agentul era 
puţin bolnav, dar ce importă! El nu ţinea seama de starea sa 
proastă, şi cînd răul de mare îi fringea trupul, spiritul îi era 
cuprins de-o mulţumire fără margini. 

Cît despre Passepartout, e uşor de bănuit că această 
încercare îl umplea de o miînie pe care şi-o ascundea prea 
puțin.: Pînă atunci totul mersese aşa de bine! Pămiîntul şi apa 
păreau să fie devotate stăpînului său. Vapoarele şi trenurile i se 
supuneau, vintul şi aburii se uneau spre a-i uşura călătoria... 
Oare venise ora dezamăgirilor? Passepartout era aşa de 
prăpădit, de parcă ar fi trebuit să dea din buzunarul său cele 
douăzeci de mii de lire puse rămăşag. Furtuna îl scotea din fire, 
rafalele îl înfuriau şi în această stare el ar fi biciuit cu dragă 
inimă marea nesupusă! Bietul băiat! 

Fix îi ascundea ar grijă mulţumirea sa personală, şi bine 
făcea, căci dacă flăcăul înfuriat ar fi bănuit secreta lui 
satisfacţie, detectivul ar fi petrecut un neplăcut sfert de oră. 


Tot timpul cît ţinu vijelia, Passepartout rămase pe punte; 
fireşte,, cum ar fi putut să stea la adăpost? El se căţăra pe 
catarge cu o îndemiînare de maimuţă, umplind echipajul de 
uimire, şi dădea ajutor la toate manevrele. 

Interoga de o sută de ori pe căpitan cu privire la schim- 
barea vremii, îi interoga pe ofiţeri, pe mateloţi, care nu-şi 
puteau ascunde zimbetul văzînd un om aşa de nestăpinit. 
Passepartout voia să ştie cu orice preţ cîtă vreme avea să ţină 
furtuna. De fiecare dată îl trimiteau la barometru, care nu voia 


să urce de loc. Flăcăul nostru scutura instrumentul, însă nici 
scuturările, nici înjurăturile cu care copleşea nevinovata 
maşinărie nu ajutau la nimic. 

În sfîrşit vijelia slăbi. În ziua de 4 noiembrie, starea mării 
se schimbă, iar vintul se roti două carturi mai la sud, redevenind 
favorabil. 

Passepartout se însenină o dată cu timpul. Velele de jos 
putură să fie iarăşi întinse şi Rangoon îşi reluă drumul cu o 
frumoasă viteză. 

Insă acum nu mai putea să reciştige tot timpul pierdut; 
lucrurile trebuiau luate aşa cum erau. Pămintul nu fu semnalat 
decit în ziua de 6, la ora! cinci dimineaţa. 

După socotelile lui Phileas Fogg, ar fi trebuit să sosească 
în ziua de 5. Aveau deci o întîrziere de douăzeci şi patru de ore, 
ceea ce însemna cu siguranţă că pierduseră vaporul de 
Yokohama. 

La ora şase, pilotul veni pe bord şi se urcă pe puntea de 
comandă, ca să conducă vasul pînă în portul Hong Kong. 

Passepartout era mort să-l întrebe dacă vaporul de 
Yokohama plecase, însă nu îndrăznea, căci voia să păstreze 
puţină speranţă pînă în ultima clipă. El îi mărturisi neliniştea sa 
lui Fix, care, ca o vulpe şireată, încercă să-l împace, spunîndu-i 
că paguba lui Mr. Fogg se reducea la nimica toată, de vreme ce 
putea să ia vaporul următor, dar această miîngiiere stîrni în 
Passepartout o mînie fără margini. 

Dacă servitorul nu-şi lua inima în dinţi să ceară informaţii, 
în schimb Mr. Fogg, după ce îşi consultă Bradshaw-ul, se apropie 
de pilot, care coborise o clipă de pe puntea de comandă şi îl 
întrebă cu un aer liniştit dacă nu ştia cînd pleacă un vapor spre 
Yokohama. 

- Miine dimineaţă la ora fluxului, domnule. 

- Ah! făcu Mr. Fogg, fără să arate nici o mirare. 

Pentru această veste bună, Passepartout, care era de 
faţă, l-ar fi cuprins pe pilot în braţe şi l-ar fi sărutat: în schimb 
Fix ar fi vrut să-l strîngă de git. 

- De ce vapor e vorba? continuă Mr. Fogg. 

- Carnaţie, răspunse pilotul. 

- Nu trebuia să plece ieri? 

- Ba da, domnule. Insă a trebuit să repare una din căldări, 
de aceea şi-a aminat plecarea pe miine. 


- Mulţumesc! răspunse Mr. Fogg. 

Apoi, cu pasul său de automat, cobori înapoi în salon. 

Passepartout luă mîna pilotului şi i-o strînse puternic, 
zicîndu-i: 

- Domnule pilot, eşti un om cumsecade! 

Fără îndoială, pilotul n-avea să afle niciodată de ce 
răspunsLirile lui stîrniseră această izbucnire prietenoasă. 

Un sunet de fluier îl chemă înapoi pe puntea de comandă, 
şi punînd mîna pe cîrmă, el îndreptă vaporul printre flotile de 
jonci, tankasuri, vase de pescuit şi nave de toate felurile, 
îngrămădite la intrarea portului Hong Kong. 

La ora unu, Rongoon se afla la chei şi călătorii debarcau. 

Trebuie să admitem că în această împrejurare norocul îl 
ajutase pe Phileas Fogg în chip neobişnuit. Dacă n-ar fi avut 
nevoie de acea reparaţie la căldări, Carnaţie ar fi ridicat ancora 
în ajun, şi călătorii pentru Japonia ar fi trebuit să aştepte opt! zile 
pînă la plecarea vaporului următor. E drept că Mr. Fogg avea o 
întîrziere de douăzeci şi patru de ore, însă această întirziere nu 
putea să ducă la consecinţe supărătoare pentru restul călătoriei. 

Într-adevăr, vaporul care traversa Pacificul de la Yo- 
kohama la San Francisco avea legătură cu cel de la Hong Kong 
şi nu putea să plece înainte de sosirea acestuia. Cit despre 
întîrzierea de douăzeci şi patru de ore cu care pleca la 
Yokohama, îi era uşor să o cîştige în timpul celor douăzeci şi 
două de zile cît durează traversarea Pacificului. Deci la treizeci 
şi cinci de zile după plecarea sa din Londra, Phileas Fogg, se 
găsea, cu o diferenţă de numai douăzeci şi patru de ore, în 
condiţiunile programului stabilit. 

Carnaţie urma să plece abia a doua zi la ora cinci di- 
mineaţa. Mr. Fogg avea în faţă şaisprezece ore spre a se ocupa 
de treburile sale, mai bine zis de cele care o priveau pe Mrs. 
Auda. Coborînd de pe vapor, el oferi braţul tinerei femei şi-o 
conduse la un palanchin. Întrebîndu-i pe purtătorii acestui ciudat 
vehicul despre un hotel, ei îi indicară Hotel-Club. Palanchinul 
porni, urmat de Passepartout - şi după douăzeci de minute sosi 
la destinaţie. 

Aici fu reţinut un apartament pentru tînăra femeie, căreia 
Phileas Fogg se îngriji să nu-i lipsească nimic. 

Pe urmă o vesti că pleacă numaidecit să-l caute pe acel 
negustor, ruda ei, în grija căruia urma s-o lase la Hong Kong. 


Totodată îi porunci lui Passepartout să nu părăsească hotelul 
pînă la întoarcerea sa, ca Mrs. Auda să nu rămînă singură. 

Gentlemanul ceru să fie condus la Bursă, unde un 
personaj ca onorabilul Jejeeh, socotit printre cei mai bogaţi 
negustori din oraş, nu putea să nu fie cunoscut. 

Agentul de schimb, căruia se adresă Mr. Fogg, îl cunoştea 
într-adevăr pe negustorul pars, însă acesta nu mai locuia în 
China de doi ani; după ce făcuse avere, se stabilise în Europa - 
pare-se în Olanda - ca urmare a numeroaselor legături pe care 
le contractase acolo în timpul cînd era negustor. 

Phileas Fogg se reîntoarse la Hotel-Club. Îndată o rugă pe 
Mrs. Auda să-l primească, şi, fără altă introducere, o vesti că 
onorabilul Jejeeh nu se mai afla la Hong Kong, ci că probabil 
locuia în Olanda. _ 

La început, Mrs. Auda nu răspunse nimic. Işi duse mina la 
frunte, se gîndi cîteva clipe, apoi întrebă, cu glasul ei blind: 

- Acum ce să fac, domnule Fogg? 

- Foarte simplu, răspunse gentlemanul. Vino în Europa. 

- Însă nu pot să abuzez... 

- Nu abuzezi de loc, şi prezenţa dumitale nu-mi stîn- 
jeneşte cîtuşi de puţin programul... Passepartout! 

- Da, domnule. 

- Du-te pe Carnaţie şi opreşte trei cabine! 

Îneîntat să-şi continue călătoria în tovărăşia tinerei femei, 
care se purta foarte atent cu el, Passepartout părăsi în grabă 
hotelul. 

Capitolul XIX 
ÎN CARE PASSEPARTOUT ARATĂ UN PREA VIU INTERES 
STĂPÎNULUI SĂU, ŞI ÎN CARE SE VEDE CE URMEAZĂ DE AICI 

Hong Kong nu este decit o insuliţă, pe care tratatul de la 
Nanking, după războiul din 1842, a dat-o în stăpînirea Angliei. In 
cîţiva ani, Marea Britanie a fondat aici un oraş important, şi a 
creat un port, portul Victoria. 

Această insulă se află la vărsarea fluviului Canton, numai 
la şaizeci de mile depărtare de oraşul portughez Macao, clădit 
pe celălalt țărm. Era de aşteptat ca în lupta comercială Hong 
Kong să învingă Macao, şi într-adevăr astăzi, cea mai mare 
parte din tranzitul chinez se efectuează prin oraşul englez. 
Docuri, pontoane, antrepozite, spitale, o catedrală gotică, o casă 
a guvernămîntului, străzile pavate - totul te-ar face să crezi că 


unul din oraşele comerciale din ţinutul Kent sau Surrey, 
traversînd miezul globului pămintesc, a ieşit în acest punct al 
Chinei, aproape la antipod. 

Passepartout, cu mîinile în buzunar, se îndrepta deci spre 
portul Victoria, căscînd gura la palanchine, la cărucioarele cu 
perdeluţe, încă folosite în Imperiul Ceresc şi la toată această 
mulţime de chinezi, de japonezi şi europeni care se îmbulzeau 
pe străzi. Ai fi zis că isteţul flăcău regăsea în drumul său, cu mici 
deosebiri, oraşele Bombay, Calcutta sau Singapore. Parcă un 
lanţ de aşezări englezeşti se întindea de jur împrejurul 
pămîntului. 

Servitorul lui Phileas Fogg ajunse în portul Victoria. Aici, la 
vărsarea fluviului Canton, era un furnicar de vase de toate 
naţionalităţile - englezeşti, franţuzeşti, americane, olandeze, 
vase de război sau de comerţ, îmbarcaţiuni japoneze sau 
chineze, jonci, sampasuri, tankasuri şi chiar vase-florării care 
alcătuiau adevărate grădini plutitoare. Tot  plimbîndu-se, 
Passepartout văzu mai mulţi indigeni îmbrăcaţi în galben, toţi 
foarte virstnici. 

Întrînd la un bărbier chinez ca să se radă ă la chinoise, 
bărbierul îl lămuri, într-o englezească destul de curată, că 
bătrînii aceştia aveau fiecare cel puţin optzeci de ani, vîrstă la 
care se acorda privilegiul de a se îmbrăca în galben, culoarea 
imperială. Tînărul franţuz găsi asta foarte caraghios, fără să ştie 
însă de ce. 


Terminînd cu bărbieritul, el se îndreptă spre cheiul unde 
se afla Carnaţie şi acolo îl zări pe Fix, care se plimba în sus şi-n 
jos, ceea ce nu-l miră de loc. Insă inspectorul de poliţie avea un 


aer foarte dezamăgit. 

„Bun! îşi zise Passepartout. Gentlemenilor de la Reform- 
Club nu le merge bine.” Şi se apropie de Fix cu zimbetul său 
vesel, făcîndu-se că nu vede supărarea celuilalt. 

Agentul era foarte îndreptăţit să blesteme nenorocul care 
îl urmărea - mandatul nu venise! Era sigur că avea să vină, dar 
pentru asta ar fi trebuit să mai rămînă citeva zile în acest oraş. 
Hong Kong era ultimul teritoriu englez, şi dacă nu izbutea să-l 
reţină pe Fogg citeva zile aici, însemna să-l scape definitiv. 

- Ei, domnule Fix, v-aţi hotărît să mergeţi cu noi pînă în 
America? întrebă Passepartout. 

- Da, răspunse Fix, cu dinţii strînşi. 

- Haida-de! strigă tînărul franţuz, izbucnind în rîs. Ştiam 
eu că n-o să vă lase inima să vă despărțiți de noi! Haideţi să vă 
opriţi loc pe vapor, hai! 

Intrară amindoi la biroul transporturilor maritime şi 
reţinură cabine pentru patru persoane. Funcţionarul îi înştiinţă 
că reparaţiile de pe Carnaţie fiind terminate vaporul va pleca 
chiar în seara aceea, la ora opt - şi nu a doua zi dimineaţa, cum 
se anunţase. 

- Foarte bine! răspunse Passepartout. Asta o să-i convină 
stăpînului meu. Mă duc să-i dau de veste. 

In clipa aceea, Fix luă hotărîrea cea mare: să-i spună totul 
însoţitorului său. Poate că era singurul mijloc de a-l mai întirzia 
pe Phileas Fogg cîteva zile în Hong Kong. 

leşind de la birou, detectivul îl pofti pe tînărul franţuz să 
se răcorească puţin într-o circiumă, ceea ce acesta primi, 
deoarece avea încă timp. 

O cîrciumă cu înfăţişare îmbietoare se afla chiar pe chei. 
Intrară amindoi şi se pomeniră într-o încăpere mare, frumos 
împodobită, în fundul căreia se vedea un pat comun, plin de 
perne. Ciîţiva oameni dormeau pe el, unul lîngă altul. 

Vreo treizeci de consumatori erau aşezaţi la măsuţele 
făcute din trestie împletită. Unii goleau căni de bere en- 
glezească, blondă sau neagră, alţii lichioruri, gin sau brandy. Pe 
deasupra, cei mai mulţi fumau din pipe lungi de pămînt ars, 
umplute cu cocoloaşe de opiu amestecat cu esenţă de trandafir. 
Din cînd în cînd, cîte un fumător moleşit cădea sub masă, şi 
chelnerii, luîndu-l de cap şi de picioare, îl duceau în patul 
comun, lîngă confrații lui. Vreo douăzeci de inşi astfel ameţiţi 


erau întinşi unul lîngă altul, în ultimul hal de îndobitocire. 

Fix şi Passepartout îşi dădură seama că nimeriseră într-o 
fumătorie vizitată de acei nenorociţi aduşi în stare de timpenie, 
de slăbiciune şi de idiotizare, cărora mercantila Engliteră le 
vindea de două sute şaizeci de milioane de franci pe an funestul 
drog numit opiu. 

Triste milioane, cîştigate de pe urma unuia din cele mai 
nefericite vicii ale naturii umane! 

Guvernul chinez a încercat să împiedice prin legi aspre 
abuzul. Însă zadarnic. De la clasele bogate, cărora la început le 
era rezervat formal acest obicei, el a trecut la clasele de jos şi 
ravajele lui n-au mai putut fi împiedicate. In Imperiul de Mijloc 
se fumează opiu necontenit şi pretutindeni. Bărbaţi şi femei se 
dedau acestei patimi ticăloase, şi cînd se deprind cu fumatul, nu 
se mai pot lipsi de el, fără ca stomacul să nu le fie cuprins de 
spasme groaznice. Un fumător înrăit poate să pufăie pînă la opt 
pipe pe zi, dar el moare în cinci ani. 

Fix şi însoţitorul său, care nu voiau altceva decit să se 
răcorească puţin, nimeriseră tocmai într-una din aceste 
fumătorii de opiu, aflate la tot pasul, chiar şi în Hong Kong. 
Passepartout nu avea bani, însă primi bucuros „cinstea” 
celuilalt, cu gîndul că i-o va întoarce altă dată. 

Cerură două sticle de porto, pe care franţuzul le preţui 
cum se cuvine, în timp ce Fix, mai reţinut, îl cerceta cu cea mai 
mare luare-aminte. Vorbiră de una şi de alta, dar mai cu seamă 


de minunata idee pe care o avusese domnul Fix să se îmbarce 


pe Carnaţie. Şi fiindcă venise vorba de vapor, a cărui plecare se 
apropiase între timp cu cîteva ceasuri, Passepartout se ridică 
spre a se duce să-şi vestească stăpinul, mai ales că sticlele 
fuseseră golite. 

Fix îl opri: 

- O clipă, te rog! 

- Ce doriţi, domnule Fix? 

- Vreau să-ţi vorbesc despre chestiuni foarte serioase. 

- Chestiuni serioase! exclamă isteţul flăcău, dînd pe git 
cele cîteva picături de vin rămase pe fundul paharului. O să 
vorbim mîine; acum nu mai am timp. 

- Stai! E vorba de stăpînul dumitale! 

La aceste cuvinte, Passepartout se uită cu luare-aminte la 
interlocutorul său. 

Fix avea un aercu totul neobişnuit. 

- Ce aveţi să-mi spuneţi? întrebă franţuzul, aşezindu-se la 
loc. 

Agentul îi puse mina pe braţ şi cobori glasul: 

- Cred că ai ghicit ce sînt! 

- Ba bine că nu! răspunse Passepartout, zimbind. 

- Atunci am să-ţi mărturisesc totul... 

- Aha, cumetre, acum cînd ştiu totul! Asta nu e greu. În 
sfîrşit... totuşi... dă-i drumul. Dar mai întîi îngăduie-mi să-ţi spun 
că gentlemenii aceia cheltuiesc banii de pomană! 

- De pomană!? făcu Fix. Ţi-e uşor să vorbeşti: se vede cît 
de colo că nu ştii de ce sumă importantă e vorba! 

- Ba da, ştiu. Douăzeci de mii de lire! 

- Cincizeci şi cinci! rectifică detectivul strîngîndu-i braţul. 

- Ce? strigă Passepartout. Domnul Fogg a avut atita 
curaj?... Cincizeci şi cinci de mii de lire!.., Ei bine, e un motiv în 
plus ca să nu mai pierd nici o clipă. Şi zicînd aceasta, tînărul 
franţuz se ridică din nou. 

- Cincizeci şi cinci de mii de lire! reluă Fix, forţîndu-l pe 
Passepartout să se aşeze la loc. Apoi ceru o sticluţă de brandy şi 
continuă: 

- Dacă izbutesc, cîştig un premiu de două mii de lire; îţi 
dau cinci sute din ei (12500 fr.) ca să mă ajuţi. 

- Să te ajut? strigă Passepartout cu ochii căscaţi. 

- Da, să mă ajuţi să-l rețin pe individul Fogg cîteva zile la 
Hong Kong. 


- Ce face?!... Va să zică aşa, gentlemenii ăştia nu se 
mulţumesc să-l urmărească pe stăpînul meu, să se îndoiască de 
cinstea lui, mai vor să-i pună şi piedici! Să le fie ruşine! 

- Ei asta-i, ce vrei să spui? întrebă Fix. 

- Vreau să spun că asta-i curată măgărie. E ca şi cum l-ai 
prăda pe Mr. Fogg, ca şi cum i-ai lua banii din buzunar! 

- Păi tocmai asta urmărim! 

- Dar asta e o cursă! strigă Passepartout, care prindea să 
se înfierbînte sub înrîurirea coniacului servit de detectiv şi pe 
care-l bea fără să-şi dea seama. O adevărată cursă! Gentlemeni! 
Colegi! 

Fix începu să nu mai înţeleagă. 

- Colegi, membri ai Reform-Club-ului! continuă să strige 
Passepartout. Află, domnule Fix, că stăpinul meu este un om 
cinstit şi că atunci cînd face o prinsoare, înţelege s-o cîştige la 
fel de cinstit! 

- Dar ce crezi dumneata că sînt eu? întrebă agentul, 
aţintindu-şi privirea asupra franţuzului. 

- Vezi bine că eşti un agent trimis de membrii Reform- 
Club-ului să controleze drumul stăpînului, ceea ce este din cale 
afară de umilitor! Atît de umilitor încît, deşi e destulă vreme de 
cînd am ghicit rostul dumitale, m-am ferit să-i spun ceva lui Mr. 
Fogg. 

- El nu ştie nimic? întrebă repede detectivul. 

- Nimic! răspunse Passepartout, golind încă o dată 
paharul. 

Fix îşi duse mîna la frunte; şovăi să reînceapă vorba. Ce 
trebuia să facă? Passepartout părea sincer în confuzia lui, dar 
asta îngreuia treaba şi mai mult. Era limpede că băiatul se 
dovedea de bună credinţă, că nu era complicele stăpînului său, 
aşa cum detectivul ar fi putut crede. 

„Ei bine, îşi zise acesta, dacă nu-i este complice, o să mă 
ajute.” 

Luase o nouă hotărire, de altfel nici nu mai avea timp să 
aştepte: Fogg trebuia arestat cu orice preţ la Hong Kong. 

- Ascultă! reîncepu Fix, scurt. Ascultă-mă bine! Eu nu sînt 
ceea ce crezi dumneata, adică un agent trimis de membrii 
Reform-Club-ului. 

- Aiurea! făcu Passepartout, privindu-l zeflemitor. 

- Sînt inspector de poliţie, însărcinat cu o misiune de către 


administraţia metropolitană. 

- Dumneata... inspector de poliţie?!... 

- Da, şi pot să-ţi dovedesc. lată împuternicirea. 

Şi agentul, scoţind o hirtie din portofel, arătă împu- 
ternicirea semnată de directorul poliţiei centrale. Passepartout îl 
privi năucit, fără să scoată un cuvînt. 

- Prinsoarea lui Fogg, reluă Fix, nu-i decît un pretext cu 
care dumneata ai fost păcălit, ca şi colegii lui de la Reform-Club, 
căci el avea interesul să-şi asigure complicitatea dumitale 
inconştientă. 

- Şi de ce?... strigă franţuzul, din ce în ce mai buimac. 

- Ascultă! La 28 septembrie, la Banca Angliei a fost 
săvirşit un furt de cincizeci şi ginci de mii de lire, de către un 
individ ale cărui  semnalmente sînt cunoscute. Or 
semnalmentele acestea se potrivesc leit cu ale lui Mr. Fogg. 

- Haida-de! izbucni Passepartout, lovind cu pumnul lui 
vînjos în masă. Stăpinul meu e omul cel mai cinstit din lume! 

- Ce ştii dumneata? Nici măcar nu-l cunoşti! Ai intrat în 
slujba lui în ziua plecării - şi el a plecat în grabă, sub un pretext 
nebunesc, fără bagaje, luînd o mare sumă de bani în hirtii de 
bancă. Şi mai îndrăzneşti să spui că e un om cinstit! 

- Da! Da! repetă mecanic bietul băiat. 

- Prin urmare vrei să fii arestat ca părtaş? 

Passepartout îşi luă capul în miini; sărmanul de el nu mai 
era de recunoscut. Acum nici nu mai îndrăznea să-l privească pe 
inspectorul de poliţie. Phileas Fogg hoţ, el, salvatorul Audei, 
omul inimos şi brav!... Şi totuşi, atitea bănuieli erau îndreptate 
împotriva lui! Flăcăul nostru le simţea pătrunzind şi în mintea 
lui, dar îşi dădea silinţa să le îndepărteze; nu voia să creadă în 
vinovăția stăpînului său. 

- În sfîrşit, ce vreţi de la mine? întrebă, dezmeticindu-se 
printr-un suprem efort. 

- lată ce, răspunse Fix. L-am urmărit pe Fogg pînă aici, 
însă n-am primit încă mandatul de arestare, pe care l-am cerut 
de la Londra. Trebuie să-mi ajuţi să-l rețin la Hong Kong. 

- Eu?! Eu să... 

- Şi voi împărţi cu dumneata premiul de două mii de lire 
făgăduite de Banca Angliei. 

- Niciodată! răcni Passepartout, încercînd să se ridice. 

Dar căzu la loc, părăsit în acelaşi timp şi de puteri, şi de 


judecată - şi începu să biiguie: 

- Domnule Fix... Chiar dacă tot ce mi-aţi spus ar fi 
adevărat... chiar dacă stăpînul meu ar fi hoţul pe care îl 
căutaţi... ceea ce eu neg... nu uitaţi că am fost... că sînt în slujba 
lui... Am văzut că e un om bun şi generos... 

Nu pot să-l trădez... Nu... Niciodată!... Pentru tot aurul din 


lume!... Eu sînt dintr-un sat unde asemenea piine nu se 
măniîncă!... 

- Refuzi? 

- Refuz! 


- Atunci să socotim că n-am spus nimic, făcu Fix, şi să 
bem! 

- Să bem! 

Passepartout era din ce în ce mai mult cuprins de beţie. 
Înţelegînd că trebuie să-l despartă cu orice preţ de stăpînul său, 
Fix voia să-l dea gata. Pe masă se aflau cîteva pipe umplute cu 
opiu. Detectivul strecură una în mîinile franţuzului; acesta o luă, 
o duse la gură, o aprinse, trase cîteva fumuri, şi îndată căzu, cu 
capul îngreuiat de narcotic. 

În sfîrşit! zise Fix, văzîndu-l fără simţire. Acum n-o să mai 
aibă cine-l vesti pe Fogg de plecarea vaporului! 

Şi chiar dacă ar fi să plece, cel puţin va pleca fără acest 
franţuz blestemat! 

Apoi plăti socoteala şi ieşi pe uşă. 

Capitolul XX 
ÎN CARE AGENTUL FIX INTRĂ ÎN LEGĂTURĂ DIRECTĂ CU PHILEAS 
FOGG 

În timp ce se petreceau cele descrise mai sus, care poate 
aveau să compromită aşa de grav viitorul lui Phileas Fogg, 
acesta, însoţind pe Mrs. Auda, se plimba pe străzile oraşului 
englez. Din clipa cînd Mrs. Auda primise ca el s-o conducă pînă 
în Europa, Mr. Fogg trebuise să se gindească la toate 
amănuntele care priveau o călătorie aşa de lungă. Ca un englez 
de felul lui să facă ocolul pămîntului cu un sac de mină, 
treacă-meargă! 

O femeie însă nu putea porni la asemenea drum în ace- 
leaşi condițiuni. De aici nevoia de a cumpăra îmbrăcămintea şi 
celelalte lucruri trebuitoare în călătorie. Mr. Fogg îşi îndeplini 
această datorie cu liniştea care îl caracteriza, la toate scuzele 
sau împotrivirile tinerei femei, jenată de atita bunăvoință, 


răspunziînd invariabil: 

- E în interesul călătoriei mele, e înscris în program! 

Sfirşind cu tîrguielile, Mr. Fogg şi Mrs. Auda se întoarseră 
la hotel, unde li se servi o cină împărătească. 

Apoi tînăra femeie, fiind puţin obosită, urcă în camera ei 
după ce strînse ă Vanglaise mîna imperturbabilului salvator. 

Onorabilul gentleman, la rîndul lui, fu absorbit toată seara 
de lectura ziarului Times şi a revistei Illustrated London News. 

Dacă el ar fi fost omul care să se mire de ceva, s-ar fi 
putut mira acum că servitorul său nu se întorsese pînă la ora de 
culcare. Însă, ştiind că vaporul de Yokohama nu urma să plece 
decit a doua zi dimineaţa, nu-şi bătui capul de loc cu această 
întîrziere. Totuşi Passepartout nu se ivi nici a doua zi, cînd Mr. 
Fogg îl sună. 

Nimeni n-ar fi putut să spună ce gîndi onorabilul 
gentleman, aflind că servitorul său încă nu se întorsese la hotel. 
Mr. Fogg se mulţumi să-şi ia sacul de călătorie. O vesti pe Mrs. 
Auda despre plecare şi trimise să li se aducă un palanchin. 

Era ora opt şi fluxul avea să atingă limita de sus, tre- 
buitoare vaporului spre a ieşi din port, la ora nouă şi jumătate. 

Mr. Fogg şi Mrs. Auda se urcară în palanchinul încăpător, 
care între timp sosise în faţa hotelului, iar bagajele fură 
încărcate într-un cărucior. 

O jumătate de oră mai tirziu, călătorii coborau pe chei, 
unde Phileas Fogg află că vasul Carnaţie plecase din ajun. 

Astfel, el care socotea să găsească aici şi vaporul, şi pe 
servitorul său, se pomeni şi fără unul, şi fără altul, însă pe chipul 
lui nu se arătă nici un semn de dezamăgire, şi cum Mrs. Auda Îl 
privea neliniştită, se mulţumi să-i spună doar atit: 

- E doar un incident, doamnă, nimic mai mult! 

În clipa aceea, un personaj care îl cerceta cu luare - 
aminte se apropie de el; era agentul Fix. 

- Domnule, începu acesta după ce salută, nu aţi sosit 
cumva, ca şi mine, cu Rangoon? 

- Ba da, domnule, răspunse rece Mr. Fogg. Dar n-am 
onoarea... 

- lertaţi-mă! Credeam că am să găsesc aici pe servitorul 
dumneavoastră. 

- Ştiţi cumva unde este? întrebă repede tînăra femeie. 

- Cum adică? se miră Fix, făcînd pe surprinsul. Nu-i cu 


dumneavoastră? 

- Nu, răspunse Mrs. Auda. De ieri nu s-a mai întors. Să se 
fi îmbarcat fără noi pe Carnaţie? 

- Fără  dumneavoastră?... Dar _ iertaţi-mi întrebarea, 
doamnă, aveaţi de gînd să plecaţi cu vaporul acesta? 

- Da, domnule. 

- Şi eu la fel, doamnă, de aceea sînt aşa de necăjit. 
Carnaţie şi-a terminat reparaţiile şi a plecat cu douăsprezece 
ore mai devreme, fără să vestească pe nimeni; acum o să 
trebuiască să aşteptăm opt zile plecarea vaporului următor! 

cuvintele „opt zile”, Fix îşi simţea inima 
tresăltînd de bucurie. Opt zile! Fogg reţinut opt zile la Hong 
Kong. Era destul timp să primească mandatul. In sfîrşit, norocul 
trecea de partea reprezentantului legii! 


judecaţi ce lovitură de măciucă primi detectivul cînd îl 
auzi pe Phileas Fogg zicînd cu glasul lui netulburat: 

- Dar mi se pare că mai există şi alte vapoare în port! 

Şi oferind braţul însoţitoarei sale, gentlemanul se îndreptă 
spre docuri, să caute un vapor gata de plecare. 

Fix îl urmări buimac; ai fi zis că un fir nevăzut îl lega de 
acest om. 

Totuşi, de data aceasta norocul părea să-l fi părăsit cu 
adevărat pe cel căruia îi fusese aşa de devotat pînă acum. Timp 
de trei ore, Phileas Fogg străbătu portul în lung şi-n lat, hotărît 
ca la nevoie să închirieze pe seama sa un vas, care să-l ducă la 
Yokohama; dar nu găsi decit vase în curs de încărcare sau 
descărcare şi care deci nu puteau să ridice ancora. Lui Fix 
începea să-i vină inima la loc. 

Mr. Fogg însă nu-şi pierdu cumpătul, ci îşi continuă 
cercetările, cu gîndul să ajungă chiar pînă la Macao, cînd 
deodată în portul îmbarcaţiunilor un marinar se apropie de el şi-l 
întrebă, descoperindu-se: 

- Înălţimea voastră caută un vas? 

- Ai unul gata să pornească? 

- Da, înălţimea voastră, un vas-pilot, nr. 43, cel mai bun 
din toată flotila. 

- Are viteză? 

- Între opt şi nouă mile, cu vînt strîns!. Vreţi să-l vedeţi ? 

- Da. 

- Înălţimea voastră va fi mulţumită. E vorba de o plimbare 
pe mare? 

- Nu. De o călătorie. 

- O călătorie? 

- Poţi să mă duci pînă la Yokohama? 

La aceste cuvinte, marinarul rămase cu braţele bălă- 
bănind pe lîngă trup, cu ochii zgiiţi. 

- Înălţimea voastră vrea să glumească? 

- Nu! Am pierdut vaporul Carnaţie şi cel mai tîrziu la 14 
ale lunii trebuie să fiu la Yokohama, ca să prind vaporul de San 
Francisco. 

- Îmi pare rău, răspunse marinarul, dar mi-e peste putinţă. 


1 Vînt strîns - vîntul care bate dintr-o direcţie mai mult sau mai puţin 
apropiată de direcţia vasului (în jurul a 45°) şi este deci cel mai 
neprielnic. 


- Îţi ofer o sută de lire (2500 fr.) pe zi şi o primă de două 
sute de lire, dacă ajungi la timp. 

- Vorbiţi serios? 

- Foarte serios. 

Marinarul se trase cîţiva paşi în lături. El privea marea, 
desigur luptîndu-se între dorinţa de a cîştiga o sumă uriaşă şi 
teama de a se aventura aşa de departe. Fix se afla într-o stare 
vecină cu moartea. 

În acest timp, Mr. Fogg se întoarse spre Mrs. Auda: 

- Îţi este teamă, doamnă? o întrebă el. 

- Cu dumneata nu, domnule Fogg, răspunse tinăra femeie. 

Marinarul se apropie din nou şi îşi învîrti şapca în miini. 

- Ei bine? îl întrebă Mr. Fogg. 

- Înălţimea voastră, nu pot să pun în primejdie nici pe 
oamenii mei nici pe mine, nici pe dumneavoastră într-o călătorie 
aşa de lungă, pe un vas care abia are douăzeci de tone, şi încă 
în acest timp al anului. De altfel nici n-am ajunge la vreme, 
fiindcă de la Hong Kong pînă la Yokohama sînt o mie şase sute 
cincizeci de mile. 

- Numai o mie şase sute, îl corectă Mr. Fogg. 

- Etotuna. 

Fix trase adînc aer în piept. 

- Dar, adăugă marinarul, poate ar fi un alt mijloc. 

Respirația lui Fix se opri. 

- Cum? întrebă Phileas Fogg. 

- Mergiînd la Nagasaki, în sudul Japoniei, o mie o sută de 
mile, sau numai pînă la Şanhai, opt sute de mile. In acest din 
urmă caz nu ne-am îndepărta de coasta chineză, ceea ce ar fi 
un mare avantaj, cu atit mai mult cu cît curenţii duc spre nord. 

- Eu trebuie să iau vaporul de la Yokohama, nu de la 
Şanhai sau Nagasaki. 

- De ce nu? Vaporul de San Francisco nu pleacă de la 
Yokohama. El face acolo escală, ca şi la Nagasaki, însă portul de 
plecare e Şanhai. 

- Eşti sigur? 

- Absolut sigur. 

- Şi cînd pleacă din Şanhai? 

- În ziua de 11, la ora şapte seara. Asta înseamnă că 
avem înainte patru zile, adică nouăzeci şi şase de ore, şi cu o 
medie de opt mile pe oră, dacă totul merge bine, dacă vintul se 


menţine de la sud-est, dacă marea rămîne liniştită, putem 
străbate cele opt sute de mile pînă la Şanhai. 

- Cînd poţi porni?... 

- Peste o oră. Timpul ca să cumpăr provizii şi să fac 
pregătirile de plecare. 

- Ne-am înţeles... Eşti căpitanul vasului? 

- Da, John Bunsby, căpitan pe Tankadere. 

- Vrei arvună? 

- Dacă asta nu-i vine greu înălţimii voastre... 

- lată două sute de lire! Apoi Phileas Fogg se întoarse spre 
Fix: Domnule, dacă vrei să te foloseşti de prilejul... 

- Ah, domnule, răspunse repede detectivul, tocmai voiam 
să vă cer această favoare. 

- Bine. Într-o jumătate de oră vom fi pe bord. 

- Şi bietul Passepartout? zise Mrs. Auda, pe care dispariţia 
inimosului servitor o preocupa foarte mult. 

- Voi face pentru el tot ce-mi va sta în putinţă, răspunse 
Phileas Fogg. 

Şi în timp ce Fix, nervos, înfierbîntat, cuprins de furie, se 
îndrepta spre pilotină, Mr. Fogg şi Mrs. Auda se duseră la 
birourile poliţiei din Hong Kong. Acolo gentlemanul dădu 
semnalmentele lui Passepartout şi lăsă o sumă îndestulătoare 
pentru repatrierea lui. Aceeaşi formalitate fu îndeplinită şi la 
consulatul francez, apoi palanchinul îi duse pe cei doi călători în 
portul îmbarcaţiunilor. 

Se făcuse ora trei. Pilotina nr. 43, cu tot echipajul la bord, 
cu proviziile îmbarcate, era gata să ridice ancora. 

Tankadere se înfăţişa ca o mică goeletă încîntătoare, de 
20 de tone, cu prova ascuţită, cu forme degajate, dar cu linia de 
plutire foarte alungită, să zici că e un iaht de cursă. Alămurile 


strălucitoare, piesele de fier zincuit, puntea albă ca fildeşul 
dovedeau că John Bunsby, căpitanul, înţelegea să-i poarte în 
mod serios de grijă. Cele două catarge erau uşor înclinate 
înapoi. Ele purtau o velă mare, o velă mică, o trincă, foc şi 
săgeată; pentru vint din pupa se putea ridica o velă pătrată. 
Pesemne că Tankadere mergea minunat, deci nu era de mirare 
că pînă acum luase mai multe premii la regatele de pilotine. 

În afară de căpitan, vasul avea un echipaj de patru 
oameni. Erau din acei marinari îndrăzneţi care se avîntă pe orice 
vreme în căutarea vapoarelor primejduite şi care cunoşteau cu 
desăvirşire mările din jur. Cît despre John Bunsby, un om de 
vreo patruzeci şi cinci de ani, vînjos, ars de soare, cu ochii vii, cu 
faţa energică, sigur pe el, sigur pe meseria lui, ar fi inspirat 
încredere şi celor mai temători. 

Phileas Fogg şi Mrs. Auda păşiră pe bord. Fix sosise 
înaintea lor. Prin tambuchiul de la pupa goeletei se cobora într-o 
cabină pătrată, cu pereţii din tăblii de lemn; de jur împrejur se 
întindea o canapea circulară, iar în mijloc era o masă luminată 
de o lampă de ruliu!. Cabina era mică, dar curată. 

- Îmi pare rău că nu vă pot oferi ceva mai confortabil, i se 
adresă Mr. Fogg detectivului. 

Acesta se înclină, fără să răspundă nimic. Simţea un fel de 
umilinţă să se folosească de bunăvoința individului pe care îl 
urmărea. 

„E fără îndoială un pungaş foarte politicos, dar tot pungaş 
rămîne!” se gîndi el. 

La ora trei şi zece minute se ridicară pînzele. Pavilionul 
Angliei flutura la picul goeletei. Călătorii se aflau pe punte. Mr. 
Fogg şi Mrs. Auda aruncară o ultimă privire pe chei, să vadă 
dacă nu cumva apare Passepartout. 

Fix nu era tocmai în apele sale, căci întîmplarea ar mai fi 
putut încă să-l aducă încoace pe nenorocitul de băiat cu care el 
se purtase aşa de nedemn - şi atunci ar fi trebuit să aibă loco 
explicaţie din care detectivul n-ar fi ieşit cu faţa tocmai curată. 
Dar franţuzul nu se ivi, desigur fiind încă sub stăpînirea 
abrutizantului narcotic. 

În sfîrşit, Tankadere ieşi în larg şi, luînd vîntul în pînze, se 


1 Lampă de ruliu - lampă suspendată pe articulaţii speciale şi pre- 
văzută cu greutăţi la bază, ca să-şi păstreze poziţia verticală cînd 
vasul se balansează. 


avîntă săltînd peste valuri. 
Capitolul XXI 
ÎN CARE CĂPITANUL GOELETEI TANKADERE E ÎN MARE PRIMEJDIE 
DE A PIERDE O PRIMĂ DE DOUĂ SUTE DE LIRE 

Această navigaţie de opt sute de mile, pe un vas de 
douăzeci de tone şi mai ales în acest timp al anului, însemna o 
expediţie aventuroasă.  Mările Chinei sînt îndeobşte 
primejdioase, expuse la furtuni îngrozitoare, îndeosebi în timpul 
echinoxurilor, cum era cazul acuma, căci abia trecuseră primele 
zile ale lui noiembrie. 

De bună seamă ar fi fost în folosul căpitanului să-şi ducă 
muşterii pînă la Yokohama, deoarece era plătit cu ziua. Dar să 
încerce o astfel de traversare în asemenea condiţii, ar fi 
însemnat din partea lui o mare nechibzuinţă; chiar şi drumul 
pînă la Şanhai era un act de mare îndrăzneală, dacă nu chiar 
mai mult decît atîta! Însă John Bunsby avea încredere în 
Tankadere, care se ridica pe valuri ca un fulg, şi poate că 
încrederea lui era îndreptăţită. 


În timpul ultimelor ore ale zilei, goeleta naviga în 
strimtorile  capricioase ale Hong Kongului, comportindu-se 
minunat atit cu vintul strîns, cît şi cu el din pupa. 


- Căpitane, zise Phileas Fogg în clipa cînd vasul ieşea în 
plină mare, cred că nu mai e nevoie să-ţi spun să faci tot ce e cu 
putinţă ca să ajungem mai repede. 

- Aveţi încredere în mine, înălţimea voastră! răspunse 
John Bunsby. În privinţa pînzelor, am ridicat tot ce poate ţine 
vîntul. Săgeţile! n-ar ajuta la nimic, n-ar face decit să 
zăpăcească vasul şi să-i stînjenească mersul. 

- Asta nu-i meseria mea, ci a dumitale, căpitane, şi mă 
încred în dumneata! 

Phileas Fogg, cu corpul drept, cu picioarele îndepărtate, 
cu siguranţa unui marinar, privea fără să clipească marea 
frămiîntată. Tînăra femeie, aşezată la pupa, se simţea tulburată 
privind imensitatea oceanului umbrit de amurg, pe care îl 
înfrunta pe un vas aşa de firav. 

Deasupra capului ei fluturau pînzele albe care o purtau în 
spaţiu ca nişte mari aripi. Goeleta, ridicată de vînt, părea că 
zboară prin văzduh. 

Curînd se lăsă noaptea. Luna, în primul pătrar, răspîndea 
asupra apei o lumină slabă, care avea să se stingă curînd în 
negurile de la orizont. De la răsărit veneau nori care acoperiseră 
de pe acum o parte din cer. 

Căpitanul pusese felinarele pe poziţie? - prevedere cîe luat 
totdeauna în aceste mări foarte umblate şi mai ales în 
apropierea ţărmurilor. Aici puteau întîlni multe vase, şi, cu viteza 
ei, goeleta s-ar fi făcut fărime la cea mai mică lovitură. 

Fix îşi rumega gindurile la prova. El se ţinea deoparte, 
deoarece îl ştia pe Fogg puţin vorbăreţ din fire. 

De altfel îi era şi silă să stea de vorbă cu acest om, de a 
cărui bunăvoință era nevoit să se folosească. Acum se gindea la 
cele ce urmau să se întîmple mai departe. Era neîndoios că omul 
său n-avea să se oprească la Yokohama, ci avea să ia imediat 
vaporul de San Francisco spre a ajunge în America a cărei 
întindere nemăsurată să-l pună la adăpost de pedeapsă. Planul 
lui Phileas Fogg i se părea cum nu se poate mai simplu. 


1 Săgeată - velă care pe vint moderat se ridică în vîrful catargelor, 
deasupra celorlalte vele. 

2 Felinare de poziţie - un felinar roşu şi unul verde, care se pun 
noaptea: primul în bordul stîng (babord) al vasului, celălalt în bordul 
drept (tribord), pentru ca vasele celelalte, întîlnite în drum, să-i stabi- 
lească direcţia de mers şi să evite astfel ciocnirile. 


În loc să se îmbarce în Anglia cu destinaţia Statele Unite, 
ca un răufăcător de rînd, individul luase drumul cel mai lung şi 
ocolise trei sferturi din globul pămîntesc, ca să ajungă mai sigur 
pe continentul american, unde să-şi mănînce liniştit milionul de 
la Bancă, după ce a derutat poliţia. Dar el, Fix, ce va face, odată 
ajuns pe pămîntul Statelor Unite? îl va lăsa pe acest om în plata 
domnului? Nu, de o sută de ori nu, şi pînă ce nu va obţine un act 
de extrădare, nu se va îndepărta de el un pas. Era datoria lui şi 
avea s-o ducă pînă la capăt. In orice caz e sigur că un fapt fericit 
se petrecuse: Passepartout nu se mai afla în preajma stăpînului 
său - şi mai ales acum, după ce Fix îi făcuse atitea mărturisiri, 
era foarte important ca stăpînul şi servitorul să nu se mai vadă 
niciodată. 

Phileas Fogg nu înceta să se gindească la servitorul său 
dispărut în chip aşa de ciudat. După ce făcuse toate 
presupunerile, nu i se părea imposibil ca, în urma unei 
neînţelegeri, bietul băiat să se fi îmbarcat pe Carnaţie, în ultimul 
moment. Era şi părerea doamnei Auda, care regreta adînc pe 
acest servitor cinstit, căruia ea îi datora atit. S-ar fi putut deci 
să-l regăsească la Yokohama, şi nu era greu de aflat dacă el 
călătorise într-adevăr pe Carnaţie. 

Către ora zece, vintul se întări. Poate ar fi fost prudent să 
se ia o terţarolă!, însă căpitanul, după ce cercetă cu grijă cerul, 
lăsă velatura neschimbată. De altfel, Tankadere, avînd un 
pescaj mare, suporta foarte bine pînzele şi în afară de asta totul 
era pregătit ca ele să fie coborite la iuţeală, în cazul unei 
izbucniri de vînt. 

La miezul nopţii, Phileas Fogg şi Mrs. Auda coboriră în 
cabină. Fix coborise înaintea lor şi se întinsese pe un pat pliant. 
Cît despre căpitan şi marinari, aceştia rămaseră toată noaptea 
pe punte. 

A doua zi, 8 noiembrie, la răsăritul soarelui, goeleta 
făcuse mai bine de o sută de mile. Lochul, aruncat adesea, arăta 
că viteza mijlocie era între opt şi nouă mile. 

Tankadere avea vînt larg, care lucra asupra întregii ve- 
laturi şi sub acest unghi obținea maximum de viteză. 

Dacă vintul rămînea neschimbat, toate şansele erau de 
partea călătorilor. 


1 A lua o terţarolă - a micşora vela, strîngînd o parte din ea pe ghiu, 
adică pe vergeaua care o susţine la bază. 


În tot timpul acestei zile, goeleta nu se îndepărtă prea 
mult de coastă, ai cărei curenţi îi erau prielnici. Ţărmul se afla la 
cel mult cinci mile în babord şi putea fi văzut adesea, 
profilîindu-se neregulat prin spărturile norilor. 

Cum vintul bătea de la uscat, marea nu era prea agitată, 
împrejurare prielnică pentru Tankadere, căci mai ales vasele de 
mic tonaj suferă de pe urma hulei care le micşorează viteza, „le 
omoară” cum spun marinarii. 

Către prînz, vintul se înmuie puţin şi se roti la sud-est. 

Căpitanul ridică săgețile, dar după două ore trebui să le 
coboare, căci vîntul se întărea din nou. 

Mr. Fogg şi tinăra femeie, din fericire nepăsători în faţa 
răului de mare, mîncară cu poftă conservele şi pesmeţii aflaţi la 
bord. Fix fu poftit şi el la masă şi nu-i rămăsese decit să 
primească, ştiind prea bine că stomacurile trebuiesc şi ele 
lestate ca şi corăbiile, însă asta îl jignea. Găsea ceva cam neloial 
să călătorească pe cheltuiala acestui om şi să măniînce din 
proviziile lui. Mîncă totuşi, cam cu noduri ce-i drept, dar în sfîrşit 
mîncă. 

După masă se socoti dator să-l ia pe individul Fogg 
deoparte şi să-i vorbească: 

- Domnule... 

Acest „domnule” îi stilcea limba, şi trebui să se înfrineze 
din răsputeri, ca să nu-l ia de guler pe „domnul” căruia i se 
adresă astfel: 

- Domnule, aţi fost foarte binevoitor primindu-mă pe bord. 
Însă, cu toate că posibilităţile mele nu-mi îngăduie să fiu la fel 
de larg ca dumneavoastră, vreau să plătesc partea mea... 

- Să nu vorbim de asta, domnule, răspunse Mr. Fogg. 

- Ba da, vreau... 

- Nu, domnule! repetă Mr. Fogg, pe un ton care nu mai 
îngăduia nici o revenire. Asta intră în cheltuielile generale. 

Fix se înclină, abia mai putînd să răsufle, apoi se duse la 
prova şi toată ziua nu mai scoase un cuvint. 

În acest timp, goeleta înainta repede. John Bunsby era 
foarte mulţumit; el îi spuse de mai multe ori domnului Fogg că 
vor ajunge,la Şanhai în timpul dorit, la care gentlemanul 
răspunse că nici nu se aştepta la altceva. 

De altfel, întreg echipajul vasului îşi punea tot zelul pentru 
atingerea acestui scop; răsplata făgăduită îi momea pe toţi. 


Astfel, nu puteai să vezi o şcotă! neîntinsă ca lumea, o pînză 
ridicată alene. Peste putinţă să pui în seama cîrmaciului o 
singură manevră greşită! Nici chiar la o regată a Royal-Yacht- 
Club-ului nu s-ar fi navigat cu mai multă grijă. 

Seara, pe baza măsurătorilor cu lochul, căpitanul constată 
că făcuseră două sute douăzeci de mile de la Hong Kong, ceea 
ce îl îndreptăţea pe Phileas Fogg să spere că vor ajunge la 
Yokohama fără nici o întirziere faţă de programul său. Aşadar, 
prima piedică serioasă pe care o întilnea de la începutul 
călătoriei părea că va fi învinsă fără nici o pierdere. 

Noaptea, către primele ore ale dimineţii, Tankadere intră 
neşovăitor în strimtoarea Fo-Kien, care desparte marea insulă 
Formosa de coasta chineză, şi trecu Tropicul Racului. În 
strimtoare, marea era foarte aspră, plină de virtejurile stîrnite 
de contra-curenţi. Goeleta se lupta din greu cu valurile scurte, 
care îi frinau mersul. În clipele acestea numai cu mare greutate 
te mai puteai ţine în picioare pe punte. 

O dată cu venirea dimineţii, vîntul se întări şi mai mult. 
Cerul părea să vestească furtună. De altfel chiar şi barometrul 
arăta că vremea se va schimba; oscilaţiile mercurului erau 
neregulate şi capricioase. De asemenea, pe mare, spre sud-est 
se vedeau ridicîndu-se valuri lungi care „miroseau a furtună”. 
Seara, în ajun, soarele apusese într-o piclă roşie, în mijlocul 
scînteierilor fosforescente ale oceanului. 

Căpitanul cercetă îndelung înfăţişarea rău prevestitoare a 
cerului, mormăind ceva greu de înţeles, apoi se apropie de 
călătorul său şi-l întrebă cu glasul scăzut: 

- Pot să spun totul înălţimii voastre? 

- Totul! răspunse Phileas Fogg. 

- Ei bine, o să avem furtună! 

- De la nord, sau de la sud? întrebă simplu Mr. Fogg. 

- De la sud. Asta e! Ne aşteaptă un taifun. 

- Bravo! Taifunul de la sud o să ne împingă pe drumul 
nostru! 

- Dacă socotiți aşa, nu mai am nimic de spus, încheie 
căpitanul vasului. 

Presimţirile lui John Bunsby nu erau înşelătoare. La o 
epocă mai puţin înaintată a anului, taifunul, după expresia unui 


1 Şcotă - parimă cu care se sta bileşte orientarea velei faţă de direcţia 
vîntului. 


vestit meteorolog, s-ar fi împrăştiat şi ar fi pierit ca o cascadă 
luminoasă de flăcări electrice, dar acum, după echinoxul de 
toamnă, te puteai teme că se va dezlănţui cu toată furia. 
Căpitanul luă din vreme toate măsurile ca să-l întîmpine. 
Pînzele fură coborite, catargele săgeţilor fură scoase, de 
asemenea se scoaseră tangoanele!, iar tambuchiurile se 
închiseră cu grijă. De acum înainte nici o picătură de apă nu mai 
putea pătrunde sub punte. Rămase o singură velă de furtună, 
triunghiulară, făcută din pînză foarte groasă, care fu ridicată în 
locul trincăi, astfel ca goeleta să poată ţine drumul cu vintul din 
pupa. Acum nu mai aveau altceva de făcut decit să aştepte. 


1 Tangon - un fel de baston lung, care se întinde uneori în afara 
bordului, pentru a susţine o velă sub un unghi mai convenabil. 


John Bunsby îşi sfătuise oaspeţii să coboare în cabină, însă 
acest spaţiu îngust, aproape fără aer, se înfăţişa ca o închisoare 
foarte neplăcută, dacă mai ţineai seama şi de zgilţiielile hulei. 


Nici Mr. Fogg, nici Mrs. Auda şi nici Fix nu se învoiră să coboare 
sub punte. 

Către ora opt, vijelia, însoţită de ploaie şi de răbufniri 
neregulate, se năpusti asupra vasului. Cu unica lui pînză, 
Tankadere fu luat pe sus de acest vînt furtunos, a cărui 
dezlănţuire e greu de închipuit. Comparaţi-i viteza cu de patru 
ori viteza maximă a unei locomotive, şi încă nu va fi de ajuns! 

Goeleta goni astfel toată ziua către nord, dusă de valurile 
monstruoase şi izbutind din fericire să atingă aceeaşi viteză ca 
şi ele. De douăzeci de ori fu în primejdie ca unul din aceşti munţi 
de apă care veneau din urmă s-o acopere, însă cu o dibace 
mişcare de cîrmă căpitanul înlătură nenorocirea. Călătorii erau 
uneori acoperiţi de sus pînă jos de apa spulberată - baie pe care 
ei o primeau cu resemnare filozofică. Bineînţeles, Fix înjura 
printre dinţi, însă curajoasa doamna Auda, cu ochii aţintiţi 
asupra tovarăşului ei de drum, al cărui sînge rece nu putea decit 
să i-l admire, se vădea demnă de el şi înfrunta uneori furtuna 
după exemplul lui. Cît despre Phileas Fogg, ai fi spus că taifunul 
făcea parte din programul său. 

Pînă acum Tankadere înaintase necontenit spre nord; 
înspre seară, vintul se roti trei carturi! şi începu să sufle de la 
nord-vest, aşa cum era de aşteptat. Primind valurile dintr-un 
bord, goeleta începu să se balanseze îngrozitor. Loviturile mării 
ar fi putut să înspăimiînte pe oricine n-ar fi ştiut cît de zdravăn 
sînt legate între ele toate părţile unei nave. 

O dată cu căderea nopţii, furtuna crescu încă mai mult. 
Văzînd că se face întuneric şi că o dată cu întunericul vintul se 
întăreşte, John Bunsby fu cuprins de o adîncă îngrijorare. El se 
întrebă dacă nu era timpul s-o lase mai domol, şi se sfătui în 
această privinţă cu oamenii din echipaj. 

După ce află părerea acestora, căpitanul se apropie de Mr. 
Fogg. 

- Înălțimea voastră, cred că ar fi mai bine să intrăm în 
vreun port. 

- Sînt de aceeaşi părere! răspunse călătorul. 

- Ah! făcu căpitanul. Dar ce port? 

Phileas Fogg răspunse liniştit: 

- Nu cunosc decit unul. 


1 Cart - măsură unghiulară, folosită odinioară de marinari, echivalind 
cu aproximativ 11 grade. 


- Care? 

- Şanhai! 

Citeva clipe, căpitanul nu înţelese ce însemna acest 
răspuns, cîtă încăpăţinare şi tărie cuprindea în el. Pe urmă 
strigă: 

- Aşa e! înălţimea voastră are dreptate! Să mergem la 
Şanhai! 

Şi Tankadere îşi urmă drumul spre nord. 

Înspăimîntătoare noapte! Numai printr-o minune goeleta 
nu se răsturnă. De două ori fu aplecată peste valuri, gata să fie 
dată peste cap, şi totul ar fi fost smuls de pe punte, dacă n-ar fi 
fost amarat! cu grijă. Mrs. Auda era zdrobită, dar nu se plinse 
nici măcar o singură dată. 

Mr. Fogg trebui în repetate rînduri să se repeadă spre ea, 
ca s-o apere de violenţa valurilor. 

O nouă zi veni. Furtuna bătea încă, dezlănţuindu-şi toată 
furia. Totuşi vîntul se roti din nou spre sud-est. 

Era o schimbare prielnică şi Tankadere se aşternu iarăşi la 
drum, pe o mare răscolită, ale cărei valuri se izbeau în cele ce 
luau naştere acum, din altă direcţie, sub acţiunea vintului nou. 
Această contrahulă desigur că ar fi zdrobit un vas construit cu 
mai puţină grijă. 

Din cînd în cînd, prin ceţurile destrămate se zărea coasta, 
în schimb nu se vedea nicăieri nici un vas; numai Tankadere 
înfrunta marea în aceste clipe. 

La prînz se arătară oarecare semne de liniştire, care, o 
dată cu apropierea serii, deveniră vădite. 

Într-adevăr, furtuna fusese atit de violentă, încît nu putea 
ţine prea mult timp. Călătorii, zdrobiţi cu desăvirşire, putură în 
sfîrşit să îmbuce cite ceva şi să se odihnească puţin. 

Noaptea fu relativ liniştită. Căpitanul porunci să se ridice 
pînzele, dar reduse pînă la ultima terţarolă. Viteza vasului 
crescu simţitor. A doua zi, în 11 ale lunii, la răsăritul soarelui, 
după ce observă coasta, John Bunsby îşi vesti călătorii că se 
aflau la numai o sută de mile de Şanhai. 

O sută de mile! Şi nu mai aveau decit ziua care începea, 
pentru a le străbate! Dacă Mr. Fogg voia să nu piardă vaporul de 
Yokohama, trebuia să sosească la Şanhai pînă seara. Să nu fi 


1 A amara - a lega, a fixa încărcătura şi obiectele mobile de pe punte 
şi din interiorul unui vas. 


fost furtuna, din pricina căreia pierduse destule ore, acum s-ar fi 
aflat numai la treizeci de mile de portul dorit. 

Vîntiul scădea simţitor, dar, din fericire, totdeodată se 
linişteau şi valurile. Fură ridicate toate piînzele, săgeți, 
velastraiuri, zburător - toate primind vintul în plin - şi sub etrava 
goeletei începură să se ridice volburi înspumate. 

La prînz, Tankadere nu mai avea de făcut pînă la Şanhai 
decît patruzeci şi cinci de mile. li mai rămiîneau şase ore ca să 
ajungă în port înainte de plecarea vaporului de Yokohama. 

La bord era mare nelinişte: trebuiau să ajungă cu orice 
preţ! Toţi, bineînţeles afară de Phileas Fogg, îşi simțeau inima 
bătînd cu nerăbdare. Trebuia ca goeleta să păstreze o viteză 
medie de nouă mile pe oră - şi vintul slăbea din ce în ce mai 
mult! Era o briză neregulată, cu răbufniri capricioase venind 
dinspre coastă, îndată după trecerea lor, marea amorţea iarăşi. 

Totuşi vasul era aşa de uşor, velele de sus, dintr-o 
țesătură foarte fină, prindeau aşa de bine capricioasele adieri 
ale vîntului, încît, la toate acestea adăugindu-se şi curentul 
prielnic,, pe la ora şase seara John Bunsby stabili că nu mai 
aveau decit cel mult zece mile pînă la gura fluviului Şanhai, căci 
oraşul se află la cel puţin douăsprezece mile mai sus de vărsare. 

La ora şapte mai rămăseseră încă trei mile pînă la Şanhai. 
Căpitanul scoase o înjurătură groaznică... Era limpede că n-avea 
să mai pună mina pe prima de doraă sute de lire. Se uită la 
călătorul său; pe chipul acestuia tiu se vedea nici o tulburare. Şi 
totuşi, în clipa aceea, întreaga lui avere era în joc... 

Deodată în faţă se ivi o formă neagră, alungită ca un fus, 
deasupra căreia plutea o coamă de fum: era vaporul american, 
care pleca la ora prevăzută. 

- Blestem! strigă John Bunsby, lăsînd cîrma cu un gest de 
disperare. 

Glasul lui Phileas Fogg se auzi netulburat: 

- Daţi semnale! 

La prova goeletei se afla un mic tun de bronz, care folosea 
la dat semnale pe timp de ceaţă. 

Ţeava tunului fu încărcată pînă la gură, însă în clipa cînd 
căpitanul se pregătea să pună un tăciune roşu în fereastra de 
aprindere, Mr. Fogg porunci: 

- Pavilionul în bernă! 

Pavilionul fu coborit la jumătatea catargului. Acesta era 


semnal de primejdie - şi astfel puteau nădăjdui că vaporul 
american, văzîndu-l, îşi va schimba pentru cîteva clipe drumul, 
ca să le vină în ajutor. 

- Foc! porunci Phileas Fogg. 

Şi bubuitul micului tun de bronz se răspîndi în aer. 

s Capitolul XXII 

ÎN CARE PASSEPARTOUT CONSTATĂ CĂ E BINE SĂ Al 

TOTDEAUNA CEVA BANI ÎN BUZUNAR, CHIAR ŞI LA CAPĂTUL 
CELĂLALT AL PĂMÎNTULUI 

Carnaţie, care plecase din Hong Kong la 7 noiembrie, la 
ora şase şi jumătate seara, se îndrepta acum cu toată viteza 
spre coastele Japoniei, complet încărcat şi ducînd numărul 
maxim de călători. Numai două cabine, la pupa, rămaseră 
neocupate - cele reținute pentru Mr. Fogg. 

A doua zi dimineaţa, oamenii de la prova văzură, nu fără 
oarecare surpriză, un călător, cu ochii pe jumătate rătăciţi, cu 
mersul clătinat, cu părul răvăşit, ieşind pe tambuchiul de la 
cabinele de clasa a doua şi aşezindu-se şovăitor pe un butuc. 

Acest călător nu era altul decît Passepartout în persoană, 
căruia iată ce i se întîmplase: 

Citeva clipe după ce Fix ieşise din fumătoria de opiu, doi 
chelneri se apropiară de tînărul franţuz, căzut într-un somn 
adînc, îl ridicară şi-l întinseră pe patul rezervat fumătorilor. Însă 
după vreo trei ore, Passepartout, care pînă şi în coşmarurile sale 
era urmărit de o idee fixă, începu să se trezească, luptindu-se 
cu acţiunea stupefiantă a narcoticului. Gîndul datoriei ne- 
împlinite îl scoase din toropeală. El se ridică de pe patul beţivilor 
şi, bijbîind, sprijinindu-se de ziduri, căzînd şi ridicîndu-se, dar 
împins necontenit şi stăruitor de un fel de instinct, ieşi din 
blestemata casă, strigind ca prin vis: 

- Carnaţie! Carnaţie! 

Vaporul se afla pe chei, scoţind fum pe coş, gata de 
plecare. Passepartout nu avea de făcut decit cîţiva paşi pînă 
acolo. El se avintă pe schelă, ajunse pe punte şi se prăbuşi fără 
simţire undeva la prova, exact în clipa cînd se desfăceau 
legăturile vaporului. 

Ciţiva marinari, ca oameni deprinşi cu asemenea în- 
tâmplări, îl luară pe bietul nostru flăcău şi-l duseră jos, într-o 
cabină de clasa a doua. Passepartout nu se trezi decît a doua zi 
dimineaţa, la o sută cincizeci de mile depărtare de coastele 


Chinei. 

lată de ce. În dimineaţa aceea, el se afla pe puntea 
pachebotului Carnaţie, trăgînd cu nesaţ în piept aerul proaspăt 
al mării. Acest aer curat îi alungă ultimele urme ale beţiei. El 
începu să-şi limpezească gîndurile, ceea ce nu era lucru uşor. 
Dar, în sfirşit, izbuti să-şi reamintească întâmplările din ajun, 
mărturisirile lui Fix, fumătoria de opium şi celelalte. 

„E limpede că am fost grozav de beat!” se gîndi ei. „Ce-o 
să spună acum Mr. Fogg?... In orice caz, principalul e că nu am 
scăpat vaporul!” 

Pe urmă amintindu-şi de Fix, se gîndi: 

„Nădăjduiesc că de data asta am scăpat de el! Doar n-o 
avea atita îndrăzneală, ca după toate cite mi-a spus, să vină 
după noi, pe Carnaţie! Un inspector de poliţie, un detectiv pe 
urmele stăpînului meu, învinuit că ar fi prădat Banca Angliei! Pe 
naiba! Mr. Fogg e hoţ tot atit cît sînt eu ucigaş!” 

Dar oare trebuia să-i istorisească toate acestea stăpînului 
său? Era potrivit să-i spună ce rol juca Fix în preajma lor? N-ar fi 
fost mai bine să aştepte întoarcerea la Londra, ca acolo să-i 
povestească cum un agent al poliţiei metropolitane îl urmărise 
în jurul pămîntului - şi să rîdă împreună de această năzdrăvănie? 
Da, fără îndoială, aşa ar fi fost mai bine. În orice caz, în privinţa 
asta mai avea timp de gîndit. Mai grabnic era să-l caute pe Mr. 
Fogg şi să-i ceară iertare pentru incalificabila lui purtare. 

Deci Passepartout se ridică. Marea era răscolită şi vaporul 
se balansa tare. Bravul flăcău, cu picioarele încă moi, ajunse de 
bine, de rău la pupă. Pe punte nu văzu pe nimeni care să 
semene, nici cu stăpînul său, nici cu Mrs. Auda. „Aha, îşi zise el. 
La ora asta Mrs. Auda încă doarme, iar Mr. Fogg şi-a găsit 
desigur vreun jucător de wist şi, după obiceiul lui...” 

Cu acest gînd, Passepartout cobori în solan. Mr. Fogg nu 
era acolo. Flăcăului nostru nu-i mai rămînea de făcut altceva 
decit să întrebe pe comisarul de bord care era cabina domnului 
Fogg. Dar comisarul de bord îi răspunse că nu cunoştea nici un 
călător cu acest nume. 

- Ba să am iertare! stărui Passepartout. E un gentleman 
înalt, rece, destul de retras, însoţit de o doamnă tmara... 

- Nu avem nici o doamnă tînără pe bord, răspunse 
comisarul. De altfel, iată lista călătorilor. Nu ai decît să te uiţi în 
ea. 


Servitorul cercetă lista: într-adevăr numele stăpînului său 
nu era trecut în ea. Citeva clipe rămase năuc, cu capul gol de 


orice gind. 
- Ei asta-i! strigă el apoi. Nu mă aflu pe Carnaţie? 
- Ba da! 
- În drum spre Yokohama? 
- Exact! 


O clipă, Passepartout se temuse că nimerise pe alt vapor. 
Dar dacă acum era sigur că se află pe Carnaţie, tot aşa de sigur 
era că stăpînul său nu se afla aici. 

Asta venea ca o lovitură de trăsnet... şi bietul băiat se 
prăbuşi într-un fotoliu. Deodată simţi că i se face lumină în cap. 
Îşi aminti că vaporul plecase mai devreme, că el trebuia să-şi 
vestească stăpinul despre aceasta, ceea ce nu făcuse! Deci Mr. 
Fogg şi Mrs. Auda rămăseseră la Hong Kong din vina sa! 

Vina sa, da, dar mai cu seamă a acelui trădător care, spre 
a-l despărţi de stăpînul său, pentru a-l face pe acesta să piardă 
vaporul, îl îmbătase! Căci, în sfîrşit, acum înţelegea lucrătura 
inspectorului de poliţie. lar în clipa aceasta, Mr. Fogg, ruinat la 
sigur, cu rămăşagul pierdut, era arestat, poate chiar băgat la 
închisoare!... 

La acest gînd, Passepartout începu să-şi smulgă părul din 
cap. Ah, n-avea să-i cadă o dată în miini ticălosul de Fix, să vadă 
el atunci răfuială! 

În sfîrşit, după primele clipe de descurajare, Passepartout 
îşi recăpătă sîngele rece şi începu să mediteze asupra soartei 
sale. Se afla într-o situaţie, pe care n-ar fi invidiat-o nimeni. 
lată-l în drum spre Japonia... Că avea să ajungă acolo era sigur, 
dar cum să se întoarcă, fără nici un ban în buzunar? Nici un 
şiling, nici măcar un peni! Noroc că preţul călătoriei şi al meselor 
fusese plătit dinainte! Avea deci un răgaz de cinci sau şase zile 
ca să ia o hotărîre. 

Ar fi greu de descris cît mîncă şi cît bău Passepartout în 
timpul acestei călătorii. Mîncă şi bău atit partea lui, cît şi pe a lui 
Mr. Fogg şi pe a doamnei Auda. Mîncă de parcă Japonia, unde 
trebuia să coboare, ar fi fost o ţară pustie, lipsită cu desăvirşire 
de ale gurii. 

În ziua de 13, o dată cu fluxul de dimineaţă, Carnaţie intră 
în portul Yokohama. Aceasta este o escală foarte importantă a 
Pacificului, unde se opresc toate vapoarele poştale şi de călători 


care leagă America de Nord cu China, cu Japonia şi cu insulele 
Malaeze. 

Yokohama se află în golful din faţa oraşului Yeddo! de 
altfel foarte aproape de această mare aşezare omenească, a 
doua capitală a imperiului japonez, odinioară reşedinţa 
taikunului (pe vremea cînd exista încă acest împărat civil) şi 
rivală a marelui oraş Meako, unde locuieşte mikadoul, împăratul 
divin, descendentul zeilor. 

Carnaţie trase la unul din cheiurile Yokohamei, în 
apropierea digurilor de la intrarea portului şi lîngă magaziile 
vămii, în mijlocul unei puzderii de vase aparţinind tuturor 
naţiunilor. 

Passepartout păşi fără nici un fel de tragere de inimă pe 
acest pămînt plin de mistere al Fiilor Soarelui. Nu avea nimic 
mai bun de făcut decit să se lase la voia întîmplării, pornind pe 
străzile Yokohamei. La început văzu în faţa sa un oraş cu totul 
european. 

Casele cu faţade scunde erau împodobite de verande 
susţinute de coloane elegante. Cu străzile lui, cu pieţele, cu 
aocurile, cu antrepozitele, oraşul acoperea tot spaţiul cuprins 
între țărm şi Promontoriul Tratatului. Aici, ca şi la Hong Kong, ca 
şi la Calcutta, mişuna un amestec omenesc de toate rasele: 
americani, englezi, chinezi, olandezi, negustori gata să vindă şi 
să cumpere orice, în mijlocul cărora franţuzul nostru se simţea 
tot aşa de străin ca şi cînd ar fi nimerit în ţara hotentoţilor. 

Passepartout avea o cale sigură să iasă din încurcătură, 
aceea de a se înfăţişa agentului consular francez sau englez de 
la Yokohama; însă nu-i venea la îndemiînă să le povestească 
acestora păţania sa, atît de strîns legată de aceea a stăpinului 
său. Deci, înainte de a recurge la ajutorul lor, voia să încerce alt 
mijloc de scăpare. 

După ce străbătu partea europeană a oraşului, fără ca 
norocul să-i scoată ceva în cale, Passepartout pătrunse în 
cartierele japoneze, hotărit să ajungă, dacă ar fi fost nevoie, 
pînă la Yeddo. 

Partea indigenă a Yokohamei se numeşte Benten, după 
numele unei zeițe a mării adorată de locuitorii insulelor din 
vecinătate. Aici se pot vedea minunate alei de brazi şi cedri, 
porţi sacre cu o arhitectură ciudată, podeţe pierdute printre 


1 Tokio. 


bambuşi şi trestie, temple adăpostite sub acoperişul uriaş şi 
melancolic al cedrilor seculari> mănăstiri în fundul cărora 
lîncezesc preoţi budişti şi credincioşi ai religiei lui Confucius, 
străzi nesfiîrşite de pe care ai putea stringe o recoltă întreagă de 
copii cu obrazul trandafiriu şi cu pomeţii roşii, pui de om des- 
prinşi parcă de pe un paravan indigen, jucîndu-se printre cîini cu 
picioare scurte şi pisici cu blana gălbuie, foarte leneşe şi foarte 
blînde. 

Străzile sînt un furnicar neastîmpărat de oameni: bonzi, 
budişti păşind în procesiuni, bătînd monoton în tamburine, 
yakunini, ofiţeri de vamă sau de poliţie, cu chipie ascuţite la vîrf 
şi cu încrustaţii de lac, cu cîte două săbii la centiron, soldaţi 
îmbrăcaţi în uniforme de pînză albastră cu dungi albe şi înarmaţi 
cu puşti, ostaşi de-ai mikadoului, strînşi ca într-un sac în tunicile 
lor de mătase peste care poartă platoşă şi cămaşă de zale - 
apoi nenumărați militari de toate felurile, căci în Japonia meseria 
de soldat este tot atît de stimată pe cit este de dispreţuită în 
China. Se văd de asemenea, stringători de oboluri, pelerini în 
veşminte lungi şi simpli civili, cu părul lins, negru ca abanosul, 
cu capul mare, cu torsul lung, cu picioarele pipernicite, toţi 
scunzi, cu pielea colorată în toate nuanțele, de la aceea închisă 
a aramei, pînă la albul mat, dar nicidecum galbenă ca a chi- 
nezilor, caracteristică prin care japonezii se deosebesc 
fundamental de aceştia. În sfîrşit, printre trăsuri, cai, purtători 
de  palanchine, printre cărucioare cu perdeluţe, printre 
„norimes” cu pereţii de lac şi „cangos”-uri cu perne moi, 
adevărate litiere de bambus, trec ici, colo, păşind mărunt cu 
picioarele lor micuţe în papuci de piînză, în sandale de pai 
împletit sau în saboţi de lemn cioplit, femei, nu prea frumoase, 
cu ochii traşi spre tîmple, cu sînii căzuţi, cu dinţii înnegriţi după 
cerința modei, purtînd însă cu eleganţă veşmiîntul naţional, „ki- 
monou”, un fel de capot încins cu o eşarfă de mătase, care se 
termină la spate printr-un nod năstruşnic - veşmiînt cunoscut şi 
la Paris şi pe care pariziencele din zilele noastre pare-se că l-au 
împrumutat din Japonia. 

Passepartout se plimbă preţ de citeva ore prin această 
mulţime pestriță, privind totodată şi la ciudatele prăvălii 
îmbelşugat asortate, la bazarele pline de înzorzonata argintărie 
japoneză, la birturile împodobite cu banderole şi cu stegulete, 
dar unde el nu avea voie să intre, la ceainăriile unde se bea cu 


ceaşca plină apă caldă parfumată cu „saki”, lichior scos din orez 
tun 


fermentat, la îmbietoarele fumătorii unde se fumează un 
foarte fin, dar nicidecum opiu, aproape de loc cunoscut în 


Japonia. 


Tot mergind aşa, Passepartout se pomeni la marginea 
oraşului, în plin cîmp, în mijlocul orezăriilor. Aici înfloreau, 
risipindu-şi ultimele culori şi ultimele miresme, camelii 
strălucitoare, dezvoltate ca nişte adevăraţi copaci; iar în grădini 
împrejmuite cu garduri vii de bambus creşteau cireşi, pruni, 
meri, pe care băştinaşii îi cultivă mai mult pentru florile lor decît 
pentru fructe, şi pe care sperietori schimonosite, morişti 
gălăgioase îi apărau contra vrăbiilor, porumbeilor, ciorilor şi 
altor zburătoare nesăţioase. Nu era cedru care să nu adăpos- 
tească un vultur sub ramurile sale majestoase; nu era salcie 
plingătoare să nu ascundă în frunzişul său un bitlan, stînd trist 
într-un picior; în sfîrşit pretutindeni mişunau stăncuţe, rațe, ulii, 
gişte sălbatice şi puzderie de cocori, pe care japonezii îi ţin în 
mare cinste, fiind la ei simbol de viaţă lungă şi fericire. 

Tot rătăcind aşa, Passepartout zări prin iarbă citeva 
micşunele. 

„Bun! îşi zise el. lată cina mea de astă seară!” 

Insă mirosindu-le, văzu că nu aveau nici un parfum. 

„Ce nenoroc!” gîndi bietul băiat. 

E drept că înainte de a cobori de pe Carnaţie mîncase cît îl 
ţinuse pîntecele, ca şi cum ar fi avut o presimţire; însă acum, 
după o zi întreagă de hoinăreală, îşi simţea stomacul foarte gol. 
Băgase de seamă că la măcelăriile din partea locului oile, 
caprele şi porcii lipseau cu desăvirşire şi cum, pe de altă parte, 
ştia că e o nelegiuire să tai boii, singura rezervă pentru nevoile 
agriculturii, ajunsese la concluzia că în Japonia carnea eră foarte 
rară. Într-adevăr, nu se înşela; însă în lipsa cărnii de vită 
stomacul său s-ar fi mulţumit chiar şi cu o halcă de mistreţ sau 
de cerb, sau cu vreo potîrniche, sau cu vreo prepeliţă, în sfîrşit 
cu orice carne de pasăre, sau cu peşte - alimente care 
împreună cu produsele orezăriilor alcătuiesc la japonezi hrana 
aproape exclusivă, însă trebuia să se supună soartei şi să lase 
pe a doua zi grija mîncării. 

Intre timp se făcuse noapte. Passepartout se întoarse în 
oraşul japonez şi porni la întîmplare pe străzile luminate de 
felinare multicolore, privind grupurile de saltimbanci care îşi 
făceau exerciţiile uimitoare, căscînd gura la astrologii ambulanti, 
cu lunetele lor în jurul cărora se îmbulzea mulţimea. Pe urmă se 
duse în radă,, unde ţărmul seînteia de torţe făcute din ramuri 


răşinoase, la lumina cărora pescarii momeau peştii. 

In sfîrşit străzile începură să se golească. După ce 
mulţimea dispăru, îşi făcură apariţia patrule de yakunini. Aceşti 
ofiţeri, în uniformele lor măreţe şi cu marea lor suită, păreau 
nişte ambasadori, ceea ce pe Passepartout îl făcea să spună 
aceeaşi glumă, ori de cite ori apărea o asemenea strălucitoare 
patrulă: 

- la te uită! încă o ambasadă japoneză pleacă în Europa. 

E Capitolul XXIII 
IN CARE NASUL LUI PASSEPARTOUT SE LUNGEŞTE PESTE 
MĂSURĂ 

A doua zi, Passepartout, înfometat şi zdrobit de oboseală, 
îşi spuse că trebuie să măniînce cu orice preţ, şi cu eît mai 
repede, cu atit mai bine. E drept că pentru asta ar fi putut să-şi 
vîndă ceasul, dar mai bine ar fi murit de foame, decit să se 
despartă de el. Acum ori niciodată bravul nostru flăcău trebuia 
să se folosească de glasul cu care îl înzestrase natura, glas 
destul de puternic, dacă nu şi melodios. 

Passepartout ştia cîteva cîntece franţuzeşti şi englezeşti şi 
se hotări să-şi încerce norocul cu ele. Cu siguranţă că japonezii 
erau iubitori de muzică, pentru că la ei totul se făcea în sunetele 
ţambalelor, tam-tam-urilor şi tamburinelor şi ca urmare ar fi fost 
peste putinţă să nu preţuiască talentele unui virtuos european. 


Poate î ea 
concert şi ascultătorii, treziţi pe neaşteptate, nu l-ar fi răsplătit 
pe cîntăreţ aruncîndu-i monede cu chipul mikadoului. 

Tînărul franţuz se hotărî să mai aştepte cîteva ore; însă tot 


hoinărind se gîndi că va părea prea bine îmbrăcat pentru un 
artist ambulant şi atunci luă hotărîrea să-şi schimbe hainele cu 
nişte vechituri mai potrivite cu situaţia sa. Unde mai pui că de 
pe urma acestui schimb putea să-i rămînă şi un rest cu care 
şi-ar fi potolit foamea numaidecit. 

Hotărîrea odată luată, mai rămiînea doar să fie pusă în 
aplicare. Însă bietul Passepartout trebui să umble mult pînă să 
găsească un negustor de haine vechi, căruia să-şi spună păsul. 
Negustorului îi plăcură hainele europene, astfel că puţin mai 
tîrziu, Passepartout ieşi de la el caraghios înveşmiîntat într-un 
vechi chimono japonez şi avind în cap un fel de turban strimb, 
decolorat de timp. În schimb, în buzunarul său sunau cîteva 
monede de argint. 

„Bun, se gîndi el, să-mi închipui că sîntem în carnaval!” 

Prima grijă a lui Passepartout, astfel „japonizat”, fu să 
intre într-o ceainărie cu înfăţişare modestă, unde se ospătă cu 
ceva resturi de carne de pasăre şi cu cîţiva pumni de orez, ca 
omul pentru care masa de prînz rămăsese încă o problemă de 
rezolvat. 

„Acum chestia este să nu-mi pierd capul, îşi zise el, după 
ce se văzu bine aranjat din partea pintecului. Nu pot să-mi 
închipui că aş avea cum să schimb zdrenţele astea pe altele şi 
mai japoneze. Trebuie deci să găsesc un inijloc de a părăsi cit 
mai repede cu putinţă această [ară a Soarelui, despre care voi 
păstra numai amintiri amarnice!” 

Passepartout se gîndi atunci să cerceteze vapoarele care 
plecau spre America. Socotea că ar putea să-şi ofere serviciile 
ca bucătar sau servitor, necerînd drept plată decit călătoria şi 
hrana. Odată ajuns la San Francisco ar fi văzut el cum putea să 
iasă din încurcătură. Important era să traverseze cele patru mii 
şapte sute de mile ale Pacificului, care se întindeau între Japonia 
şi Lumea Nouă. 

Bravul nostru flăcău nu era cituşi de puţin omul care să 
lase să lîincezească o idee. Astfel încît se îndreptă fără pierdere 
de vreme spre portul Yokohama. Însă pe măsură ce se apropia 
de docuri, planul său, care i se păruse aşa de simplu în clipa 
cînd îi venise în minte, i se părea din ce în ce mai irealizabil. De 
ce ar fi fost nevoie de un bucătar sau de un servitor pe un vapor 
american, şi ce încredere putea să inspire el, aşa caraghios cum 
era îmbrăcat? Ce recomandaţii să prezinte? Ce referinţe să 


indice? 

Tocmai cum stătea aşa pe ginduri, privirile îi căzură 
asupra unui afiş uriaş, pe care un fel de clovn îl purta pe străzile 
Yokohamei. Pe afiş scria cele de mai jos, în englezeşte: 


TRUPA JAPONEZĂ DE ACROBAŢI 
A 


ONORABILULUI WILLIAM BATULCAR 


_ ULTIMELE REPREZENTAȚII 
Inainte de plecarea lor în Statele Unite ale 
Americii 
NASURI LUNGI - NASURI LUNGI 
SUB PROTECŢIA DIRECTA A ZEULUI TINGU 
MARE ATRACŢIUNE MARE 


- Statele Unite ale Americii! strigă Passepartout. Tocmai 
ce-mi trebuie mie!... 

El se luă după omul-afiş, şi urmărindu-l ajunse curînd 
înapoi în oraşul japonez. După un sfert de oră se oprea în faţa 
unei mari barăci împodobite cu numeroase steguleţe; pe pereţii 
ei exteriori se vedea pictată, fără nici o perspectivă, însă în 
culori ţipătoare, o trupă întreagă de jongleri. 

Aici era circul onorabilului Batulcar, un fel de Barnum 
american, directorul unei trupe de saltimbanci, jongleri, clovni, 
acrobaţi, echilibrişti, gimnaşti, care după cum spunea afişul 
dădea ultimele sale reprezentații înainte de a părăsi Imperiul 
Soarelui, pentru a se întoarce în Statele Unite. 

Passepartout intră sub un fel de şopron aflat în faţa 
barăcii, şi întrebă de Mr. Batulcar. Acesta apăru în persoană. 

- Ce doreşti? îl întrebă pe noul venit, luîndu-l în prima 
clipă drept un băştinaş. 

- N-aveţi cumva nevoie de vreun servitor? 

- Un servitor, strigă directorul circului, mîngiindu-şi 
bărbuţa deasă şi cenuşie, care îi năpădea pielea de sub bărbie. 
Un servitor! Am doi, ascultători, credincioşi, care nu m-au 
părăsit niciodată şi care fac treabă pe degeaba, numai să le dau 
de mîncare... lată-i! 

Zi cînd acestea, Mr. Batulcar îşi arătă amiîndouă braţele 
vînjoase, brăzdate de vine groase ca nişte coarde de contrabas. 


- Care va să zică, n-aveţi nevoie de mine! 

- De loc. 

- Drace! Mi-ar fi priit grozav să plec cu dumneavoastră. 

- la te uită, zise onorabilul Batulcar, dumneata eşti 
japonez cum sînt eu maimuţă! De ce te-ai îmbrăcat aşa? 

- Se îmbracă omul cum poate! 

- Asta-i adevărat. Eşti francez? 

- Da, parizian, de la Paris. 

- Atunci cu siguranţă că trebuie să ştii să faci strimbături! 

- Pe legea mea, răspunse Passepartout, jignit, văzînd că 
naționalitatea lui provoacă o astfel de întrebare, noi francezii 
ştim să facem strimbături, e drept, dar tot aşa de bine ştiu să le 
facă şi americanii! 

- Adevărat. Ei bine, dacă nu te iau ca servitor, pot să te 
angajez drept clovn. Înţelegi, dragul meu: în Franţa se aduc 
comedianţi străini, iar în străinătate comedianţi francezi. 

- Ah! 

- Eşti destul de voinic? 

- Mai ales cînd mă scol de la masă! 

- Şi ştii să cînţi? 

- Da, răspunse Passepartout, care odinioară luase parte la 
cîteva concerte de stradă. 

- Dar ştii să cînţi cu capul în jos, cu un titirez care se 
învîrteşte pe talpa piciorului stîng şi cu o sabie în echilibru pe 
talpa piciorului drept? 

- Vezi bine! se repezi viitorul saltimbanc, amintindu-şi de 
cele dintii exerciţii din copilărie. 

- Apoi atunci să ştii că asta-i principalul! încheie onorabilul 
Batulcar. 

Angajamentul fu semnat hic et nunc.! 

În sfîrşit, Passepartout îşi găsise o situaţie. Era angajat „la 
toate” în celebra trupă japoneză, lucru nu prea măgulitor, însă 
peste opt zile avea să fie în drum spre San Francisco. 

Reprezentaţia, anunţată cu mare tămbălău de onorabilul 
Batulcar, trebuia să înceapă la ora trei şi deodată formidabilele 
instrumente ale unei orchestre japoneze, tambururi şi 
tam-tam-uri, începură să bubuie la intrare. Se înţelege că 
Passepartout nu putuse studia vreun rol oarecare, dar avea să 
sprijine, pe umerii săi puternici marele exerciţiu numit 


1 Aici şi acum (în limba latină în text). 


„strugurele omenesc”, executat de Nasuri Lungi ale zeului 
Tingu. Acest „great attraction”! al reprezentaţiei trebuia să 
încheie seria exerciţiilor. 

Incă înainte de, ora trei spectatorii năvăliseră în baracă. 
Europeni şi indigeni, chinezi şi japonezi, bărbaţi, femei şi copii se 
îngrămădeau pe banchetele înguste şi în lojele din faţa scenei. 
Muzicanţii intraseră în sală şi orchestra întreagă - gonguri, 
tam-tam-uri, flaute, tamburine şi tobe mari - îşi făcea treaba cu 
furie. 

Această reprezentaţie se asemăna cu toate exhibiţiile de 
acrobati. Dar trebuie să mărturisim că japonezii sînt cei dintii 
echilibrişti din lume. Unul, purtînd un evantai şi mici bucăţi de 
hîrtie, executa exerciţiul aşa de grațios al fluturilor şi al florilor. 
Altul scria repede în aer, cu fumul parfumat al pipei sale, o serie 
de cuvinte albăstrui, care formau un compliment la adresa 
spectatorilor. Unul jongla cu nişte lumiînări aprinse, pe care le 
stingea pe rînd cînd îi treceau prin faţa gurii şi le aprindea din 
nou, una cîte una, fără să întrerupă o singură clipă uimitoarea 
sa scamatorie. Altul prezenta cele mai neverosimile combinaţii 
cu nişte sfirleze care se învirteau; în mîna lui, aceste maşini 
zbîrnîitoare păreau animate de o viaţă proprie în învirtirea lor 
nesfirşită; ele alergau pe ţevi de pipă, pe tăişuri de sabie, pe fire 
de sîrmă - adevărate fire de păr întinse de la un capăt la altul al 
scenei - înconjurau vase mari de cristal, se urcau pe scări de 
bambus, se împrăştiau în toate colţurile, producînd ciudate şi 
armonioase efecte, prin combinarea diferitelor lor tonalități. 
Scamatorii jonglau cu ele şi sfirlezele se învirteau în aer; le 
aruncau ca pe nişte rachete şi ele se învirteau într-una; le vîrau 
în buzunare şi cînd le scoteau, tot se mai învirteau, pînă în clipa 
cînd un -resort ţlestins le făcea să se deschidă ca nişte jerbe de 
artificii! 

De prisos să descriem aici minunatele exerciţii ale 
acrobaţilor şi gimnaştilor trupei. Numerele cu scara, cu prăjina, 
cu ghiuleaua, cu butoaiele, şi altele fură executate cu o precizie 
remarcabilă. Dar cea mai de seamă atracţie a reprezentaţiei era 
jocul acestor „Nasuri Lungi”, uimitori echilibrişti, pe care Europa 
nu-i cunoaşte încă. 

Nasuri Lungi formează o corporație cu totul neobişnuită, 
aflată sub invocaţia directă a zeului Tingu. Îmbrăcaţi ca nişte 


1 Great attraction - mare atracţie (în limba engleză în text). 


eroi din Evul Mediu, ei poartă o splendidă pereche de aripi pe 
umeri. Dar ceea ce-i caracterizează îndeosebi e un nas lung cu 
care îşi împodobesc chipul - şi mai ales întrebuinţarea ce i-o 
dau. Aceste nasuri nu sînt altceva decit nişte bețe de bambus, 
lungi de cinci, de şase, sau chiar de zece picioare, unele drepte, 
altele curbe, unele netede, altele noduroase. Şi tocmai pe 
aceste apendice, fixate foarte solid, îşi desfăşoară ei exerciţiile 
de echilibru. 


O duzină din aceşti sectanţi ai zeului Tingu se culcară pe 
spate, iar ceilalţi se apucară să joace pe nasurile lor, ridicate ca 
nişte paratrăsnete, sărind, zburînd de la unul la altul, executind 
mişcările cele mai neverosimile. 

Pentru sfîrşit se anunţase publicului în mod special 
piramida umană, în care vreo cincizeci de Nasuri Lungi urmau să 
figureze „Carul lui Jaggernaut”. Dar în loc să se aprijine unii pe 


umerii celorlalţi, artiştii onorabilului Batulcar trebuiau să se 
ajute numai cu nasul Ori, unul din cei care formau baza carului 
părăsise trupa, şi cum era destul să fii voinic şi îndeminatic, 
Passepartout fusese ales să-l înlocuiască. 

Desigur că cinstitul flăcău se simţi vrednic de milă cînd - 
tristă amintire a tinereţii sale - îşi puse costumul din Evul Mediu, 
împodobit cu aripi multicolore, şi i se aplică pe faţă un nas de 
şase picioare! Dar, în sfirşit, acest nas era mijlocul lui de trai, 
aşa că se hotărî să meargă înainte. 

Passepartout intră în scenă şi se aşeză lîngă tovarăşii săi, 
care trebuiau să alcătuiască baza „Carului lui Jaggernaut”. Toţi 
se întinseră jos, cu nasul în tavan. A doua serie de echilibrişti se 
aşezară pe aceste lungi apendice, o a treia se căţără deasupra, 
apoi o a patra - şi pe aceste nasuri, care nu erau atinse decit în 
vîrf se ridică îndată un monument omenesc pînă la frizele tea- 
trului. 

Aplauzele începură să răsune şi instrumentele orchestrei 
izbucniră ca nişte tunete, cînd deodată piramida se clătină, 
echilibrul se rupse, unul din nasurile de la bază dispăru şi 
monumentul-se prăbuşi ca un castel alcătuit din cărţi de joc... 

Era vina lui Passepartout care îşi părăsise postul, sărise 
peste rampă fără ajutorul aripilor sale şi, agăţindu-se de galeria 
lojilor din dreapta, căzuse la picioarele unui spectator, strigînd: 

- Ah, stăpînul meu! Stăpînul meu! 

- Dumneata? 

- Eu! 

- Ei, atunci, repede la vapor, băiete! 

Mr. Fogg, Mrs. Auda, care-l întovărăşise, şi Passepartout 
străbătură în goanăv coridoarele şi se repeziră afară din baracă. 
Dar la ieşire dădură de onorabilul Batulcar, furios, care reclama 
daune pentru  „stricăciuni”. Phileas Fogg îi potoli furia 
aruncîndu-i o mînă de bancnote. Şi, la ora şase şi jumătate, în 
clipa cînd vaporul american se pregătea să plece, Mr. Fogg şi 
Mrs. Auda puneau piciorul pe punte urmaţi de Passepartout, cu 
aripile în spinare şi pe chip cu nasul de şase picioare, pe care 
încă nu apucase să şi-l smulgă! 


A i Capitolul XXIV | 
IN CURSUL CARUIA SE TRAVERSEAZA OCEANUL PACIFIC 
Se înţelege de la sines ce se întimplase în faţa Şanhaiului. 


Semnalele făcute de Tankadere fuseseră zărite de pe vaporul de 
Yokohama. Căpitanul, văzînd pavilionul în bernă, îşi îndreptase 
vasul spre mica goeletă. Citeva clipe după aceea, Phileas Fogg, 
plătindu-şi călătoria cu preţul convenit, punea în mîna 
căpitanului John Bunsby cinci sute cincizeci de livre (14.750 fr.). 
Apoi, onorabilul gentleman, Mrs. Auda şi Fix se urcaseră pe 
bordul  steamerului, care îndată porni spre Nagasaki şi 
Yokohama. 

Sosit la Yokohama dimineaţa, 14 noiembrie, la ora 
reglementară, Phileas Fogg îl lăsase pe Fix să-şi vadă de 
treburile sale şi se urcase pe bordul vasului Carnaţie. 

Aici află spre marea bucurie a doamnei Auda - şi poate şi 
a sa, deşi nu lăsa să se observe prin nimic - că francezul 
Passepartout sosise în adevăr în ajun la Yokohama. 

Phileas Fogg, care trebuia să se îmbarce chiar în ace- 
eaşi.seară pentru San Francisco, porni Humaidecit în căutarea 
servitorului său. El se adresă, dar zadarnic, agenţilor consulari 
francez şi englez; apoi, după ce străbătuse fără nici: un rezultat 
străzile Yokohamei şi îşi pierduse nădejdea de a-l mai găsi pe 
Passepartout, întâmplarea, sau poate un fel de presimţire îl făcu 
să intre în baraca onorabilului Batulcar. Desigur că Mr. Fogg nu 
şi-ar fi recunoscut servitorul sub caraghioasa lui îmbrăcăminte 
de clovn, dar acesta, cum stătea cu faţa-n sus, îşi zări stăpînul 
într-o lojă. El nu putu să-şi stăpînească o mişcare a nasului. De 
aici stricarea echilibrului şi tot ceea ce urmase. 

lată ce află Passepartout chiar din gura doamnei Auda, 
care îi povesti cum călătorise pe goeleta Tankadere de la Hong 
Kong la Yokohama, în tovărăşia unui oarecare Fix. 

Auzind numele lui Fix, Passepartout nici măcar nu clipi. Se 
gîndea că nu venise momentul să-i spună stăpiînului său ceea ce 
se întimplase între el şi inspectorul de poliţie. Aşa încît, 
povestindu-şi la rîndul său păţania, tînărul franţuz se învinui şi 
îşi ceru iertare numai pentru că se îmbătase cu opiu într-o 
fumătorie din Hong Kong. 

Mr. Fogg ascultă cu răceală această povestire şi nu 
răspunse nimic, apoi deschise servitorului său un credit 
îndestulător ca el să-şi procure pe bord nişte haine mai potrivite. 
Şi, în adevăr, nu trecuse nici o oră, şi cinstitul nostru flăcău, 
care-şi tăiase nasul şi aruncase aripile, nu mai avea nimic pe el 
care să amintească de sectantul zeului Tingu. 


Vaporul care mergea de la Yokohama la San Francisco 
aparţinea Companiei „Pacific Mail Steam” şi se numea General 
Grant. Era un vapor mare, cu zbaturi, de două mii cinci sute de 
tone, bine amenajat şi putînd atinge o mare viteză. O cumpănă 
uriaşă montată pe punte se balansa necontenit; la unul din 
capetele ei era articulat pistonul maşinii, la celălalt o bielă care 
transforma mişcarea lineară în mişcare circulară şi acţiona 
direct asupra axului zbaturilor. General Grant avea greementul 
unei goelete cu trei catarge, cu o mare suprafaţă de velatură, 
care îi sporea în chip simţitor viteza. Mergînd cu douăsprezece 
mile pe oră, nu-i trebuiau mai mult de douăzeci şi una de zile 
spre a traversa Pacificul. Phileas Fogg era deci îndreptăţit să 
creadă că ajuns în ziua de 2 decembrie la San Francisco, la 11 
ar fi putut fi la New York, iar la 20 la Londra, cu cîteva ore mai 
devreme decît acea dată fatală de 21 decembrie. 

Pe bordul vasului eraul numeroşi călători, englezi, mulţi 
americani, apoi o adevărată emigrare de coolişi spre America şi 
un oarecare număr de ofiţeri din armata Indiilor, care-şi foloseau 
concediul făcînd înconjurul lumii. 

În timpul acestei traversări nu se produse nici un accident 
nautic. Vaporul, susţinut de zbaturile lui mari, echilibrat de 
velatură, se balansa puţin. Oceanul Pacific îşi îndreptăţea destul 
de bine numele. Mr. Fogg era tot aşa de calm, tot aşa de puţin 
comunicativ că de obicei. Tînăra sa tovarăşă se simţea din ce în 
ce mai legată de acest om, dar prin altfel de legături decit acele 
ale recunoştinţei. Această natură liniştită, în fond aşa de ge- 
neroasă, o impresiona mai!'mult decit ar fi crezut, şi aproape 
fără voie se lăsa dusă de sentimente, care parcă nu aveau nici o 
înrîurire asupra enigmaticului Fogg. 

De altfel, Mrs. Auda se interesa foarte mult de planurile 
gentlemanului, arătîndu-se îngrijorată de piedicile care ar fi 
putut zădărnici reuşita călătoriei. Tinăra femeie discuta adeseori 
cu Passepartout, care citea printre tcuvirite în inima ei. Acest 
flăcău cinstit; avea acum o încredere oarbă în stăpiînul său; el nu 
mai contenea cu laudele în ceea ce privea cinstea, 
generozitatea, devotamentul lui Phileas Fogg; apoi o asigură pe 
Mrs. 

Auda de sfîrşitul fericit al călătoriei, repetînd că partea cea 
mai grea se terminase, că ieşiseră din ţinuturile fantastice ale 
Chinei şi Japoniei, că se reîntorceau în regiuni civilizate şi că, în 


sfîrşit, un tren de la San Francisco la New York, iar de la New 
York la Londra un transatlantic ar fi, fără îndoială, de ajuns spre 
a termina acest imposibil ocol al pămîntului în termenul 
prevăzut. 

După nouă zile de la părăsirea Yokohamei, Phileas Fogg 
străbătuse exact jumătatea globului pămîntesc. 

In adevăr, la 23 noiembrie, General Grant trecea me- 
ridianul o sută optzeci, acela pe care se află, în emisfera 
australă, antipodul Londrei. E drept că din cele optzeci de zile 
avute la dispoziţie, Phileas Fogg întrebuinţase cincizeci şi două 
şi de aici înainte nu-i mai rămiîneau decit douăzeci şi opt. Dar 
trebuie spus că dacă gentlemanul nostru se afla la jumătatea 
drumului „numai prin diferenţa meridianelor”, în realitate el 
străbătuse mai mult de două treimi din drum. În adevăr, ce 
ocoluri forţate, de la Londra la Aden, de la Aden la Bombay, de 
la Calcutta la Singapore, de la Singapore la Yokohama ! 

Dacă ar fi mers circular pe paralela a cincizecea, pe care 
se află Londra, distanţa n-ar fi fost decit de aproape 
douăsprezece mii de mile, în vreme ce, din cauza mijloacelor de 
locomoţie, Phileas Fogg era silit să parcurgă douăzeci şi şase de 
mii, din care pînă la data de 23 noiembrie făcuse aproape 
şaptesprezece mii cinci sute. Dar acum drumul era drept, şi Fix 
nu se mai 'ţinea după ei ca să le tot pună beţe-n roate! 

In această zi de 23 noiembrie, lui Passepartout îi fu dat să 
încerce o mare bucurie. Ne amintim că încăpăţinatul nostru 
flăcău îşi ţinea faimosul său!ceas de familie neschimbat după 
ora Londrei, socotind ca greşite toate orele ţărilor pe care le 
străbătuse. Ori, în acea zi, cu toate că nu-l dăduse nici înainte, 
nici înapoi, ceasul său arăta la fel cu cronometrul de pe bord. 

Se înţelege de la sine că Passepartout triumfa. Tare ar fi 
vrut să ştie ce ar mai fi putut spune acuma Fix, dacă s-ar fi aflat 
acolo! 

Al naibii ticălos, ce de poveşti îmi spunea despre me- 
ridiane, despre soare, despre lună! repeta în sinea sa 
Passepartout. Hm! Ce soi de oameni! Dacă te-ai lua după ei, s-ar 
duce dracului ceasornicele! Eram sigur că, mai curînd sau mai 
tîrziu, soarele se va hotărî s-o ia după ceasul meu!...” 

Dar el nu stia un lucru: că dacă cadranul ceasornicului său 
ar fi fost divizat în douăzeci şi patru de ore, cum sînt 
ceasornicele italiene, n-ar fi avut nici un motiv să se laude, căci 


la nouă dimineața, după ora  bordului,  arătătoarele 
instrumentului său ar fi arătat nouă seara, adică douăzeci şi una 
de ore după miezul nopţii - exact diferenţa care există între 
Londra şi al o sută optzecelea meridian. 

Dar dacă Fix ar fi fost în stare să-i explice acest rezultat 
pur fizic, Passepartout, chiar dacă l-ar fi înţeles, ar fi fost cu 
siguranţă incapabil să-l admită. Şi, în orice caz, dacă, prin 
absurd, inspectorul de poliţie s-ar fi arătat pe neaşteptate în faţa 
lui, este probabil că Passepartout, care avea de ce să-i poarte 
pică, ar fi discutat cu el cu totul alt subiect şi cu totul în alte 
condițiuni. 

Dar unde se afla Fix în acel moment?... 

Fix era chiar pe bordul vaporului General Grant. 

In adevăr, sosind la Yokohama, agentul îl părăsise pe Mr. 
Fogg, pe care spera să-l întîlnească din nou în timpul zilei, şi se 
dusese numaidecit la consulatul englez. 

Acolo, găsise în sfîrşit mandatul, care, venind pe urma lui 
de la Bombay, avea patruzeci de zile de cînd era emis - şi venise 
de la Hong Kong cu acelaşi Carnaţie, pe bordul căruia credeau 
că se află detectivul. Închipuiţi* vă decepţia lui Fix! Mandatul nu 
mai folosea la nimic, căci Mr. Fogg părăsise posesiunile engleze! 
Spre a-l putea aresta acum era nevoie de un act de extrădare! 

„Fie! îşi zise detectivul, după primul moment de mînie. 
Mandatul meu nu mai este bun aici, dar va fi în Anglia. Ticălosul 
acesta face impresia că vrea să se întoarcă în patrie, crezînd că 
poliţia i-a pierdut urma. 

Bine! îl voi urma pînă acolo. Cît despre bani, să dea 
dumnezeu să mai rămînă ceva din ei! Dar cu călătoria asta, cu 
bacşişurile, cu procesul, cu amenzile, cu elefanții, cu tot felul de 
cheltuieli, omul meu a şi lăsat mai mult de cinci mii de lire în 
drumul lui. Eh, la urma urmelor, Banca e bogată!” 

Luînd deci hotărîrea să-l urmărească mai departe pe 
răufăcător, el se îmbarcă pe General Grant. Era pe bord, cînd 
sosiră Mr. Fogg şi Mrs. Auda. Spre inarea lui surprindere, îl 
recunoscu şi pe Passepartout, sub costumul său de clovn, de 
aceea se “ascunse repede în cabina sa, spre a evita o explicaţie 
care putea compromite totul. Mulțumită numărului mare de 
călători, socotea să nu fie zărit de duşmanul său, cînd, chiar în 
aceeaşi zi, se găsi faţă-n faţă cu el pe puntea de la prova. 

Passepartout sări asupra lui, fără altă explicaţie, şi, spre 


marea plăcere a unor americani care pariară imediat pentru el, 
administră nenorocitului inspector o bătaie zdravănă, care 
demonstra marea superioritate a boxului francez asupra boxului 
englez. 

După ce isprăvi, franţuzul se simţi mai liniştit şi mai 
uşurat. Fix se ridică, într-o stare destul de proastă şi, privindu-şi 
adversarul, îl întrebă cu răceală: 

- Ai terminat? 

- Da, pentru moment. 

- Atunci, vino să stăm de vorbă. 

- Să... 

- În interesul stăpînului dumitale! 

Impresionat de acest sînge rece, Passepartout îl urmă pe 
inspectorul de poliţie şi se aşezară amîndoi într-un ungher, la 
prova. 

- M-ai burduşit! începu Fix. Bine. Acum, ascultă-mă. Pînă 
azi am fost adversarul domnului Fogg, dar acum sînt de partea 
lui. 

- În sfîrşit! strigă Passepartout. Te-ai convins că e un om 
cinstit? 

- Nu! răspunse rece Fix. Îl cred un ticălos... St! stai liniştit 
şi lasă-mă să vorbesc. Atita vreme cît domnul Fogg se afla în 
posesiunile engleze, am avut interesul să-l întirzii, fiindcă 
aşteptam un mandat de arestare. 

Am făcut totul pentru asta: am ridicat împotriva lui pe 
preoţii din Bombay, te-am îmbătat la Hong Kong, te-am 
despărţit de stăpînul dumitale, l-am făcut să piardă vaporul de 
Yokohama... 

Passepartout asculta, cu pumnii strînşi. 

- Acum, reluă detectivul, s-ar părea că domnul 

Fogg se întoarce în Anglia. Fie, îl voi urma! Dar de azi 
înainte voi pime tot atita grijă şi zel să înlătur piedicile din 
drumul lui, cît am pus mai înainte ca să le ridic. Vezi, prin 
urmare, că jocul meu s-a schimbat - şi s-a schimbat pentru că 
acesta este interesul meu. 

Adaug că interesul dumitale este acelaşi cu al meu, căci 
numai în Anglia vei şti dacă ai fost în serviciul unui tîlhar sau al 
unui om de treabă! 

Passepartout asculta foarte atent, şi la urmă ajunse la 
convingerea că Fix vorbea cu bună credinţă. 


- Sîntem prieteni? întrebă detectivul. 

- Prieteni? Nu! Aliați, da, pînă la dovada contrarie, căci la 
cel mai mic semn de trădare îţi sucesc gitul. 

- De acord! încheie liniştit inspectorul de poliţie. 

Unsprezece zile după aceea, la 3 decembrie, General 
Grant intra în golful Porții de Aur şi sosea la San Francisco. 

Mr. Fogg nu era nici în pierdere, nici în cîştig cu vreo zi. 

Capitolul XXV 
ÎN CARE SE FACE O SCURTĂ DESCRIERE A ORAŞULUI SAN 
FRANCISCO ÎNTR-O ZI DE MITING 

Era ora şapte dimineaţa, cînd Phileas Fogg, Mrs. Auda şi 
Passepartout puseră piciorul pe continentul american - dacă se 
poate da acest nume cheiului plutitor pe care debarcaseră. 
Aceste cheiuri, urcînd şi coborînd o dată cu mareele, uşurează 
încărcatul şi  descărcatul vapoarelor. |n lungul lor se 
îngrămădesc clipere de toate mărimile, vapoare de toate 
naţionalităţile şi acele vase numite steam-boats, cu mai multe 
punți, etajate, care fac curse pe Sacramento şi pe afluenții săi. 
Se îngrămădesc de asemenea pe aceste cheiuri produsele unui 
comerţ care se întinde pînă în Mexic, în Peru, în Chile, în Brazilia, 
în Europa, în Asia, în toate insulele Oceanului Pacific. 

În bucuria lui de a pune în sfîrşit piciorul pe pămînt 
american, Passepartout crezu de cuviinţă să debarce, executind 
cu măiestrie un salt periculos. Dar aterizind pe chei, ale cărui 
scînduri erau putrede, fu cît pe ce să treacă prin ele. Foarte 
zăpăcit de felul cum „pusese piciorul” pe noul continent, flăcăul 
nostru scoase un strigăt din adîncul rărunchilor, care făcu să-şi 
ia zborul un cîrd de cormorani şi pelicani, oaspeţi obişnuiţi ai 
acestor cheiuri plutitoare. 

Îndată ce debarcă, Mr. Fogg se interesă cînd pleca primul 
tren spre New York, şi află că la ora şase seara; avea deci o zi 
întreagă de petrecut în San Francisco. 

Centenarul chemă o FETEI în care se urcă împreună 
cu Mrs. Auda, şi Passepartout se căţără pe capră; vehiculul, care 
se plătea trei dolari cursa, se îndreptă spre International-Hotel. 

Din locul înalt unde se afla, Passepartout cerceta cu viu 


interes marele oraş american; străzi largi, case joase bine 
aliniate, biserici şi temple în stil gotic anglo-saxon, docuri 
imense, antrepozite ca nişte palate, unele de lemn, altele de 
cărămidă; pe străzi, trăsuri numeroase, omnibuze, tramvaie, iar 
pe trotuare, puzderie de oameni, nu numai americani şi 
europeni, ci şi chinezi şi indieni, care puteau să însemne o 
populaţie de peste două sute de mii de suflete. 

Passepartout fu destul de surprins de ceea ce vedea în 
faţa ochilor. El crezuse că debarcă tot în aşezarea legendară de 
la 1849, în oraşul bandiţilor, incendiatorilor şi asasinilor veniţi 
aici în grabă în căutarea pepitelor de aur - imens balamuc al 
tuturor declasaţilor, unde oamenii jucau la noroc pulberea de 
aur, cu revolverul într-o mînă şi cu cuțitul în alta. Dar aceste 
„frumoase timpuri” trecuseră. San Francisco se înfăţişa acum ca 
un mare oraş comercial. Turnul înalt al primăriei, unde vegheau 
paznicii, domina toată această îngemănare de străzi şi de 
bulevarde, care se întretăiau în unghiuri drepte, şi între care se 
întindeau mici grădini verzi, apoi cartierul chinez, care părea a fi 
importat din Imperiul Ceresc într-o cutie cu jucării. Nu se mai 
vedeau vestitele sombreros, nici cămâăşile roşii după moda 
căutătorilor de aur, nici indienii cu capul împodobit cu pene, ci 
pălării de mătase şi haine negre, pe care le purtau un mare 
număr de gentlemeni dedaţi unei activităţi febrile. 

Unele străzi, între altele Montgommery-street amintind 
Regent Street de la Londra, sau Bulevardul Italienilor de la Paris, 
ca şi Broadway-ul New York-ez - erau mărginite de magazine 
strălucitoare, care expuneau în vitrinele lor produsele lumii 
întregi. 

Cînd Passepartout sosi la  International-Hotel, avea 
impresia că se află încă în Anglia. 

Parterul hotelului era ocupat de un imens „bar”, un fel de 
bufet, unde oricine putea să măniînce pe gratis. 

Se servea carne rece, supă de stridii, biscuiţi şi cester, 
fără ca muşteriul să-şi deschidă punga. El nu plătea decit 
băutura, bere blondă, porto sau Xeres, dacă voia să se 
răcorească. Lui Passepartout asta i se păiu „foarte american”. 

Restaurantul hotelului era confortabil. Mr. Fogg şi Mrs. 
Auda se instalară la o masă, unde fură serviţi din belşug în 
farfurii foarte mici, de către nişte chelneri negri, avînd cea mai 
neagră culoare cu putinţă. 


După masă, gentlemanul nostru, împreună cu tovarăşa 
sa, părăsi hotelul, spre a se duce la birourile consulului englez, 
ca să-şi vizeze paşaportul. Pe trotuar îşi găsi servitorul, care-l 
întrebă dacă, înainte de a lua trenul Pacificului, n-ar fi cuminte 
să cumpere citeva duzini de carabine Enfield şi de revolvere 
Colt. Passepartout auzise vorbindu-se despre siuşi şi pawnieşi 
care opresc trenurile întocmai ca nişte tilhari spanioli. Mr. Fogg 
răspunse că ar fi o precauţie inutilă, dar îi dădu mină liberă să 
facă după cum voia. Apoi se îndreptă spre birourile agentului 
consular. 

Nu făcuse nici două sute de paşi, cînd „printr-o ne- 
maipomenită întîmplare” dădu nas în nas cu Fix. Inspectorul se 
arătă foarte surprins. Cum? Traversaseră Pacificul împreună fără 
să se întîlnească pe bord?... În orice caz, Fix nu putea fi decit 
onorat de a revedea pe gentlemanul căruia îi datora atita, şi, 
interesele sale chemîndu-l în Europa, va fi încîntat să-şi continue 
călătoria într-o tovărăşie atît de plăcută. 

Mr. Fogg răspunse că diînsul va fi cel onorat şi Fix - care 
ţinea să nu-l piardă de loc din vedere - îi ceru voie să viziteze 
împreună acest ciudat oraş San Francisco. Gentlemanul 
încuviinţă. 

lată-i deci pe Mrs. Auda, Phileas Fogg şi Fix hoinărind pe 
străzi. Ei se pomeniră îndată în Montgommerystreet, unde 
mulţimea nu mai avea număr. Oamenii se îmbulzeau pe 
trotuare, în mijlocul drumului, pe liniile de tramvaie, cu toată 
trecerea necontenită a vehiculelor, în pragul prăvăliilor, la 
ferestrele tuturor caselor şi chiar pe acoperişuri... Prin mijlocul 
mulţimii se strecurau oameni-afişe, steaguri şi banderole 
fluturau în vînt, de pretutindeni izbucneau strigăte: 

- Ura pentru Kamerfield! 

- Ura pentru Mandiboy! 

Era un miting. Cel puţin aşa gindea Fix şi el împărtăşi 
părerea sa domnului Fogg, adăugind: 

- Poate am face bine să nu ne amestecăm în gloata asta: 
să nu ne pomenim cu vreun pumn. 

- In adevăr! răspunse Phileas Fogg. Şi pumnii, oricît ar fi ei 
de politici, tot pumni rămîn! 

Auzind această observaţie, Fix se socoti dator să zim- 
bească. Apoi, spre a nu fi prinşi în învălmăşeală, se urcară 
cîteşitrei pe platforma unei scări care ducea pe o terasă, aflată 


deasupra străzii Montgommery. În faţa lor, de partea cealaltă a 
străzii, între taraba unui negustor de cărbuni şi magazinul unui 
vînzător de petrol, era organizat un birou în aer liber, către care 
păreau că se îndreaptă diferitele curente ale mulţimii. 

Şi acum, ce era cu acest miting? Ce anume îl prilejuise? 
Phileas Fogg habar n-avea. Era vorba de numirea unui înalt 
funcţionar militar sau civil, a unui guvernator de stat, sau a unui 
membru al Congresului? Aşa s-ar fi putut crede, avînd în vedere 
nemaipomenita animaţie care stăpinea oraşul. 

În clipa aceea în mulţime se stîrni o mişcare largă. Toate 
braţele erau în sus. Unele, cu pumnii strinşi, parcă se agitau 
ridicîndu-se şi lăsîndu-se repede în jos, în mijlocul strigătelor - 
fără îndoială un mod energic de a formula iun vot. Masa de 
oameni, împinsă înapoi, se frămînta, străbătută de virtejuri. 
Steagurile se clătinau, dispăreau o clipă şi reapăreau în zdrenţe. 
Mişcarea mulţimii se propaga pînă la scară, în timp ce capetele 
se mişcau la suprafaţă, ca o mare răscolită brusc de vijelie. 

Numărul pălăriilor negre se micşora văzînd cu ochii, şi cea 
mai mare parte dintre ele părea că şi-au pierdut din înălţimea 
lor normală. 

- Evident, e un miting, observă Fix, şi cauza care l-a 
provocat trebuie să fie pasionantă. Nu m-aş mira de loc să fie 
iarăşi vorba de chestiunea „Alabama”, deşi aceasta a fost 
rezolvată. 

- Poate, răspunse simplu Mr. Fogg. 

- În orice caz, doi campioni sînt faţă-n faţă, onorabilul 
Kamerfield şi onorabilul Mandiboy. 

Mrs. Auda, la braţul lui Phileas Fogg, privea surprinsă 
această scenă furtunoasă, iar Fix se pregătea să întrebe pe unul 
din vecini din ce pricină se frămiîntă astfel poporul, cînd deodată 
se stirni o mişcare şi mai puternică. Uralele, însoţite de injurii, se 
dublară. Nu se mai vedea nici o mînă, ci numai pumni, 
pretutindeni. 

Cei din trăsurile oprite, din omnibuzele care nu mai pu- 
teau înainta schimbau cu ceilalţi ghionturi îndesate. 

Toate obiectele serveau drept proiectile. Cizme şi pantofi 
descriau în aer traiectorii lungi şi în vociferările mulţimii părea 
chiar că se amestecă detunăturile naţionale ale unor revolvere. 

Gloata ajunse la scară şi se îmbulzi pe primele trepte. 

Unul din partide era desigur respins, fără ca spectatorii 


neinformaţi să-şi poată da seama dacă victoria era de partea 
onorabilului Mandiboy sau a lui Kamerfield. 

- Cred că e mai bine să ne retragem, zise Fix, care nu 
ţinea ca „omul său” să primească vreo lovitură sau să i se 
întîmple cine ştie ce. Dacă aici e cumva vorba de Anglia şi dacă 
îşi dau seama că sîntem englezi, putem să ieşim prost de tot în 
învălmăşeala asta! 

- Un cetăţean englez... dădu să răspundă Phileas Fogg. 

Dar gentlemanul nu-şi putu sfîrşi fraza. În spatele lui, de 
pe terasa din partea de sus a scării, porniră urlete 
înspăimîntătoare. Lumea striga: 

- Ura!... Hip-hip ura pentru Mandiboy! 

Era un grup de alegători care soseau în ajutor, luînd prin 
flanc pe partizanii lui Kamerfield. 

Mr. Fogg, Mrs. Auda şi Fix se găsiră între două focuri. 

Era prea tirziu ca să mai fugă - şi era peste putinţă să ţină 
piept acestui torent de oameni înarmaţi cu bastoane plumbuite 
şi cu măciuci. Cei doi bărbaţi, care se străduiau s-o apere pe 
tinăra femeie, se pomeniră îmbrinciţi cu brutalitate. Flegmatic 
ca de obicei, Mr. Fogg încercă să se apere cu pumnii, aceste 
arme naturale pe care natura le-a dăruit oricărui englez, dar 
zadarnic. 

Un vlăjgan cît toate zilele, cu un barbişon roşu, cu faţa 
sîngerie, cu umerii largi, care părea a fi şeful bandei, ridică un 
pumn uriaş asupra lui - şi desigur că l-ar fi strivit cu sete, dacă 
Fix, din devotament, nu l-ar fi împins în lături pe gentleman, 
primind lovitura în locul său. Sub pălăria de mătase a 
detectivului, transformată în simplă tocă, crescu pe loc un 
enorm cucui. 

- Yancheule! exclamă Mr. Fogg, aruncînd adversarului său 
o privire de profund dispreţ. 

- Englezule! răspunse celălalt. 

- Ne vom mai întîlni! 

- Cînd ţi-o plăcea! Numele dumitale? 

- Phileas Fogg. Al dumitale? 

- Colonel Stamp W. Proctor. 

Cu aceste cuvinte vijelia trecu. Fix, care fusese trîntit pe 
jos, se ridică anevoie, cu îmbrăcămintea ferfeniţă, dar fără răni 
serioase. Haina sa de călătorie se sfişiase în două părţi inegale, 
iar pantalonii semănau cu acei chiloţi pe care unii indieni - 


chestie de modă - nu-i pun decît după ce mai întîi i-au tăiat în 
fund. Dar, într-un cuvînt, Mrs. Auda fusese cruţată, şi numai 
detectivul se alesese cu o lovitură de pumn. 

- Mulţumesc! i se adresă Mr. Fogg acestuia, îndată ce 
ieşiră din mulţime. 


- N-aveţi pentru ce! răspunse Fix. Dar acum haideţi 
repede. 
- Unde? 


- La un negustor de confecţii. 

În adevăr această vizită era necesară. Hainele lui Phileas 
Fogg şi ale lui Fix atiîrnau în zdrenţe, ca şi cum cei doi 
gentlemeni s-ar fi bătut în numele onorabililor Kamerfield şi 
Mandiboy. 

O oră mai tirziu, îmbrăcaţi şi pieptănaţi cuviincios, se 
întoarseră la International-Hotel. 

Aici Passepartout îşi aştepta stăpînul, înarmat cu o 
jumătate de duzină de revolvere-pumnal, cu şase focuri şi cu 
aprindere centrală. Văzîndu-l pe Fix în tovărăşia domnului Fogg, 
fruntea lui Passepartout se încreţi, dar după ce Mrs. Auda îi 
povesti în cîteva cuvinte cele întâmplate, flăcăul se însenină. Era 
limpede, Fix nu se mai purta ca un duşman ci ca un aliat - deci 
îşi ţinea cu vintul. 

După ce prînziră, fu adus un coach, cu care călătorii să se 
ducă la gară, împreună cu bagajele lor. Cînd să se urce în 
trăsură, Mr. Fogg întrebă pe Fix: 

- L-aţi mai văzut pe acel colonel Proctor? 

- Nu, răspunse detectivul. 

- Mă voi întoarce în America pentru a-l găsi, continuă 
Phileas Fogg cu răceală. Nu se poate ca un cetăţean englez să 
se lase tratat în felul acesta. 

Inspectorul zimbi fără să răspundă. Dar, după cum se 
vede, Mr. Fogg făcea parte din acea rasă de englezi care, dacă 
nu admit duelurile în ţara lor, se bat în străinătate, cînd e vorba 
să-şi apere onoarea. 

La ora şase fără un sfert, călătorii ajunseră la gară, unde 
găsiră trenul gata de plecare. 

În clipa cînd Mr. Fogg voia să se urce în vagon, văzu un 
funcţionar, de care se apropie şi-l întrebă: 

- Dragul meu, n-au fost astăzi ceva tulburări în San 
Francisco? 

- A fost un miting, domnule, răspunse funcţionarul. 

- Totuşi, am observat oarecare mişcare pe străzi. 

- A fost vorba numai de un miting organizat pentru o 
alegere. 

- Alegerea unui general comandant, desigur! continuă Mr. 
Fogg. 

- Nu, domnule, a unui judecător. 

Auzind acest răspuns, gentlemanul nostru se urcă în 


vagon şi trenul porni cu toată viteza. 
_ Se Capitolul XXVI 
IN CARE SE CALATOREŞTE CU TRENUL EXPRES PE CALEA 
FERATA A PACIFICULUI 

„Ocean to Ocean” - astfel zic americanii şi aceste trei 
cuvinte ar trebui să fie numele generic al acelui „grand trunk” 
care traversează Statele Unite ale Americii în partea lor cea mai 
largă. Dar, în realitate, „Pacific rail-road” e alcătuit din două 
părţi distincte: „Central Pacific”, între San Francisco şi Ogden şi 
„Union Pacific” între Ogden şi Omaha. Aici se întîlnesc cinci linii, 
care asigură oraşului Omaha legături foarte dese cu New 
York-ul. 

New York şi San Francisco sînt deci unite acum printr-o 
panglică de metal neîntreruptă, care nu măsoară mai puţin de 
trei mii şapte sute optzeci şi şase de mile. Între Omaha şi Pacific 
drumul de fier străbate o regiune încă plină de indieni şi de fiare 
sălbatice - ţinut întins pe care mormonii au început să-l 
colonizeze către 1845, după ce fuseseră alungaţi din Illinois. 

Odinioară, chiar în împrejurările cele mai prielnice, 
trebuiau şase luni spre a merge de la New York la San Francisco. 
Acum sînt de ajuns şapte zile. 

In 1862, cu toată opoziţia deputaţilor din sud, care voiau o 
cale ferată mai apropiată de ţinuturile lor, traseul rail-road-ului 
fu stabilit între paralelele a patruzeci şi una şi a patruzeci şi 
doua. Mult regretatul preşedinte Lincoln hotărî el însuşi ca noua 
linie să pornească din oraşul Omaha, statul Nebraska. Lucrările 
fură începute îndată şi conduse în acel stil american, care nu se 
încurcă în hîrţoage şi birocraţie. Rapiditatea lucrului nu trebuia 
să păgubească cu nimic buna lui execuţie. În prerie se înainta cu 
o milă şi jumătate pe zi. O locomotivă, mergind pe şinele 
aşezate în ajun, aducea şinele pentru a doua zi şi îşi continua 
drumul pe măsură ce ele erau fixate. 

Pe parcursul său „Pacific Railroad” are mai multe 
ramificații, în statele Ilowa, Kansas, Colorado şi Oregon. 

Pornind de la Omaha, el urmează Platte-river de-a lungul 
malului stîng, pînă la vărsarea braţului de nord, îşi continuă 
drumul de-a lungul braţului de sud, traversează terenurile 
Laramiei şi Munţii Wahsatch, înconjoară Lacul Sărat, ajunge la 
Lake-Salt-City, capitala mormonilor, se înfundă în valea Tuillei, 
străbate pustiul american, Munții Cedar şi Humboldt, 


Humbolat-river, Sierra Nevada şi coboară pe lingă Sacramento 
pînă în Pacific, fără ca pe tot acest traseu să întiîlneşti o pantă 
care să urce mai mult de o sută douăzeci de picioare la milă, 
chiar în traversarea Munţilor Stîncoşi. 

Astfel se prezenta această lungă arteră pe care trenurile o 
străbăteau în şapte zile, şi care avea să permită onorabilului 
Phileas Fogg - cel puţin după cum spera el - ca la 11 ale lunii să 
ajungă la New York, de unde să ia vaporul de Liverpool. 

Vagonul în care se urcase gentlemanul nostru era un fel 
de omnibus lung, pus pe două boghiuri cu cîte patru roate 
fiecare, putînd astfel să circule chiar şi în curbele cu raza mică. 
În interior nu se aflau compartimente, ci două rînduri de 
canapele, puse de o parte şi de alta, în lung, lăsînd la mijloc un 
loc de trecere spre cabinetele de toaletă, cu care era prevăzut 
fiecare vagon. Vagoanele la rîndul lor comunicau între ele prin 
pasarele şi călătorii puteau să circule de la un capăt la altul al 
trenului. Ei aveau astfel la dispoziţie vagoane-salon, va- 
goane-terasă, vagoane restaurant şi vagoane-cafenea. Nu 
lipseau decit vagoanele-teatru, dar aveau să fie şi acelea într-o 
Zi: 

Între vagoane se vînturau neîncetat strigîndu-şi marfa 
vînzători de cărţi şi de jurnale, de lichioruri, de comestibile şi de 
ţigări, cărora nu le lipseau de loc muşteriii. 

Plecaseră din Oakland la ora şase seara. Se lăsase 
noaptea - o noapte rece, întunecoasă, cu cerul acoperit de nori 
care amenințau a ninsoare. Trenul nu mergea prea repede; 
ţinînd seama de opriri, nu făcea mai mult de douăzeci de mile 
pe oră, viteză care îi îngăduia totuşi să străbată Statele Unite în 
timpul prevăzut. 

Călătorii vorbeau puţin, de altfel somnul avea să-i 
cuprindă îndată pe toţi. Passepartout şedea lîngă inspectorul de 
poliţie, dar nu schimba un cuvînt cu el. De la ultimele întîmplări, 
relaţiile lor se răciseră foarte mult. 

Nici simpatie, nici intimitate. Fix nu se schimbase de loc în 
felul său de a fi, în schimb Passepartout păstra cea mai mare 
rezervă faţă de vechiul său prieten, gata la prima bănuială să-l 
stringă de git. 

O oră după plecarea trenului începu să ningă, ninsoare 
uşoară, care, din fericire, nu putea să întirzie mersul trenului. Pe 
ferestre nu se mai zărea decit o uriaşă pinză albă, pe fondul 


căreia, desfăşurindu-se în rotocoale, fumul locomotivei părea 
cenuşiu. 

La ora opt, un steward intră în vagon şi anunţă călătorii că 
se făcuse ora de culcare. Acest vagon era un „sleeping-car”, 
care în cîteva minute fu transformat în dormitor. Spătarele 
canapelelor se lăsară pe spate, cuşete pliate cu grijă se 
desfăcură printr-un sistem ingenios, în cîteva clipe fură 
improvizate cabine şi fiecare călător avu îndată la dispoziţia sa 
un pat confortabil, pe care perdele groase îl apărau de orice 
privire curioasă. Cearşafurile erau albe, pernele moi - n-aveai 
decit să te culci şi să dormi, ceea ce făcu fiecare, ca şi cum s-ar 
fi aflat în cabina confortabilă a unui vapor, în vreme ce trenul 
gonea cu toată viteza prin statul Californiei. 

În ţinutul care se întinde între San Francisco şi Sacra- 
mento, pămîntul este puţin frămîntat. Drumul de fier care îl 
străbate, sub numele de „Central Pacific-road” pleacă de la 
Sacramento şi înaintează spre est, ca să întâlnească pe cel care 
vine de la Omaha. De la San Francisco pînă la Sacramento, linia 
merge direct spre nordest, de-a lungul lui American-river, care 
se varsă în golful San Pablo. 

Cele o sută douăzeci de mile cuprinse între aceste două 
oraşe însemnate fură străbătute în şase ore, şi către miezul 
nopţii, pe cînd dormeau primul lor somn, călătorii trecură prin 
Sacramento. Deci ei nu văzură nimic din acest oraş demn de 
luat în seamă, capitala Californiei, nici frumoasele sale cheiuri, 
nici străzile largi, nici hotelurile splendide, nici scuarurile, nici 
templele sale. 

leşind din oraş, trenul lăsă în urmă gările Junction, Roclin, 
Auburn şi Colfax, şi intră în masivul Sierra Nevada. La ora şapte 
dimineaţa trecu şi prin gara Cisco. 

După o oră, dormitorul devenise iar un vagon obişnuit, şi 
călătorii puteau să vadă prin ferestre priveliştile pitoreşti ale 
acestei ţări muntoase. 

Traseul căii ferate trebuia să ţină seama de capriciile 
Sierrei, ici agăţindu-se de poviîrnişurile muntelui, colo trecînd pe 
deasupra prăpăstiilor, ocolind colţurile de stincă prin curbe 
îndrăzneţe, avîntindu-se prin strimtori înguste, pe care le-ai fi 
crezut fără ieşire. Locomotiva, sclipitoare ca o raclă aurită, cu 
felinarul ei mare care arunca lumini roşcate, cu clopotul său 
argintat, cu grătarul de protecţie care se întindea în faţă ca un 


pinten, îşi amesteca şuierăturile şi mugetele cu acelea ale to- 
renţilor şi ale cascadelor şi îşi împletea fumul printre ramurile 
negre ale brazilor. 

Pe acest parcurs erau prea puţine tuneluri şi poduri. 

Rail-road-ul încingea poviîrnişurile munţilor, necăutind o 
linie dreaptă - drumul cel mai scurt de la un punct la altul - şi 
neluptîndu-se cu natura. 

Către ora nouă, trenul trecu în statul Nevada, prin valea 
Carson, urmînd mereu direcţia nord-est. La prînz plecă din Reno, 
unde se oprise douăzeci de minute, pentru prinzul călătorilor. 

De aici înainte, calea ferată merge cîteva mile spre nord, 
urmînd cursul rîului Humboldt, apoi coteşte spre est, o dată cu 
această apă pe care nu o mai părăseşte pînă la izvoarele ei, 
aproape de hotarul oriental al statului Nevada. 


E A OEI LU O a RI S SAAVAN 
După ce prînziră, Mr. Fogg, Mrs. Auda şi tovarăşii lor îşi 
reluară locurile în vagon. Aşezaţi confortabil, ei urmăreau 
priveliştea variată care trecea pe sub ochii lor - prerii întinse, 
munţi profilÎndu-se la orizont, „creek”-uri rostogolindu-şi apele 


înspumate. Uneori, o turmă mare de bizoni, îngrămădită departe 
în zare, părea un dig mişcător. Aceste cirezi fără număr de 
rumegătoare devin adeseori obstacole de neînvins în calea 
trenului. S-au văzut mii de asemenea animale defilînd timp de 
mai multe ore, în rînduri strînse, peste rail-road. Locomotiva 
este atunci silită să se oprească şi să aştepte trecerea lor. 

Aşa se întîmplă şi de data aceasta. Pe la ora trei după 
amiază o turmă de bizoni, numărînd zece-douăsprezece mii de 
capete, bară drumul de fier. Locomotiva îşi încetini viteza şi 
încercă să-şi înfigă pintenul în flancul imensei coloane, dar 
trebui să se oprească în faţa masei de nestrăbătut. 

Aceste rumegătoare - buf fălos, cum le numesc greşit 
americanii - puteau fi văzute cum mergeau cu pasul lor liniştit, 
scoţind cîteodată mugete înspăimîntătoare. 

Erau mai mari decit taurii din Europa, aveau picioarele şi 
coada scurtă, greabănul ieşit în afară, formînd o cocoaşă 
musculoasă, coarnele depărtate la bază, capul, grumazul şi 
ceafa acoperite de o coamă lungă. Nu se putea gîndi nimeni să 
oprească această migraţie. Cînd bizonii au ales o direcţie, nimic 
nu va putea împiedica sau modifica mersul lor. E un torent de 
carne vie, pe care nici o piedică n-ar putea să-l oprească. 

Călătorii, înghesuiți pe platformele vagoanelor, priveau 
curioşi ciudatul spectacol. Dar cel care s-ar fi cuvenit să pară 
mai grăbit decit toţi, Phileas Fogg, rămăsese la locul său şi 
aştepta filozofic ca bivolii să binevoiască să elibereze trecerea. 
Passepartout era furios de întirzierea pe care o pricinuia această 
îmbulzeală de animale, asupra cărora ar fi vrut să descarce 
întreg arsenalul său de revolvere. 

- Ce ţară! strigă el. Nişte boi opresc trenurile şi merg ca la 
procesiune, fără să se grăbească, de parcă n-ar împiedica 
circulaţia! Pe dumnezeul meu, aş vrea să ştiu dacă Mr. Fogg a 
prevăzut această întîmplare în program! Şi mecanicul, uite la el, 
nu îndrăzneşte să dea drumul maşinii peste vitele astea 
ticăloase! 

Mecanicul nu încercase cituşi de puţin să treacă peste 
obstacol şi bine făcuse. Fără îndoială că ar fi strivit primii bivoli 
cu grătarul locomotivei; dar, oricît ar fi fost ea de puternică, 
locomotiva s-ar fi oprit curînd, scoasă de pe şine şi astfel trenul 
ar fi fost în primejdie. 

Deci, cel mai bun lucru era să aştepte cu răbdare şi apoi 


să cîştige timpul pierdut mărind viteza trenului. 

Defilarea bizonilor dură trei ore lungi - şi drumul nu fu 
liber decît la căderea nopţii. În clipa cînd ultimele rînduri ale 
turmei traversau linia, primele se pierdeau departe, sub linia 
orizontului către sud. 

La ora opt, trenul străbătea cheile rîului Humboldt, iar la 
ora nouă şi jumătate trecea pe teritoriul Utahului, regiunea 
marelui Lac Sărat, ciudata ţară a mormonilor. 

Capitolul XXVII , , 
ÎN CARE PASSEPARTOUT ASCULTĂ CU O VITEZĂ DE DOUAZECI 
DE MILE PE ORĂ UN CURS DE ISTORIE MORMONĂ 

În timpul nopţii de 5 spre 6 decembrie, trenul goni spre 
sud-est, străbătind un spaţiu de aproape cincizeci de mile, apoi 
merse tot atitea mile spre nord-est, apropiindu-se de marele Lac 
Sărat. 

Către ora nouă dimineaţa, Passepartout ieşi la aer, pe 
platforma vagonului. Vremea era rece, cerul cenuşiu, dar 
ninsoarea contenise. Talgerul soarelui, mărit de ceaţă, părea o 
uriaşă monedă de aur, şi flăcăul nostru îşi trecea timpul 
calculîndu-i valoarea în lire sterline, cînd apariţia unui personaj 
destul de ciudat îl întrerupse din această ocupaţie utilă. 

Personalul cu pricina, care luase trenul din gara Elko, era 
un om înalt, foarte negricios, cu mustăţi negre, ciorapi negri, 
pălărie de mătase neagră, vestă neagră, pantaloni negri - numai 
cu cravată albă; în plus, mai avea mănuşi din piele de cîine. Ai fi 
zis că e o faţă bisericească. El mergea de la un capăt la celălalt 
al trenului şi pe uşa fiecărui vagon lipea cu ceară de pecetluit o 
notiţă scrisă cu mîna. 

Passepartout se apropie, şi pe una din aceste notițe citi că 
onorabilul „elder” William Hitsch, misionar mormon, profitînd de 
prezenţa sa în trenul nr. 48, va ţine de la ora 11 la miezul nopţii, 
în vagonul nr. 117, o conferinţă despre mormonism, invitînd să 
fie ascultat de către toţi gentlemenii care ţin să se instruiască 
asupra misterelor religiei „Sfinţilor din Ultimele Zile”. 

„Fără îndoială, o să mă duc”, îşi zise Passepartout, care nu 
ştia despre mormonism decit ceva în legătură cu obiceiurile sale 
poligame, baza societăţii mormone. 

Vestea se răspîndi repede printre cei vreo sută de călători 
aflaţi în tren. Dintre aceştia, un număr de cel mult treizeci de 
inşi, atraşi de farmecul conferinţei, ocupau la ora 11 canapelele 


din vagonul indicat. Passepartout se afla în primul rînd al 
credincioşilor. În schimb, nici stăpînul său, nici Fix nu crezuseră 
că merită să se ostenească pentru asemenea lucru. 

La ora anunţată, elderul William Hitsch se ridică, şi cu o 
voce miîniată, ca şi cum ar fi fost contrazis dinainte, începu să 
răcnească: 

- Vă spun eu că Joe Smith e un martir, că fratele său 
Hyram e un martir, şi că persecuțiile guvernului împotriva 
profeților vor face un martir şi din Brigham Young! Cine 
îndrăzneşte să susţină contrariul? 

Nimeni nu încercă să contrazică pe misionar, a cărui 
exaltare contrasta cu fizionomia sa altminteri calmă. Dar fără 
îndoială că miînia sa se explica prin aceea că mormonismul era 
în prezent supus la grele încercări. În adevăr, guvernul Statelor 
Unite  înfrinsese, nu fără greutate, pe aceşti fanatici 
independenţi. Infrînsese Utahul şi îl supusese legilor Uniunii, 
după ce arestase pe Brigham Young acuzat de rebeliune şi de 
poligamie. De atunci, discipolii profetului îşi dublaseră sforţările 
şi, aşteptind să treacă la fapte, rezistau cu vorba pretenţiunilor 
Congresului. 

După cum se vede, elderul William Hitsch îşi căuta adepţii 
pînă şi pe drumul de fier. 

Făcîndu-şi expunerea pasionantă prin izbucnirile glasului 
şi prin violenţa gesturilor, el începu să povestească istoria 
mormonismului, din timpurile biblice: Cum, în Israel, un profet 
mormon din tribul lui losef publică analele religiei noi şi le lasă 
moştenire fiului său, Mormon; cum multe secole mai tîrziu, 
această prețioasă carte, scrisă cu caractere egiptene, fu 
tălmăcită de Joseph Smith junior, fermier din statul Vermont, 
care se relevă ca profet mistic în 1825; cum, în sfîrşit, un trimis 
ceresc apăru într-o pădure luminoasă şi îi dădu analele 
domnului. 

La acest punct, cîţiva auditori, prea puţin interesaţi de 
expunerea retrospectivă a misionarului, părăsiră vagonul; dar 
William Hitsch îşi continuă povestirea arătînd cum Smith junior, 
adunînd pe tatăl său, pe fraţii săi şi cîţiva discipoli, fondă religia 
„Sfinţilor din Ultimele Zile” - religie care, adoptată nu numai în 
America, dar şi în Anglia, Scandinavia, Germania, are printre 
credincioşii ei numeroşi meseriaşi şi oameni cu profesiuni libere; 
cum a fost fondată o colonie în Ohio; cum a fost ridicat un 


templu cu preţul de două sute de mii de dolari şi cum a fost zidit 
un oraş la Kirkland; cum Smith a ajuns un bancher îndrăzneţ şi a 
primit de la un simplu păzitor de mumii un papirus cuprinzînd o 
povestire scrisă de mîna lui Abraham şi a altor egipteni vestiți. 

Această povestire arătindu-se a fi cam prea lungă, 
rîndurile auditorilor se răriră şi mai mult; acum nu mai 
rămăseseră de faţă decit vreo douăzeci de inşi. 

Dar elderul, fără să-i pese de această dezertare, îşi 
continuă povestirea, arătînd cu amănunte cum Joe Smith dădu, 
faliment în 1837; cum acţionarii săi ruinaţi îl unseră cu păcură 
şi-l tăvăliră prin fulgi; cum cîțiva ani mai tîrziu fu regăsit, mai 
onorabil şi mai onorat ca oricînd la Independenţa în Missouri, 
acolo fiind el şef al unei comunităţi înfloritoare, care nu număra 
mai puţin de trei mii de discipoli, şi că atunci, urmărit de ura pă- 
gînilor, trebui să fugă în Far-West-ul american. 

În vagon mai rămăseseră zece auditori şi printre ei 
onestul Passepartout, care asculta cu urechile ciulite. 

Astfel află el cum, după lungi persecuții, Smith apăru din 
nou în Illinois şi în 1839 întemeie pe malurile Mississippi-ului 
oraşul Nauvoo-la-Belle, a cărui populaţie ajunse la douăzeci şi 
cinci de mii de suflete; cum Smith deveni primarul, judecătorul 
suprem şi generalul comandant; cum în 1843 îşi puse 
candidatura la prezidenţia Statelor Unite, şi cum, în sfîrşit, atras 
într-o cursă, la Cartagina, fu aruncat în închisoare şi asasinat de 
o bandă de oameni mascaţi. 

La acest punct al expunerii, Passepartout rămăsese cu 
desăvirşire singur în vagon, şi elderul, privindu-l în faţă, 
fascinîndu-l cu vorbele sale, îi arătă că doi ani după asasinarea 
lui Smith, succesorul său, profetul inspirat 

Brigham Young, părăsind Nauvoo, se statornici pe malurile 
Lacului Sărat, şi acolo, în acel ţinut minunat, în mijlocul acelei 
regiuni fertile, pe drumul emigranților care traversau Utah spre 
a se duce în California, noua colonie, mulţumită principiilor 
poligame ale  mormonismului, ajunse la o dezvoltare 
nemaipomenită. 

- Şi, iată, adăugă William Hitsch, iată de ce gelozia 
Congresului s-a ridicat împotriva noastră! lată de ce soldaţii 
Uniunii au călcat în picioare pămîntul Utahului! 

lată de ce şeful nostru, profetul Brigham Young, a fost 
închis împotriva oricărei legi! Dar oare vom ceda noi în faţa 


forţei? Niciodată! Alungaţi din Vermont, alungaţi din Illinois, din 
Ohio, din Missouri, din Utah, o să mai găsim totuşi un ţinut liber 
unde să ne punem cortul... 

Şi elderul, fixînd asupra unicului său ascultător privirile-i 
mînioase, îl întrebă: 


- Fiul meu, vei pune şi dumneata cortul dumitale la umbra 
steagului nostru? 

nord-vest al Marelui Lac Sărat. De acolo se putea cuprinde larg 
cu privirea aspectul acestei mări interioare, care mai poartă şi 
numele de Marea Moartă şi în care se varsă chiar şi un lordan 
american. Lacul acesta minunat, înconjurat de pitoreşti stînci 
sălbatice, de lespezi albite de sare, e o superbă pînză de apă 
care acoperea odinioară un spaţiu mult mai întins; dar cu 
timpul, țărmurile sale, ridicîndu-se puţin cîte puţin, i-au redus 
suprafaţa, mărindu-i adîncimea. 

Lacul Sărat, lung de aproape şaptezeci de mile, larg de 
treizeci şi cinci, se află la trei mii opt sute de picioare deasupra 
nivelului mării. Cu totul deosebit de lacul Asfaltit, a cărui 


depresiune măsoară o mie două sute picioare sub nivelul mării, 
salinitatea lui este foarte mare, apa păstrînd în disoluţie materii 
solide care ating un sfert din greutatea ei. Greutatea ei specifică 
este de 1170 faţă de 1000 a apei distilate. Astfel, peştii nu pot 
să trăiască aici. Cei pe care îi aduc lordanul, Weberul şi alte 
creek-uri pier imediat. Totuşi nu e adevărat că densitatea apei 
este aşa de mare, încît un om să nu se poată scufunda în ea. 

împrejurul lacului, pămîntul este admirabil cultivat, căci 
mormonii se pricep la muncile cîmpului. Pretutindeni sînt risipite 
ferme, acele vestite „ranch”-uri unde se cresc animale 
domestice, apoi se văd ogoare de grîu şi de porumb, mei, fineţe 
luxuriante, şi peste tot se întind garduri de trandafiri sălbatici, 
boschete de salcimi şi de euphorbi... Acesta ar fi fost aspectul 
regiunii şase luni mai tîrziu; acum însă pămîntul era ascuns sub 
un strat subţire de zăpadă, ca o pudră fină. 

La ora două, călătorii coborau în gara Ogden. Trenul 
plecînd mai departe abia la ora şase, Mr. Fogg, Mrs. Auda şi 
tovarăşii lor aveau timp să se ducă în Cetatea Sfinţilor, aflată pe 
o cale ferată secundară, care porneşte din gara Ogden. Două 
ore era de ajuns spre a vizita acest oraş cu totul şi cu totul 
american, zidit după tiparul tuturor oraşelor din Statele Unite, 
vastă tablă de şah, cu linii lungi şi reci, cu „tristeţea lugubră a 
unghiurilor drepte”, după cum spunea Victor Hugo. Fondatorul 
Cetăţii Sfinţilor nu putea scăpa de nevoia de simetrie care îi 
caracterizează pe anglo-saxoni. In această ţară ciudată, unde 
oamenii nu sînt, cu siguranţă, la înălţimea instituţiilor, totul se 
face „pătrat”, oraşele, casele şi prostiile. 

La ora trei, călătorii se plimbau deci pe străzile cetății, 
zidită între malul lordanului şi poalele Munţilor Wahsatch. Ei 
văzură foarte puţine biserici, iar ca monumente casa profetului, 
Court-house şi arsenalul; apoi case de cărămidă albăstrie, cu 
verande şi galerii înconjurate de grădini, mărginite de salcîmi, 
de palmieri şi de roşcovi. Oraşul era înconjurat de un zid de 
pămînt şi de piatră, construit în 1853. Pe strada principală, unde 
se ţinea tîrgul, se ridicau citeva hoteluri împodobite cu 
pavilioane, şi între altele Lake-Salt-House. 

Călătorii noştri nu găsiră oraşul prea populat. Străzile erau 
aproape goale, în afară de cele aflate în preajma templului, 
unde ajunseră după ce traversară mai multe cartiere înconjurate 
cu garduri. Femeile puteau fi socotite destul de numeroase, 


ceea ce se explica prin alcătuirea ciudată a căsniciilor mormone. 
Nu trebuie totuşi să se creadă că toţi mormonii sînt poligami. 
Fiecare este liber să-şi ia cite neveste vrea, totuşi e bine să se 
ştie că nu atit cetăţenii, cît cetăţenele din Utah ţin să se că- 
sătorească, deoarece, după cum prevede religia ţării, cerul 
mormon nu-şi revarsă fericirea asupra celibatarelor. 

Aceste sărmane creaturi nu păreau nici înstărite, nici 
fericite cu viaţa lor. Unele, desigur cele mai bogate, purtau o 
jachetă de mătase neagră, deschisă în talie, iar pe deasupra o 
pelerină sau un şal foarte modest. Celelalte erau îmbrăcate la 
fel ca indienele. 

Passepartout, în calitatea lui de flăcău convins, nu se uita 
fără oarecare spaimă la aceste mormone destinate să facă în 
grup fericirea unui singur mormon. Cu bunul lui simţ, el îl căina 
mai ales pe bărbat. | se părea îngrozitor să ai de îndrumat atitea 
femei prin greutăţile vieţii, să le conduci astfel, în grup, pînă în 
paradisul mormon, cu perspectiva să le regăseşti acolo pentru 
vecie în tovărăşia gloriosului Smith, care desigur că era podoaba 
acelui loc încîntător. Hotărit, nu simţea nici o vocaţie pentru 
asemenea viaţă şi i se părea - fiind poate prea încrezut - că 
cetăţencele din  Great-Lake-City îi aruncau priviri cam 
îngrijorătoare. 

Din fericire, şederea sa în Cetatea Sfinţilor nu trebuia să 
se prelungească. La ora patru fără cîteva minute, călătorii se 
aflau în gară şi-şi reluau locurile în vagoane. 

Locomotiva fluieră, vestind plecarea; dar în momentul 
cînd roţile ei, patinînd pe linii, urneau trenul din loc, izbucni un 
strigăt: 

- Opreşte! Opreşte! 

Un tren odată pornit nu se mai opreşte. Gentlemanul care 
scotea aceste strigăte era desigur un mormon întîrziat. El alerga 
cu sufletul la gură. Din fericire pentru el, gara n-avea nici uşi, 
nici bariere. Intîrziatul se repezi deci pe peron, sări pe scara 
ultimului vagon şi ajungînd înăuntru se prăbuşi gifiind pe o 
canapea. 

Passepartout, care urmărise cu emoție toate fazele 
acestei gimnastici, se apropie să-l vadă pe cel întîrziat. 

Aflînd că bietul cetăţean din Utah o luase la fugă în urma 
unei scene casnice, simţi pentru el un viu interes. 

După ce mormonul răsuflă, îndrăzni să-l întrebe politicos 


cîte neveste avea, căci, după felul cum o ştersese, presupunea 
să aibă cel puţin vreo douăzeci. 

- Una, domnule! răspunse fugarul, ridicînd braţele spre 
cer. Una şi mi-a fost de ajuns! 

Părăsind Great-Salt-Lake şi gara Ogden, trenul merse timp 
de o oră spre nord, pînă la Veber-river; pînă aici străbătuse cam 
nouă sute de mile de la San Francisco. 

După aceea se îndreptă din nou spre est, prin masivul 
frămîntat al Munţilor Wahsatch. În ţinutul acesta, cuprins între 
Munţii Wahstach şi Munţii Stîncoşi propriu-zişi, inginerii 
americani  întâmpinaseră cele mai serioase greutăţi în 
construirea căii ferate. Astfel, pe acest parcurs, subvenţia 
guvernului Uniunii Statelor Americane se ridicase la patruzeci şi 
opt de mii de dolari de milă, pe cîtă vreme în cîmpie nu fusese 
decit şaisprezece mii; dar inginerii, după cum s-a mai spus, nu 
căutaseră să înfrîngă natura, ci recurseseră la un şiretlic, ocolind 
piedicile; aşa, pe toată lungimea rail-road-ului nu se săpase 
decit un singur tunel, lung de paisprezece mii de picioare. 

Pînă acum traseul atinsese cea mai mare înălţime la Lacul 
Sărat. De aici înainte, el cobora într-o pantă foarte lină pînă în 
valea Bitter-creek-ului, de unde începea iar să urce, ca să 
ajungă la cumpăna apelor între Atlantic şi Pacific. În această 
regiune muntoasă erau torenţi numeroşi, ca Muddy, Green şi 
alţii, care fură trecuţi pe podeţe. 

Pe măsură ce se apropia de capătul drumului, Passe- 
partout devenea mai nervos. Fix, la rîndul său, ar fi vrut să 
scape cît mai repede de această regiune plină de primejdii; el se 
temea de întârzieri, de accidente şi era mai grăbit chiar decit 
Phileas Fogg să pună piciorul pe pămîntul englez. 

La ora zece seara, trenul se opri în gara Fort-Bridger, de 
unde porni numaideciît mai departe. După douăzeci de mile intra 
în statul Wyoming - vechea Dakota - urmînd întreaga vale a 
Bitter-creek-ului, unde se adună o parte din apele care formează 
sistemul hidrografic al Colorado-ului. 

A doua zi, 7 decembrie, se opri un sfert de oră în gara 
Green-river. Peste noapte zăpada căzuse destul de abundentă, 
dar, înmuiată de ploaie, nu putea să stânjenească mersul 


trenului. Totuşi vremea rea îl îngrijora pe Passepartout, căci o 
înzăpezire ar fi compromis desigur călătoria. 

„Ce idee a mai avut şi stăpînul meu să călătorească în 
timpul iernii”, îşi zicea el. Nu putea să aştepte anotimpul 
frumos, ca să aibă mai mulţi sorţi de izbîndă?” 

Dar, în timp ce flăcăul nostru nu se gîndea decit la starea 
cerului şi la scăderea temperaturii, Mrs. Auda încerca temeri mai 
mari, pornite din cu totul altă pricină. 

Într-adevăr, cîţiva călători coboriseră din vagoane şi se 
plimbau pe peronul gării Green-river, aşteptind plecarea 
trenului. Uitîndu-se pe geam, tinăra femeie recunoscu printre ei 
pe colonelul Stamp W. Proctor americanul acela care se purtase 
aşa de grosolan cu Phileas Fogg în timpul mitingului de la San 
Francisco. Temîndu-se să nu fie văzută, Mrs. Auda se retrase de 
la geam - dar întîmplarea o tulbura foarte mult. Ea se ataşase 
de salvatorul ei, care, oricît ar fi fost de nepăsător, îi dădea în 
fiecare zi dovezile celui mai deplin devotament. Fără îndoială, 
nu înţelegea încă toată adîncimea simţămintelor pe care i le 
inspira el şi acestor simţăminte nu le dădea decît numele de 
recunoştinţă, dar, fără voia ei, era mai mult decit atît. Astfel, 
inima i se strînse, cînd recunoscu pe grosolanul personaj, căruia, 
mai curînd sau mai tîrziu, Mr. Fogg voia să-i ceară socoteală de 
purtarea lui. Desigur, numai întîmplarea îl adusese în acest tren 
pe colonelul Proctor, dar, oricum, el se afla aici şi ea trebuia să 
facă totul ca Phileas Fogg să nu-l zărească. 

Îndată ce trenul porni, Mrs. Auda se folosi de o clipă cînd 
Mr. Fogg aţipise, pentru a pune pe Fix şi pe Passepartout la 
curent cu situaţia. 

- Cum, acel Proctor este în tren? strigă Fix. Ei bine, 
liniştiţi-vă, doamnă; înainte de a avea de-a face cu seniorul... cu 
Mr. Fogg, va avea de-a face cu mine! Mi se pare că în 
întîmplarea aceea eu am primit cele mai grave insulte! 

- Ba să-l lăsaţi pe seama mea! interveni Passepartout. O 
să am eu grijă de el, cît o fi el de colonel! 

- Domnule Fix, reluă Mrs. Auda, Mr. Fogg nu va lăsa 
nimănui grija de a-l răzbuna. El este omul, după cum a şi spus, 
gata să se întoarcă în America numai ca să-l caute pe cel ce l-a 
insultat. Deci, dacă îl zăreşte pe colonelul Proctor, nu vom putea 
împiedica un duel care poate avea rezultate nenorocite. Trebuie, 
deci, să nu-l vadă. 


- Aveţi dreptate, doamnă, răspunse Fix. Un duel ar putea 
compromite totul. Învingător sau învins, Mr. Fogg ar întîrzia şi... 

- Şi, adăugă Passepartout, asta ar fi pe placul gentle- 
menilor de la Reform-Club!... Ascultaţi-mă: în patru zile vom fi la 
New York! Ei bine, dacă timp de patru zile stăpînul meu nu 
părăseşte vagonul, putem spera ca întîmplarea să nu-l pună faţă 
în faţă cu acest blestemat de american, bată-l dumnezeu! Or, o 
să ştim noi cum să-l împiedicăm... 

Conversaţia se opri aici, căci Mr. Fogg se trezise şi privea 
peisajul prin geamul pătat de zăpadă. Dar, mai tirziu, 
Passepartout îl întrebă pe inspectorul de poliţie, fără să fie auzit 
de stăpiînul său şi nici de Mrs. Auda: 

- la spune, te-ai bate în adevăr pentru el? 

- Voi face totul ca să-l aduc viu în Europa! Răspunse Fix, 
cu un ton care arăta o voinţă de nezdruncinat. 

Passepartout simţi un fior alergîndu-i prin corp, dar 
convingerile lui în privinţa stăpînului nu slăbiră. 

Şi acum, exista oare vreun mijloc de a-l reţine pe Mr. Fogg 
în compartiment pentru a înlătua orice întîlnire între el şi 
colonel? Lucrul nu era greu, gentlemanul fiind de felul său puţin 
plimbăreţ şi puţin curios. In orice caz, inspectorul de poliţie 
socoti că găsise un mijloc sigur, căci puţin mai tîrziu i se adresă 
lui Phileas Fogg: 

- Ce lungi şi apăsătoare sînt orele petrecute în tren, 
domnule! 

- Într-adevăr, dar trec, răspunse gentlemanul. 

- Pe bordul vapoarelor, continuă inspectorul, aveaţi 
obiceiul să jucaţi wist. 

- Da, însă aici ar fi greu. N-am nici cărţi, nici parteneri. 

- Oh, cît despre cărţi, putem să le cumpărăm; în trenurile 
americane se vinde tot ce vrei. lar parteneri, dacă din întîmplare 
doamna... 

- Sigur, domnule, răspunse cu vioiciune tîinăra femeie. 
Cunosc wistul; face parte din educaţia engleză. 

- lar eu, adăugă Fix, am pretenţia că-l joc destul de bine. 
Deci vom fi trei şi un „mort”. 

- Cum vreţi, domnule! răspunse Phileas Fogg, încîntat să 
reia chiar şi în tren jocul său preferat. 

Servitorul se duse să-l caute pe stewart, şi în curînd se 
întoarse cu două jocuri complete, cu fişe, jetoane şi o planşetă 


acoperită cu pînză. Nimic nu mai lipsea ca jocul să înceapă. Mrs. 
Auda ştia destul de bine wistul, astfel că de cîteva ori severul 
Phileas Fogg îi arătă chiar admiraţia sa. Cît despre inspector, 
acesta era un jucător de prima forţă demn să ţină tovărăşie 
gentlemanului. 

„Acum e în mîna noastră! îşi zise Passepartout. N-o să se 
mai mişte de aici!” 

La ora unsprezece dimineaţa, trenul atinsese cumpăna 
apelor între cele două oceane. Erau la Passe-Bridger, la o 
altitudine de 7524 picioare engleze deasupra nivelului mării, 
una din înălțimile cele mai mari peste care trecea drumul de fier 
străbătînd Munţii Stîncoşi. După vreo două sute de mile, călătorii 
urmau să ajungă în sfîrșit în acele lungi cîmpii care se întind 
pînă la Atlantic şi pe care natura le-a făcut aşa de potrivite 
pentru aşezarea unei căi ferate. 

Pe poviîrnişul dinspre Atlantic se şi iviseră primele rîuri, 
afluenţi sau subafluenţi ai lui North-Platte-river. 

Tot orizontul spre nord şi spre est era acoperit de acea 
imensă cortină  semi-circulară, care formează porţiunea 
septentrională a munţilor Stîncoşi, dominată de piscul Laramie. 
intre aceste înălţimi şi calea ferată se întindeau cîmpii 
nemărginite, bogate în ape. In dreapta rail-roadului se etajau 
primele povîrnişuri ale masivului muntos care se rotunjeşte spre 
sud pînă la izvoarele rîului Arkansas, unul din marii afluenţi ai lui 
Missouri. 

La douăsprezece şi jumătate, călătorii zăriră o clipă fortul 
Halleck, care domină regiunea. Mai rămîneau numai cîteva ore 
ca traversarea Munţilor Stincoşi să se termine. Puteau deci 
spera că nici un accident nu va împiedica trecerea trenului prin 
această regiune greu de străbătut. Ninsoarea încetase şi se 
lăsase ger. Păsări mari, speriate de locomotivă, îşi luau zborul şi 
fugeau departe. Pe cîmpie nu se arăta nici un animal sălbatic, 
nici un urs sau lup: jur împrejur pustiul, în imensa lui goliciune. 

După un prînz destul de îmbelşugat, servit chiar în vagon, 
Mr. Fogg şi partenerii săi îşi reluară nesfirşitul lor wist, cînd 
deodată se auziră fluierături repezi şi trenul se opri. 

Passepartout îşi scoase capul pe uşă, dar nu descoperi 
nimic care ar fi putut motiva această oprire; nu se vedea nici o 
gară. Mrs. Auda şi Fix se temură o clipă că domnului Fogg i-ar 
putea da prin gînd să coboare. Dar gentlemanul se mulţumi să 


spună servitorului său: 

- Vezi ce s-a întîmplat! 

Isteţul flăcău se repezi afară din vagon. Vreo patruzeci de 
călători, printre care şi colonelul Stamp W. Proctor, coboriseră 
pe linie. 

Locomotiva se oprise în faţa unui semnal roşu care 
închidea calea. Mecanicul şi conductorul discutau aprins cu un 
cantonier, pe care şeful gării următoare - Medicine-Bow - îl 
trimisese înaintea trenului. Unii călători se apropiaseră şi luau 
parte la discuţie, între ei şi susnumitul colonel Proctor, cu vorba 
lui ascuţită şi gesturile imperioase. 

Apropiindu-se de grupul lor, Passepartout îl auzi pe 
cantonier spunînd: 

- Nu! Nu se poate trece! Podul de la MedicineBow se 
clatină şi n-ar suporta greutatea trenului. 

Era vorba de un pod suspendat peste un torent, la o milă 
de locul unde se oprise trenul. După spusele cantonierului, 
podul era ameninţat să se prăbuşească; avea mai multe grinzi 
rupte, ceea ce făcea trecerea imposibilă. 

Omul nu exagera deci în nici un fel, afirmînd că nu se 
putea merge mai departe. De altfel, avînd în vedere nepăsarea 
cunoscută a americanilor, se poate spune că atunci cînd ei 
socotesc în sfîrşit că trebuie să fie prudenti, ar fi o nebunie să nu 
fie. 

Neîndrăznind să-i ducă stăpînului său această veste, 
Passepartout asculta cu dinţii strînşi, nemişcat ca o statuie. 

- Pe naiba! strigă colonelul Proctor. Îmi închipui că n-o să 
stăm aici pînă om prinde rădăcini în zăpadă? 

- Domnule colonel, interveni conductorul, s-a telegrafiat la 
Omaha să vină un tren, dar nu este probabil să sosească la 
Medicine-Bow înainte de ora şase. 

- Ora şase ! exclamă servitorul lui Phileas Fogg. 

- Fără îndoială, răspunse conductorul. De altfel, mergînd 
pe jos, nici n-am ajunge mai devreme în gară. 

- Pe jos? strigară călătorii într-un glas. 

- Dar la ce distanţă este această gară? întrebă unul din ei 
pe conductor. 

- Douăsprezece mile, de pe malul celălalt al rîului. 

- Douăsprezece mile prin zăpadă! exclamă Stamp W. 
Proctor. 


Şi colonelul trase o serie de înjurături la adresa Companiei 
şi a conductorului. In furia lui, Passepartout nu era departe de 
a-i ţine isonul. De data asta se ivise o piedică materială, pe care 
stăpînul său nu o mai putea învinge cu toate bancnotele lui. 

Dezamăgirea cuprinsese pe toţi călătorii, care, fără să mai 
socotim întîrzierea, se vedeau siliţi să facă vreo cincisprezece 
mile prin cîmpia acoperită de zăpadă. Întîmplarea stîrni 
învălmăşeală, exclamaţii, vociferări, şi acestea desigur că ar fi 
atras atenţia lui Phileas Fogg, dacă gentlemanul n-ar fi fost 
absorbit de jocul său. 

Passepartout se vedea nevoit să-l înştiinţeze, şi tocmai se 
îndrepta spre vagon cu capul în pămînt, cînd mecanicul trenului 
- un adevărat yankeu, pe nume Forster, zise cu o voce sigură: 

- Domnilor, poate că ar fi un mijloc să trecem. 

- Pe pod? întrebă un călător. 

- Pe pod! 

- Cu trenul nostru? adăugă colonelul. 

- Cu trenul nostru! 

Servitorul lui Phileas Fogg se oprise şi asculta cu sufletul 
la gură vorbele mecanicului. 

- Dar podul ameninţă să se prăbuşească! observă 
conductorul. 

- N-are importanţă! răspunse Forster. Cred că, dînd 
trenului maximum de viteză, ar fi unele şanse să trecem. 

- Drace! făcu Passepartout. 

Dar o parte din călători fuseseră numaidecit atraşi de 
propunere, care era mai ales pe placul colonelului Proctor. Acest 
zănatic socotea că lucrul e foarte realizabil. 

El aminti celor de faţă că unii ingineri chiar avuseseră 
ideea să se treacă peste rîuri „fără pod”, cu trenuri rigide, 
lansate cu toată viteza... Pînă la urmă, toţi cei interesaţi în 
această pricină se alăturară părerii mecanicului. 

- Avem cincizeci la sută şanse să trecem! spunea unul. 

- Şaizeci! susţinea altul. 

- Optzeci... nouăzeci la sută! 

Passepartout îi asculta buimac. Cu toate că ar fi fost gata 
să facă orice pentru a trece peste Medicine-creek, încercarea i 
se părea cam prea „americană”. 

„Şi totuşi, îşi zise el, există ceva mult mai simplu de făcut, 
la care oamenii aceştia nici nu se gîndesc!...” 


Apoi se adresă unuia din călători: 

- Domnule, mijlocul propus de mecanic mi se pare puţin 
cam riscant, dar... 

- Optzeci la sută şanse! răspunse călătorul, întorcîndu-i 
spatele. 

Flăcăul se apropie de alt gentleman: 

- Ştiu prea bine... dar... aş avea de făcut numai o 
propunere, domnule... 

- Nici o propunere, e inutil, de vreme ce mecanicul ne 
asigură că vom trece! răspunse americanul ridicînd din umeri. 

- Fără îndoială, vom trece, adăugă Passepartout, dar 
poate ar fi mai prudent... 

- Cum? Prudent? strigă colonelul Proctor, pe care acest 
cuvînt, auzit din întîmplare, îl făcu să sară în sus. Cu mare 
viteză, îţi spun! înţelegi? Cu mare viteză! 

- Ştiu... Înţeleg... repeta Passepartout pe care nimeni nu-l 
lăsa să-şi termine fraza. Dar ar fi, dacă nu mai prudent, 
deoarece cuvintul vă supără, cel puţin mai natural... 

- Ce-i aia? Cum? Ce l-a apucat pe ăsta cu naturalul lui? 
începură să strige cu toţii. 

Bietul băiat nu mai ştia de cine să se facă auzit. 

- Ţi-e frică? îl întrebă colonelul Proctor. 

- Mie, fricâ?!... strigă Passepartout. 

Şi fiindcă era inutil să mai vorbească, îşi zise: „Ei bine, fie! 
Am să le arăt oamenilor ăstora că un francez poate fi tot aşa de 
«american» ca şi ei!” 

- Poftiţi în vagoane! Poftiţi în vagoane! striga conductorul. 

„Da! în vagoane! în vagoane - şi numaidecit! repeta 
Passepartout, dar nimeni nu mă va putea împiedica să gindesc 
că era mai natural să trecem întîi noi, călătorii, şi după aceea să 
treacă trenul!...” 

Numai că nimeni nu auzi această reflecţie înţeleaptă şi 
chiar dacă ar fi auzit-o, nimeni n-ar fi vrut să recunoască 
justeţea ei. 

Călătorii se urcaseră în vagoane. Passepartout se aşeză la 
locul lui fără să spună nimic din ce se întîmplase. 

Jucătorii erau absorbiți cu totul de wistul lor. 

Locomotiva fluieră prelung. Mecanicul duse trenul înapoi, 
aproape o milă, ca un săritor care se retrage să-şi ia a vînt. 

Apoi, după un alt fluier, porni înainte, la început încet, pe 


urmă mai repede, din ce în ce mai repede, pînă ee viteza ajunse 
înspăimîntătoare; nu se mai auzea decit urletul locomotivei ca 
un nechezat metalic; pistoanele făceau douăzeci de curse pe 
secundă, osiile roţilor fumegau în lagăre. Se simţea, pentru a 
spune astfel, că trenul întreg, mergind cu o sută de mile pe oră, 
nu mai apăsa pe şine; viteza făcea să-şi piardă greutatea. 

Şi trecură! Trecură cu iuţeala unui fulger, fără să se vadă 
nimic din pod. Sau mai degrabă se poate spune că trenul sărise 
de pe un mal pe altul... Viteza era aşa de mare, încît mecanicul 
nu izbuti să oprească locomotiva decit la cinci mile dincolo de 
gară. 


Dar abia trecuse trenul peste rîu, că podul, cu ultimele 
legături slăbite de zdruncinătură, se prăbuşi huruind în torentul 
Medicine-Bow. 


Capitolul XXIX 

ÎN CARE SE VOR POVESTI ÎNTÎMPLĂRI DIVERSE, POSIBILE NUMAI 

E PE RAIL-ROAD-URILE AMERICANE 

In aceeaşi seară, trenul îşi urma drumul fără piedici, 
trecea de fortul Sauders, străbătea trecătoarea Sheyene şi 
ajungea la trecătoarea Evans. În acest loc, rail-road-ul atingea 
punctul cel mai înalt de pe parcurs, adică 8091 picioare 
deasupra nivelului mării. Călătorii nu mai aveau decit să 


coboare pînă la Atlantic pe cîmpiile fără margini, nivelate de 
natură. 


De aici pornea, desprinzindu-se din marele „trunk”, 
ramificaţia spre Denver-City, oraşul cel mai important din 
Colorado. Acest ţinut este bogat în mine de aur şi de argint, 
ceea ce a făcut să aibă de pe acum cincizeci de mii de locuitori. 


Pînă acum călătorii noştri străbătuseră, de la San 
Francisco, o mie trei sute opt zeci şi două de mile, în trei zile şi 
trei nopţi. După orice socoteală, spre a ajunge la New York, erau 
de ajuns patru zile şi patru nopţi. 

Phileas Fogg se menținea deci în termenele dinainte 
hotărite. 

În timpul nopţii lăsară în stînga cîmpul Walbah. Lod- 
ge-pole-creek curgea paralel cu calea ferată, urmînd frontiera 
dreaptă ca trasă cu sfoara dintre statele Wyoming şi Colorado. 
La ora unsprezece intrau în Nebraska, apoi, trecînd prin 
apropiere de Sedgwick, ajungeau la Julesburgh, oraş aşezat pe 
braţul de sud al lui Platteriver. 

Aici, la 23 octombrie 1867, se făcuse inaugurarea căii 
ferate „Union Pacific Road”, al cărei inginer şef fusese generalul 
J. M. Dodge. Aici se opriseră locomotivele puternice, ducînd cele 
nouă vagoane cu invitaţi, printre care se afla vicepreşedintele 
Mr. Thomas C. Durând; aici răsunaseră aclamaţiile mulţimii, iar 
siuxii şi pawniesii oferiseră spectacolul unui mic război indian, 
urmat de festivele focuri de artificii. În sfîrşit, aici se publicase, 
cu ajutorul unei imprimerii portative, primul număr din jurnalul 
Railway-Pioneer. Aşa fusese sărbătorită inaugurarea acestui 
mare drum de fier, instrument de progres şi de civilizaţie, 
construit de-a lungul pustiului şi destinat să lege între ele 
oraşele şi cetăţile încă inexistente în acel timp. Dar fluierul 
locomotivei, mai puternic decît lira lui Amphion, avea să le facă 
să răsară în curînd din pămîntul american. 

La ora opt dimineaţa, fortul Mac-Pherson rămase în urmă. 
De aici pînă la Omaha erau trei sute cincizeci şi şapte mile. Linia 
ferată urma, pe malul stîng, sinuozităţile capricioase ale braţului 
sudic al lui Platte-river. 

La ora nouă, călătorii soseau în importantul oraş North- 
Platte, zidit între cele două braţe ale marelui curs de apă; 
acestea, după ce înconjoară oraşul, se unesc ca să formeze o 
singură arteră - afluent însemnat al lui Missouri, în care se varsă 
ceva mai sus de Omaha. 

Meridianul o sută unu era depăşit. 

Mr. Fogg şi partenerii săi îşi reluaseră jocul. Nici unul din 
ei nu se plingea de lungimea drumului, nici chiar „mortul”. Fix 
începuse prin a cîştiga citeva guinee, pe care acum era gata să 
le piardă, dar nu se arăta mai puţin pasionat de joc decît Mr. 


Fogg. În acea dimineaţă, norocul îi surîsese în chip deosebit 
acestui gentleman; atu-urile plouau în miinile sale. La un 
moment dat, după ce combinase o lovitură îndrăzneață, se pre- 
gătea să joace pica, netulburat ca de obicei, cînd deodată, în 
spatele său se auzi un glas, zicînd: 

- Eu aş juca mai bine caro!... 

Mr. Fogg, Mrs. Auda şi Fix ridicară capul. Colonelul Proctor 
era lîngă ei. Cei doi vechi adversari se recunoscură imediat. 

- Ah! dumneata eşti, domnule englez! exclamă colonelul. 
Dumneata vrei să joci pică! 

- Ba chiar joc! răspunse rece Phileas Fogg, dînd jos un 
zece de pică. 

- Ei bine, eu vreau caro! continuă colonelul cu vocea 
mîniată. Şi dădu să apuce cartea jucată, adăugiînd: Nu te pricepi 
de loc la acest joc! 

Phileas Fogg se ridică, netulburat. 

- Poate voi fi mai îndemiînatic cu altul! 

- N-ai decit să încerci, fiu al lui John Bull! răspunse 
grosolanul personaj. 

Mrs. Auda pălise; tot sîngele i se strinsese la inimă. 

Ea apucă braţul lui Phileas Fogg, dar acesta o dădu uşor la 
o parte. Passepartout era gata să se arunce asupra 
americanului, care îşi privea adversarul cu un aer insultător, 
cînd Fix se ridică, şi, apropiindu-se de colonelul Proctor, îi strigă 


în obraz: 

- Uiţi că ai de-a face cu mine, domnule, cu mine, pe care 
nu numai că m-ai insultat, dar m-ai şi lovit! 

- Domnule Fix, interveni calm Mr. Fogg, vă cer iertare, dar 
aceasta mă priveşte numai pe mine. Pretinzînd că, jucînd pică, 
nu am jucat bine, colonelul m-a insultat din nou - şi o să-mi dea 
socoteală. 

- Cînd vrei, unde vrei şi cu arma care-ţi place ! răspunse 
americanul. 

Mrs. Auda încercă în zadar să-l oprească pe Mr. Fogg. 
Inspectorul încercă şi el, tot degeaba, să reia cearta pe 
socoteala sa. Passepartout era gata să se repeadă asupra 
colonelului şi să-l arunce pe fereastră, dar un semn al stăpînului 
său îl opri. Gentlemanul nostru ieşi din vagon, iar americanul îl 
urmă pe platformă. 

- Domnule, se adresă Mr. Fogg adversarului său, sînt 
foarte grăbit să mă întorc în Europa şi orice întîrziere ar 
prejudicia grav interesele mele. 

- Ei, şi? Ce mă interesează asta pe mine? răspunse 
colonelul Proctor. 

- Domnule, reluă foarte politicos Mr. Fogg, după întâlnirea 
noastră de la San Francisco mă hotărisem să revin în America 
spre a vă regăsi, îndată ce mi-aş fi terminat treburile care mă 
cheamă pe vechiul continent. 

- Serios?! 

- Vreţi să-mi daţi întâlnire peste şase luni? 

- De ce nu peste şase ani? 

- Spun şase luni, stărui Mr. Fogg, şi voi fi exact la întîlnire. 

- Pretexte! strigă Stamp W. Proctor. Acum sau niciodată! 

- Fie! încuviinţă Mr. Fogg. Mergeţi la New York? 

- Nu. 

- La Chicago? 

- NU. 

- La Omaha? 

- Nu te interesează! Cunoşti Plum-creek? 

- Nu. 

- Este prima gară; vom fi acolo peste o oră. Trenul are 
zece minute oprire. În zece minute se pot schimba cîteva focuri 
de revolver. 

- Fie! se hotărî Mr. Fogg. Voi cobori la Plum-creeKk. 


- Şi cred chiar că vei rămîne acolo! adăugă americanul cu 
o obrăznicie fără pereche. 

- Cine ştie, domnule? răspunse gentlemanul nostru. 

Şi după aceste cuvinte se întoarse în vagon tot aşa de 
nepăsător ca întotdeauna. 

Acolo, mai întîi o linişti pe Mrs. Auda, spunîndu-i că 
fanfaronii nu sînt niciodată de temut. Apoi îl rugă pe Fix să-i 
servească de martor la duelul care urma să aibă loc, ceea ce 
detectivul nu putea să refuze. În sfîrşit, Phileas Fogg îşi reluă 
liniştit wistul, jucînd pică, sub stăpînirea calmului celui mai 
deplin. 

La ora unsprezece, fluieratul locomotivei anunţa apro- 
pierea gării Plum-creek. Gentlemanul se ridică şi, urmat de Fix, 
ieşi pe platformă. Passepartout îi întovărăşea, ducînd o pereche 
de revolvere. Mrs. Auda rămase în vagon, palidă ca o moartă. 

Îndată uşa vagonului se deschise şi colonelul Proctor 
apăru pe platformă urmat de martorul său, un yankeu de 
aceeaşi teapă cu el. Trenul se opri, dar în clipa cînd amindoi 
adversarii voiau să pună piciorul pe peron, conductorul alergă la 
ei şi îi opri: 

- Nu coboară nimeni, domnilor! 

- Şi de ce? întrebă colonelul. 

- Avem douăzeci de minute întîrziere şi trenul pleacă 
numaidecit. 

- Dar trebuie să mă bat cu domnul. 

- Regret, răspunse conductorul, dar plecăm imediat. lată 
că sună clopotul! 

Clopotul sună, într-adevăr, şi trenul se puse în mişcare. 

- Sînt sincer mîhnit, domnilor! reluă slujbaşul căilor ferate. 
În orice altă împrejurare aş fi putut să vă fiu de folos. Dar, la 
urma urmei, dacă n-aţi avut timp să vă bateţi în gară, cine vă 
împiedică să vă bateţi pe drum? 

- Asta poate nu i-ar conveni domnului! zise colonelul 
Proctor, cu un aer zeflemitor. 

- Îmi convine pe deplin! răspunse Phileas Fogg. 

„Hotărit, sîntem în America! gîndi Passepartout. Şi 
conductorul trenului este un gentleman din lumea cea mai 
bună!” 

Apoi îl urmă pe stăpiînul său. 

Cei doi adversari, împreună cu martorii, precedaţi de 


conductor, se îndreptară, trecînd dintr-un vagon în altul, spre 
coada trenului. În ultimul vagon nu erau decît vreo zece călători. 
Conductorul îi întrebă dacă binevoiau să lase cîteva clipe locul 
liber celor doi gentlemeni, care aveau de lichidat o afacere de 
onoare. 

Cum de nu? Dar călătorii erau prea fericiţi să poată fi de 
folos celor doi gentlemeni - deci ieşiră pe platforme. 

Vagonul, lung de vreo cincizeci de picioare, era foarte 
potrivit pentru cele puse la cale. Adversarii puteau să se 
repeadă unul la altul printre bănci şi să se împuşte în voie. 

Niciodată nu fusese mai uşor de stabilit regulile unui duel. 
Mr. Fogg şi colonelul Proctor, înarmaţi fiecare cu cîte două 
revolvere cu şase focuri, intrară în vagon. Cei rămaşi afară 
închiseră uşa după ei. La primul şuierat al locomotivei, 
combatanții trebuiau să înceapă focul. 

„„„Apoi, după un răgaz de două minute, martorii aveau să 
scoată din vagon ceea ce ar mai fi rămas din cei doi gentlemeni. 

Nimic mai simplu, într-adevăr! Era chiar aşa de simplu, 
încît Passepartout şi Fix îşi simțeau inimile bătînd să se spargă. 

Aşteptau deci cu toţii fluieratul, aşa cum fusese înţe- 
legerea, cînd deodată izbucniră strigăte sălbatice, însoţite de 
împuşcături. Dar detunăturile nu veneau din vagonul rezervat 
dueliştilor; ele se auzeau de pretutindeni, pe toată lungimea 
trenului. Din vagoane se ridicară strigăte de groază. 

Colonelul Proctor şi Mr. Fogg ieşiră repede, cu revolverele 
în miini, şi se năpustiră înainte, unde detunăturile şi strigătele 
se înteţiseră. Îşi dăduseră seama amîndoi, în aceeaşi clipă, că 
trenul era atacat de o bandă de indieni, probabil siuxi. 

Aceşti indieni îndrăzneţi nu erau la prima lor lovitură, căci 
multe trenuri fuseseră atacate de ei. De data asta o bandă de 
vreo sută de inşi se aruncaseră pe scări, din mers, după obiceiul 
lor, şi săriseră în vagoane, ca nişte cowboi care se agaţă de 
spinarea cailor în galop. 


Fiecare din « ei avea o puşcă - ŞI nu zăboviră < să deschidă 
focul, la care călătorii, aproape toţi înarmaţi, răspundeau cu 
focuri de revolver. Mai întîi indienii se repeziră la locomotivă; 
mecanicul şi fochistul fură pe jumătate omoriţi cu lovituri de 


măciucă. Un şef siux vru să oprească trenul, dar neştiind să 
manevreze pirghia regulatorului, o deschise mai mult în loc s-o 
închidă, şi locomotiva, luîndu-şi vînt, gonea acum cu o viteză în- 
spăimântătoare. 

În acelaşi timp, siuxii năvăliseră în vagoane, alergau ca 
nişte maimute înfuriate pe platforme, spărgeau uşile şi se luptau 
corp la corp cu călătorii. Din vagonul de bagaje, spart şi jefuit, 
geamantanele erau aruncate jos, în timp ce strigătele şi focurile 
de revolver nu mai conteneau. 

Dar călătorii se apărau cu vitejie. Unele vagoane, ba- 
ricadate, susțineau adevărate asedii, ca nişte forturi ambulante 
gonind cu o viteză de o sută de mile pe oră. 

Mrs. Auda se purtase foarte curajos de la începutul 
atacului. Se apăra eroic, cu revolverul în mînă, trăgind pe 
ferestrele sparte în sălbaticii care voiau să se apropie de ea. 
Vreo douăzeci de siuxi, loviți de moarte, căzuseră pe 
terasament; alţii, alunecînd de pe platforme, nimereau pe linii şi 
roţile vagoanelor îi striveau ca pe nişte viermi. 

Mai mulţi călători, grav atinşi de gloanţe sau doboriţi sub 
loviturile de măciucă, zăceau pe bănci. 

Totuşi, încăierarea trebuia să aibă un sfirşit; ea dura de 
peste zece minute, şi dacă trenul nu se oprea, nu putea să se 
termine decit în favoarea siuxilor. În adevăr, gara şi Fortul 
Kearney se aflau la două mile distanţă. 

Acolo se găsea un post american, dar dacă trenul nu se 
oprea la timp, între Kearney şi gara următoare, siuxii ar fi fost 
învingători. 

Conductorul se bătea alături de Mr. Fogg, cînd un glonte îl 
dobori. Căzînd, bietul om mai apucă să strige: 

- Dacă trenul nu se opreşte în cinci minute, sîntem 
pierduţi! 

- Se va opri! răspunse Phileas Fogg. 

Şi dădu să se repeadă pe uşa vagonului. 

- Rămineţi aici, domnule! îi strigă Passepartout. Asta mă 
priveşte pe mine! 

Gentlemanul n-avu timp să-l oprească; viteazul flăcău 
deschise o uşă, fără să fie zărit de indieni, ieşi pe platformă, se 
agăţă de tampoane şi izbuti să se strecoare sub vagon. Şi astfel, 
în timp ce lupta continua, în timp ce gloanţele se încrucişau pe 
deasupra capului său, Passepartout, regăsindu-şi îndemînarea şi 


sprinteneala lui de fost clovn, strecurindu-se pe sub tren, 
ţinîndu-se de lanţuri, ajutîndu-se de piîrghiile frînelor, de grinzi şi 
de lonjeroane, sărind de la un vagon la altul cu nemaipomenită 
dibăcie, ajunse la locomotivă. Nimeni nu-l văzuse şi nici n-ar fi 
putut să-l vadă. 

Acolo, agăţat cu o mînă de tampon, între vagonul de 
bagaje şi tenderul locomotivei, desfăcu cu cealaltă mînă lanţul 
de siguranţă; dar n-ar fi izbutit niciodată să desfacă şi lanţul de 
tracţiune, întins prin toată greutatea trenului, dacă o smucitură 
a tenderului nu l-ar fi făcut să sară singur din cîrlig... Şi astfel, 
trenul, decuplat, îşi micşoră viteza, rămînînd puţin cîte puţin în 
urmă, în vreme ce locomotiva, uşurată, îşi mărea şi mai mult vi- 
teza-i înspăimîntătoare. 

Trenul mai merse citeva minute datorită inerţiei, dar 
frinele fură manevrate din interiorul vagoanelor şi convoiul de 
vagoane se opri, în sfîrşit, la mai puţin de o sută de paşi de gara 
Kearney. 

Atraşi de împuşcături, soldaţii din fort alergară în ajutor. 
Siuxii nu-i aşteptaseră; încă înainte de oprirea trenului, întreaga 
lor bandă o ştersese. 

Dar cînd călă văzură că 
mai mulţi dintre ei lipseau la apel, şi printre aceştia curajosul 
francez, al cărui devotament îi scăpase de la pieire. 


Capitolul XXX 

ÎN CARE PHILEAS FOGG NU-ŞI FACE DECÎT DATORIA 

Trei călători, printre care şi Passepartout, dispăruseră.. 

Fuseseră omoriţi în luptă? Erau luaţi prizonieri de siuxi? 
Nu se putea şti încă. 

Răniţii erau destul de numeroşi, dar nici unul nu fusese 
atins mortal. Unul din cei mai grav loviți era colonelul Proctor, 
care se bătuse vitejeşte, şi pe care un glonţ în piîntece îi 
doborise. El fu transportat în gară, împreună cu alţi răniţi, a 
căror stare cerea îngrijiri imediate. 

Mrs. Auda era nevătămată. Phileas Fogg n-avea o 
zgîrietură, deşi nu se cruţase. Fix era rănit uşor la braţ. 

Dar Passepartout lipsea, şi lipsa lui făcea să curgă lacrimi 
din ochii tinerei femei. 

Între timp, toţi călătorii coboriseră din tren. Roţile 
vagoanelor erau pătate de sînge, iar între spiţe atîrnau fişii de 
carne omenească. Atît cît vedeai cu ochii, pe cîmpia albă se 
zăreau lungi dire roşii. Ultimii indieni se pierdeau în sud înspre 
Republican-river. 

Mr. Fogg stătea nemişcat, cu braţele încrucişate. Avea de 
luat o mare hotărîre. Mrs. Auda, lîngă el, îl privea fără să scoată 
un cuvînt... Şi gentlemanul îi înţelese primirea. Dacă servitorul 
său era prizonier, nu trebuia el să rişte orice pentru a-l smulge 
din mîna indienilor?... 

- O să-l găsesc, mort sau viu! spuse simplu Phileas Fogg. 

- Ah ! domnule... Domnule Fogg! strigă tîinăra femeie, 
apucîndu-i mîinile şi udîndu-i-le cu lacrimi. 

- Viu, dacă nu pierdem nici un minut, adăugă el. 

Prin această hotărire, Phileas Fogg se sacrifica în în- 
tregime. Îşi pronunţase ruina. O singură zi de întîrziere îl făcea 
să scape vaporul la New York. Rămăşagul lui era pierdut 
definitiv. Dar în faţa gîndului: „asta-i datoria mea!” nu şovăise. 

Căpitanul comandant al Fortului Kearney se afla acolo. 
Soldaţii săi - aproape vreo sută de oameni - se pregătiseră de 
apărare în cazul cînd siuxii ar fi pornit un atac direct asupra 
gării. 

- Domnule, se adresă Mr. Fogg căpitanului, trei călători au 
dispărut. 

- Morți? 

- Morți sau prizonieri; trebuie să verificăm. Aveţi de gînd 


să-i urmăriţi pe siuxi? 

- Ar fi greu, domnule. Aceşti indieni pot fugi pînă dincolo 
de Arkansas, iar mie nu-mi e îngăduit să părăsesc fortul care-mi 
este încredinţat. 

- Domnule, reluă Phileas Fogg, este vorba de viaţa a trei 
oameni. 

- Fără îndoială... Pot eu însă pune în joc viaţa a cincizeci, 
pentru a salva trei? 

- Nu ştiu dacă puteţi, dar trebuie! 

- Domnule, răspunse căpitanul, nimeni n-are să mă înveţe 
care-mi este datoria. 

- Fie! încheie rece Phileas Fogg. Mă voi duce singur! 

- Dumneavoastră?! strigă Fix, care se apropiase de ei. Să 
vă duceţi singur în urmărirea indienilor? 

- Vreţi oare să las pieirii pe acest nefericit, căruia toţi cei 
vii de aici îi datorează viaţa? Mă voi duce! 

- Ei bine, nu! Nu vă veţi duce singur! strigă căpitanul, 
mişcat fără voia lui. Nu! Sînteţi o inimă vitează!... Apoi se 
întoarse spre soldaţii săi: Treizeci de voluntari! 

Toată compania făcu un pas înainte. Căpitanul nu avu 
decit să aleagă treizeci dintre aceşti viteji, pe care îi puse sub 
comanda unui bătrîn sergent. 

- Mulţumesc, domnule căpitan! zise Mr. Fogg. 

- Îmi daţi voie să vă întovărăşesc? întrebă Fix, 
adresîndu-se gentlemanului. 

- Cum doriţi, domnule, îi răspunse Phileas Fogg. Dar dacă 
vreţi să-mi faceţi un serviciu, vă rog rămîneţi lîngă Mrs. Auda. In 
cazul cînd mi s-ar întîmpla vreo nenorocire... 

Inspectorul de poliţie păli brusc. Să se despartă de omul 
pe care-l urmărise pas cu pas şi cu atita stăruinţă! 

Să-l lase să se aventureze în acest deşert!... Fix se uită 
atent în ochii gentlemanului şi, în ciuda bănuielilor lui, în ciuda 
luptei ce se da în el, îşi lăsă capul în jos înaintea privirii liniştite 
şi sincere pe care o întîlni. 

- Voi rămîne! zise hotărît. 

Cîteva clipe după aceea, Mr. Fogg stringea mîna doamnei 
Auda... Apoi, după ce îi încredinţă preţiosul său geamantan, 
porni la drum, cu sergentul şi cu cei treizeci de soldaţi, cărora, 
înainte de plecare le făgăduise, generos: 

- Prieteni, dacă îl salvăm pe prizonier, aveţi o mie de lire! 


Era ora douăsprezece şi cîteva minute. 

Mrs. Auda se retrase într-o încăpere din gară şi acolo, 
singură, începu să aştepte, gîndindu-se la Phileas Fogg, la 
generozitatea lui simplă şi mare, la curajul lui netulburat. Mr. 
Fogg îşi sacrificase averea şi acum îşi punea în joc viaţa, toate 
acestea fără să şovăie, fără cuvinte mari, socotind că nu-şi face 
decit datoria. In ochii ei, Phileas Fogg era un erou. 

Inspectorul Fix însă nu gîndea la fel şi nu putea să-şi 
potolească neliniştea şi nerăbdarea, de aceea se plimba 
înfrigurat pe peronul gării. Un moment subjugat, acum îşi venea 
în fire. După plecarea lui Fogg îşi dăduse seama ce prostie 
făcuse lăsîndu-l să se ducă singur. Cum asta!? Consimţise să se 
despartă de acest om, pe care-l urmărise în jurul lumii? Natura 
sa biruia din nou şi el se învinovăţea, se batjocorea, ca şi cînd ar 
fi fost directorul poliţiei metropolitane cerînd pe un agent prins 
în flagrant delict de naivitate. 

„Am fost neghiob! se gîndea. Desigur că franţuzul i-a spus 
cine sînt! A plecat - şi nu se va mai întoarce! De unde să-l iau 
acum? Dar cum de m-am putut lăsa fermecat astfel eu, Fix, eu 
care am în buzunar mandatul lui de arestare?! Hotărit, nu sînt 
decit un dobitoc!” 

Aşa gindea inspectorul de poliţie, în timp ce orele se 
scurgeau atît de încet. Nu ştia ce să facă. Uneori îi venea să-i 
spună totul doamnei Auda, dar ştia dinainte cum ar fi primit 
tinăra femeie mărturisirea sa. Ce altă hotărire să ia? Era ispitit 
să pornească peste întinsele cîmpii albe, în urmărirea lui Fogg; 
n-ar fi fost imposibil să-l găsească! Paşii detaşamentului se mai 
vedeau încă pe zăpadă!... Dar curînd, sub un strat nou de nin- 
soare, orice urmă se şterse. 

Atunci, cuprins de descurajare, detectivul simţi o teribilă 
nevoie să lase totul baltă... Or, iată că tocmai i se oferea prilejul 
să părăsească gara Kearney, şi în acelaşi timp această urmărire 
aşa de bogată în nenorociri. 

Într-adevăr, către ora două după amiază, în vreme ce 
zăpada cădea cu fulgi mari, se auziră fluierături lungi venind 
dinspre est. O umbră uriaşă, precedată de o lumină roşcată, 
înainta încet, mărită de ceața care-i dădea o înfăţişare 

fantastică. 

Totuşi nu se aştepta venirea nici unui tren dinspre est; 
ajutoarele cerute prin telegraf nu puteau sosi aşa de curînd, iar 
trenul de la Omaha spre San Francisco urma să treacă abia a 
doua zi. 

În curînd totul se lămuri. 

Locomotiva care se apropia încet era tocmai aceea a 
trenului atacat. După ce rămăsese fără vagoane, ea îşi 
continuase drumul cu o viteză înspăimiîntătoare, ducîndu-i pe 
fochist şi pe mecanic neînsufleţiţi - şi gonise aşa multe mile; 
apoi focul se micşorase, din lipsă de combustibil, viteza scăzuse 
şi după o oră, încetinindu-şi treptat mersul, locomotiva se 
oprise, în sfîrşit, la douăzeci de mile dincolo de gara Kearney. 

Nici mecanicul, nici fochistul nu muriseră, şi după un leşin 
destul de prelungit îşi veniseră în fire, tocmai cînd maşina se 
oprea. Văzindu-se în cîmpul pustiu, fără vagoane în urmă, 
mecanicul îşi dăduse seama ce se întimplase. Fireşte, el nu 
putea să bănuiască în ce chip fusese desfăcută locomotiva de 
tren, dar era limpede că trenul rămas în urmă se găsea în 
primejdie. 

Omul nu stătu la îndoială asupra lucrului pe care-l avea de 
făcut. A continua drumul spre Omaha era prudent; a se întoarce 
la trenul pe care indienii poate continuaseră să-l jefuiască era 
primejdios... Dar ce-are a face! în cuptorul cazanului fură 
îngrămădite lemne şi lopeţi de cărbuni, focul se aprinse din nou, 
presiunea crescu şi către ora două după prînz locomotiva se 
apropia de gara Kearney, fluierînd în ceaţă. 

Călătorii simţiră o mare mulţumire cînd o văzură aşe- 
zindu-se în faţa trenului. Acum puteau să-şi continue drumul 
întrerupt în chip aşa de nefericit. 

La sosirea locomotivei, Mrs. Auda ieşi pe peron şi, 
apropiindu-se de conductor, îl întreba: 

- Plecaţi? 

- Numaidecit, doamnă. 

- Dar prizonierii... nenorociţii noştri tovarăşi...? 

- Nu mai putem aştepta, răspunse conductorul. Şi aşa 
avem trei ore întiîrziere. 

- Şi cînd va trece trenul următor de la San Francisco? 

- Miine seară, doamnă. 

- Miine seară?! Dar atunci va fi prea tirziu! Trebuie să 


aştepţi! 

- Imposibil! Dacă vreţi să mergeţi, urcaţi-vă în vagon. 

- Rămiîn aici! răspunse tinăra femeie. 

Fix auzise această conversaţie. Cîteva minute mai înainte, 
cînd orice mijloc de locomotie îi lipsea, era hotărît să plece din 
Kearney, iar acum, cînd trenul se afla acolo gata de pornire, cînd 
n-avea decit să-şi reia locul în vagon, o forţă de neînvins îl ţinea 
locului. Peronul gării îi ardea picioarele - şi nu putea să se 
despartă de el. Frămîntarea lui lăuntrică reîncepea, minia 
înfrîngerii îl gituia. Voia să ducă lupta pînă la capăt. 

Între timp călătorii şi cei cîţiva răniţi - între ei şi colonelul 
Proctor, a cărui stare era gravă - se urcaseră în vagoane. Se 
auzea vuietul cazanului supraîncălzit, şi aburii ţişneau prin 
supape. Mecanicul trase de fluier, trenul se puse în mişcare şi în 
curînd dispăru, amestecîndu-şi fumul alb în vîrtejurile zăpezii. 

Inspectorul Fix rămăsese... 

Se scurseră citeva ore. Era o vreme foarte rea, cu ger 
ascuţit. Fix stătea nemişcat pe o bancă din gară, încît ai fi putut 
crede că doarme. Cu tot viscolul, Mrs. Auda ieşea în fiecare clipă 
din camera pusă la dispoziţia sa, venea pînă la capătul 
peronului, de unde încerca să vadă prin trimbele de zăpadă, să 
străbată cu privirea perdeaua albă care reducea orizontul în 
jurul ei, ascultind dacă nu se aude vreun zgomot; dar nu se 
simţea nimic. 

Atunci se întorcea îngheţată pînă în măduva oaselor, ca 
peste cîteva minute să vină din nou - tot atît de zadarnic. 

Se lăsă seara. Micul detaşament nu se întorsese. Unde se 
afla în acel moment? Putuse să-i ajungă pe indieni? 

Se dăduse vreo luptă, sau bieţii soldaţi rătăceau la în- 
tâmplare prin viscol? Căpitanul fortului era foarte îngrijorat, cu 
toate că nu lăsa să se vadă nimic din tulburarea sa. 

O dată cu căderea nopţii, ninsoarea slăbi, în schimb gerul 
începu să crească. Privirea cea mai îndrăzneață n-ar fi privit fără 
groază această imensitate întunecoasă. 

Peste cîmpie domnea o linişte deplină, fără margini, pe 
care n-o itulbura nici zbor de pasăre, nici mers de sălbătăciune. 

Mrs. Auda rătăci toată noaptea pe marginea cîmpiei, cu 
gîndul plin de presimţiri rele, cu inima cuprinsă de nelinişte. 
Închipuirea o ducea departe, arătîndu-i mii de primejdii. Ar fi 
greu să se spună cit suferi ea în timpul acestor ore. 


Fix rămăsese nemişcat în acelaşi loc, dar nici el nu 
dormea. La un moment dat, un om se apropie de el, ba chiar îi 
spuse ceva, la care agentul răspunse printr-un semn negativ, 
făcîndu-l să se îndepărteze. _ 

Noaptea se scurse astfel. In zori, discul soarelui, pe 
jumătate şters, se ridică deasupra unui orizont înceţoşat. 
Privirea putea să răzbată acum pînă la două mile. 

Phileas Fogg şi detaşamentul se îndreptaseră spre sud... 

Dar într-acolo cîmpul era cu desăvirşire pustiu... Se făcuse 
ora şapte dimineaţa. 

Căpitanul, nespus de îngrijorat, nu ştia ce hotărire să ia. 
Să trimită alt detaşament în ajutorul celor plecaţi? 

Să pună în primejdie alţi oameni, cu aşa de puţine şanse 
de a salva pe Cei care fuseseră puşi în primejdie întâi? 

Dar nehotărtrea lui nu ţinu mult timp. Căpitanul făcu un 
semn chemînd pe unul din locotenenţii săi, căruia îi dădu ordin 
să întreprindă o recunoaştere spre sud - cînd deodată răsunară 
focuri de armă. Era un semnal. Soldaţii ieşiră afară din fort - şi la 
o jumătate de milă zăriră o mică trupă care se întorcea în 
ordine. 

In frunte mergea Mr. Fogg, iar lîngă el Passepartout şi 
ceilalţi doi călători smulşi din mîinile siuxilor. 

Se dăduse o luptă, la zece mile spre sud de Kearney. 

Cu puţin timp înainte de sosirea detaşamentului, Passe- 
partout şi cei doi tovarăşi ai săi se mai luptau încă împotriva 
răpitorilor. Vînjosul şi viteazul flăcău doborise trei din aceştia, cu 
zdravene lovituri de pumni, cînd stăpinul său şi soldaţii se 
repeziră în ajutorul lor. 

Toţi - şi salvatorii şi cei salvaţi - fură primiţi cu strigăte de 
bucurie. Phileas Fogg împărţi soldaţilor răsplata făgăduită, în 
vreme ce Passepartout îşi zicea, pe bună dreptate: 

„Hotărit, trebuie să recunosc că-l cost tare scump pe 
stăpînul meu!” 


pia e i H , D n RE SI 
Fix îl privea pe Mr. Fogg, fără să spună o vorbă; ar fi fost 
greu de analizat simţămintele care se -luptau acum în el. Cît 
despre Mrs. Auda, ea apucase mîna gentlemanului şi o strîngea, 


fără să poată pronunţa un cuvint. 


În acest timp, Passepartout căuta trenul în gară. Credea 
c-o să-l găsească la peron, gata să plece spre Omaha - şi spera 
că s-ar mai putea cîştiga timpul pierdut. 

- Trenul, unde e trenul? striga el. 

- A plecat! răspunse detectivul Fix. 

- Şi cînd trece trenul următor? întrebă Phileas Fogg. 

- Abia diseară. 

- Ah, răspunse simplu netulburatul gentleman. 

Capitolul XXXI , 
ÎN CARE INSPECTORUL FIX IA FOARTE ÎN SERIOS PREOCUPĂRILE 
LUI PHILEAS FOGG 

Phileas Fogg se afla în întîrziere cu douăzeci de ore. 

Passepartout, cauza involuntară a acestei întîrzieri, era 
disperat; hotărît, el îl ruinase pe stăpînul său! 

În acest moment, inspectorul se apropie de Mr. Fogg, şi, 
privindu-l drept în faţă, îl întrebă: 

- Domnule, sînteţi într-adevăr foarte grăbit? 

- Foarte! răspunse Phileas Fogg. 

- Insist, reluă Fix. Aveţi într-adevăr interesul să fiţi la New- 
York în ziua de 11, înainte de ora nouă seara, cînd pleacă 
vaporul spre Liverpool? 

- Un mare interes! 

- Dacă această călătorie n-ar fi fost întreruptă de atacul 
indienilor, aţi fi sosit la New York în ziua de 11 dimineaţa? 

- Da, cu douăsprezece ore înainte de plecarea vaporului. 

- Bine, aveţi deci douăzeci de ore întîrziere, dar dacă 
scădeţi douăsprezece din ele, rămîn numai opt. Vreţi să 
încercaţi să cîştigaţi aceste opt ore? 

- Pe jos? întrebă Mr. Fogg. 

- Nu, în sanie! răspunse Fix. Într-o sanie cu pînze. Cineva 
mi-a oferit acest mijloc de transport. 

Era omul care vorbise cu inspectorul de poliţie în timpul 
nopţii şi a cărui ofertă fusese respinsă. 

Phileas Fogg nu răspunse, dar Fix, arătîndu-i pe omul în 
cauză, un american pe nume Mudge care se plimba în faţa gării, 
gentlemanul se îndreptă spre el. 

O clipă după aceea intrau amindoi într-o baracă aflată 
lîngă Fortul Kearney. 

Acolo, Mr. Fogg descoperi un vehicul ciudat, un fel de 
platformă pusă pe două grinzi lungi, puţin arcuite în faţă, ca 


tălpicile unei sănii şi pe care încăpeau cinci sau şase oameni. În 
faţă, cam la o treime din lungimea platformei, se afla un catarg 
foarte înalt, pe care se putea ridica o pînză uriaşă. Catargul, 
fixat în părţi cu cabluri metalice, avea în faţă un strai de sîrmă, 
pe care se întindea un foc de mari dimensiuni. În spate, un fel 
de cîrmă-lopată permitea diriguirea vehiculului. 

Era, după cum se vede, un fel de sanie cu greement de 
cuter. larna, pe cîmpia îngheţată, cînd trenurile nu pot merge 
din pricina zăpezilor, aceste sănii călătoresc cu mare 
repeziciune de la o gară la alta. Ele au de altfel o foarte mare 
suprafaţă velică, mai mare chiar decît un cuter de cursă, expus 
să se răstoarne, şi, cu vînt în spate, alunecă pe cîmp cu o viteză 
egală, dacă nu superioară, aceleia a expreselor. 

În cîteva clipe, tîrgul fu încheiat între Mr. Fogg şi stăpînul 
acestei corăbii de uscat. Vintul fiind bun, căci sufla puternic 
dinspre vest, şi zăpada fiind întărită, Mudge se angajă ca în 
cîteva ore să-l ducă pe Mr. Fogg la gara Omaha. De acolo plecau 
linii numeroase şi trenuri dese spre Chicago şi New York. N-ar fi 
fost peste putinţă ca întiîrzierea să fie cîştigată - deci nu era de 
stat la îndoială spre a încerca această aventură. 

Nevrind s-o expună pe Mrs. Auda suferințelor unei 
călătorii în aer liber, pe un ger pe care viteza îl făcea şi mai greu 
de suportat, Mr. Fogg o sfătui să rămînă în gara Kearney, sub 
paza lui Passepartout. Viteazul flăcău avea s-o aducă în Europa 
pe un drum mai uşor şi în condițiuni mai bune. 

Mrs. Auda refuză să se despartă de Mr. Fogg, ceea ce pe 
Passepartout îl umplu de fericire. Într-adevăr, el n-ar fi vrut 
pentru nimic în lume să-şi părăsească stăpinul, lăsîndu-l în 
tovărăşia lui Fix. 

Cît despre inspectorul de poliţie, ar fi greu de spus ce 
gîndea acum. Oare convingerea lui fusese zdruncinată de 
întoarcerea lui Phileas Fogg, sau îl lua drept un mare pungaş 
care, făcînd ocolul pămîntului, socotea că va fi în deplină 
siguranţă la întoarcerea lui în Anglia? Poate că părerea 
detectivului în privinţa lui Phileas Fogg se schimbase 
într-adevăr, dar el nu era acum mai puţin hotărît decît înainte 
să-şi facă datoria pînă la capăt, fiind mai nerăbdător decit toţi să 
grăbească prin tot ce-i sta în putinţă întoarcerea în Anglia. 

La ora opt sania era gata de plecare. Călătorii se urcară în 
ea şi se înfăşurară strîns în păturile lor de călătorie. Cele două 


pînze uriaşe fură ridicate, şi împins de vînt, ciudatul vehicul se 
avîntă pe zăpada întărită, cu o viteză de patruzeci de mile pe 
oră. 

De la Fortul Kearney la Omaha, în linie dreaptă - zborul 
albinei, cum spun americanii - sînt cel mult două sute de mile. 
Dacă vintul rămînea neschimbat şi nu se întîmpla nimic 
neprevăzut, această distanţă putea fi străbătută în cinci ore, 
deci la ora unu după prînz, sania trebuia să ajungă la Omaha. 

Ce drum! Călătorii, strînşi unul în altul, nu puteau scoate 
un cuvînt; gerul mărit de viteză le-ar fi tăiat răsuflarea. Sania 
aluneca tot aşa de uşor pe suprafaţa cîmpiei ca o corabie pe apă 
- şi nici măcar nu avea de întâmpinat valurile. Vintul, venind în 
rasul pămîntului, umfla pînzele uriaşe ca nişte aripi întinse, vrînd 
parcă să ia sania pe sus. Mudge, la cîrmă, ţinea linia dreaptă, 
împotrivindu-se cu o mişcare de lopată oricărei încercări a 
vehiculului de a o lua razna. Toate pinzele primeau vintul în plin. 
Focul, pus în bordul celălalt, în „fluture” cum spun marinarii, nu 
putea fi „mascat” de vela mare. 

Deasupra acesteia fusese ridicată şi săgeata, mărind su- 
prafaţa velaturii. Nu se putea preciza matematic, dar desigur că 
viteza săniei nu putea fi mai mică de patruzeci de mile pe oră. 

- Dacă nu se rupe nimic, vom ajunge la timp, zise Mudge. 

Avea şi el tot interesul să ajungă în timpul prevăzut, căci 
Mr. Fogg, credincios sistemului său, îi făgăduise o frumoasă 
răsplată. 


„era netedă c 
marea. Ai fi putut s-o asemuieşti cu un uriaş lac îngheţat. 
Rail-road-ul o străbătea de la sud-vest spre nord-vest, trecînd 
prin Grand-lsland, Columbus, oraş important din Nebraska, apoi 


prin Schuyler, Fremont, pînă la Omaha. El urma tot timpul malul 
drept al fluviului Platte-river. Sania, scurtând distanţa, mergea 
pe coarda arcului descris de drumul de fier. Mudge nu se temea 
că va fi oprit de Platte-river, la cotul pe care riui îl face la 
Fremont, deoarece apele sale erau îngheţate. 

Drumul n-avea deci nici un fel de obstacole, şi lui Phileas 
Fogg nu-i răminea să se teamă decit de o stricăciune a săniei 
sau de o slăbire a vîntului. 

Dar vintul nu slăbea; dimpotrivă, sufla puternic, arcuind 
catargul prins în puternice cabluri de oţel. Aceste cabluri, 
asemănătoare cu coardele unui instrument, vibrau ca şi cum ar 
fi fost atinse de un arcuş. Sania zbura în mijlocul unei armonii 
triste, de o intensitate cu totul neobişnuită. 

- Cablurile astea dau chinta şi octava, observă Mr. Fogg. 

Fură singurele cuvinte pe care le rosti gentlemanul în 
timpul drumului. Mrs. Auda, învelită cu grijă în blănuri şi în 
păturile de călătorie, era, pe cît posibil, apărată de frig. 

Cît despre Passepartout, flăcăul nostru, roşu la faţă ca 
discul soarelui cînd apune în ceaţă, trăgea în piept aerul 
înţepător. Cu firea lui optimistă, pe care nimic nu o zdruncina, el 
începuse să spere din nou. In loc să ajungă dimineaţa la New 
York, avea să fie acolo seara, cu destule şanse de a mai prinde 
vaporul de Liverpool. 

Inimosul franţuz simţea chiar un puternic îndemn de a 
stringe mîna aliatului său Fix. El nu uita că inspectorul era acela 
care găsise această sanie cu pînze, adică singurul mijloc de a fi 
în gara Omaha la timpul potrivit. Dar, prin cine ştie ce 
presimţire, Passepartout rămînea rezervat ca de obicei. 

În orice caz, ceea ce el n-avea să uite vreodată, era sa- 
crificiul pe care Mr. Fogg îl făcuse fără să ezite, spre a-l scăpa 
din mîinile siuxilor. Pentru asta, Mr. Fogg îşi riscase averea şi 
viaţa... Nu! Servitorul său n-avea să uite! 

În vreme ce fiecare dintre călători se lăsa dus de gînduri 
aşa de diferite, sania zbura pe întinsul covor de zăpadă. Nimeni 
nu simţea cînd treceau peste vreun creek, afluent sau 
subafluent al lui Litte-Blue-river. 

Cîmpul şi albiile apelor se contopeau sub aceeaşi pînză 
albă, uniformă. Ţinutul era cu desăvirşire pustiu. Cuprins între 
„Union-Pacific-road” şi ramificaţia care unea Kearney cu Saint 
Joseph, el forma o mare insulă nelocuită. Nici un sat, nici o gară, 


nici măcar un fort. Din timp în timp aluneca pe de lături, cu 
iuţeala fulgerului, cîte un arbore strîmb, al cărui schelet alb se 
îndoia sub rafalele vîntului. Alteori, cîrduri de păsări sălbatice îşi 
luau zborul speriate, ţişnind din zăpadă. Lupi de cîmpie, în haite 
numeroase, slabi, înfometați, împinşi de o nevoie fioroasă, se 
luau la întrecere cu sania. Passepartout, cu revolverul în mînă, 
se aţinea gata să tragă asupra fiarei celei mai apropiate. Dacă 
vreun accident ar fi oprit atunci sania, călătorii, atacați de 
aceste carnivore hămesite, s-ar fi aflat în mare primejdie. Dar 
sania îşi continua vijelios drumul şi îndată întreaga haită rămi- 
nea în urmă, umplind văzduhul de urlete. 

La prînz, Mudge îşi dădu seama după unele semne că 
trecea peste cursul îngheţat al lui Platte-river. El nu spuse nimic, 
dar acum era sigur că după douăzeci de mile vor fi în gara 
Omaha. 

Intr-adevăr, nu se făcuse ora unu, cînd îndemiînaticul 
conducător părăsi cîrma şi se repezi la pînze să le stringă. Sania 
mai merse încă o jumătate de milă pînă ce, fantastica viteză 
căpătată scăzind încetul cu încetul, se opri în sfîrșit. Mudge 
arătă o îngrămădire de acoperişuri albe de zăpadă: 

- Am ajuns! 

Ajunşi! Ajunşi într-adevăr în această gară, care prin trenuri 
numeroase are legături dese cu estul Statelor Unite! 


Passepartout şi Fix săriseră jos şi îşi mişcau membrele 
înţepenite. Apoi ajutară pe Mr. Fogg şi pe Mrs. Auda să coboare 
din sanie. Phileas Fogg îi plăti generos lui Mudge, căruia 


Passepartout îi strînse mîna ca unui prieten - şi toţi patru 
călătorii se repeziră în gară. 

În acest însemnat oraş din Nebraska se termină Calea 
ferată a Pacificului propriu-zisă, care leagă bazinul fluviului 
Mississippi cu marele Ocean. Pentru a ajunge de la Omaha la 
Chicago, drumul de fier, sub numele de  „Chicago- 
Rock-lsland-Road”, merge direct spre est, deservind cincizeci de 
gări. 

Un tren direct era gata de plecare. Phileas Fogg şi 
tovarăşii săi nu avură decit timpul să se arunce într-un vagon. Ei 
nu văzuseră nimic din Omaha, dar Passepartout îşi mărturisi lui 
însuşi că nu era cazul să-i pară rău, căci acum nu mai putea fi 
vorba de a vedea ceva. 

Trenul porni cu cea mai mare viteză şi curînd trecu în lowa 
prin Council-Bluffs, Moines, lowa-Citty. În timpul nopţii traversă 
Mississippi la Davenport, apoi intră în Illinois prin Rock-Island. A 
doua zi, în 10 ale lunii, la ora patru după-amiază, sosea la 
Chicago, deja ridicat din ruinele sale şi aşezat cu mai multă 
mîndrie ca niciodată pe malurile frumosului lac Michigan. 

De aici pînă la New York mai erau nouă sute de mile şi 
trenurile nu lipseau. Mr. Fogg trecu numaidecit din unul în altul. 
Locomotiva sprintenă a lui „PittsburgFort-Wavne- 
Chicago-rail-road” porni cu toată viteza, ca şi cum ar fi înţeles că 
onorabilul gentleman n-avea timp de pierdut. Ea traversă ca un 
fulger Indiana, Ohio, Pensylvania, New Jersey trecînd prin oraşe 
cu nume vechi, din care unele aveau străzi şi tramvaie, deşi ca- 
sele încă lipseau. În sfîrşit, apele Hudsonului se iviră şi, în ziua 
de 11 decembrie, la ora unsprezece şi un sfert seara, trenul se 
oprea în gară, pe malul drept al fluviului, chiar în faţa 
debarcaderului Companiei de vapoare Cunard, altfel zis „British 
and north American royal mail steam packet Co.” 

Dar China, pachebotul de Liverpool, plecase de patruzeci 
şi cinci de minute. 

Capitolul XXXII 
ÎN CARE PHILEAS FOGG PORNEŞTE LUPTA DIRECTA ÎMPOTRIVA 
NENOROCULUI 

Plecînd, China părea că a luat cu sine ultima speranţă a lui 
Phileas Fogg. 

Într-adevăr, nici unul din celelalte vapoare care fac 
serviciul direct între America şi Europa, nici transatlanticele 


franceze, nici vasele Companiei „White-Star-line”, nici ale 
Companiei Imman, nici acele ale liniei hamburgice nu puteau fi 
de folos gentlemanului nostru. 

Pereire - unul din vapoarele Companiei transatlantice 
franceze, ale cărei admirabile vase egalează în viteză şi întrec în 
confort pe ale tuturor celorlalte linii, fără excepţie - nu pleca 
decit a treia zi, 14 decembrie. Şi de altfel, ca şi vasele 
Companiei hamburgice, nu mergea direct la Liverpool sau la 
Londra, ci la Havre. Or, acest drum în plus, de la Havre la 
Southampton, l-ar fi făcut pe Phileas Fogg să întirzie, 
zădărnicind ultimele sale eforturi. 

Cît despre vapoarele Companiei Imman, din care unul, 
City-of-Paris, pleca a doua zi, nu merita să te gindeşti la ele. 

Aceste vapoare sînt destinate îndeosebi transporturilor de 
emigranţi, au maşini slabe, de aceea trebuie să se bizuie nu 
numai pe ele, ci şi pe pînze, şi astfel viteza lor este mediocră. 
Pentru călătoria de la New York în Anglia, vaporului City-of-Paris 
îi trebuia mai mult timp decit îi rămiînea lui Mr. Fogg spre a 
cîştiga rămăşagul. 

Consultind Rradshaw-ul său, care-i dădea, zi cu zi, 
mişcarea navigaţiei transoceanice, gentlemanul nostru înţelese 
limpede cum stăteau lucrurile. 

Passepartout era prăpădit. Gîndul că scăpaseră vaporul 
pentru o întîrziere de patruzeci şi cinci de minute îl sugruma. Era 
vina lui, căci, în loc să-şi ajute stăpiînul, îi semăna numai piedici 
în cale! Şi cînd revedea în minte toate neplăcerile drumului, cînd 
făcea socoteala banilor cheltuiţi de pomană, numai datorită 
neghiobiilor sale, cînd se gindea că suma uriaşă a rămăşagului 
la care se adăugau sumele însemnate cerute de o călătorie 
devenită inutilă îl ruina de tot pe stăpinul său, bietul flăcău se 
blestema cu înverşunare. 

Totuşi, Mr. Fogg nu-i aduse nici o învinuire şi, plecînd de 
pe cheiul portului, nu zise decît aceste cuvinte: 

- O să chibzuim pînă miine. Haide! 

Cei patru călători trecură Hudsonul în ferry-boat şi se 
urcară într-o trăsură, care-i duse la Hotelul SaintNicholas, pe 
Broadway, unde se instalară. Noaptea trecu, scurtă pentru 
Phileas Fogg, care dormi adînc, dar lungă pentru Mrs. Auda şi 
pentru ceilalţi, prea chinuiţi de nelinişte ca să poată închide 
ochii. 


A doua zi era 12 decembrie. Din această zi, ora şapte 
dimineaţa, pînă la 21 ale lunii, ora opt şi patruzeci şi cinci de 
minute seara, rămiîneau nouă zile, treisprezece ore şi patruzeci 
şi cinci de minute. Deci, dacă Phileas 

Fogg ar fi plecat în ajun cu China, unul dintre cele mai 
bune vapoare ale Companiei Cunard, ar fi sosit la Liverpool, apoi 
la Londra, în termenul dorit! 

Gentlemanul nostru plecă de la hotel singur, după ce 
porunci servitorului său să-l aştepte şi să vestească pe Mrs. 
Auda că trebuie să fie gata în orice clipă. El se duse pe malurile 
Hudsonului şi cercetă vasele legate la țărm sau ancorate pe 
fluviu, căutînd cu grijă pe cele care erau gata de drum. Mai 
multe nave aveau ridicate pavilioanele de plecare şi se 
pregăteau să ridice ancora o dată cu refluxul de dimineaţă, căci 
în acest uriaş şi admirabil port al New York-ului nu e zi în care 
sute de vase să nu plece spre toate colţurile lumii; dar cea mai 
mare parte din ele fiind corăbii cu pînze, nu puteau să-l 
mulţumească pe Phileas Fogg. 

Părea că gentlemanul se va poticni tocmai la ultima lui 
încercare, cînd deodată zări, ancorat în faţa Batteriei, la o 
distanţă de cel mult două sute de metri, un vas de comerţ, cu 
elice, cu forme fine, al cărui coş scotea fum gros, arătînd că se 
pregătea să plece la drum. 

Phileas Fogg strigă un barcagiu şi după citeva mişcări de 
vislă se afla pe scara Henriettei, vapor cu corpul de fier şi cu 
suprastructurile de lemn. 

Phileas Fogg se urcă pe punte şi întrebă de căpitan. 

Acesta, fiind pe bord, se prezentă numaidecit. 

Era un om de cincizeci de ani, un fel de lup de mare, 
destul de morocănos ca să nu te poţi înţelege cu el cu una, cu 
două. Avea ochii mari, obrazul ca de aramă coclită, părul roşu, 
grumazul vînjos, adică nimic din înfăţişarea unui om de lume. 

- Dumneata eşti căpitanul? întrebă Phileas Fogg. 

- Eu! 

- Eu sînt Phileas Fogg, din Londra. 

- lar eu, Andrew Speedy, din Cardiff. 

- Eşti gata de plecare? 

- Peste o oră. 

- Cu ce destinație? 

- Bordeaux. 


- Şi ce încurcătură? 

- Pietre în pîntece. Fără încărcătură; plec cu lest. 

- Ai călători? 

- Fără călători; n-am nevoie de ei. Marfă care cugetă şi te 
încurcă. 

- Vasul dumitale merge bine? 

- Între unsprezece şi douăsprezece noduri. Pe Henrietta o 
ştie toată lumea. 

- Vrei să mă duci la Liverpool, împreună cu alte trei 
persoane? 

- La Liverpool! De ce nu în China? 

- Am spus Liverpool. 

- Nu! 

- Nu? 

- Nu. Sînt gata să plec la Bordeaux şi la Bordeaux mă duc. 

- Cu nici un preţ? 

- Cu nici un preţ. 

Căpitanul vorbise pe un ton care nu mai îngăduia discuţie. 
Totuşi, Phileas Fogg stărui: 

- Dar armatorii Henriettei... 

- Armatorii sînt eu! Eu sînt stăpînul vasului. 

- ÎI închiriez. 

- Nu. 

- ÎI cumpăr. 

- Nu. 

În faţa acestei încăpăţinări, Phileas Fogg nici măcar nu 
tresări. Totuşi, situaţia devenea gravă. Socoteala era alta la New 
York decit la Hong Kong, şi nici stăpînul Henriettei nu semăna eu 
căpitanul de pe Tankadere. 

Pînă aici banii gentlemanului învinseseră toate piedicile; 
de data asta nu mai puteau face nimic. 

Totuşi, gentlemanul trebuia să găsească mijlocul de a 
traversa Atlanticul cu vaporul - afară numai dacă l-ar fi putut 
traversa în balon - ceea ce ar fi fost foarte aventuros, în acelaşi 
timp însă şi irealizabil. 

Dar pare-se că lui Phileas Fogg îi veni o idee, căci 
reîncepu: 

- Ei bine, vrei să mă duci la Bordeaux? 

- Nu, chiar dacă mi-aţi plăti două sute de dolari! 

- îti ofer două mii (10 000 fr.). 


- De persoană? 

- De persoană. 

- Şi sînteţi patru? 

- Patru. 

Căpitanul Speedy începu să se scarpine pe frunte, ca şi 
cînd ar fi vrut să-şi ia pielea. Să cîştige opt mii de dolari fără 
să-şi schimbe drumul, făcea să lase la o parte antipatia 
pronunţată pe care o avea pentru orice fel de călători. De altfel 
călătorii cu două mii de dolari nu mai sînt călători, ci marfă 
prețioasă. 

- Plec la ora nouă, zise simplu căpitanul Speedy. Dacă 
dumneavoastră cu ceilalţi sînteți aici... 

- La ora nouă vom fi pe bord! răspunse nu mai puţin 
simplu Mr. Fogg. 

Era ora opt şi jumătate. A debarca de pe Henrietta, a se 
urca într-o trăsură, a se duce la Hotelul Saint-Nicholas, a o lua 
pe Mrs. Auda, pe Passepartout şi chiar pe nedespărţitul Fix, 
căruia îi oferea călătorie gratuită, fură fapte îndeplinite de 
gentlemanul nostru cu calmul care nu-l părăsea în nici o 
împrejurare. 

În momentul în care Henrietta făcea ultimele pregătiri de 
plecare, toţi patru erau pe bord. 

Cînd Passepartout află cît va costa această ultimă că- 
lătorie, scoase unul din acele „oh”-uri prelungite, care parcurg 
toate intervalele gamei cromatice descendente. 

Cît despre Fix, el îşi zise că, hotărît lucru, Banca Angliei nu 
va ieşi fără pagubă din această afacere. Intr-adevăr, admiţind 
chiar că domnul Fogg n-avea să mai arunce cîţiva pumni de bani 
în mare în clipa sosirii, din faimosul sac cu bancnote avea să 
lipsească mai mult de şapte mii de livre (175.000 fr.)! 

Capitolul XXXIII 
ÎN CARE PHILEAS FOGG SE DOVEDEŞTE A FI LA ÎNALŢIMEA 
ÎMPREJURĂRILOR 

După o oră, vaporul Henrietta trecea dincolo de farul 
plutitor de la intrarea Hudsonului, ocolea capul SandyHook şi 
ieşea în mare. În timpul zilei navigă de-a lungul lui Long-lsland, 
în largul farului de pe Fire-lsland, şi se îndreptă repede spre est. 

A doua zi, 13 decembrie, la prînz, un om se urcă pe 
puntea de comandă, pentru a determina longitudinea şi 
latitudinea. Desigur, s-ar putea crede că acest om era căpitanul 


Speedy. Ciîtuşi de puţin! Era Phileas Fogg, esq.! 

Cît despre căpitanul Speedy, acesta se afla, pur şi simplu, 
închis cu cheia în cabina sa, şi scotea nişte urlete care arătau o 
mînie, de altfel îndreptăţită, dusă pînă la pierderea judecății. 

Ceea ce se întîmplase era foarte simplu. Phileas Fogg voia 
să meargă la Liverpool, iar căpitanul se împotrivea să-l ducă 
acolo. Atunci gentlemanul se resemnase în aparenţă să ia 
drumul spre Bordeaux, dar, în cele treizeci de ore de cînd se afla 
pe bord, manevrase aşa de bine cu ajutorul bancnotelor sale, 
încît echipajul, marinari, mecanici şi fochişti - echipaj ce-i drept 
cam suspect, care era în termeni destui de răi cu căpitanul 

- trecuse de partea lui. Şi iată de ce Phileas Fogg 
comandă în locul căpitanului Speedy, de ce căpitanul era închis 
în cabina sa şi de ce, în sfîrşit, Henrietta se îndrepta spre 
Liverpool. Atît că, văzindu-l pe Mr. Fogg conducînd vasul, nu te 
mai puteai îndoi că Mr. Fogg fusese marinar. 

Acum, în ce fel avea să se sfirşească aventura, ne va fi 
dat să aflăm mai tirziu. Dar deocamdată Mrs. Auda era 
îngrijorată, deşi nu spunea nimic. Fix fusese uluit de la început. 
Cît despre Passepartout, el găsea întâmplarea pur şi simplu 
minunată. 

„Între unsprezece şi douăsprezece noduri”, spusese că- 
pitanul Speedy, şi într-adevăr Henrietta păstra în medie această 
viteză. 

Dacă - ce de „dacă” mai rămîneau! - dacă marea nu se 
înrăutăţea, dacă vintul nu se rotea spre est, dacă nu se întâmpla 
nici o stricăciune pe vas, nici un accident la maşini, Henrietta 
putea, în nouă zile, adică de la 12 decembrie la 21, să străbată 
cele trei mii de mile cîte sînt de la New York la Liverpool. E 
adevărat că, odată ajunşi în Anglia, chestiunea Henriettei, 
adunată cu afacerea de la Bancă, putea să-l ducă pe gentleman 
puţin mai departe decit ar fi voit el. 

În primele zile, navigația decurse în cele mai bune 
condițiuni. Marea nu era prea rea, iar vintul bătea statornic de la 
nord-est; fură ridicate pînzele şi, cu velatura ei de goeletă, 
Henrietta mergea ca un adevărat transatlantic. 

Passepartout era încîntat. Ultima ispravă a stăpinului său, 
la ale cărei urmări nu voia să se gindească, îl umpluse de 
înflăcărare. Echipajul nu văzuse niciodată un flăcău mai vesel şi 
mai îndemiînatic. El îi copleşea pe mateloţi cu mii de gesturi de 


prietenie şi-i uimea cum se căţăra în arboradă, ca un adevărat 
saltimbac. Hazliul franţuz le găsea porecle pline de drăgălăşenie 
şi le îndulcea viaţa cu cele mai grozave băuturi. 

De dragul lui mateloţii executau manevrele ca nişte 
gentlemeni, iar fochiştii aruncau cărbunii în cuptoare ca nişte 
eroi. Buna lui dispoziţie, foarte molipsitoare, se transmitea 
tuturor. El uitase trecutul, necazurile, primejdiile. Nu se gîndea 
decit le ultima ţintă, aşa de aproape de a fi atinsă, şi citeodată 
fierbea de nerăbdare, ca şi cînd ar fi fost încălzit în cuptoarele 
Henriettei. Citeodată, bravul flăcău se învirtea pe lingă Fix, 
privindu-l cu un ochi „care spunea multe!” dar nu-i vorbea, căci 
între ei nu mai rămăsese nimic din vechea lor prietenie. 

Cît despre Fix, trebuie să spunem că el era acum pe 
de-a-ntregul  zăpăcit.  Capturarea Henriettei, cumpărarea 
echipajului, Fogg conducînd vasul ca un marinar încercat, toate 
la un loc îl buimăceau. Bietul om nu mai ştia ce să gindească! 
Dar, la urma urmei, un gentleman, care începea prin a fura 
cincizeci şi cinci de mii de livre, putea prea bine să sfirşească 
prin a fura un vapor! Şi astfel, la un moment dat, Fix fu în chip 
firesc ispitit să creadă că Henrietta, condusă de Fogg, nu se 
îndrepta ciîtuşi de puţin spre Liverpool, ci spre cine ştie ce parte 
a lumii, unde hoţul, devenit pirat, se va simţi în afara oricărei 
primejdii! Presupunerea lui era, ce-i drept, cît se poate de 
îndreptăţită, şi detectivul începea să se căiască foarte serios că 
se amestecase în această treabă. 

Între timp, căpitanul Speedy continua să urle în cabină, şi 
Passepartout, însărcinat să-i ducă de mincare, nu se apropia de 
uşa lui decît după ce lua cele mai mari precauţiuni, oricît era el 
de voinic. Cît despre Mr. Fogg, acesta părea că nu-şi mai 
aminteşte de prezenţa unui căpitan pe bord. 

În ziua de 13 trecură de bancurile din dreptul insulei Terra 
Nova, locuri primejdioase, prea bine cunoscute de navigatori. 
Mai ales în timpul iernii, ceţurile isînt aici obişnuite, iar vîntul 
păcătos. Încă din ajun, barometrul, scăzînd brusc, prevestea o 
schimbare apropiată a vremii. Într-adevăr, în timpul nopţii 
temperatura scăzu, se făcu foarte frig şi-n acelaşi timp vintul se 
roti spre sud-est. 

Vremea devenea potrivnică. Spre a nu se abate din drum, 
Mr. Fogg trebui să strîingă piînzele şi să se folosească numai de 
maşini. Viteza vasului scăzu, din cauza valurilor lungi ale mării, 


care se sfărimau de etravă; tangajul violent, la rîndul lui, nu 
putea fi decit tot păgubitor. Vîntul se întărea treptat, ameninţind 
să se prefacă în uragan, ceea ce te obliga să te gindeşti de pe 
acum la clipa cînd Henrietta n-ar mai fi putut să ţină piept 
valurilor. Or, ca să fugă din faţa lor, însemna să se avinte în 
necunoscut, necunoscutul cu toate neplăcerile lui. 

Passepartout se posomori în acelaşi timp cu cerul, şi, timp 
de două zile, bietul băiat trecu printr-o nelinişte de moarte. Dar 
Phileas Fogg era un marinar îndrăzneţ, care ştia să ţină piept 
mării; el merse înainte, fără măcar să reducă turaţia maşinii. 
Cînd nu putea să se ridice deasupra valurilor, Henrietta trecea 
printre ele luînd necontenit apă pe punte, dar neoprindu-se din 
cale. 

Uneori, un val cît un munte sălta pupa afară şi atunci 
elicea bătea aerul cu palele ei înnebunite, fără însă ca vasul să 
se dea învins în faţa furtunii. 

Cu toate astea, vintul nu se întări atit cît ar fi fost de 
aşteptat; nu era unul din acele uragane care ating viteza de 
nouăzeci de mile pe oră. Dar din nenorocire sufla cu 
încăpăţinare de la sud-est, neîngăduind să se ridice pînzele. Şi 
totuşi, aşa cum se va vedea, ar fi fost foarte nimerit ca ele să 
vină în ajutorul maşinii! 

La 16 decembrie se împlineau şaptezeci şi cinci de zile de 
la data plecării din Londra. La urma urmei, Henrietta n-avea încă 
o întîrziere îngrijorătoare. Ea străbătuse aproape jumătate din 
drum şi locurile cele mai primejdioase rămăseseră în urmă. 
Vara, nimeni nu s-ar fi putut îndoi de reuşită; iarna însă erai la 
bunul plac al vremii. Passepartout nu ştia deocamdată ce să 
creadă, în fond însă, era încrezător, şi dacă vintul îşi făcea de 
cap, cel puţin se bizuia pe maşini. 

Numai că în ziua aceea, mecanicul se urcă pe punte, îl 
căută pe Mr. Fogg şi stătu destul de mult de vorbă cu el. 

Fără să ştie de ce, desigur datorită unei presimţiri, 
Passepartout încercă o nelinişte confuză. Şi-ar fi dat una din 
urechi ca să audă cu cealaltă ce vorbeau cei doi. 

Totuşi, prinse cîteva cuvinte; de pildă, între altele, îl auzi 
pe stăpînul său întrebînd: 

- Eşti sigur de ceea ce spui? 

- Sigur, domnule! răspunse mecanicul. Nu uitaţi că de la 
plecare ţinem toate căldările sub presiune şi dacă aveam destui 


cărbuni pentru a merge cu viteză redusă pînă la Bordeaux 
n-avem destui pentru a merge cu mare viteză de la New York la 
Liverpool! 

- Voi chibzui! încheie Mr. Fogg. 

Înţelegînd despre ce e vorba, pe Passepartout îl cuprinse o 
nelinişte de moarte. Aveau să rămînă fără cărbuni! 

„Ah! dacă stăpînul meu va şti să iasă şi din încurcătura 
asta, îşi zise el, hotărît lucru, e un om grozav!” 

Şi, întîlnindu-l pe Fix, nu-l răbdă inima să-i ascundă 
situaţia: 

- Deci, crezi că mergem într-adevăr la Liverpool? 

ÎI întrebă agentul, cu dinţii strânşi. 

- Vezi bine! 

- Imbecilule! exclamă Fix. 

Şi plecă, ridicînd din umeri. 

Passepartout fu cît pe ce să-i întoarcă injuriosul calificativ, 
al cărui adevărat sens nu-l putea de altfel înţelege; dar îşi spuse 
că nenorocitul Fix trebuia să fie foarte dezamăgit, foarte umilit 
în amorul lui propriu, după ce făcuse ocolul pămîntului, urmînd o 
cale greşită, aşa că îl iertă. 

Şi acum, ce hotărire avea să ia Phileas Fogg? Era greu de 
închipuit. Totuşi, se pare că flegmaticul gentleman luă una, căci 
în aceeaşi seară îl chemă pe mecanic şi îi porunci: 

- Măreşte focurile şi ţine căldările sub presiune pînă la 
ultima lopată de cărbuni! 

Cîteva clipe după aceea, coşul Henriettei scotea nori groşi 
de fum. 

Vasul îşi continuă deci drumul cu toată viteza; dar aşa 
cum spusese din timp, după două zile, la 18 decembrie, 
mecanicul îl înştiinţă pe Mr. Fogg că în cursul zilei cărbunii se 
vor sfirşi. 

- Nu  micşoraţi focurile! răspunse  gentlemanul. 
Dimpotrivă, măriţi presiunea! 

În ziua aceea, către prînz, după ce luă înălţimea soarelui şi 
calculă poziţia vasului, Phileas Fogg îl chemă pe Passepartout şi 
îi porunci să-l aducă pe căpitanul Speedy. 

Era ca şi cum l-ar fi trimis să scoată un tigru din cuşcă, de 
aceea, coborind sub dunetă, curajosul flăcău îşi zise: „Cu 
siguranţă că o fi turbat!” 

Într-adevăr cîteva minute mai tîrziu, pe dunetă ţişnea o 


bombă, în strigăte şi înjurături. Bomba cu pricina era însuşi 
căpitanul Speedy - şi fără îndoială avea să explodeze 
numaidecit. 

- Unde sîntem? fură primele cuvinte pe care le rosti 
căpitanul, înăbuşindu-se de miînie. 

Desigur că dacă omul ar fi stat prost cu inima, în clipa 
asta l-ar fi lovit damblaua şi nu şi-ar mai fi revenit niciodată. 

- Unde sîntem? repetă el, sîngeriu la faţă. 


[i 


- La şapte sute şaptezeci mile de Liverpool! răspunse Mr. 
Fogg cu liniştea lui netulburată. 

- Piratule! răcni Andrew Speedy. 

- Domnule, te-am chemat... 


- Hot de mare! 

- ...Te-am chemat, reluă Phileas Fogg, ca să te rog să-mi 
vinzi vasul. 

- Nu-l vînd! Pe toţi dracii, nu! 

- Pentru că voi fi nevoit să-l pun pe foc! 

- Să pui pe foc vasul meu? 

- Da, cel puţin puntea şi suprastructurile, fiindcă nu mai 
avem cărbuni. 

- Să pui pe foc vasul meu?! răcni căpitanul Speedy, abia 
mai putînd rosti silabele. Un vas care face cincizeci de mii de 
dolari (250.000 fr.). 

- lată şaizeci de mii (300.000 fr.)! răspunse Phileas Fogg, 
întinzîndu-i un teanc de bancnote. 

Gestul avu o înrîurire miraculoasă asupra lui Andrew 
Speedy. Inseamnă că nu eşti american dacă rămii netulburat 
cînd vezi şaizeci de mii de dolari. Căpitanul uită într-o clipă 
supărarea, popreala - toate pornirile împotriva călătorului său. 
Vasul avea douăzeci de ani: ocolul pămîntului în optzeci de zile 
putea să facă din el o afacere de aur!... Bomba nu mai avea 
cum să explodeze: Mr. Fogg îi scosese fitilul! 

- Şi corpul de fier îmi va rămîne! zise căpitanul, cu un ton 
ciudat de îmblînzit. 

- Corpul şi maşinile, domnule. Am încheiat tîrgul? 

- Încheiat! 

Aşa zicînd, Andrew Speedy înhăţă bancnotele, le numără 
şi le vîrî repede în buzunar. 

In timpul acestei scene, Passepartout pălise. Pe Fix, 
încaltea, era gata să-l lovească damblaua. Aproape douăzeci de 
mii de lire cheltuite - şi, pe deasupra, tilharul de Fogg lăsa 
vînzătorului corpul de fier şi maşinile, adică aproape valoarea 
totală a vasului!... E drept însă că suma furată de la Bancă se 
ridica la cinzeci şi cinci de mii de lire! 

După ce Andrew Speedy băgă banii în buzunar, Phileas 
Fogg se hotări să-i dea unele lămuriri. 

- Domnule, să nu te mire toate acestea. Află că dacă nu 
sosesc la Londra în ziua de 21 decembrie, ora opt şi patruzeci şi 
cinci de minute seara, pierd douăzeci de mii de lire. Or, 
scăpasem vaporul la New York, şi cum dumneata nu voiai să mă 
duci la Liverpool... 

- Şi bine am făcut, pe cei cincizeci de mii de diavoli din 


Infern! strigă Andrew Speedy. Fiindcă aşa cîştig cel puţin 
patruzeci de mii de dolari! Apoi, adăugă mai încet: Ştii ceva, 
căpitane...? 

- FOgg. 

- Căpitane Fogg. Ei bine, parcă ai fi yankeu! 

Şi după ce-i adresă călătorului acest cuvint, pe care el îl 
socotea de laudă,, dădu să plece, cînd Phileas Fogg îl opri: 

- Deci, acum vasul e al meu! 

- Desigur, de la chilă pînă la virful catargelor, dar, 
bineînţeles, ceea ce este de lemn! 

- Bine! Să se desfacă lemnăria interioară şi să fie pusă pe 
foc! 

E lesne de înţeles cît trebuiră să consume din acest lemn 
uscat pentru a menţine căldările la presiunea trebuitoare. În 
acea zi, duneta, cabinele de pe punte, cele de jos, mobila, 
panourile din fundul calei, totul trecu la foc. 

A doua zi, 19 decembrie, arseră catargele, ghiurile, 
scîndurăria. Catargele fură date jos şi tăiate cu topoarele. 
Echipajul punea în asta o rîvnă nemaipomenită. 

Passepartout mînuia trudnic barda şi ferăstrăul, muncind 
cît zece oameni. Asupra vasului domnea parcă furia distrugerii. 


În ziua urmatoare; 20 decembrie: lăzile de materiale aflate 
pe punte, pereţii, restul de suprastructuri şi chiar pîuntqga în cea 
mai mare parte fură înghiţite de foc. 


Henrietta nu mai era decît un vapor ras, ca un ponton. 


Dar în ziua aceea zăriră coastele Irlandei şi farul de la 
Fastenet. 

Totuşi, la ora zece seara, vasul nu se găsea decit în faţa 
Queenstown-ului. Phileas Fogg mai avea numai douăzeci şi 
patru de ore spre a ajunge la Londra! Or, în acest timp, 
Henrietta abia ar fi putut să sosească la Liverpool, chiar dacă ar 
fi mers cu toată viteza. Şi viteza avea să se micşoreze în curînd. 

Căpitanul Speedy, care sfirşise prin a arăta un viu interes 
planurilor lui Phileas Fogg, se apropie de acesta şi îi spuse 
mîhnit: 

- Vă pling din toată inima, domnule! Totul este împotrivă 
dumneavoastră! Abia sîntem în faţa Queenstown-ului. 

- Ah! făcu Mr. Fogg. Luminile care se văd sînt din 
Queenstown? 

- Da. 

- Putem intra în port? 

- Abia la ora trei, o dată cu fluxul. 

- Să aşteptăm! răspunse liniştit gentlemanul. 

Chipul lui nu lăsă să se vadă nimic, dar, printr-o supremă 
inspiraţie, Phileas Fogg găsise o ultimă cale de a-şi învinge încă 
o dată soarta potrivnică. 

Intr-adevăr, Queenstown este un port pe coasta Irlandei, 
unde transatlanticele care vin din Statele Unite aruncă, în 
trecere, sacii cu scrisori. Această corespondenţă e expediată la 
Dublin cu trenuri exprese, totdeauna gata de plecare. De la 
Dublin, ea ajunge la Liverpool cu vase de mare viteză, şi astfel 
întrece cu douăsprezece ore vapoarele cele mai rapide ale 
companiilor maritime. 

Gentlemanul nostru voia să cîştige şi el în acelaşi chip 
cele douăsprezece ore pe care le ciştiga corespondenţa din 
America. In loc să ajungă la Liverpool, cu Henrietta, a doua zi 
seara, avea să fie acolo la prînz. Astfel îi rămiînea timp să 
sosească la Londra înainte de ora opt şi patruzeci şi cinci de 
minute seara. 

Către unu noaptea, ora fluxului, Henrietta intră în portul 
Queenstown şi Mr. Fogg, după ce căpitanul Speedy îi strînse 
mîna viguros, îl lăsă pe acesta pe coca vasului său, care valora 
încă jumătatea preţului de vînzare. 

Călătorii debarcară numaidecit. În clipa aceea, Fix simţi o 
dorinţă arzătoare să-l aresteze pe domnul Fogg, dar se stăpini. 


De ce? Oare ce luptă se dădea în el? îşi schimbase părerea în 
privinţa lui Phileas Fogg? îşi dăduse seama, în sfirşit, că se 
înşelase?... Totuşi, detectivul nu-l părăsi pe gentlemanul nostru, 
ci se luă după el - şi la ora unu şi jumătate se urcă în tren 
împreună cu Mrs. Auda şi cu Passepartout, care n-avea timp nici 
să respire. În zorii zilei sosiră la Dublin, unde se îmbarcară 
numaidecit pe unul din acele vapoare rapide, adevărate fusuri 
de oţel - totul numai maşină, care, refuzind să se ridice pe 
valuri, trec prin ele, urmîndu-şi drumul, vijelios. 

Şi astfel în ziua de 21 decembrie, la oreie unsprezece 
şi'patruzeci, Phileas Fogg debarcă în sfîrşit pe cheiul 
Liverpoolului. Pînă la Londra nu mai avea de făcut decit şase 
ore. 

Dar în clipa aceea, Fix se apropie, îi puse mîna pe umăr şi, 
arătîndu-i mandatul, îl întrebă: 

- Dumneata eşti numitul Phileas Fogg? 

- Da, domnule. 

- În numele reginei, te arestez! 


e Ia E E 
Capitolul XXXIV 
CARE Îl DĂ LUI PASSEPARTOUT PRILEJUL SĂ FACĂ UN JOC DE 
CUVINTE TERIBIL, DAR POATE INEDIT 
Phileas Fogg era arestat, închis în arestul vămii din 


Liverpool, Custom-house, unde urma să-şi petreacă noaptea, 
aşteptind să fie dus la Londra. 

În momentul arestării, Passepartout voise să se repeadă 
asupra detectivului, însă poliţiştii îl opriseră. Mrs. Auda era 
înspăimîntată de brutalitatea întîmplării, dar, neştiind despre 
ce-i vorba, nu putea înţelege nimic. 

Passepartout îi explică situaţia. Mr. Fogg, acest gentleman 
cinstit şi curajos, căruia ea îi datora viaţa, era arestat ca hoţ. 
Tinăra femeie protestă revoltată împotriva unei asemenea 
insinuări. Văzînd însă că nu putea face nimic spre a-l ajuta pe 
salvatorul ei, o podidiră lacrimile. 

Cît despre Fix, el îl arestase pe gentleman, fiindcă, vinovat 
sau nu, datoria lui îi poruncea să-l aresteze. Justiţia avea să 
hotărască. 

Dar atunci bietului Passepartout îi veni un gînd, gîndul 
înspăimiîntător că numai el purta vina întregii nenorociri! 
într-adevăr, de ce ascunsese această întîmplare stăpînului său? 
Cînd Fix îi arătase calitatea lui de inspector de poliţie şi 
misiunea cu care era însărcinat, de ce nu-l înştiinţase pe Mr. 
Fogg? Acesta, prevenit, desigur i-ar fi dat lui Fix probe de 
nevinovăția sa, i-ar fi dovedit că se înşeală şi, în orice caz, 
nemernicul agent n-ar fi călătorit pe socoteala sa, ţinîndu-se 
scai de el, neavînd altă grijă decît să-l aresteze, în momentul 
cînd punea piciorul pe pămîntul Regatului Unit. Gîndindu-se la 
greşelile lui, la neprevederea lui, bietul băiat era cuprins de 
cumplite remuşcări. 

Cu tot frigul, Mrs. Auda şi devotatul servitor rămaseră 
afară, sub porticul vămii. Nici unul, nici altul nu voiau să plece 
de aici, dornici să-l vadă încă o dată pe Mr. Fogg. 

Cît despre gentlemanul nostru, el era cu desăvirşire 
ruinat, şi asta în clipa cînd mai avea un pas să-şi atingă telul. 
Arestarea lui îl făcea să piardă totul, fără putinţă de scăpare. 
Sosit la Liverpool, în ziua de 21 decembrie, la douăsprezece fără 
douăzeci, el mai avea, pînă la opt şi patruzeci şi cinci de minute 
seara, cînd trebuia să se prezinte la Reform-Club, nouă ore şi 
cincisprezece minute, iar pentru a ajunge la Londra nu-i 
trebuiau decit şase. 

În acel moment, cine ar fi pătruns în arestul vămii, l-ar fi 
găsit pe Mr. Fogg stind nemişcat pe o bancă de lemn, calm, 
neclintit în liniştea lui. Nu s-ar putea spune că era resemnat, dar 


această ultimă lovitură pare-se nu-l emoţionase cîtuşi de puţin. 
Oare se strinsese în el una din acele furii ascunse, 
înspăimîntătoare fiindcă sînt reţinute şi care nu izbucnesc decit 
în ultima clipă cu o forţă de neînvins? Nu se ştie! Phileas Fogg 
stătea acolo, liniştit, şi aştepta... Ce anume? Păstra oare vreo 
speranţă? Oare credea el încă în succes, acum cînd se afla în 
spatele unei uşi de închisoare? 

Oricum ar fi fost, Mr. Fogg îşi pusese cu grijă ceasornicul 
pe masă şi urmărea mişcarea arătătoarelor. Nu scotea nici un 
cuvînt, dar privirea lui avea o fixitate ciudată. 

În orice caz, situaţia era groaznică, şi, pentru cine nu 
putea citi mai adînc în conştiinţa prizonierului, ea se rezuma 
astfel: 

Dacă era necinstit, rămînea închis. 

Dacă era cinstit, Phileas Fogg se vedea în orice caz ruinat! 

Îi venise cumva în aceste clipe gîndul să evadeze? 

Se gindise să caute pe unde s-ar putea fugi din arestul 
vămii? Am fi ispitiţi să credem că da, deoarece la un moment 
dat gentlemanul se ridică şi făcu ocolul încăperii. Dar uşa era 
bine închisă, iar fereastra avea gratii de fier. El se aşeză deci din 
nou, scoase din portofel itinerarul călătoriei şi se uită la ultimul 
rînd, care cuprindea următoarele cuvinte: 

„Sîmbătă, 21 decembrie, Liverpool...” 

După o clipă de gîndire adăugă, întregind fraza întreruptă 
în momentul arestării: 

„A optzecea zi, ora unsprezece şi patruzeci dimineaţa.” 

Şi rămase nemişcat, în aşteptare. 

Orologiul vămii sună ora unu. Mr. Fogg băgă de seamă că 
ceasornicul.şău era cu două minute înainte. 

Ora două! Admiţind că în acel moment se urca într-un tren 
expres, mai putea încă să ajungă la Londra şi la Reform-Club 
înainte de ora opt şi patruzeci şi cinci de minute seara. Fruntea 
gentlemanului se încreţi uşor... 

La ora două şi treizeci şi trei de minute desluşi un zgomot 
afară, scîrţiitul unor uşi care se deschideau... Se auzea glasul lui 
Passepartout, se auzea glasul lui Fix. 

Privirea lui Phileas Fogg se aprinse o clipă. 

Uşa camerei sări în lături şi el văzu pe Mrs. Auda, pe 
Passepartout, pe Fix care se repezeau spre el. 

Fix gifiia, cu părul răvăşit... Abia putea vorbi. 


- Domnule, bolborosi detectivul, domnule, iertaţi... O 
asemănare nefericită... Hoţul arestat de trei zile... 
dumneavoastră... liber! 

Phileas Fogg era liber! Gentlemanul se apropie de 
nefericitul detectiv, îl privi bine în faţă şi, făcînd prima şi ultima 
mişcare repezită din viaţa lui, îşi duse braţele înapoi, pe urmă, 
cu preciziunea unui automat, îl lovi îndesat cu amîndoi pumnii. 

- Bine atins! strigă Passepartout. Apoi adăugă, per- 
miţîindu-şi un crud joc de cuvinte, demn de un adevărat francez: 
Pe toţi dracii! Asta s-ar putea numi o „frumoasă aplicare a 
pumnilor Engliterei!”! 

Fix rămase lungit la pămînt fără să scoată un cuvint. La 
urma urmelor nu căpătase decit ceea ce merita. 

Mr. Fogg, Mrs. Auda şi Passepartout ieşiră în fugă din 
clădirea vămii, se aruncară într-o trăsură şi peste cîteva minute 
soseau la gara din Liverpool. 

Gentlemanul întrebă dacă era vreun expres gata de 
plecare spre Londra... 

Se făcuse ora două şi patruzeci... Expresul plecase de 
treizeci şi cinci de minute. 

Phileas Fogg nu-şi pierdu curajul şi comandă un tren 
special. 

În gară se aflau mai multe locomotive de mare viteză, sub 
presiune; dar, avînd în vedere nevoile serviciului, trenul special 
nu putu să plece înainte de ora trei. 

La ora trei, Phileas Fogg, după ce spusese cîteva cuvinte 
mecanicului, despre o răsplată pe care putea să o cîştige, gonea 
spre Londra, în tovărăşia tinerei femei şi a credinciosului său 
servitor. 

Ca să ajungă la timp, trebuiau să străbată în cinci ore şi 
jumătate distanţa de la Liverpool la Londra, lucru foarte posibil, 
cînd drumul este liber pe tot parcursul său. Dar se iviră întîrzieri 
de neînlăturat şi, cînd trenul sosi în gară, toate orologiile Londrei 
arătau ora nouă fără zece. 

După ce săvirşise călătoria sa în jurul lumii, Phileas Fogg 
sosea cu o întîrziere de cinci minute.!... 

Rămăşagul era pierdut. 


1 Fonetic, „poings d'Angleterre” (pumnii Angliei) se poate confunda cu 
„points d'Angleterre” (broderie englezească), în cazul de faţă cu sens 
figurat de „lucrătură”, „urzeală”. 


Capitolul XXXV 
ÎN CARE PASSEPARTOUT NU AŞTEAPTĂ SĂ | SE REPETE UN 
ORDIN AL STĂPÎNULUI SĂU 

A doua zi locuitorii de pe Saville-row ar fi fost foarte miraţi 
dacă li s-ar fi spus că Mr. Fogg se întorsese acasă. Uşile şi 
ferestrele faimoasei case erau închise; de afară nu se vedea 
nimic schimbat. 

Plecînd de la gară, Phileas Fogg îi poruncise lui Pa- 
ssepartout să cumpere unele provizii, apoi se dusese acasă. 

Gentlemanul primise cu nepăsarea sa obişnuită groaznica 
lovitură. Ruinat, şi numai din vina acestui neghiob inspector de 
poliţie! După ce mersese cu pasul sigur în această lungă 
călătorie, după ce înlăturase mii de piedici, înfruntase mii de 
primejdii, găsind şi timpul de a face uneori bine în drumul său, 
era îngrozitor să se înece la mal, să fie învins de un fapt brutal, 
pe care nu-l putea prevedea şi împotriva căruia n-avea cum să 
lupte. Din suma uriaşă luată la plecare, se întorcea cu un rest 
neînsemnat. Averea lui era alcătuită numai din cele douăzeci de 
mii de lire depuse la fraţii Baring, şi aceste douăzeci de mii de 
lire le datora acum colegilor săi de la Reform-Club. Desigur, 
după atitea cheltuieli, rămăşagul cîştigat n-ar fi putut să-l 
îmbogăţească - şi probabil că el nici nu urmărise aşa ceva, fiind 
unul dintre acei oameni care pariază numai pentru onoare. Dar 
acum, fiindcă era pierdut, rămăşagul îl ruina cu desăvirşire. Aşa 
stind faptele, hotărîrea gentlemanului era luată; el ştia ce-i 
rămiînea de făcut. 

Doamnei Auda i se rezervase o cameră în casa de pe 
Saville-row. Tînăra femeie era disperată. După unele cuvinte ale 
lui Phileas Fogg, ea înţelesese că salvatorul ei se gîndea la un 
plan îngrozitor. 

Se ştie, într-adevăr, la ce extreme nenorocite ajung aceşti 
englezi stăpiîniţi de idei fixe. De aceea, Passepartout îşi 
supraveghea stăpînul pe furiș. 

Dar, mai întîi bietul băiat se urcase în camera sa şi 
stinsese becul de gaz care ardea de optzeci de zile. În cutia de 
scrisori găsise o notă a Societăţii de gaz - şi se gindise că era 
vremea să pună capăt unei risipe a cărei răspundere o purta 
numai el. 

Noaptea trecu. Mr. Fogg se culcase, dar dormise oare? 


clipă. lar Passepartout stătuse de pază, ca un cîine, la uşa 
stăpînului său. 
A doua zi, Mr. Fogg îl chemă şi-i porunci, foarte scurt, să 


se îngrijească de masa doamnei Auda. El se va mulţumi cu o 
ceaşcă de ceai şi o friptură. Mrs. Auda va fi bună să-l ierte că nu 
va cobori la dejun şi la cină, fiind ocupat tot timpul să pună 
ordine în lucruri. Numai seara va ruga pe Mrs. Auda să-l 
primească pentru a-i vorbi cîteva clipe. 

Luînd cunoştinţă de programul zilei, lui Passepartout nu-i 
rămînea altceva de făcut decit să se supună. Dav nu se putea 
hotărî să iasă din odaie, ci se uita într-una la stăpînul său, 
netulburat ca totdeauna. Îşi simţea inima grea, conştiinţa îi era 
chinuită de remuşcări, căci se învinuia mai mult decît oricînd de 
acest dezastru ireparabil. Da! Dacă l-ar fi vestit pe Mr. Fogg, 
dacă i-ar fi dezvăluit planurile lui Fix, desigur că stăpiînul său nu 
l-ar fi luat cu el pe detectiv pînă la Liverpool, şi atunci... 

Bietul băiat nu mai putu îndura. 

- Stăpîne! Domnule Fogg! strigă el. Blestemaţi-mă! 

E vina mea... 

- Nu învinuiesc pe nimeni! răspunse Phileas Fogg, cu tonul 
cel mai liniştit. Du-te! 

Passepartout părăsi camera şi se duse s-o caute pe tînăra 
doamnă, căreia îi aduse la cunoştinţă intenţiile stăpiînului său. 

- Doamnă, adăugă el, singur nu pot face nimic, nimic! N- 
am nici o  înrîurire asupra gindurilor stăpînului meu. 
Dumneavoastră, poate... 

- Ce înrîurire aş putea să am eu? răspunse Mrs. Auda. Mr. 
Fogg nu suferă nici una! A înţeles el vreodată că recunoştinţa 
mea pentru el este fără margini? A citit vreodată în inima 
mea?... Dragul meu, n-ar trebui să-l părăseşti nici o clipă. Spui 
că doreşte să mă vadă astă seară? 

- Da, doamnă. Desigur vrea să discute despre situaţia 
dumneavoastră în Anglia. 

- Să aşteptăm! răspunse tînăra femeie, căzînd pe gînduri. 

Astfel în duminica aceea, casa de pe Saville-row rămase 
ca şi cum ar fi fost pustie; pentru prima oară de cînd locuia aici, 
Phileas Fogg nu ieşi să se ducă la club cînd sunară orele 
unsprezece şi jumătate în turnul Parlamentului. 

Şi de ce s-ar fi dus? Colegii săi nu-l mai aşteptau. 

Deoarece în ajun, acea dată fatală de sîmbătă 21 decem- 
brie, la ora opt şi patruzeci şi cinci de minute seara, Phileas 
Fogg nu apăruse în salonul Reform-Club-ului, rămăşagul era 
pierdut. Nici măcar nu mai trebuia să se ducă la bancher ca să 


ridice suma pusă în joc. Adversarii săi aveau în mînă un cec 
semnat de el - şi era nevoie numai de o simplă înştiinţare, ca 
fraţii Baring să treacă la contul lor cele douăzeci de mii de lire. 

Mr. Fogg n-avea deci de ce să iasă - şi nu ieşi. El rămase 
în camera sa ca să-şi pună rînduială în lucruri şi-n hirtii. 
Passepartout urca şi cobora neîncetat scările casei; orele 
treceau încet pentru el. Adesea bietul băiat zăbovea la uşa 
stăpînului său şi trăgea cu urechea înăuntru, convins că nu 
săvirşeşte cea mai mică indiscreţie; se uita pe gaura cheii, 
încredinţat că are acest drept, îi era teamă că în orice clipă se 
putea întîmpla vreo nenorocire. Uneori îşi amintea de Fix; acum 
gîndurile lui cu privire la detectiv se schimbaseră cu desăvirşire; 
el nu-i mai purta pică inspectorului de poliţie. Fix se înşelase, ca 
toată lumea, cu privire la Phileas Fogg, şi, urmărindu-l, 
arestindu-l, nu-şi făcuse decit datoria, în vreme ce el, 
Passepartout... Acest gînd îl copleşea, făcîndu-l să se socotească 
ultimul dintre nemernici. 

În sfîrşit, cînd bietul băiat se simţea prea nenorocit singur, 
bătea la uşa doamnei Auda, intra în camera ei, se aşeza într-un 
colţ fără să spună un cuvint, şi privea la tinăra femeie, mereu 
îngîndurată. 

Către ora şapte şi jumătate seara, Mr. Fogg îl chemă şi îi 
porunci să întrebe pe Mrs. Auda dacă poate să-l primească; 
după cîteva clipe, tinăra doamnă şi stăpînul casei erau singuri în 
cameră. 

Gentlemanul luă un scaun şi se aşeză lingă sobă, în faţa 
doamnei Auda. Pe chipul lui nu se citea nici o emoție. Fogg, care 
se întorsese, semăna întocmai cu Fogg care plecase: aceeaşi 
linişte, aceeaşi nepăsare. 

El rămase tăcut timp de cinci minute, apoi, ridicînd ochii 
spre Mrs. Auda, zise: 

- Doamnă, mă veţi ierta oare că v-am adus în Anglia? 

- Eu, domnule Fogg?! murmură ea, abia stăpînindu-şi 
bătăile inimii. 

- Daţi-mi voie să termin, reluă Mr. Fogg. Gînd m-am gîndit 
să vă duc departe de acele locuri, aşa de primejdioase pentru 
dumneavoastă, eram bogat şi socoteam să vă pun la dispoziţie 
o parte din averea mea. Existenţa dumneavoastră ar fi fost 
fericită şi nestinjenită de nimic. Acum, sînt ruinat. 

- Ştiu, domnule Fogg! răspunse tinăra femeie. Dar vă 


întreb şi eu, la rîndul meu: mă veţi ierta că v-am urmat, şi cine 
ştie? - poate că, făcîndu-vă să întîrziaţi, am contribuit la ruina 
dumneavoastră? 

- Doamnă, nu puteaţi rămîne în India; viaţa dum- 
neavoastră nu era în siguranţă decit dacă vă îndepărtați destul, 
pentru ca fanaticii aceia să nu vă mai poată găsi. 

- Deci, domnule Fogg, nu vă era de ajuns că m-aţi scăpat 
de la o moarte îngrozitoare! Vă socoteaţi dator să-mi asiguraţi şi 
o situaţie? 

- Da, doamnă, răspunse gentlemanul, numai că în- 
tâmplările s-au întors împotriva mea. Totuşi, îngăduiţi-mi ca 
puţinul care îmi rămîne să-l pun la dispoziţia dumneavoastră. 

- Dar dumneavoastră, ce veţi face, domnule Fogg? întrebă 
Mrs. Auda. 

- Eu, doamnă, răspunse cu răceală gentlemanul, n-am 
nevoie de nimic. 

- Dar cum priviţi dumneavoastră soarta care vă aşteaptă? 

- Aşa cum trebuie! răspunse Mr. Fogg. 

- În orice caz, reluă Mrs. Auda, un om ca dumneavoastră 
nu poate ajunge în mizerie. Prietenii dumneavoastră... 

- N-am nici un prieten, doamnă. 

- Rudele dumneavoastră... 

- Nu mai am rude. 

- Atunci, vă pling, domnule Fogg, căci singurătatea este 
un lucru trist. Cum? Să n-aveţi nici o inimă căreia să-i împărtăşiţi 
durerile dumneavoastră?! Se spune totuşi că în doi chiar şi 
mizeria se îndură mai uşor! 

- Se spune, doamnă. 

Mrs. Auda se ridică şi-i întinse mîna bărbatului din faţa sa. 

- Domnule Fogg, vreţi să aveţi în mine o rudă şi o 
prietenă? Vreţi să fiu soţia dumneavoastră? 

La aceste cuvinte, Mr. Fogg se ridică şi el. În ochii săi se 
vedea parcă o sclipire neobişnuită, buzele parcă îi tremurau. 
Mrs. Auda îl privea. Sinceritatea, hotărîrea şi blîndeţea acestei 
încîntătoare priviri, privirea unei femei nobile care îndrăzneşte 
orice pentru a-l salva pe cel căruia îi datorează totul, la început 
îl miră, pe urmă îi pătrunse în suflet. El închise ochii o clipă, 
parcă pentru a se feri ca privirea ei să pătrundă mai departe... 
Apoi îi deschise şi rosti, simplu: 

- Te iubesc ! Da, pe tot ce e mai sfint pe lume, te iubesc şi 


sînt cu totul al dumitale! 

- Ah!... exclamă Mrs. Auda, ducîndu-şi mîna la inimă. 

Gentlemanul îl sună pe Passepartout, care veni nu- 
maidecît. Mr. Fogg ţinea încă mîna doamnei Auda. Credinciosul 
servitor înţelese ce se întimplase şi pe faţa lui largă se ivi o 
strălucire ca a soarelui tropical ajuns la zenit. 

Mr. Fogg îl întrebă dacă n-ar fi prea tirziu să se ducă la 
reverendul Samuel Wilson. 

Passepartout zîmbi cu cel mai frumos zîmbet al lui. 

- Niciodată nu-i prea tirziu, domnule! 

Nu era decit ora opt fără cinci. 

- Să fie pe miine, luni? întrebă înainte de a ieşi. 

- Pe miine, luni? întrebă la rîndul său Mr. Fogg, privind-o 
pe tînăra femeie. 

- Pe miine luni! încuviinţă Mrs. Auda. 

Passepartout ieşi în goană, fără să aştepte repetarea 
acestei porunci. 

Capitolul XXXVI 
ÎN CARE PHILEAS FOGG ESTE DIN NOU FOARTE COTAT LA 
BURSĂ 

Este timpul să arătăm ce schimbare se produsese în 
opinia publică din Regatul Unit, cînd se aflase despre arestarea 
adevăratului hoţ de la Bancă, un oarecare James Strand, fapt 
petrecut în ziua de 17 decembrie, la Edinburg. 

Trei zile mai înainte, Phileas Fogg era un criminal urmărit 
cu înverşunare de poliţie; acum devenise cel mai cinstit 
gentleman, care săvirşea în mod matematic ciudata lui călătorie 
în jurul lumii. 

Ce urmări, ce tărăboi în ziare! Toţi cei care pariaseră, 
pentru sau contra, şi uitaseră de mult întîmplarea, se trezeau ca 
prin farmec. Vechile tranzacţii îşi recăpătau valabilitatea, vechile 
angajamente se reînnoiau, şi pariuri noi începeau să se încheie, 
cu mai multă furie. 

Numele lui Phileas Fogg era din nou cotat la bursa 
londoneză. 

Cei cinci colegi ai gentlemanului, de la Reform-Club, 
încercară în aceste trei zile oarecare îngrijorare. Phileas Fogg, 
pe care-l uitaseră, apărea din nou în ochii lor! 

Unde se afla el acum? La 17 decembrie, cînd fusese 
arestat James Strand, se împlineau şaptezeci şi şase de zile de 


la plecarea lui Phileas Fogg, şi pînă acum nu venise nici o veste 
de la el! Murise? Renunţase la luptă sau îşi continua drumul, 
după itinerariul convenit - şi sîmbătă 21 decembrie, la ora opt şi 
patruzeci şi cinci de minute seara avea să apară, ca zeul 
exactităţii, în pragul marelui salon al Reform-Club-ului? 

Să nu mai descriem îngrijorarea în care trăiră timp de trei 
zile aceşti membri ai societăţii engleze. Se trimiseră telegrame 
în America, în Asia, pretutindeni, cerîndu-se veşti despre Phileas 
Fogg. Fură puşi oameni care să observe dimineaţa şi seara casa 
din Saville-row... 

Nimic! Poliţia la rîndul ei nu mai ştia ce se întîmplase cu 
detectivul Fix, care se aruncase în chip aşa de nefericit pe o 
urmă greşită. Dar toate acestea nu împiedicară ca pariurile să 
reînceapă, pe o scară mai largă. Phileas Fogg, ca un cal de 
curse, trebuia să apară la ultima turnantă a pistei. Nu mai era 
cotat cu o sută la unu, ci cu douăzeci, cu zece, cu şase, cu cinci, 
iar bătrînul paralitic, lordul Albermale, îl lua chiar la egalitate. 

Aşa se face că sîmbătă seara, pe Pall-Mall şi pe străzile 
vecine, se adunase o mare mulţime de oameni. Ai fi zis că era o 
uriaşă gloată de samsari, stabiliţi în preajma Reform-Club-ului. 
Vehiculele nu mai puteau să circule. 

Oamenii discutau, se certau, se striga cursul „Phileas 
Fogg”, ca al acţiunilor engleze. Cu greu izbuteau poliţiştii să ţină 
în frîu mulţimea; pe măsură ce se apropia ora la care trebuia să 
sosească eroul zilei, tulburarea lua proporţii tot mai mari, 
nebănuite. 

În seara aceea, la ora opt, cei cinci colegi ai gentlemanului 
se adunaseră în marele salon al Reform-Clubului. Erau, după 
cum vă reamintiţi, bancherii John Sullivan şi Samuel Fallentin, 
inginerul Andrew Stuart, apoi Gauthier Ralph, viceguvernatorul 
Băncii Angliei, şi fabricantul de bere Thomas Flanagan; toţi 
aceştia aşteptau neliniştiţi. În clipa cînd ceasul din salon arăta 
ora opt şi douăzeci şi cinci, Andrew Stuart se ridică şi spuse: 

- Domnilor, după douăzeci de minute, termenul hotărit 
între Mr. Phileas Fogg şi noi va fi împlinit! 

- La ce oră a sosit ultimul tren de la Liverpool? întrebă 
Thomas Flanagan. 

- La ora şapte şi douăzeci şi trei, răspunse Gauthier Ralph, 
iar trenul următor nu soseşte decit la douăsprezece şi zece. 

- Ei bine, domnilor, reluă Andrew Stuart, dacă Phileas 


Fogg ar fi sosit cu trenul de şapte şi douăzeci şi trei, acum s-ar 
afla aici. Deci putem socoti rămăşagul cîştigat! 

- Să aşteptăm, să nu luăm hotăriri pripite! Răspunse 
Samuel Fallentin. După cum ştiţi, colegul nostru este un om 
nespus de ciudat. Punctualitatea lui în tot ce face este prea bine 
cunoscută. El nu soseşte niciodată nici prea târziu, nici prea 
devreme, şi eu, unul, nu m-aş mira de loc dacă ar apărea aici în 
ultimul minut. 

- Ba eu, bombăni Andrew Stuart, care era, ca întotdeauna, 
foarte nervos, chiar dacă l-aş vedea, n-aş crede. 

- Într-adevăr, îl susţinu Thomas Flanagan, planul lui 
Phileas Fogg era smintit. Oricare ar fi punctualitatea lui, el nu 
putea să înlăture întârzierile inevitabile - şi ar fi fost de ajuns o 
întîrziere de numai două sau trei zile, spre a da peste cap întreg 
planul călătoriei. 

- De altfel, ţineţi seama, adăugă John Sullivan, că n-am 
primit nici o veste de la colegul nostru, deşi firele telegrafice nu 
lipseau în drumul lui. 

- A pierdut, domnilor! reluă Andrew Stuart. De o sută de 
ori a pierdut! Nu uitaţi că pachebotul China, singurul vapor pe 
care ar fi putut să-l ia de la New York spre a sosi la timp, a intrat 
ieri în portul Liverpool. Or, iată lista călătorilor, publicată de 
Shipping-Gazette; numele lui Phileas Fogg nu figurează printre 
ei. În cazul cel mai bun pentru el, colegul nostru se află abia în 
America! Socotesc că întârzierea lui va fi de cel puţin douăzeci 
de zile peste data convenită. A pierdut, domnilor - şi bătrînul 
lord Albermale a pierdut de asemenea cele cinci mii de lire ale 
sale! 

- Este limpede! încuviinţă Gauthier Ralph. Miine n-avem 
decit să prezentăm fraţilor Baring cecul lui Phileas Fogg. 

În acea clipă, ceasornicul din salon arăta ora opt şi 
patruzeci. 

- Încă cinci minute! observă Andrew Stuart. 

Cei cinci colegi se priviră. E de bănuit că inimile lor băteau 
acum ceva mai repede, căci, oricum, chiar pentru nişte jucători 
încercaţi, partida era serioasă. Dar nici unul din ei n-ar fi vrut să 
se vadă ceva; de aceea, la propunerea lui Samuel Fallentin, se 
aşezară cu toţii, în aparenţă nepăsători, în jurul unei mese de 
joc. 

- N-aş renunţa la partea mea din rămăşag chiar dacă în 


loc de patru mii de lire mi s-ar oferi trei mii nouă sute nouăzeci 
şi nouă! zise Andrew Stuart, aşezindu-se. 

In clipa aceea, ceasornicul arăta ora opt şi patruzeci şi 
două de minute. 

Jucătorii luaseră cărţile, dar, în fiecare clipă, întorceau 
ochii spre ceas. Oricare ar fi fost siguranţa lor, se poate spune 
că niciodată nu li se păruseră minutele mai lungi! 

- Ora opt şi patruzeci şi trei! observă Thomas Flanagan, 
tăind cărţile prezentate de Gauthier Ralph. 

O clipă se făcu tăcere. In marele salon al clubului domnea 
o linişte apăsătoare. Dar afară se auzea vuietul mulţimii, peste 
care uneori răzbea cîte un strigăt. Limba pendulei bătea 
secundele cu o regularitate matematică. 

Fiecare jucător putea număra ţăcănitul acestor diviziuni 
sexagesimale care îi lovea urechea. 

- Ora opt şi patruzeci şi patru! zise John Sullivan, neputînd 
să-şi stăpînească tulburarea glasului. 

Numai un minut - şi rămăşagul era cîştigat! Gentlemanii 
încetaseră jocul şi lăsaseră cărţile pe masă. 

Numărau secundele! 

La a patruzecea secundă, nimic - nimic la a cincizecea!... 

La a cincizecea şi cincea, afară izbucni ceva ca un tunet, 
se auziră aplauze, urale, ba chiar şi înjurături, care se pierdură 
într-un singur vuiet. 

Jucătorii se ridicară. 

La a cincizeci şi şaptea secundă, uşa salonului se deschise 
- Şi... pendula nu bătuse încă a şaizecea secundă, cînd Phileas 
Fogg se ivi în prag, urmat de o mulţime în delir, care dăduse 
năvală în club. 

Gentlemanul nostru făcu un pas înainte şi zise simplu, cu 
glasul lui netulburat de nimic: 

- lată-mă, domnilor, am sosit! 

PHILEAS FOGG N-A CIŞTIGAT ALTCEVA DECIT FERICIREA 

IN CARE SE DOVEDEŞTE CA, FACIND OCOLUL PAMINTULUI 

Ne amintim că la ora opt şi cinci seara, aproape douăzeci 
şi cinci de ore după sosirea călătorilor la Londra, Passepartout 
fusese însărcinat de stăpînul său să vestească pe reverendul 
Samuel Wilson despre o anumită căsătorie care trebuia să se 
oficieze chiar a doua zi. 

Passepartout plecase, deci, încîntat. El se îndreptă repede 
spre locuinţa reverendului Sameul Wilson, care însă nu era 
acasă. Fireşte, flăcăul aşteptă, şi aşteptă cel puţin douăzeci de 
minute. Pe scurt, cînd ieşi din casa preotului, ora era opt şi 
treizeci şi cinci. Dar în ce stare ieşi! Fără pălărie, cu părul 
răvăşit, alergind, alergînd cum nu fusese văzut niciodată un om 
alergînd, dînd peste trecători, măturînd ca o trombă trotuarele! 

În trei minute era înapoi în casa de pe Saville-row, şi se 
prăbuşea, gifiind, în camera stăpînului său, fără să poată scoate 
un cuvint. 

- Ce s-a întîmplat? îl întrebă Mr. Fogg. 

- Stăpine! bolborosi Passepartout. Căsătoria... nu se 
poate... 

- Ce spui? 

- Nu se poate... miine. 

- De ce? 

- Pentru că miine... este duminică! 

- Luni! răspunse Mr. Fogg. 

- Nu!... Azi... e sîmbătă. 

- Sîmbătă? Imposibil! 

- Ba da, ba da, ba da, ba da! strigă Passepartout. V-aţi 
înşelat cu o zi! Am sosit cu douăzeci şi patru de ore mai 
devreme... Dar acum nu mai aveam decit zece minute!... 

Spunînd acestea, credinciosul servitor se ridică de jos, îl 
apucă pe stăpiînul său de guler şi-l trase cu o putere căreia nu te 
puteai împotrivi. 

Phileas Fogg, luat astfel pe sus, ieşi din cameră fără să 
aibă timp de gîndire, ieşi din casă, sări într-un cab, făgădui o 
sută de lire vizitiului dacă mîna repede - şi după ce strivi doi cîini 
şi răsturnă cinci trăsuri în calea sa, sosi la Reform-Glub. 

Cînd intră în salonul cel mare, pendula arăta, după cum 
ştim, ora opt şi patruzeci şi cinci... 

Phileas Fogg făcuse ocolul pămîntului în optzeci de zile!... 

Phileas Fogg cîştigase rămăşagul de douăzeci de mii de 
lire sterline! 


Şi acum, să vedem cum putuse un om aşa de exact, aşa 
de meticulos, să săvirşească o eroare de o zi? Cum de credea el, 
în seara cînd coborise din tren la Londra, că e sîmbătă, 21 
decembrie, cînd nu era decit vineri, 20 decembrie, abia a 
şaptezeci şi noua zi de la plecarea sa? 

lată cauza acestei greşeli; ea e foarte simplă: Phileas Fogg 
cîştigase, fără să bănuiască, o zi în programul său, şi asta numai 
fiindcă făcuse ocolul pămîntului mergind către est; dacă, 
dimpotrivă, ar fi mers în sens invers, adică spre vest, ar fi 
pierdut o zi. 

Într-adevăr, călătorind spre est, Phileas Fogg mergea în 
întâmpinarea soarelui, şi astfel zilele scădeau pentru el cu patru 
minute la fiecare grad de longitudine străbătut. Or, cum 
circomferinţa pămîntului numără trei sute şaizeci de grade, e de 
ajuns să înmulţim aceste trei sute şaizeci de grade cu patru 
minute, ca să obţinem matematic douăzeci şi patru de ore - 
adică acea zi cîştigată fără ştiinţă. Cu alte cuvinte, în timp ce 
Phileas Fogg, mergiînd spre est, văzuse soarele trecînd la meri- 
dian de optzeci de ori, colegii săi de la Londra nu-l văzuseră 
decit de şaptezeci şi nouă de ori. Aşa se explică de ce, în ziua 
aceea, care era sîmbătă şi nu duminică, cum credea Mr. Fogg, ei 
îl aşteptau în salonul Reform-Club-ului. 

Faimosul ceasornic al lui Passepartout, care păstrase tot 
timpul ora Londrei, ar fi putut să înregistreze această diferenţă, 
dacă ar fi arătat nu numai minutele şi orele, ci şi zilele! 

Phileas Fogg ciîştigase deci cele douăzeci de mii de lire. 
Dar cum pe drum cheltuise aproape nouăsprezece mii, 
rezultatul bănesc era neînsemnat. Numai că, aşa cum s-a mai 
spus, în acest rămăşag, ciudatul gentleman nu urmărise averea, 
ci numai lupta. De altfel, chiar cele o mie de lire rămase, el le 
împărţi între cinstitul Passepartout şi nenorocitul Fix, pe care era 
incapabil să-l urască. Numai că, pentru corectitudinea 
socotelilor, el reţinu servitorului său costul celor o mie nouă sute 
douăzeci de ore de gaz consumat din vina acestuia. 

În aceeaşi seară, Mr. Fogg, tot aşa de netulburat, tot aşa 
de flegmatic cum îi era firea, o întrebă pe Mrs. Auda: 

- Doamnă, acum vă mai convine căsătoria? 

- Domnule Fogg, răspunse Mrs. Auda, ar trebui să vă pun 
eu această întrebare. Eraţi ruinat, iată-vă bogat... 

- lertaţi-mă, doamnă, averea mea vă aparţine. Dacă nu 


v-aţi fi gîndit la căsătorie, servitorul meu nu s-ar fi dus la 
reverendul Samuel Wilson, eu n-aş fi aflat de greşeala mea, şi... 

- lubite domnule Fogg!... exclamă tînăra femeie. 

- Scumpă Auda!... răspunse gentlemanul. 

Se înţelege că slujba căsătoriei nu se putu face decit după 
patruzeci şi opt de ore, şi că Passepartout, mîndru nevoie mare, 
strălucind de fericire, fu martorul tinerei femei. Oare nu merita 
această cinste el, care o salvase de la moarte? 

Numai că a doua zi, în zori, flăcăul bătea grăbit la uşa 
stăpînului său. 

Uşa se deschise şi gentlemanul se arătă, liniştit ca în- 
totdeauna. 

- Ce este, Passepartout? 

- Ce să fie, domnule? Am aflat chiar adineauri... 

- Ce? 

- Că puteam face ocolul pămîntului numai în şaptezeci şi 
opt de zile. 

- Fără îndoială! răspunse Mr. Fogg. Dacă nu traversam 
India. Dar dacă nu traversam India n-aş fi salvat pe Mrs. Auda, 
ea n-ar fi soţia mea, şi... 

Şi Mr. Fogg închise liniştit uşa. 

Aşadar Phileas Fogg ciştigase rămăşagul. El făcuse ocolul 
pămîntului în optzeci de zile! Pentru asta folosise toate 
mijloacele de transport existente, pacheboturi, trenuri, trăsuri, 
iahturi, vase de comerţ, sănii, elefanţi... 

Ciudatul gentleman avusese prilejul să-şi arate minu- 
natele sale calităţi, sîngele rece şi punctualitatea. Dar mai 
departe? Ce ciştigase de pe urma acestei călătorii? 

Ce adusese cu el? 

S-ar putea spune că nimic. Nimic? Fie! dacă nimic se 
poate numi o femeie minunată care - oricît ar părea de curios - 
făcu din el cel mai fericit dintre oameni! 

Păi dacă-i aşa, cine n-ar face ocolul pămîntului chiar 
pentru mai puţin?... 

